
 sisai lėktuvu į Romą, mane lydėjo regėjimas. Tai 
buvo tarsi paveikslas, nupieštas ant gazinės užuolaidos, 
nusidriekusios per apačioje besimainančius vaizdus: ly- 
gius Anglijos laukus, baltas Lamanšo bangų keteras ir 
Alpių kalnus. 

Neatitraukdama akių žiūrėjau į tą slaptingąjį pa- 
veikslą kaip į miražą, paskendusi mintyse, apimta širdį 
draskančio ilgesio, ir beveik nesuvokiau aplinkinio bruz- 
desio ir balsų. Gražutė stiuardesė aukštai išlenktais ant- 
akiais prieš mane laikė padėklą su prancūziškais kvepa- 
lais. Papurčiau galvą nė nežvilgtelėjusi, ką ji ten turi 
parduoti. Žinojau, kad apkūnus vyriškis, sėdintis eilės su 
trivietėmis sėdynėmis gale, vis žvilgčioja į mane pro „Il 
Messaggero"*, kurį jis tikriausiai nusipirko Londono oro 
uoste, viršų. Pajutau Martino rankos prisilietimą, kai jis 
siekė užgesinti cigaretę. 

Man patiko, kad jis manęs nekalbina. Buvau per 
daug pasinėrus į prisiminimus, kad galėčiau džiaugtis 
pokalbiu net ir su Martinu Kynu, ir tai, kas buvo ir vy- 
ko aplink mane, neatrodė tikroviškiau už paveikslą, virš 
debesų raštų skriejantį palei lėktuvo šoną. Malimbroza, 
manieji „Terakotos** rūmai“. 

Buvo įdomu, ar sienos tikrai tokios tamsiai raudo- 
nos, kaip kad jos man įsiminė, žvelgiant vaiko akimis; 
ar palmės, kurios tarsi rėmai supo didžiulį stačiakampį 
namą, vis dar tebetamsuoja ultramarininio dangaus fo- 
ne; ar langai tikrai tokie aukšti, kaip kad jie man atro- 


* Skelbėjas; šauklys (it.). Čia ir toliau — vertėjo pastabos. 
** Terra cotta — degta žemė (it.); turima galvoje degto 
molio plytos, jų spalva. 


dė tuo metu. Aš įsivaizduodavau, kad jie — tai daugybė 
miegančio žmogaus akių, visąlaik uždarytomis langinė- 
mis, tarsi saugančių senovinius kambarius nuo tūkstan- 
čių turistų, kurie įdėmiai žvelgdavo pro vartų geležinių 
pinučių ornamentus, klausinėdami: „Kas čia gyvena? Ar 
tai sena giminė?.. Ar jie turtingi?.. Garsūs?..“ 

Praeities ilgesys suspaudė širdį ir skaudžiai užgavo 
jausmus — šio apsilankymo metu aš būsiu tik viena iš 
tų, kurie į Malimbrozų palazzo* žiūrės iš šalies. Jeigu 
kas nors ir žvilgtels į gatvę pro kokį nors plyšį langinė- 
se ir pastebės mane, tai pagalvos, kad aš tik viena iš 
daugelio turistų. Nė vienas iš jų manęs neatpažins ir 
nesušuks kam nors kitam kambaryje: „O, tik pažiūrėkit! 
Juk tai Džuljeta Holdroid. Mažoji Džuli... Jau visiškai 
suaugus...“ 

Kai aš čia viešėjau, man buvo aštuoneri. Dabar 
man dvidešimt dveji, ir palazzo man tapo uždrausta 
vieta. Prabėgę metai neišdildė tų dienų prisiminimų. Tai 
buvo tarsi vaikui pasekta pasaka, kurią jis išgyveno taip 
vaizdžiai, kad vėliau augant patirti sunkumai nepajėgė 
jos visiškai išdildyti. 


|as pasisvečiuoti pas Malimbrozas Romoje nu- 
lėmė dar gerokai prieš man užgimstant užsimezgusi 
draugystė ir jau vėlesnis sumanymas mus su Vanesa 
suvesti draugėn. 

Kai mano mama studijavo Oksforde, ji susidraugavo 
su nuostabia moterim neįtikima Amalijos Dragon pavar- 
de. Baigusi universitetą ir gavusi pirmąjį garbės laipsnį, 


* Rūmai (it.). 


ji pasirinko mokytojavimą ir greitai tapo vienos labai 
didelės ir labai gerai žinomos mergaičių mokyklos di- 
rektore Anglijos pietuose. 

Mano mamos ir Amalijos Dragon ryšys metams bė- 
gant nutrūko, bet jos vėl susitiko, kai mano mama jau 
buvo ištekėjusi ir man jau buvo septyneri metai. „Legen- 
dinis Drakonas“, kaip mes vėliau ją praminėme, įkalbėjo 
mano mamą, kad ši pasiųstų mane į jos vadovaujamą 
mokyklą. Mama, kad galėtų sumokėti mokestį už mokslą, 
kuris būtų sukėlęs sunkumų, turint galvoje menkas tėvo 
pajamas, ėmė dėstyti prancūzų ir italų kalbas netoli nuo 
mūsų namų esančioje mokykloje ir, pati mėgdama kal- 
bas, mokė jų ir mane. Vaikystėje šnekėdavomės, gražiai 
kaitaliodamos prancūzų ir italų kalbas. 

Man besimokant toje mokykloje, vieneriems me- 
tams — mokytis anglų kalbos — iš Italijos atvyko Vanesa 
Malimbroza. Vanesa viesulu įsiveržė į didžiulį karaliaus 
Jurgio laikų namą, originaliai ir talentingai metė iššūkį 
taisyklėms, juokėsi iš drausmės, kėlė siaubą mokyto- 
jams ir pakerėjo draugus. 

Aš ir Vanesa netapome draugėmis savaime - „Le- 
gendinis Drakonas“ pati mus suvedė. Vieną dieną ji su- 
rado mus aikštelėje begainiojančias „Raudonuoju admi- 
rolu“ pramintą drugelį — norėjome įsižiūrėti į jo žavingus 
dryželius — ir papasakojo, kad, besimokydamos kartu su 
mano mama, jos buvo sutikusios Vanesos dėdę Robertą 
Malimbrozą. Tuomet Vanesa pasakė: 

— Iš tikrųjų aš jo niekada nepažinojau. Beveik visą 
laiką jis gyveno Anglijoje, o paskui žuvo lėktuvo katast- 
rofoje. 

Panelė Dragon pažiūrėjo į mane ir paklausė: 

— Įdomu, ar tavo mama dar prisimena tas dienas? 


Kai aš mamos paklausiau, pasirodė, kad ji prisime- 
na, tačiau didesnio susidomėjimo neparodė: „O taip, 
mes visi trys buvome draugai, bet tai buvo seniai, labai 
seniai“. 

Toks nereikšmingas epizodas — tik keletas sode pa- 
sakytų nerūpestingų pastebėjimų, bet nuo to laiko užsi- 
mezgė mūsų su Vanesa draugystė, ir jos dėka aš atva- 
žiavau į Malimbrozą trims savaitėms vasaros atostogų. 
Tai buvo pirmasis mano apsilankymas užsienyje, todėl į 
Londoną grįžau apimta ekstazės. Kurį laiką namuose 
man viskas atrodė netikra. Tikrovė buvo Malimbroza, ir 
aš jau svajojau apie kitą apsilankymą. 


V ieūs vėjuotą spalio rytą, praėjus penkiems mėne- 
siams nuo tų atostogų, suskambo telefonas. Aš tuo me- 
tu laisčiau ant palangės stovintį ciklameną ir išgirdau 
piktą mamos balsą: 

— Aš niekada, niekada su tuo nesutiksiu! — šaukė 
ji. — Dėl to net neverta ginčytis, kad ir kas būtų. Džuli 
pas jus nevažiuos, ir, tikiuosi, — o, kaip aš tikiuosi, — ji 
niekada daugiau nebematys Romos. 

Po to trumpam stojo tyla, o po jos — baigiamasis 
emocijų protrūkis: 

— Niekas nesuteikė jums teisės tai man sakyti. Kaip 
jūs drįstate! Jūs neturite jokios galios mano ir mano 
dukters atžvilgiu. Nė trupučio, girdite? Ir jūs galite... 

— Eik po velnių, — sumurmėjau, nusigręžus į roži- 
nius ciklameno žiedus, patenkinta prisiminus tėčio 
mėgstamiausius žodžius pykčio akimirkomis. 

Mamos balsas tebeskambėjo garsiai ir piktai: 

— ...pamiršk Džuli. Ji yra ir liks mano dukra! — te- 
lefono ragelis trinktelėjo ant aparato. 


Kai ji sugrįžo į svetainę, žavus jos veidas tebežaiža- 
ravo pykčiu. Nekantraudama ir nė kiek nesibaiminda- 
ma, paklausiau: 

— Aš vyksiu į palazzo per vasaros atostogas, juk 
neprieštarausi? 

— Ne, — pasakė ji. — Tu nevyksi. Man labai gaila, 
Džuli, bet apsilankymų Romoje daugiau nebus, ir aš pa- 
geidaučiau, kad tu neklaustum kodėl. 

— Bet pernai Nonna* juk sakė: „Būtinai atvyk ir ki- 
tą vasarą“. Ji kreipėsi į mane „cara“** ir palietė mano 
skruostą. Aš žinau, kad jai patikau. Ten būdama, nepa- 
dariau nieko blogo. 

Mama švelniai tarė: 

— Tu turėjai nuostabias atostogas, Džuli. Būk dė- 
kinga. Ir jei kada apie tai pasakosi draugams, Vanesos 
senelę vadink sinjora. 

— Bet Vanesa ją vadino Nonna, ir man buvo liepta 
taip ją vadinti. 

— Vanesa yra jos anūkė, o tau buvo suteikta malo- 
nė, nes mažai mergaitei toks kreipimasis ne taip forma- 
lus. Bet visa tai baigta. Ir liaukis taip niūriai žiūrėjus, 
kitaip man bus nesmagu vestis tave į parduotuvę ir nu- 
pirkti naują suknutę pobūviui pas Eveliną. 

Nauja suknutė, pobūvis draugės raudonų plytų už- 
miesčio name... — panacėja nuo antrojo apsilankymo 
Malimbrozoje galimybės praradimo. Paslapčia šėlau, 
maištaudama prieš Dievą, kuris taip lengvabūdiškai pa- 
žiūrėjo į mano maldas ir nuo manęs nusigręžė. 


* Senelė (it.). 
** Brangioji (it. ). 


D abar, praėjus daugeliui metų po to kartaus vaikystės 
nusivylimo, aš džiaugiausi maža pergale, kompromisu: 
skridau į Romą, į svečius pas Vanesą. Nuo to laiko, kai 
baigiau mokyklą, Vanesa retkarčiais trumpam apsilanky- 
davo Londone. Ji turėjo draugų visose Europos sostinėse, 
bet apie juos su ironijos gaidele sakydavo: „Jie kviečiasi 
mane ne iš meilės nuostabiam mano charakteriui, o to- 
dėl, kad patys nori būti pakviesti į Malimbrozą“. 

Atvykusi į Londoną, Vanesa visada užsukdavo ma- 
nes aplankyti. Man patikdavo tie jos apsilankymai, nes 
ji tebeturėjo nepaprastai džiaugsmingą gyvumą, kuris 
neišsenkančiu jauduliu pripildydavo bendraujančių su 
ja širdis. Vanesa nebuvo labai graži, nes visi jos bruožai 
buvo kažkaip į viršų nuožulnūs; įkypos žalios akys, pa- 
kilę lūpų kampučiai tarsi bylojo, kad pasaulis jai tėra 
amžinų linksmybių arena. Jos plaukai buvo rusvai auk- 
siniai, tarsi liepsnos liežuviai besiraitantys už ilgokų, į 
viršų smailėjančių ausų. Ją vadindavo „une belle lai- 
de“*. Nors pagal šį aprašymą jos bruožai turėtų atrody- 
ti negražūs, bet Vanesoje nebuvo nieko bjauraus. Ji bu- 
vo neįprastai atrodanti mergina, į kurią žmonės 
atsigręždavo pasižiūrėti, teikdami pirmenybę jai, o ne 
pačiai gražiausiai iš aplink esančių moterų. 

Kai vos prieš tris mėnesius Venesa paskutinį kartą 
lankėsi Londone, ji buvo apsistojus pas mane neturtinga- 
jame Čelsio krantinės gale, kur dideliuose namuose 
įrengti butai ir kur menininkai renkasi pliekti vieni kitų 
už abstrakcionistinius akinančių spalvų paveikslus, kur 
kadaise Terneris sėdėdavo ant savo būsto stogo, tapyda- 
mas saulėlydį prie Temzės. Mudviejų pokalbiai užsitęsda- 


* Negražioji gražuolė (it.). 


10 


vo iki vėlyvos nakties. Kartais kalbėdavomės angliškai, 
kartais — itališkai, ir aš nekantravau išgirsti naujienas iš 
Malimbrozos. Tačiau būdavo aišku, kad Vanesa neturi jo- 
kio supratimo, kodėl mano mama atsisakė leisti man ap- 
silankyti palazzo dar kartą. Vanesa pasakė: 

— Aš paklausiau, ar galėsiu pakviesti tave kitoms 
vasaros atostogoms, bet Nonna Alegra tarė: „Ne. Ji nie- 
kada čia nebeatvažiuos“. Kai aš paklausiau kodėl, ji pa- 
aiškino: „Tai Džuljetos motinos kaltė“. Ir kad su tuo vis- 
kas baigta. 

Per paskutinę savo viešnagę pas mane Londone Va- 
nesa pasiūlė man pasiimti atostogas birželį — jeigu aš 
jų dar kitaip nesuplanavusi — ir kartu su ja vykti į Flo- 
renciją. „Aš ten turiu draugų, ir mes puikiai praleisime 
laiką“. 

Sutikau nedvejodama nė sekundės, nes bijojau, kad 
man pasakius, jog dar pagalvosiu ir vėliau pranešiu, ji 
gali pakeisti savo ketinimą. Gerai Žinojau Vanesos im- 
pulsyvumą ir permainingumą. 

Vėliau, likus dviem savaitėm iki to laiko, kai turė- 
jau pas ją nuvykti, gavau vieną iš šiaip jau retai jos ra- 
šomų ilgų laiškų, kuriame pranešė, kad jos planai pasi- 
keitę. Ji susikivirčijusi su senele ir palikusi palazzo. 
Vanesa nė neužsiminė, dėl ko kilęs tas kivirčas. 

Ji rašė: „Užuot vykus į Florenciją, tu turi atvykti 
pas mane į Romą. Turiu savo tėvo palikimą, todėl iš ba- 
do nemirsiu, ir galiu tau pažadėti, kad neskursi. Romo- 
je įsigijau nedidelę krautuvėlę menininkų kvartale. Ten 
tiek daug dailininkų, kad galėsiu surengti jų darbų pa- 
rodą-pardavimą ir imsiu komisinius nuo to, ką parduo- 
siu. Marijus daro statulėles iš žaliojo marmuro, kuris 
atvežamas čionai iš Sicilijos. Lorenco spalvoto stiklo 

plokštės ir Artelo paveikslai — abstrakcionistiniai ir ta- 
lentingi, ir pikti. Atvykus į Romą, tu su šiais žmonėmis 
susipažinsi“. 

Laiško viršuje rūpestingai, spausdintinėmis raidė- 
mis buvo užrašius savo adresą: „Via* Prassodi 9, Ro- 
ma“. Ir pridūrė: „Aš gyvenu virš krautuvėlės“. 

Įdomu, ką ji iš tikrųjų jautė, rašydama tuos žo- 
džius. Juk jeigu man NMonnos Alegros atsisakymas pa- 
kviesti mane į Malimbrozą sukėlė atstumtosios nusivyli- 
mą, tai Vanesos išvarymas turėjo jai sukelti kur kas 
didesnį skausmą, nes palazzo buvo jai vieninteliai na- 
mai nuo pat ankstyvos vaikystės, kai jos tėvai Žuvo au- 
tomobilio katastrofoje. 

Dabar, skrisdama į Romą, buvau taip paskendusi 
savo mintyse, kad, kai Martinas prakalbo, krūptelėjau, 
tarsi man kas būtų sudavęs ranka. Jis juokdamasis pa- 
klausė: 

— Dėl ko šis startas? 

— Buvau toli nuo čia. Galvojau apie Vanesą. 

— Ji jau nebe taip toli. Greit ją pamatysi. Tik norė- 
jau pažadinti tave iš svajonių ir pasakyti, kad po dešim- 
ties minučių leidžiamės. 

Mano nugara perbėgo susijaudinimo virpulys. Išsiė- 
miau veidroduką ir atidžiai pažvelgiau į savo veidą. 
Kartą mokykloje viena mokytoja parodė į mane, norė- 
dama atkreipti savo kolegės dėmesį. Tos mokytojos bal- 
sas buvo gerai girdėti, ir, kadangi aš sėdėjau ant mau- 
dymosi baseino krašto, išgirdau ją sakant: „Mergaitė, 
kuri sėdi prie tramplino lentos. Toji, kurios medaus 
spalvos oda ir ilgi tamsiai rudi plaukai“. 


* Gatvė; kelias (it.). 

0 dabar iš medaus spalvos manyje nieko nebeliko. 
Veidas buvo išblyškęs nuo ilgų valandų, praleistų vaikš- 
tant Vestminsterio koridoriais senstančio ir nuolat rei- 
kalaujančio sau dėmesio parlamentaro šešėlyje. Henrio 
Mazarino sekretore dirbau dvejus metus. Dabar jis išėjo 
į pensiją, ir, kai po trijų savaičių viešnagės grįšiu į Lon- 
doną, pradėsiu dirbti savo ankstesniojo darbdavio pus- 
brolio, elegantiškojo ir maištingojo Viljamo Mazarino, 
deputato nuo Grays Magna, asmenine sekretore. Vest- 
minsterio koloritas ir tarp gotikinių jo sienų vykstantis 
ritualas man jau buvo įprastas. Mėgau klausytis debatų 
ir asmeninių ginčų. Man taip pat patiko politinės paska- 
los, kurios tarsi gobeleno gijos rezgėsi tuose liūdna rim- 
tim apgaubtuose, skulptūromis apstatytuose holuose. 

Lėktuvas staiga smuktelėjo į oro duobę. Nesuvo- 
kiau, kad iš saulės šviesos įskridome į debesį, bet, kai 
man liepė prisisegti saugos diržą, aš jį prisisegiau. 

— Nekenčiu tų suvaržymų, — tarė Martinas. 

— Visąlaik laikysiu pirštus ant sagties, — pasakiau, — 
ir, kai tik bus duotas leidimas diržus atsisegti, aš tave 
aplenksiu. 

Pažvelgę vienas į kitą, nusijuokėme. Vėl pagalvojau, 
kaip gražiai jis atrodo: nerūpestingai sušukuoti šviesūs, 
tankūs plaukai, siaurokos protingos akys. 

— Žinai, aš esu didesnis Romos žinovas, nei patys 
jos gyventojai, ir nekantrauju aprodyti tau šį miestą, — 
tarė Martinas. — Norėčiau, kad atvykę rastume strei- 
kuojant visą Britanijos ambasados personalą, pradedant 
pačiu ambasadoriumi ir baigiant įstaigos pasiuntiniu. 
Tada turėčiau laiko nuvesti tave į visas savo mėgsta- 
miausias vietas. 

Jis laikė lengvai padėjęs ranką ant mano rankos. 
Budrumas tuoj pat tarsi plunksna perspėjamai brūkšte- 
lėjo man per nugarą, ir aš tyliai pasitraukiau į savo 
kamputį. 

Nenorėjau būti įtraukta į jausmų sūkurį. Vykau į Ro- 
mą aplankyti Vanesos, pasisvečiuoti jos bute virš keistos 
krautuvėlės. Rūpėjo išgirsti apie jos kivirčą su Alegra 
Malimbroza, taip pat, ar per tą laiką, kol nesimatėme, 
Vanesa sužinojo, kodėl mano mama supykusi ant moters, 
kurią aš galėdavau vadinti Monna. Dar norėjau išsiaiš- 
kinti, kokie iš tikrųjų buvo Vanesos ir mano bendrakelei- 
vio Martino Kyno santykiai. Iš jo paties šito negalėjau 
suprasti. Pasak jo, jis ir Vanesa buvę tik draugai, bet kai 
mūsų draugystė ėmė darytis tokia, kuomet vyro ir mo- 
ters bendravime po atsargiom frazėm daug kas nutylima, 
ėmiau jo žodžiais nebepasitikėti. Žinojau, kad Martinas 
yra pusiau airis ir kad jis dirba Britanijos ambasadoje 
Romoje. Savo pareigas jis apibūdino kaip visai nereikš- 
mingas — „kiek aukštėlesnės už jaunesnįjį įstaigos tar- 
nautoją ir daug žemesnės už atašė“. 

Parvykdamas atostogų į Londoną, Martinas atsivežė 
Vanesos rekomendacinį laišką. Įteikdama tą laišką, Va- 
nesa pasakiusi: „Aplankyk mano draugę Džuljetą Hol- 
droid“, ir davusi jam mano adresą. 

Taip prasidėjo nevaržoma, maloni mudviejų drau- 
gystė. Man patiko Martino juokas. Dažnai būdavo ne- 
įmanoma rimtai žiūrėti į tai, ką jis šneka, ir kai mes 
būdavome kartu, jis sugebėdavo pasaulį padaryti žavin- 
gą. Jo airiškos akys buvo tamsiai mėlynos, o plaukai 
šviesūs. „Mano motina, — sakė jis, — buvo Anglijos ro- 
žė — aš noriu pasakyti, kad jos vardas tikrai buvo Roza. 
Tai iš jos aš paveldėjau šviesius plaukus“. 

Kai susitikome pirmąjį kartą, jis man pasakė, kad 
susinervintų, jei panorėčiau kalbėti apie politiką. 

— Man tai kelia nuobodulį, — sakė jis. 

— Tai labai paprasta — mes nekalbėsim apie politi- 
ką. Ir ką gi mes tada darysim? 

— Apakinsime miestą, — atsakė jis ir šokio sūkury 
skraidino mane iki paryčių. 

Martinas pasipasakojo, kad jau gimdamas turėjęs 
turto: nedideles asmenines pajamas ir dėdę, kurio pa- 
dedamas ir patekęs į užsienio reikalų ministeriją. Iš ten 
jis buvęs pasiųstas į Romą. 

— Ar ketini siekti karjeros? Ar norėtum tapti amba- 
sadoriumi? — pasiteiravau. 

— Nė kiek. Darbe vien tik žvilgčioju į laikrodį. Man 
skirtas vienas mažas gyvenimas, ir jis žada būti gražus. 
Dideli siekiai tiems, kurie nesugeba džiaugtis laisva- 
laikiu. 

Per pastaruosius du mūsų susitikimus Londone Mar- 
tino elgesyje pajutau kai ką daugiau nei atsitiktinį susi- 
domėjimą manimi ir nedelsdama prisidengiau atsargumo 
šarvais. Jokių pasinėrimų į jausmų pasaulį. Jokios pai- 
niavos. 

Malimbrozos vaizdinys pranyko. Tarsi gausybės ra- 
gas išlinkęs tolimas debesis tapo fonu, kuriame aš išvy- 
dau du veidus. 

Tai buvo veidai dviejų vyrų, kurių dėka aš išmokau 
būti protinga. Jie mano gyvenime buvo tokie pat svar- 
būs, kaip ir mokykloje išmoktos pamokos, o galbūt dar 
svarbesni: aš juos mylėjau. Jie buvo už mane vyresni, 
labiau patyrę ir pasiruošę stverti akimirkos siūlomus 
malonumus be jokių svarstymų apie pastovumą, ir aš, 
kaip ta kvaila į šviesą plasnojanti plaštakė, iš pradžių 

puoliau prie vieno, o vėliau, kai nurimo širdies skaus- 
mas, — prie antrojo, abu kartus po keletą mėnesių gy- 
vendama aistrų svaiguly. 

Šablonas būdavo toks pat: pasakodavomės apie sa- 
ve ir, nebegalėdami ilgiau ištverti fizinio atsiskyrimo, 
nugalėti, be žodžių pasiduodavome emocijų audros šėl- 
smui. Klausydavomės muzikos, už rankų susikibę klajo- 
davome Temzės krantine, stebėdami senus laivelius, 
kursuojančius upe pirmyn ir atgal, gulėdavome šiltoje 
Surėjaus kalvų žolėje, godžiai trokšdami vienas kito. 
Nepaisant visų tų kalbų ir aistrų, susiliejusių lūpų ir 
kūnų, nė vienas iš tų vyrų manęs nemylėjo, tarsi aš bū- 
čiau buvusi Kinara. 

Po antrojo išsiskyrimo verkiau dar graudžiau, nes 
tąsyk atrodė, kad niekas niekada nepabos. Mes kartu 
praleidome vieną nuostabią vasaros naktį, ir po to jis 
„Išvyko į užsienį“. Vėliau supratau, kad jis buvo iš tų, 
kurie meilės romaną nutraukia nelaukdami, kol šis pa- 
sidarys nuobodus ir monotoniškas. Jis norėjo, kad pas- 
kutinieji prisiminimai būtų gražūs. 

Mano mamos ir tėčio tada jau nebebuvo gyvų, bet 
viena iš mamos draugių, kuriai aš išliejau liūdesį apie 
savo bedalį gyvenimą, sutramdė mano savigraužą ke- 
liais laiku ir vietoje ištartais žodžiais: 

— Žinai, Džuli, — sakė Rūta Voren. — Pirmasis mer- 
ginos nelaimingos meilės romanas yra jos nepatyrimo 
pasekmė. Jeigu jai taip atsitinka antrąjį kartą, vadinasi, 
ji truputį kvaila. Jei taip atsitiktų trečiąjį kartą, tada 
jau niekas nebeįstengtų jai padėti, nes ji yra emocinė 
savižudė, kurios jau nebegalima išgelbėti. Neleisk, kad 
tau taip atsitiktų. Atmink, kad galva meilės reikaluose 
tokia pat svarbi, kaip ir širdis. 

Pasiryžau gerai įsidėmėti jos pamoką ir neketinau 
tapti kankine dėl miražų, kuriuos aš vadindavau meile. 
Po kurio laiko daugiau nebekaltinau ir vyrų: vadovau- 
damiesi savomis taisyklėmis, jie elgėsi sąžiningai. Tik 
aš tame žaidime jų nesilaikiau: ieškojau pastovumo ten, 
kur jo nebuvo, ir išgyvenimų ten, kur jų buvo per daug. 
Kad būčiau buvus ne tokia impulsyvi, kad būčiau turė- 
jus daugiau supratimo apie gyvenimiškus dalykus, kad 
būčiau buvus stipri... 

Kai aš tai pasakiau, Rūta supyko: 

— Jeigu tu savo dienas leisi apgailestaudama ir 
grauždamasi dėl patirtų nesėkmių, būsi nevykėlė. Tai 
buvo tav0 gyvenimiškoji patirtis. Mokykis iš jos. 

Su nauju įkarščiu pasinėriau į darbą. Jis liovėsi bū- 
ti vien tik darbu — jis man tapo viską užvaldančiu užsi- 
ėmimu. Vestminsteris ėmė žadinti manyje džiugų virpu- 
lį. Jo holus aš pažinojau taip pat gerai, kaip ir savo 
mažąjį butą... Centrinė galerija su savo skulptūromis, 
Karališkoji galerija su savo freskomis, pilkais grindinio 
akmenimis skubančių turistų kojų bildesys... Netikrumo 
jausmu persmelktą tuštumą, atsiradusią po nutrūkusių 
meilės ryšių, užpildžiau darbu. Manęs nebevaržė jokie 
saitai, aš buvau laisva. Skridau į Romą, pas Vanesą. 

Liss palengva nėrė žemyn, artėdamas prie karš- 
čio išdžiovintos žemės: virš Alpių praūžusi audra Romos 
nepasiekė. Kai pažvelgiau žemyn į Ponto pelkių lygu- 
mas, mane apakino saulės atspindžiai. 

— Manau, kad Vanesos oro uoste nebus, — svarstė 
Martinas. 

— Jei turi pardavėją, gali nutarus atvažiuoti mūsų 
pasitikti. Kažin ar turi? 

— Nežinau. Nesu matęs tos jos krautuvėlės. Kai ji 
nutraukė ryšius su šeima, aš jau atostogavau Anglijoje. 
Nors... 

— Kas „nors“? 

— Via Prassodi toli gražu ne Malimbrozų palazzo. 

Išleidęs ratus, lyg koks paukštis kojomis protarpiais 
paliesdamas žemę, lėktuvas skriejo virš nusileidimo ruo- 
žo. Kai žengiau ant nusileidimo tako, mane apėmė stip- 
rus jaudulys. Įkvėpiau oro ir pajutau jo savotišką kvapą 
ir skonį. Ypatinga buvo ir auksinė Romos šviesa. 

Martinas nuvedė mane prie netoli oro uosto stovė- 
jusio automobilio. 

— Tik nesakyk, kad automobilis čia tavęs laukė vi- 
sas pastarąsias savaites, — įsėdus pajuokavau. 

— Pasiunčiau raštelį draugui, tad jis atvažiavo ir 
pastatė jį čia. 

— O jis pats nepalaukė? 

— Štai šito aš jo neprašiau, — pajuokavimu į mano 
pajuokavimą atsakė Martinas. Jis užvedė automobilį, ir 
mes pasukome Romos link. 

Abipus senojo Apijaus kelio, kuriuo mes važiavome, 
grupėmis stovėjo apgriuvusios kolonos, plytėjo meliono 

spalvos žole apaugę laukai, matėsi degalinės. Vėliau, 
įvažiavus į Romos priemiesčius, jau žvelgėme į daugia- 
aukščius blokinius gyvenamuosius namus su žaliuojan- 
čių girliandų apraizgytais balkonais, didžiulius atokiau 
stovinčius ochros spalvos namus uždarytomis langinė- 
mis. Ir į aukštas sienas, supančias paslaptingus kiemus 
ir sodus. 

Vieną iš tokių sodų man teko pažinoti. Prieš ketu- 
riolika metų, būdama maža, tokiame sode žaisdavau: 
tiesdavau rankutę pasisemti vandens iš Berninio fonta- 
no, gaudydavau Vanesą tarp vazonų, kuriuose augo že- 
maūgiai apelsinmedžiai, skindavau sienomis kopiančių 
„ryto didybių“* dangaus žydrumo žiedus ir žiūrėdavau, 
kaip jie vysta šiltuose mano delnuose ir jų žiedlapiai 
krinta žemyn. 

Įsukome į už Via del Babuino besiraizgantį šaluti- 
nių gatvelių labirintą. Matuojant myliomis, ši vieta buvo 
palyginti netoli nuo Malimbrozų palazzo, tačiau visais 
kitais atžvilgiais tai buvo tolimas pasaulis. 

Aš garsiai skaitinėjau gatvių pavadinimus, o Marti- 
nas apie jas pasakojo: 

— Štai čia Via Margutto, joje gyvena beveik vien tik 
užsieniečiai. 

Su nuolankia pagarba žvelgiau į senovinius namus, 
kurie lyg girti seniai stengėsi vienas kitą paremti. 

— Pažįsti šią vietą, ar ne? — mostelėjęs ranka, pa- 
klausė Martinas. — Tai Piazza di Spagna**, o tas kampi- 
nis — Kytso namas. Šiame rajone yra keletas meno ga- 
lerijų ir daugybė paveikslų rėmų gamintojų. Beveik jau 
atvykome. 


* Vijoklinis augalas, trimito formos žiedais. 
** Ispanijos aikštė (it.). 


[v) 

— Tu manai, kad Vanesa gyvena... 

Galėjau ir neklausti. Atpažinau savotišką gatvių san- 
kryžą, per kurią mes važiavome. Šią vietą viename iš 
man atsiųstų atvirukų Vanesa buvo bendrais bruožais 
pavaizdavusi. Tai buvo ties gatvių sankryža stovintis se- 
nas namas. Ant apatinių namo langų buvo geležinės gro- 
telės, o prie durų su nuo saulės susiraukšlėjusiais dažais 
stovėjo vaza su kažkokiu suvargusiu visžaliu augalu. 

Vanesa su draugais paprastai susirašinėdavo atviru- 
kais. Piešimas buvo vienas iš jos talentų, ir pas Artelą, 
piktojo abstrakcionizmo atstovą, Vanesa turėjo keletą pa- 
mokų, tačiau iš prigimties ji buvo per daug nekantri ir 
tingi, kad būtų ėmusis mokytis rimtai. Užtat šią jai Die- 
vo duotą dovaną ji panaudodavo draugams pradžiuginti: 
rašydama jiems laiškus, pieštuku ekspromtu piešdavo, ką 
tuo metu matydavo šalia savęs. Man atrodo, kad ji tai 
darydavo todėl, kad vieną atviruko pusę paskyrusi pieši- 
niui, galėdavo mažiau rašyti. Vanesos piešiniuose būdavo 
labai nedaug plunksna ar pieštuku nubrėžtų linijų, bet 
užtat kiek daug jos pasakydavo. Mieli man būdavo tie jos 
atvirukai, tačiau visada norėdavosi, kad ji daugiau apie 
save parašytų, pasipasakotų, ką beveikianti. Visas jos ra- 
šymas susidėdavo iš keleto paskubomis brūkštelėtų žo- 
džių kitoje pusėje atviruko, kurį išsiųsdavo dosniai pašto 
ženklais apklijuotame voke: mat ji niekada nesukdavo 
sau galvos, kiek jų reikia iš tikrųjų, o paprasčiausiai 
stverdavo, kas po ranka pakliuvę, ir priklijuodavo. 

Sėdėdama šalia Martino žiūrėjau, kaip automobilis 
vinguriuoja siauromis gatvelėmis. Mačiau prie a tratto- 
ria* lauke stovinčius nenukraustytus stalus, vyno krau- 
tuvėlę iki pusės lentomis užkaltu langu, dulkėmis už- 


* Užeiga, smuklė (it.). 

neštus nutekamuosius griovius, kuriais sėlino sulysusios 
katės, išsiklaipiusius nelygaus grindinio akmenis. Turė- 
jau gan lakią fantaziją, bet įsivaizduoti Vanesos tokioje 
aplinkoje niekaip negalėjau. 

Buvau priblokšta. Iš atminties išniro Vanesa, vie- 
nuolikos metų mergaitė, vaikštinėjanti po didžiulę Ma- 
limbrozų rotondą, apsirengusi savo gražiaisiais baltais 
naktiniais marškiniais, kurie jai atstojo vakarinę sukne- 
lę, ant pečių užsimetusi prabangius baltus senelės kai- 
linius, besivelkančius marmuro grindimis, su Alegros 
afganų skaliku prie šono. „Paskutinė mada, — nusijuo- 
kė, žiūrėdama į mano išsprogdintas akis, ir didingai 
nuplaukė link dvipusių salone durų. — Atidarykite. Ati- 
darykite Vanesos Malimbrozos vardu“, — vos spėjo pa- 
liepti santūriu, įsakmiu balsu, kai teta Romola pačiupo 
ją ir skubiai nutempė į šalį, toliau nuo galinčios užeiti 
Nonnos Alegros pykčio... 

— Štai ir atvykome, — triumfuodamas sušuko Marti- 
nas ir ties šaligatvio pakraščiu pristabdė automobilį. 

Galbūt, kai saulės šviesa pasiekdavo krautuvėlę (to- 
mis popiečio valandomis jos nebuvo), ji nušvisdavo ir 
galėdavo sukelti tam tikrą susidomėjimą. Tačiau dabar, 
šešėlyje, mažos žalios nuogų kūnų statulėlės, nirtulingų 
potėpių paveikslai, rankų darbo segės ir auskarai atro- 
dė blankiai. Pro langus žvilgtelėjau į vidų, tačiau ten 
buvo tamsu, tarsi požemyje. 

Martinas išjungė automobilio variklį. 

— Eime, suraskime ją. 

Perbėgus šaligatvį, pastūmiau duris ir sušukau: 

— Vanesa! 

Išėjusi pasitikti mergina vargu ar buvo už mane vy- 
resnė. Ji žvelgė į mane šypsodamasi, kaip paprastai 
žvelgiama į vilčių teikiantį pirkėją. 

— Aš esu mis Holdroid. Manęs turėtų laukti sinjori- 
na Malimbroza, — pasakiau itališkai, stropiai ištardama 
kiekvieną žodį. 
= „Merginos veido išraiška pasikeitė: vietoj pradingu- 
sios šypsenos šmėstelėjo išgąstis ir įtarumas. 

— Sinjorina Malimbroza? Bet aš nesuprantu. 

— Čia jos parduotuvė? 

— Ne, — akimirksniui jos žvilgsnis nukrypo į mano 
kairiąją ranką, — sinjorina, bijau, kad jūs apsirikote. Ši 
parduotuvė priklauso mano vyrui ir man. 

Žiūrėdama į Martiną, pusbalsiu pratariau: 

— Bet juk čia Via Prassodi devintas numeris. 

— O taip, tai tiesa. — Grįžtelėjus atgal, ji pašaukė: — 
Tynai? 

Tynas pasirodė iš už ryškiai nudažytos pertvaros. 
Jis buvo tamsiaplaukis, veidas labai priminė beždžionės 
snukutį, ir buvo matyti, jog tai žmogus, sugebantis iš- 
tirpdyti įtarumą ir priešiškumą. 

— Laba diena, sinjorina, ...sinjore. Jūs pasiklydote? 
Ieškote čia ko nors turimu adresu? 

— Šiuo adresu. Šios parduotuvės. Ji priklauso mano 
draugei. 

— Bet jūs apsirikote! — staiga pajutus visišką bejėgiš- 
kumą, sušuko mergina. — Aš esu Karlota Kotone, o čia 
mano vyras, Tynas. Parduotuvė mūsų, mes ją pirkome... 

— Vanesa taip pat pirko, — įsiterpė Martinas. — Jos 
vardas ir pavardė — Vanesa Malimbroza. — Ir piktokai 
pridūrė: — Kas čia darosi? 

Stovėdami susiglaudę tarsi išgąsdinti vaikai, jie kar- 
tu tyliai ištarė: 

— Sinjorina Vanesa Malimbroza? 

— Tai jums žinoma ši pavardė? 

Mergina linktelėjo galva: 

— Žinoma. O taip, mums ji žinoma... — Jos rankos 
neramiai judėjo, o tamsios akys išsiplėtė iš nuostabos. — 
Bet sinjorinos čia nėra — jos negali čia būti. Jūs tikriau- 
siai žinote... 

— Ką žinome? 

Ji krestelėjo galvą. 

— Nieko, tai yra čia nieko su mumis bendro... 

— Atrodo, kad yra bendro! — sušukau. — Sinjorina 
yra mano draugė ir ji pasikvietė mane čionai, šiuo ad- 
resu, kartu praleisti atostogų. 

Gatve triukšmingai pralėkė automobilis. Kotonės, 
atrodo, buvo patenkinti, kad triukšmas pertraukė pokal- 
bį. Kai Tynas vėl prašneko, jo kalbos tonas jau buvo la- 
biau oficialus: 

— Tikriausiai čia nesusipratimas. Nieko negalime 
jums padėti. Atleiskite, bet mes nusipirkome šią par- 
duotuvę ir butą iš paskutiniojo savininko maždaug prieš 
dvi savaites. Būdamas senas, jis nutarė čia nebedirbti. 

— Kur jis gyvena? — greitai paklausė Martinas. 

— Jis jau miręs. 

— Gudriau net ir norėdami nebūtumėt galėję atsi- 
kratyti mumis, — angliškai sumurmėjo Martinas. 

Aš paklausiau: 

— Kas atsitiko su mano laišku? Aš rašiau maždaug 
prieš savaitę, pranešdama Vanesai... sinjorinai, kada at- 
vyksiu į Romą. 

Merginos veidas nušvito: 

— Vadinasi, tai buvo jūsų laiškas! Bet Malimbrozos 
su šia vieta nebeturi nieko bendro, kaip jie galėjo... 

Ir mergina pažvairavo į mane. Akimirksniu supra- 
tau, kad ji žino kai ką daugiau, bet bijo mums prasitar- 

ti. Merginai nuskubant į parduotuvės gilumą, žiūrėjau į 
jos dailią, truputį apkūnią figūrą. Netrukus ji grįžo, ne- 
šina voku su daugybe antspaudų ir plačiai nusidrieku- 
sia stambia mano rašysena. Laiškas buvo neatplėštas, 
aš paėmiau jį. 

— Kodėl jo nepersiuntėte atgal? Mano adresas už- 
rašytas kitoje voko pusėje. 

— Ruošėmės peradresuoti jį į palazzo, bet, mums 
čionai persigabenant, buvo daug tvarkymosi ir aš, ma- 
tyt, įkišau jį į stalčių ir pamiršau. Atleiskite. 

Pasisukau į Martiną. Jis atrodė kaip žmogus, ku- 
riam ką tik pranešė, kad tas, kurį jis gerai pažinojo, 
niekada net nebuvo gimęs. 

Neatitraukdama akių žiūrėjau į tamsiai raudonų ir 
violetinių dažų lopus ant stalo pastatytame paveiksle. 
Paveikslo kampe buvo parašas: „Artello Magnani“. 
Spustelėjau Martino ranką: 

— Štai tas paveikslas. Vanesa yra minėjusi šio daili- 
ninko pavardę. 

Pasisukau į jaunuosius Kotones: 

— Jeigu nepažįstate sinjorinos, kuriai turėjo pri- 
klausyti ši parduotuvė, tai turite pažinti žmogų, kuris 
nutapė štai šitai. Jis buvo sinjorinos draugas. Jeigu 
duosite jo adresą, mes ten nuvyksime ir su juo susitik- 
sime. Jis mums pasakys... 

— Sinjorina, labai prašau, jeigu jūs ieškote sinjorinos 
Vanesos, jums būtina nuvykti į Malimbrozų palazzo, — 
maldaute maldavo Karlota Kotone, išgąstingai žvelgdama 
į savo vyrą. 

— Aš turiu gauti Artelo adresą, — tvirtai pasakiau. 
Negalėjau šiems nepažįstamiems žmonėms paaiškinti, 
kad Malimbroza buvo vieta, kurią aš mažiausiai troškau 
aplankyti. 

— Bet mes negalime jo taip paprastai imti ir suras- 
ti, — spragtelėjęs pirštais, teisinosi Tynas. — Čia tokia 
painiava. Senasis žmogus, iš kurio nupirkome parduo- 
tuvę, įrašus atlikdavo ne itin kruopščiai. Turėsime to 
adreso paieškoti. Jeigu rytoj užeitumėt, pabandytume jį 
jums surasti. 

— Galėtumėt paieškoti dabar. Neatrodo, kad esate 
užsiėmę. 

Kol jie tarėsi, Martinas man pašnibždėjo: 

— Galbūt ji pabėgo su kokiu vyru... 

Vos spėjau išgirsti šią Martino nuomonę, kai staiga 
man pačiai šovė į galvą mintis, visiškai kitokia nei jo — 
aš buvau tikra, jog suprantu, kodėl Kotonės tvirtino ne- 
žiną, kad Vanesa anksčiau turėjusi jų parduotuvę: suži- 
nojusi apie beprotišką Vanesos verslą, Monna Alegra 
pasibaisėjo tuo, kad Malimbrozų atžala užsiima verslu 
mažoje, apšiurusioje gatvelėje, ir privertė Vanesą mesti 
tą užsiėmimą, jai atleido, pakvietė sugrįžti į namus ir 
uždraudė kalbėti apie tai visiems, kurie tik apie tai ži- 
nojo. Turint galvoje Vanesos būdą, reikia manyti, kad 
arba ji per vėlai man išsiuntė laiškelį, pranešantį, kas 
įvyko, ir jis nebesuspėjo ateiti iki man išvykstant, arba 
ji buvo įsitikinusi, kad, jos čia neradus, aš susisieksiu 
su palazzo. 

Tačiau Martinas šių mano samprotavimų nepajėgė 
suvokti. Jis papurtė galvą, sakytum koks rūkas joje bū- 
tų trukdęs jam aiškiai mąstyti. 

— Nežinau, ką ir pasakyti. Jeigu ji tik būtų pabėgus 
su kokiu nors vyru, be jokios abejonės, būtų tau apie 
tai pranešusi. 

Martinas iš lėto pasuko galvą į mano pusę ir pa- 
žvelgęs tarė: 

— Man visa tai nepatinka, Džuli. Vanesa duoda 
mums šį adresą, o vėliau pati pradingsta. Kodėl? 

— Netrukus mes tai sužinosim. Eime, — tempiau jį 
už rankos ir, grįžtelėjus atgal, Kotonėms pasakiau: — 
Galbūt rytoj užeisiu Artelo adreso. Viskas priklausys 
nuo to, kaip šiandien klostysis reikalai. 

Jų veidai buvo tokie jauni ir jaudinantys, todėl dar 
pridūriau: 

— Ir, prieš išvykdama į Londoną, norėčiau pas jus 
nusipirkti dovanų lauktuvėms draugams parvežti. 

Kai išėjome, Martinas tarė: 

— Pirmiausia turime tau surasti viešbutį, nes, kaip 
matyti, liksi benamė, — pasakė, siekdamas atidaryti au- 
tomobilio dureles. — Bėda ta, kad šiuo metų laiku ge- 
riausi viešbučiai būna užimti. 

— Man bus gerai ir mažytis pensione*, bet apie tai 
pakalbėsime vėliau. 

Martinas susierzinęs nusijuokė: 

— Mano brangioji mergaite, argi tu nesupranti, 
kad aš noriu tave įtaisyti kaip galima anksčiau? Kitu 
atveju tavęs laukia naktis ant kietų, įkaitusių šaligat- 
vių arba, savaime suprantama, tau visada atviros ma- 
no buto durys... 

— Niekas kitas taip nesvarbu, kaip tai, kur tu dabar 
mane veši. 

— Ir kur tai bus? 

— Į Malimbrozą, — pasakiau. 


* Pensionas — nedidelis privatus viešbutis (it.). 

Alsissėšikas Martinas bandė mane atkalbėti: 

— Iš tikrųjų tu juk nevažiuosi į palazzo? 

— Kodėl gi ne? Akivaizdu, kad ten reikia ieškoti. 

— Abejoju. Vanesa man rašė į Londoną, kad ji susi- 
kivirčijusi su namiškiais. Ji netgi rašė, kad niekas jos 
neįkalbins sugrįžti. 

— Tokius dalykus žmonės pasako lengvabūdiškumo 
akimirką. Vanesa įsigijo tą krautuvėlę, kad pademonst- 
ruotų savo nepaklusnumą, o vėliau, Nonnai Alegrai pa- 
prašius grįžti į Malimbrozą, ji grįžo. Manau, kad ta 
krautuvėlė jai greit atsibodo. 

Martinas nė nebandė užvesti automobilio. Stebėjau, 
kaip jis išsiima cigaretę ir ją užsidega. 

— Nežinau, — ištarė jis lėtai. — Grįžti namo pralai- 
mėjus — ne Vanesos būdui. Ji išdidi. 

— Bet Martinai, juk nėra jokio kito paaiškinimo. 

— Išskyrus tai, kad galbūt ją kas nors netikėtai išsi- 
vežė. 

— Tu manai — prieš jos valią? Bet to negali būti. 
Žmonės taip nesielgia. 

Bet jie taip elgėsi. Visi pasaulio laikraščiai pilni 
pranešimų apie pasibaisėtinus dalykus, kuriuos žmonės 
padaro. 

— Esu tikra, kad rasiu ją Malimbrozoje. — Mano 
balsas skambėjo užtikrintai, nors iš tikrųjų pati taip 
tvirtai nesijaučiau. — O jeigu Vanesos tenai nebus, tai 
jie pasakys, kur jos ieškoti. 

Martinas pasilenkė į priekį ir užvedė variklį. Po to 
užgesino cigaretę. 

— Juokinga, kai būnu susirūpinęs, niekada nejaučiu 
cigarečių skonio, tarytum rūkyčiau kokias pabiras. 

Martinas važiavo atsargiai ir, apskritai lyginant su 
jo važinėjimu, gana lėtai. Supratau, kad jis vis dar su- 
sirūpinęs dėl Vanesos. 

— Ar pastebėjai, kaip pasikeitė Kotonių veidų iš- 
raiškos, kai paminėjai Vanesos pavardę? 

— Taip. — Žiūrėjau į gėlių pardavėjus prie Ispanijos 
aikštės laiptų, iš tikrųjų jų nematydama. — Greičiausiai 
Nonna Alegra bus įspėjus, kad jie niekam nepasakotų 
apie tai, ką ji pati tikriausiai pavadino „Vanesos padau- 
žiška išdaiga“, — jei dabar jau viskas atleista ir pamiršta. 

— Jeigu visa tai būtų tiesa... — niūriai ištarė Marti- 
nas. — O, prakeikimas — šviesoforas! 

Trūktelėjęs automobilis sustojo. Martinas sėdėjo at- 
sirėmęs į sėdynės atlošą ir pirštais barbeno vairą. 

— Žinoma, gal aš galvoju per daug pesimistiškai. 
Galbūt Vanesa Malimbrozoje, ir jų šeima parūpins tau 
karališką palydą. Įdomu, ar yra ten karališka palyda? 

— Abejoju, ar mane bent įsileis pro paradines du- 
ris, — pasakiau. 

Dar kartą išvažiavus į platesnes gatves, mus vėl pa- 
siekė saulės spinduliai. „Po žydrais Italijos dangaus 
skliautais...“ — iš kadaise mokykloje išmokto eilėraščio 
aidu atskriejo Šelio žodžiai. 

Krautuvėlės Prassodi gatvėje vaizdas buvo mane nu- 
bloškęs į visišką sumaištį ir depresiją. Ir staiga iš tos bū- 
senos tarsi išnirau. Aš Romoje. Nėra paslaptingojo Vane- 
sos dingimo. Ji laukia, kad aš paskambinčiau į palazzo. 
Pasirodė visiškai galima, kad jos atvirukas guli mano bu- 
to Londone išorinių durų pašto dėžutėje. Įsivaizdavau 
netgi jos nupieštą piešinį: keletas linijų, vaizduojančių 
vietą — galbūt tai Malimbrozos laiptai, — ir aš su Vanesa, 
bėgančios viena kitos pasitikti. Kartais savo atvirukuose 

ji nupiešdavo mane, ypač išryškindama mano ilgus plau- 
kus, pailgas lūpas ir smulkų kūno sudėjimą. 

Kelią į palazzo prisiminiau tik labai miglotai, ta- 
čiau pastatas atmintyje buvo toks ryškus, tarsi tik vakar 
būčiau iš ten išvykus. Prieš penkis šimtus metų Malimb- 
rozų giminė gyveno iš Vakarų Indijoje prisiplėštų bran- 
genybių. Tarsi su paties Dievo palaiminimu, susikrau- 
tais turtais naudojosi gana išlaidžiai, ir jau prieš šimtą 
metų mažai kas buvo likę. 

Nuo visiško sužlugimo giminę 1865 metais išgelbėjo 
Frančeskas Malimbroza. Įveikęs išdidumą, kuris per ilgą 
laiką giminėje buvo įsišaknijęs, sukiojantis tarp popiežių 
ir princų, jis ėmėsi komercijos verslo. Būdamas puikus 
verslininkas ne auklėjimo dėka, o iš prigimties, jis atida- 
rė tekstilės fabrikus, vieną Milane, o kitą — prie Romos. 
Šeimos gaminama produkcija per pastaruosius amžius 
pasikeitė. Milane dabar jie gamino chemikalus, o fabrike 
prie Ostijos greitkelio — gaminius iš plastmasės. 

Italijoje retenybė, kad senose šeimose būtų sugeba- 
ma mąstyti šiuolaikiškai. Tačiau buvo keletas tokių šei- 
mų, tarp jų ir Malimbrozos, kurios įstengė suderinti 
verslo ir pinigų kalimo reikalus su asmeniniu gyvenimu, 
iš dalies išlaikydamos praeities tradicijas. 

Apėmė pagarbi baimė, kai pabandžiau suvokti, kiek 
milijonų lyrų turėjo Malimbrozos, tačiau tai jau buvo už 
mano vaizduotės ribų, o, be to, tai nebuvo mano tikra- 
sis rūpestis. Troškau tik vieno — surasti Vanesą. 

Borgezės parko medžiai rymojo apgaubti popiečio 
ramybės ir tylos. Kai buvau maža, aš, Vanesa ir ją pr'- 
žiūrinti jauna auklė Gizela pro Pinčianos vartus, ūks- 
mingomis ir vėsiomis alėjomis eidavome link aukštųjų 
pušų ir paviljonų. Prisimenu, kaip ten mus nuvedė į lė- 

lių vaidinimą, prisimenu susižavėjimą (nors man tai 
kartu buvo ir truputį siaubinga) keistomis mažomis šo- 
kančiomis figūrėlėmis, kurios savo jaudinančiomis dra- 
momis žadino apspitusių vaikų išplėstomis akimis viltis 
ir troškimus. Ten taip pat buvo aptverta aikštelė, kurio- 
je mokė jodinėti, ir mažos kojytės ragino apsnūdusius 
ponius parodyti bent kiek daugiau gyvumo... Praeities 
vaizdinys išblėso. 

Aš išvydau Malimbrozą. 

Šiaurietiškos saulės apšviesti, šie rūmai būtų atrodę 
nepadoriai ryškūs, jų ugniaspalviškumas būtų kaip įžei- 
dimas. Tačiau čia, kur virš jų tarsi karūna žėrėjo ultra- 
marininis dangus, rūmai atrodė įspūdingai, stovėjo išdi- 
dūs, užvertomis langinėmis atsitvėrę nuo pasaulio. Prie 
ornamentuotų geležinių pinučių vartų iš abiejų šonų ant 
neaukštų kolonų tupėjo leopardai. 

Aplinkui nebuvo nė gyvos dvasios, ir aš siaubingai 
bijojau, kad visa šeima nebūtų išplaukusi su jachta ar- 
ba išvykusi į savo vasarvietę Albano kalnuose — turtin- 
gieji Romos gyventojai per patį vidurvasarį mieste ne- 
pasilieka. Po akimirkos prisiminiau, kad dar tik birželis. 

O gal jie visai Malimbrozoje nebegyvena? Ir paga- 
liau, kas iš šeimos liko gyventi tuose didžiuliuose kam- 
bariuose: tik Nonna Alegra su savo dukra Romola? Leo, 
jauniausias sūnus, su savo Žmona Irena, kurios aš iš vi- 
so nesu mačiusi? Tik keturi žmonės rūmuose, kuriuose 
patogiai galėtų sutilpti penkiasdešimt gyventojų. 

Buvau taip paskendusi savo mintyse, jog nesuvokiau, 
kad automobilis jau sustojęs, kol Martinas, rodydamas 
ranka į raudonąjį namą ir aukštas palmes, neištarė: 

— Nė kiek nesijauti laiminga, čia atvykus, tiesa? 

— Taip, bet aš neturiu kitos išeities. 

— Turi. Siūlau pirmiausia važiuoti ir surasti tau 
viešbutį. Žinau keletą malonių nedidelių vietelių. Iš ten 
vėliau galėsi paskambinti į palazzo. 

— Aš užeisiu, — tvirtai pasakiau. — O apie viešbu- 
čius pakalbėsim vėliau. Žinau, kad mano mama susipy- 
ko su Monna Alegra, tačiau negaliu patikėti, kad Nonna 
Alegra atsisakytų su manim pasimatyti, kai aš esu čia... 
arba neleistų susitikti su Vanesa. 

— Jeigu ji ten yra. 

— Juk tu manai, kad ji ten yra, tiesa? 

— Nežinau kaip ir galvoti. Tik žinau, kad manyje 
tūno nuojauta, nuo kurios šiaušiasi plaukai. Jaučiu, jog 
atsitiko kažkas labai bloga. 

— Todėl aš turiu pamėginti sužinoti, kas atsitiko. 

Kai pasukau automobilio durų rankenėlę, Martinas, 
ištiesdamas priešais mane ranką, iš daiktų skyrelio pa- 
siekė laikraštį, atplėšė jo kampelį ir kažką parašė. 

— Čia mano telefono numeris. Kai būsi pasiruošus 
išvykti, atvažiuosiu ir tave paimsiu, o kol kas pasaugo- 
siu tavo bagažą. 

— Ar negalėtum manęs luktelėti? Aš tik nueisiu iki 
durų ir paklausiu, ar Vanesa namie. Jei ji bus, tai tik- 
riausiai išeis ir su tavim pasisveikinti. Labai norėčiau, 
kad neišvažiuotum, Martinai. | 

Jis man plačiai nusišypsojo, atleido sankabą ir nu- 
važiavo. 

— Eina jis po galais, — su apmaudu ištariau pati 
sau. — Galėjo ir palaukti. 

Kai būdama maža, ateidavau į Malimbrozą kartu su 
Vanesa, šmurkštelėdavau pro aukštus vartus, užbėgda- 
vau laiptais iki didžiulių durų ir triumfuodama pati 
truktelėdavau skambutį. Nežinodama jokių suvaržymų, 
pakerėta pasakojimų apie didybę, kurią mena raudonų 
plytų sienos, su mane padrąsinančia ir besijuokiančia 
Vanesa į palazzo eidavau be jokios baimės. O dabar 
ėjau apnikta abejonių, iš anksto nusiteikusi nesvetin- 
gam sutikimui. 

Stumtelėjau vartus, bet jie buvo stipriai uždaryti. 
Tada ant dešinės kolonos pastebėjau skambučio mygtu- 
ką. Paspaudžiau jį ir laukiau, atidžiai žvelgdama pro 
dailų geležinių pinučių nėrinį. 

Niekas nepasirodė, ir jau buvau beveik tikra, kad 
visa šeima išvykusi į kaimą arba plaukioja jachta. Bu- 
vau jau benueinanti, kai vartai ėmė labai iš lėto atsi- 
verti ir, kai tarpas buvo pakankamas man praeiti, su- 
stojo. Įėjau ir atsigręžus pamačiau, kaip vartai paskui 
mane užsivėrė. Matyt, kažkas rūmuose juos atidarinėjo 
ir uždarinėjo distanciniu valdymu. Akmenimis grįstu ta- 
ku nuėjau iki laiptų, kylančių link didžiulių išdrožinėtų 
dvipusių durų. Žengus ant trečio laiptelio, sustingau — 
mane staiga apėmė nervingas jaudulys. Kiek aš turiu 
išdidumo? O jeigu jie išprašys mane... Taigi, tarkim, jie 
išvarys mane. Jeigu prieš pat mano nosį durys užsivers, 
pro paskutinį plyšio colį aš šauksiu į holą: 

— Aš atvykau ne maldauti atleidimo, jei jūs taip 
manote. Visa, ko man reikia, tai sužinoti, kur Vanesa. 

Nepajudėjau nuo trečio laiptelio, nepatraukiau 
skambučio, tačiau išdrožinėtų durų pusės ėmė iš lėto 
prasiverti. Tada prisiminiau Vanesą sakius, kad virtuvėje 
yra įrengta vietinio ryšio televizija. Nenueidamas prie 

durų, personalo darbuotojas gali matyti, kas prie durų 
prieina. Manau, kad ir vartai buvo valdomi mechaniškai. 

Viduje stovėjo aukštas labai šviesaus gymio vyras 
putliomis, aikštingai papūstomis kaip kokio silpnapročio 
lūpomis, ir buvo akivaizdu, kad aš jam per daug nerū- 
pėjau. Jis dėvėjo miško žalumo uniformą. Nonna Alegra 
kartą man yra sakius, kad jau šimtus metų Malimbrozų 
tarnai dėvi tos pačios spalvos uniformas, nors pati uni- 
forma, žinoma, per amžius pasikeitė. 

Vyras laukė, kol aš prakalbėsiu. Jis atrodė kaip po- 
zuotojas, o akys buvo šaltos, kaip tos už jo nugaros sto- 
vinčios kolonos, blizgančios didžiulio apskrito holo prie- 
blandoje. 

Padaviau jam kortelę su savo pavarde ir itališkai 
pasakiau: 

— Labai norėčiau pasikalbėti su sinjora Alegra Ma- 
limbroza. Arba... — skubiai pridūriau, nes staiga žemyn 
nusileidę jo sunkūs akių vokai aiškiai pranašavo atsisa- 
kymą mane priimti, — arba su sinjorina Romola... arba 
su sinjora Irena, — atakavau jų vardais, taip išsikovoda- 
ma teisę būti įleista. 

Kažkurioj šio sąrašo vietoj, matyt, sugebėjau jį įti- 
kinti, kad atėjau ne gobelenų ar Alegros žydrųjų dei- 
mantų. Aš laimėjau. Jis pasitraukė į šalį, ir aš įėjau. 

Virpėdama iš susijaudinimo, akimirką vėl tapau aš- 
tuonerių Metų mergaite ir pamačiau koloną, kurią tada, 
paseilinus pirštą, įnirtingai tryniau, negalėdama patikėti, 
kad Parmos žibuoklių spalvos marmuro kolona nebuvo 
nudažyta. Ant liūto letenų stovėjo didžiulis paauksuotas 
išblukusiu rubino spalvos aksomu aptrauktas krėslas, 
kuriame, kaip buvo pasakojama, kadaise sėdėjęs pats 
Garibaldis. Prisiminiau, kaip man sakė, jog devyniolikta- 

me amžiuje didžiuliuose koridoriuose svečiai rengdavo 
čiuožimo varžybas — sukdavosi krinolinai, tviskėdavo 
brangakmeniai. 

— Kokiu reikalu, sinjorina? 

Nesmagiai krūptelėjus, grįžau į dabartį. 

— Aš Džuljeta Holdroid ir atvykau paprašyti sinjori- 
nos Vanesos Malimbrozos adreso. 

Šaltas, bejausmis veidas pasikeitė labai iš lėto. Pa- 
jutau, kad tarp mūsų nusileido atsargumo ir įtarumo 
barjeras. „O Viešpatie, — pagalvojau. — Nejaugi ir tarp 
tarnų pasklido gandas, kad aš čia nelaukiama viešnia?“ 
Tačiau jo balsas buvo ramus, jautėsi puiki, rūpestingai 
ištreniruota savitvarda: 

— Pažiūrėsiu, kas gali jus priimti, sinjorina. Gal 
malonėsite atsisėsti? 

— Į Garibaldžio krėslą? 

Jei tarnas dar turėjo kokių nors abejonių dėl mano 
teisės į šią vietą, tai mano klausimas, atrodo, viską iš- 
sprendė. Jis vos nenusišypsojo. 

Kai ėjau marmurinėmis grindimis, mano batų kul- 
niukai kaukšėjo. Truputį išsigandus, kad drumsčiu di- 
dingą tylą, pasistiebiau ir ant pirštų galų nustypčiojau 
prie aukšto krėslo, stovėjusio po tryliktame amžiuje nu- 
tapytu paveikslu „Apolono šventikas“, — net ir tai prisi- 
miniau. Sėdėjau visiškai ramiai, įsitvėrusi į kėdės atra- 
mas, ir troškau, kad su manim būtų Martinas. 

Mane supo senas tradicijas turinti prabanga — gro- 
bis, atkovotas apsukriai pasinaudojus pasitaikiusiomis 
galimybėmis. Gyvendami tarp praeities lobių, Malimbro- 
zos veržėsi į dabartį. Gamyklos užtikrino šių ištaigingai 
plačių laiptų nepriekaištingą būklę, jos padėjo išsilaiky- 
ti ir gobelenams, ir kupolui su mozaikomis. Malimbrozų 

rankose tebebuvo galia, kurią lemia pinigai, tik dabar ji 
ėjo nebe iš brangakmenių grobio ar karaliams teikiamų 
paslaugų ir palankumo princams. Romiečiai yra realis- 
tai, o Alegra, pagrindinė verslo svorį atlaikanti kolona, 
užkariautojų prancūzų atstovė, buvo realistiškesnė už 
juos visus. 

Priešais mane esančioje nišoje stovėjo bronzinė 
nuostabaus grožio moters galva. Kai pamačiau ją pirmą 
sykį, sušukau: 

— Tai Monna Lučiana! 

Zia* Romola nusijuokė: 

— O ne! Ši galva nulieta prieš du šimtus metų pagal 
vieną iš mūsų protėvių. 

Senosios Lučianos Malimbrozos jau nebebuvo tarp 
gyvųjų. Kartą ji sėdėjo savo apartamentuose palazzo ir 
juokėsi iš kažkokios pasipiktinimą keliančios Vanesos iš- 
daigos. Paskui staiga nežymiai atsiduso, galva nusviro 
ant krūtinės — ji mirė, būdama devyniasdešimt vienerių. 

Prisiminimuose tebemačiau tą patrauklią neprigir- 
dinčią senutę, Vanesos prosenelę. Mirus jos vieninte- 
liam sūnui Liudvikui, verslą perėmė jo žmona Alegra — 
moteris iš Orleano. Niekas atvirai tam neprieštaravo, 
svarbiausia, kad net ir jos sūnūs su tuo sutiko. Vanesa 
man vra sakiusi, kad jie gal net slapta džiaugęsi, paju- 
tę palengvėjimą, kad ne jiems atitekusi ta našta. Rober- 
tas, kuris vėliau žuvo lėktuvo katastrofoje, buvęs protin- 
giausias iš jų visų. 

Vanesa sakė: 

— Leo taip pat turi galvą, tačiau net ir jis Monnai 
Alegrai pasipriešinti negali. 


* Teta (it.). 


Taigi senoji Lučiana tyliai, viską pastebėdama sėdė- 
davo savo apartamentuose antrajame aukšte ir matė, 
kaip Alegrai valdant Malimbrozų imperija išlaiko savo 
galią. 

Bendraudama su Lučiana, jausdavaus nedrąsiai, 
nes su ja būdavo taip sunku susikalbėti, nors iš lūpų ji 
suprasdavo gerai. Tačiau instinktyviai aš ją mėgau ir ja 
pasitikėdavau. Man patikdavo pas ją nueiti, sėdėti prie 
jos kojų kambaryje su ant lubų nutapytais Amūrais ir 
Najadėmis ir klausytis pasakojimų iš senovės Romos is- 
torijos. Senoji Lučiana visada kvepėdavo kažkokiu nuo- 
stabiu rožių aromatu, o jos balsas, kitaip negu kitų kur- 
čių žmonių, buvo švelnus — daug švelnesnis nei Nonnos 
Alegros. 

Žiūrėdama į pirmąjį laiptų posūkį laikančias kolo- 
nas, išgirdau prieš keturiolika metų man buvusį taip ge- 
rai pažįstamą garsą ir, dar nepasukus galvos pažiūrėti, 
jau žinojau, kas ateina. Jokios permainos apsirengimo 
madose — mažiau drabužių, daugiau drabužių — negalė- 
jo pakeisti Romolos pomėgio prabangiems taftiniams 
apatiniams sijonams. Jai einant, rūbai čežėdavo, tarsi jų 
klostėse būtų pasislėpusios šnypščiančios gyvačiukės. Ji 
niekaip nebūtų galėjusi nuslėpti savo ėjimo ar atėjimo, 
nes jos sijonai niekada netvlėdavo. 

— Džuljeta... 

Romola ėjo prie manęs išskėstomis rankomis — plo- 
na, liguistai atrodanti moteris siauru veidu, juodais 
plaukais ir niekada nesišypsančiomis akimis. Ji buvo 
apsirengusi iš kažkokios sidabru žvilgančios medžiagos 
pasiūdinta suknia ir atrodė, tarsi visa būtų pasidengusi 
žvynais kaip žuvis. Ta jos suknia man padėjo susivokti, 
kad nuo lėktuvo nusileidimo oro uoste jau prabėgo ke- 

letas valandų — atėjus pietų metui, Malimbrozos visada 
puošniau apsirengdavo. 

Kai buvau čia anksčiau, man atrodydavo, kad Ro- 
mola manęs nemėgsta: jaučiau, kad ji vaikų iš viso ne- 
myli, todėl ir aš jos nemėgau. Be to, ji man atrodydavo 
keista ir negraži su tais savo nuostabiais drabužiais, 
kurie jai niekada netikdavo. 

— Mano brangus vaikeli, — išdžiūvęs Romolos skruos- 
tas vos palietė mano skruostą. Pajutau, kad net ir 
šiam gestui jai reikėjo įdėti pastangų. Gerai, kad nors 
nebuvo priešiškai nusiteikusi. — Tai nuostabu, — pui- 
kiai angliškai pasakė ji. — Taip seniai mes su tavim 
nesimatėme. — Apėmus mane ištiestomis rankomis, 
klausinėjo: — Kokie reikalai tave privertė atvykti į Ro- 
mą? Atostogos? Ar... 

Alternatyvus klausimas pakibo ore. Pažvelgiau tie- 
siai jai į akis. Jos buvo neperregimos, tarsi joje trūktų 
proto šviesos, kurią akys galėtų spinduliuoti. 

— Atvykau, nes mane pasikvietė Vanesa. Bet kai nu- 
ėjau jos duotu adresu, pasirodė, kad ten gyvenantys 
žmonės jos net nepažįsta. 

Romolos veido išraiška keitėsi taip pat kaip ir lio- 
kajaus. Ji primerkė akis ir žvelgė į mane pro plyšelius 
tarp vokų. Veidas pasidarė bereikšmis, ir ji nuo manęs 
atsitraukė. 

— Vanesa juk čia? — paklausiau. 

— Ne. — Ji padvejojo, po to pasakė: — Tau reikia pa- 
simatyti su mama. 

— Bet ar Nonna Alegra norės su manim pasimaty- 
ti? — nustebus paklausiau. — Po jos ir mano motinos ki- 
virčo... 

— Brangus vaikeli, — pasakė Zia Romola, — tai bu- 
vo seniai, o, be to, mama liepė tave pas ją atvesti. 

Viskas buvo taip, kaip būdavo visada: Zia Romola 
nieko nepasakys. Alegra, visados Alegra — ji viską regu- 
liavo, ne tik verslą, bet ir savo dukterų gyvenimus. 

Dar kartą šmėstelėjo mintis apie Martiną — kaip 
gerai būtų buvę, jei jis būtų palaukęs. Man reikėjo mo- 
ralinės paramos, kai paskui Romolą įėjau į didžiulį, ka- 
daise taip gerai pažįstamą salone. 

Ū)ranžinė pavakario saulės šviesa krito ant brokatų, 
išdrožinėtų baldų, auksiniais ir žaliais tonais išdažytų 
lubų. Į gretimą didžiulį kambarį vedančios dvipusės du- 
rys buvo uždarytos, todėl kambarys, kuriame aš dabar 
stovėjau, buvo labai jaukus — jokia kita tokio didingumo 
patalpa nebūtų galėjus taip jaukiai atrodyti. 

— Džuljeta. 

— Nonna Alegra. 

Dar vienas šalto, sauso skruosto prisilietimas prie 
įkaitusio mano veido. Siauros, liesos plaštakos, suėmu- 
sios mano rankas žemiau alkūnių, juntu, kaip spaudžia 
žiedai ant jos pirštų. 

Senyvo amžiaus Alegra Malimbroza buvo garsios 
šeimos galva. Ji buvo prancūzė, ištekėjusi už Liudviko 
Malimbrozos ir, pastarajam mirus vos pradėjus penktą- 
jį savo amžiaus dešimtmetį, tapusi jo valdytos pramo- 
nės varomąja intelektualine jėga, paskutiniąja dinastijos 
karaliene. 

— Vaikeli, koks tai didelis netikėtumas. 

Truputį nušvitęs Alegros veidas atrodė nė kiek ne- 
pasenęs. Jos akys žvelgė į mane iš gilių akiduobių, jos 
oda atrodė kaip Viktorijos laikų papier-mache* ir buvo 
išraižyta visomis kryptimis bėgančių plonų raukšlelių. Ji 
buvo sulaukus tokio amžiaus, kai atrodo, kad žmogus 
daugiau nebesensta. 

— Tu Romoje, ir nedavei mums jokios žinios! 

Tai buvo švelnus, bet kartu smerkiantis priekaištas. 
Jos protingas, ereliškų bruožų veidas buvo griežtas, mė- 
lynomis venomis išraizgytos rankos nekantriai judėjo. 
“ * Papjė mašė — į kartoną panaši medžiaga, pagaminta iš 

perdirbto popieriaus masės (pranc.). 

— Maniau, kad Vanesa jums bus sakius apie mano 
atvykimą, —, pasakiau. 

Akimirkai stojo tyla. Po to Monna pasuko mane vei- 
du į susirinkusius kambaryje: 

— Tu čia visus pažįsti. O gal tada buvai per maža, 
kad galėtum prisiminti? 

— Zia Romola, — pasakiau, — ir Zio* Leo, ir... 

— Zia Irena, Leo žmona, — paaiškino Nonna. 

Šmėstelėjo pritrenkiantis suvokimas — tokio grožio 
niekada anksčiau nebuvau mačius. Irena Malimbroza 
man nusišypsojo ir padavė ranką. Ji sumurmėjo pasi- 
sveikinimo žodžius, bet nuo jos grožio mano žvilgsnis 
jau nukrypo į nepažįstamą vyrą, stovintį prie lentynos 
virš židinio. Mūsų žvilgsniai susitiko. Jo akys man pri- 
minė tamsaus gintaro spalvos vilkdalgius. Tokį geltoną 
žvilgesį anksčiau tik kartą buvau mačius zoologijos so- 
de uždaryto tigro akyse. 

— Tau reikėtų susipažinti su savo tėvynainiu, — ofi- 
cialiai pasakė Nonna Alegra. — Misteris Kornelas... Fili- 
pas Kornelas. Jis vieno Anglijos laikraščio koresponden- 
tas Romoje. Filipai, čia Džuljeta Holdroid. Ji buvo 
Vanesos draugė. 

— Buvo? 

Niekas nesiteikė išgirsti šio mano vienintelio žodžio 
trenksmo. Filipas Kornelas mandagiai paklausė, ar aš 
gerai pažįstanti Romą. Pažvelgiau į jo tamsų, su iškilia 
nosimi, nekantraujantį veidą. 

— Ne, — atsakiau. — Šis miestas man beveik visiškai 
svetimas. Gal jūs žinote, kur Vanesa? 

Kažkas garsiai įkvėpė. Aš greitai pasisukau. 


* Dėdė (it.). 

— Pateikei klausimą, į kurį nė vienas iš mūsų nega- 
li atsakyti, — ramiai paaiškino Alegra. — Kur Vanesa? Ji 
prapuolė, ir mes nežinome kur. 

— Jūs paprasčiausiai nežinote?! — kiekvienas mano 
žodis trenkė kaip šūvis, balsas buvo per stiprus ir per 
daug šiurkštus. Kambaryje pasidarė labai tylu. 

Žmonių iš nuostabaus vaikystės pasaulio nebebuvo. 
Buvo tik Vanesos šeimos nariai, su beveik nežmogiškai 
šalta savitvarda kalbantys apie jaunos merginos din- 
gimą. 

Alegra žvelgė į mane iš po sunkių, ant akių užkri- 
tusių vokų. 

— Atvykai į Romą pas ją pasisvečiuoti? 

— Taip. Vanesa man parašė ir pakvietė. Rašė, kad 
įsigijo parduotuvę ir gyvena virš jos esančiame bute. 

— Sėskis, sėskis, — mostelėjo į kėdę Alegra ir pasisu- 
kus paliepė: — Leo, atnešk Džuljetai atsigerti. Ar gersi? 

Išsirinkau negroni, tikėdamasi, kad jie nebus jo pa- 
darę per daug stipraus, nes privalėjau neprarasti suge- 
bėjimo galvoti ir veikti. 

Norėjau stebėti tris iš kambaryje esančių žmonių. 
Nonną Alegrą, nes iš jos įspūdingos laikysenos visada 
buvo galima daryti patikimas išvadas, Ireną dėl jos to- 
bulo grožio ir Filipą Kornelą, nes jis buvo vienintelis 
svetimas Žmogus tarp šiuose namuose gyvenančių ro- 
miečių, ir dar todėl, kad, tarsi turėdama savyje įrengtą 
perspėjimo sistemą, jutau jo susidomėjimą manimi ir 
buvau tikra, kad to domėjimosi priežastis, jei būčiau 
galėjus ją žinoti, nebuvo noras man teikti vilčių. 

Visi kiti iš eilės rinkosi sau gėrimus, vienas per ki- 
tą klausinėdami apie mane pačią, apie mano kelionę 
lėktuvu, savo balsais stengdamiesi užpildyti kiekvieną 

akimirką, tarsi bijodami tylos. Vienintelė, kuri nieko ne- 
kalbėjo, buvo Leo žmona Irena. 

Kartą ji pagavo mano žvilgsnį ir mes vos pastebi- 
mai viena kitai šyptelėjome. Nukreipusi žvilgsnį nuo 
jos, pasijutau bežiūrinti tiesiai į akis Filipui Kornelui. 
Išgąstingą akimirksnį pasirodė, tarytum tuščiame kam- 
baryje mes būtume tik vieni du. Klausimas, kurio anks- 
čiau niekada sau nekeldavau apie pirmą kartą sutiktus 
žmones, šį kartą šmėkštelėjo mano galvoje: koks jo as- 
meninis pasaulis? 

Buvau taip sukrėsta savo pačios reakcijos į jį, kad 
neišgirdau, ko manęs klausia Nonna Alegra. 

— Atleiskite... 

— Aš klausiau, ar tavo kelionė buvo patogi. 

— Taip, ačiū. 

Leo išsakė viltį manąs, kad pietūs bus suruošti anks- 
čiau, nes jis turįs suspėti į lėktuvą, skrendantį į Milaną: 

— Turiu suspėti ten nuvykti prieš rytoj prasidedantį 
streikininkų susirinkimą. Rafaelis niekada nesugebės 
susiderėti su profsąjungos lyderiais. 

Nonna Alegra jį patikino, kad pietūs bus pusvalan- 
džiu anksčiau, nei įprastai, ir pridūrė: 

— Nėra jokio reikalo panikuoti. Bruno automobilis 
tavęs lauks, lėktuvas bus. 

Pasisukau pažiūrėti į ant sienos kambario gilumoje 
kabojusį pernelyg didelį mažo berniuko portretą. Ber- 
niukas žvelgė plačiomis, tamsiomis akimis, lūpų kampu- 
čiai buvo nusvirę, ir jis apgailėtinai atrodė visiškai tam 
netinkamuose didžiuliuose rėmuose, kuriuose labiau 
būtų tikę įrėminti kokį nors kardinolą. 

Nonna Alegra tikriausiai mane stebėjo, nes ji paaiš- 
kino: 

— Tai Pepis, mano jau mirusios dukters Terezos sū- 
nus. Tu jos nepažinojai, tiesa? Kai buvai čia anksčiau, 
man regis, ji buvo Ženevoje. 

— Ar Pepis gyvena čia, palazzo? 

— Didžiąją metų dalį — taip, bet kai nebereikia eiti 
į mokyklą, jis atostogauja viloje Grotočiaroje. 

Kadangi portretas buvo nenatūraliai didelis, nevai- 
kiškas berniuko akių žvilgsnis buvo tiesiog pribloškiantis. 
Pasimetęs jis žvelgė į Malimbrozas ir jam atiteksiantį pa- 
likimą, tarsi viskas aplinkui — ir erdvė, ir daiktai — jam 
atrodytų pernelyg dideli. 

— Grynas kalnų oras jam į naudą, — paaiškino Zia 
Romola. — Pepis sirgo, ir mes buvome priversti neleisti 
jo į mokyklą. Bet tu galėsi su juo susipažinti, Džuljeta. 
Šiandien Gizela atvežė jį į Romą, kad nuvestų pas dan- 
tų gydytoją. Pepis dabar viršuje. Vakare jį parveš atgal 
į Safyro vilą. 

— Gizela! O, kaip norėčiau ją vėl pamatyti! — sušu- 
kau džiaugsmingai. 

Leo padavė mano gėrimą, kuris žėrėjo sodriu pelar- 
gonijos žiedų rausvumu ir kuriame plūduriavo ledo ga- 
balėliai. Antrąkart per šį vakarą trumpam stojo tyla. 
Stvėriausi atsiradusios galimybės. 

— Apie Vanesą... — pratariau. 

Krištolinė taurė iškrito iš Romolos rankų. Nonna 
Alegra ėmė ją barti lyg kokį neklaužadą vaiką. Buvo 
paskambinta skambučiu, atėjo tarnaitė ir surinko smul- 
kias duženų šukeles. 

Mano žvilgsnis nukrypo link sienos kambario gilu- 
moje. Filipas Kornelas stovėjo prie židinio ir žiūrėjo į 
Ireną. Aiškiai matėsi, kad ji žinojo esanti stebima, bet 
stengėsi neišsiduoti. Atitraukusi akis nuo dėmesingo, 

protingo Filipo veido, pažvelgiau į Ireną. Jos veido 
bruožai priminė klasikinę skulptūrą: sunkūs vokai, pail- 
gos lūpos, aukšta kakta. Susimąsčiusio, kiek niūroko 
veido grožyje buvo kažkoks lyg iš gimtojo luomo atsi- 
neštas liūdesys. Tai buvo veidas Nefertitės*, žvelgian- 
čios į savo auksinį Egiptą. 

Kol tarnaitė rinko sudužusį krištolą, kalbos buvo ne- 
be asmeninio pobūdžio, todėl nevaržoma galėjau viską 
stebėti ir analizuoti. Visos trvs Malimbrozų moterys buvo 
gražiai apsirengusios, bet tik vienintelė Irena atrodė iš- 
ties elegantiškai. Esu girdėjus, kad pasiturinčios italės iš- 
siskiria iš kitų Europos tautų moterų tuo, kad jos visą 
savo laiką pašvenčia madoms ir grožiui. Apsirengusi 
tamsiai raudona, tarsi su prieblandos šešėlių atspalviais 
suknute, su sunkiais safyrų auskarais ir dideliu žiedu, — 
tie brangūs papuošalai buvo vieninteliai — Irena, be jo- 
kios abejonės, buvo pasiekusi tobulą žavesį. 

— Ar tebegyvenate name Surėjuje, ar kaip jis ten 
vadinasi? 

Pažvelgiau Nonnai Alegrai tiesiai į akis ir papur- 
čiau galvą: 

— Ne. Po motinos mirties baigėsi nuomos sutartis, 
ir aš persikėliau į butą netoli Vestminsterio. Dirbu pas 
vieną Parlamento narį. 

— Kaip ilgai žadi pabūti Romoje? 

— Kol surasiu Vanesą. 

Kiekvieną kartą, kai tik paminėdavau Vanesos var- 
dą, stodavo vos juntama tyla, tarsi būčiau leptelėjus ką 
nors netaktiško. Leo stovėjo prie aukštų langų. Jo bal- 
sas buvo šaltas ir keistai abejingas: 


* Senovės Egipto karalienė (XIV a. pr. Kr.), Akchenateno 
žmona. 

— Mes jau sakėme — nieko tau negalime padėti. Ne- 
turime jokio supratimo, kur ji. 

— Bet jūs privalote ką nors daryti, kad ją vis dėlto 
surastumėte. 

— Ji pradingo. 

Tai buvo kaip rezginės mezgimas, kartojimas tą pa- 
tį per tą patį. 

— Vanesa nebūtų išvykus nieko jums nepasakius... 
arba... arba kam nors kitam, — karštai priešinausi jų 
abejingumui. 

Nonna Alegra palenkė žemvn galvą, paslėpdama 
savo išdidų, šaltą veidą. 

— Priešingai — panašu, kad kaip tik šitaip ji ir pa- 
sielgė. 

— Ji būtų man pranešusi. Man pranešusi. Ji žinojo, 
kad šiandien aš atvykstu į Romą. Nuėjau jos duotu ad- 
resu, bet ten jos niekas nepažįsta. Kodėl? Kas atsitiko 
po to, kai ji man parašė paskutinį laišką? 

Romola negarsiai ištarė: 

— Tu kalbi apie adresą parduotuvės, kurią ji... 

— Visiškai teisingai. Via Prassodi, devintas numeris. 
Jauna pora, kuri dabar turi tą parduotuvę, tvirtina Va- 
nesos nepažįstanti. Bet jie elgėsi keistai, tarsi kažką ži- 
nodami. 

— Manau, kad galiu tai paaiškinti, — ramiai ištarė 
Nonna. — Vanesos pradingimas tapo visiems labai gerai 
žinomas. Jos ieškojo mūsų privatūs sekliai, taip pat po- 
licija. Naujienos po Romą labai greit pasklinda. Vanesa 
pradingusi, tu užsuki į jų parduotuvę ir jos teiraujiesi. 
Jie galbūt bijo būti įtraukti į kokį nors skandalą. 

— Kokį skandalą? 

Nonna Alegra suraukė antakius. 

— Žinoma, jokio skandalo nėra. Bet pašaliniai to ne- 
žino. Jie visada kuria visokias prielaidas apie ydingus 
turtingųjų gyvenimus. Ir mes nenorime skandalo. — 
Angliškai ji kalbėjo, rūpestingai laikydamasi taisyklių, be 
sutrumpinimų, taip, kaip buvo kalbama Viktorijos laikais. 

Aš pasakiau: 

— Kažkas, kažkoks senas žmogus, turėjo tą parduo- 
tuvę prieš dabartinius jos savininkus. Kas jis buvo? Ar 
jis perėmė parduotuvę iš Vanesos? 

— Nieko apie tai nežinau. Ji atsiskyrė nuo mūsų ir 
nuėjo savo keliais. 

— Jūs norite pasakyti... Nonna Alegra, jūs tikrai no- 
rite pasakyti, kad niekada nesistengėte sužinoti, ką ji 
ketino daryti, kai... kai paliko šiuos namus? 

— Būtent tai aš ir norėjau pasakyti. 

Alegros akyse žybtelėjo pyktis — mano kamantinėji- 
mas jai pasirodė įžūlus. Bet aš į tai nekreipiau dėmesio. 
Neturėjau nė mažiausio noro varžytis žmonių, su ku- 
riais daugiau nebesusitiksiu. 

Paėmė taures, akis nusuko į šalį. Aš juos varžiau... 
Pažvelgus į kitą kambario galą pastebėjau, kaip Filipo 
Kornelo akyse šmėstelėjo kažkokia mintis, ir tai mane 
privertė pagalvoti: „Tu taip pat mano priešas...“ 

Aš jo paklausiau: 

— Jūs, žinoma, su Vanesa buvote pažįstami? 

— Taip. 

— Ir jūs negalite nieko apie ją sužinoti? 

Mano iššūkį jis pasitiko šaltai: 

— Aš nesu seklys, panele Holdroid. 

— Bet žurnalistai turi... 

— Šeštąjį pojūtį naujienoms? 

Pasiryžau neleisti, kad jis savo tiriamu žvilgsniu 
priverstų mane nusukti akis į šalį. 

— Visų pirma — taip. Be to, jūs tikriausiai Romoje 
pažįstate daug korespondentų. 

— Ko jūs iš manęs tikitės? — griežtai ir šaltai pa- 
klausė jis. — Kad duočiau jiems kyšį tam, kad jie, metę 
redaktorių paskirtus darbus, bėgtų ieškoti vienos mer- 
gaitės, kuri, kiek mums žinoma, gal pati nusprendė 
pradingti. 

— Jūs tuo tikite? 

— Kuo aš tikiu, nėra svarbu. — (Buvau tikra, kad 
patylomis jis pridūrė: „Jums, panele Holdroid“). 

Atrodė, kad tik mums dviem atiteko visas spektak- 
lio veiksmas. Kita vertus, nieko tikro apie šią šeimą aš 
nežinojau. Mano baimę keliančios nuojautos buvo itin 
asmeniškos. Tarp to vyro, Filipo Kornelo, ir manęs užsi- 
mezgė tiesioginis ryšys, nuo kurio manyje suskambo 
pavojaus varpas, pranešantis apie ribą, už kurios jau 
prasideda jausmas. Ir tas jausmas buvo baimė. 

Tyčia pasisukau į Monną Alegrą: 

— Aš pasiryžus surasti Vanesą. — Mano žodžiai nu- 
skambėjo pabrėžtinai aiškiai, kaip oratoriaus, besisten- 
giančio, kad jį išgirstų ir salės gale. 

Alegra vos krustelėjo. Jos ausyse suspindo smulkūs 
melsvųjų deimantų žiburėliai. To spindesio fone jos vei- 
das atrodė labai ramus ir labai senas. 

— Jeigu jau mes negalime surasti, tai kaip surasi tu 
svetimoje tau Romoje? 

— Galiu bent jau pabandyti. 

— Mes jau bandėme, cara. Beprasmiška kautis su 
tuo, kas neįveikiama. Ateina laikas, kai tenka pasiduoti. 

— Aš nepasiduosiu. — Šie mano žodžiai nuskambėjo 
kaip vaikiškas bebaimiškumo demonstravimas, ir aš tai 
supratau. — Mažų mažiausiai, galiu pabandyti, — pasi- 
taisiau, ir maištingumas iš mano balso pranyko. — Gal 

menininkų kvartale kas nors žino, kur ji yra. Pradėsiu 
nuo ten. 

Pastačiau savo taurę ir atsistojau. 

— Ačiū už... 

Už ką? Už gėrimą? Už žinią, kad Vanesos galbūt 
nebėra tarp gyvųjų? Už subtiliai parodytą nenorą įsi- 
leisti manęs į savo tarpą? 

Nonna Alegra priėjo ir palietė mano ranką. 

— Apgailestauju, jei mūsų naujienos tave sukrėtė, 
cara, bet tu turi žinoti viską, ką žinome mes. 

„Viską? — paklausiau pati savęs. — Viską, ką jūs ži- 
note?“ 

— Ką tu dabar darysi? — pasiteiravo Alegra. 

— Romoje turiu draugą, kuris dirba ambasadoje. Jis 
taip pat yra Vanesos draugas. 

Tai, kad aš pabrėžiau žodį yra, aiškiai neliko jų ne- 
pastebėta. Bet niekas nieko nepasakė. 

— Džuljeta. — Nonnos balse buvo jaunos moters bal- 
so stiprybė ir skambesys. Aš atsisukau ir laukiau. — Ne- 
leistina, kad šitaip mus paliktum. Atvykai į Romą ir tu- 
ri per savo atostogas pasilikti pas mus. 

Greičiausiai dėl jos tono, kuris daugiau reiškė įsa- 
kymą, o ne nuoširdų pakvietimą, man kilo noras prie- 
šintis. O gal jie pagalvojo, kad aš čia apsilankiau, ketin- 
dama apsistoti? Sumurmėjau, kad Martinas jau tikriau- 
siai bus suradęs viešbutį. 

— Tas jaunuolis iš ambasados? Tuomet jis turi at- 
šaukti visus savo nurodymus. Ar turi jo telefono numerį? 

— Taip. 

— Tada, Džuljeta, paskambink jam. Po to Romola pa- 
rodys tavo kambarį. Romola, pirmiausia palydėk Džulje- 
tą prie telefono. 

Filipas Kornelas mums atidarė duris. Vengiau įo 
žvilgsnio. Kulniukais kaukšėdama į marmurinės grindis, 
jėjau į holą. po to — į mažą kambarėlį už įspūdingos 
penkių dalių širmos kitame holo gale. Įkišau ranką į 
rankinuką, ieškodama popieriaus skiautelės, kurią buvo 
padavęs Martinas, ir po trumpo signalo jis pats links- 
mai atsiliepė, o tuo metu tolyn nušlamėjo Romolos šilki- 
niai ir taftiniai apatiniai sijonai. 

— Nieko nesakyk, leisk atspėti, — kalbėjo Martinas. — 
Esu siunčiamas surinkti gabalų. 

— Neatspėjai. Mane pakvietė pasilikti palazzo. Bet 
Vanesos čia nėra, ir jie nežino... — nutilau, nes už nu- 
garos išgirdau tylų, panašų į žingsnius garsą. — Kai su- 
sitiksime, papasakosiu daugiau. 

— Kodėl ne dabar? Neturiu sugebėjimų laukti, ir 
spręsti galvosūkius — taip pat. 

Iš už širmos iškišus galvą apsidairiau, bet nieko ne- 
pastebėjau. 

— Kvietimą pasilikti priėmiau. Galimas dalykas, kad 
jie tikisi mane nutuokiant ką nors apie Vanesos dingi- 
mą, ir jie tai nori sužinoti. Tokiais pat sumetimais ir aš 
čia apsistoju. Galbūt jie man dar ne viską pasakė. 

— Jei manai, kad leisiu tau visą savo laiką atiduoti 
tai šeimai, tai klysti. Šįvakar paskirtas mūsų pasima- 
tymas. 

— Nepaskirtas. 

— Tada mes tai darome dabar. Gali prabangiai pa- 
pietauti su Malimbrozomis. Po to atvyksiu tavęs paimti 
ir pasivažinėsime. 

— Kad gal aš negalėsiu. 

— Galėsi. Ir jokių ginčų. Šįvakar, pusę dešimtos... 

— Martinai! — sušukau, iš jo balso supratus, kad jis 
bebaigiąs pokalbį. — Martinai, nedėk ragelio. Klausyk, 
tavo automobilyje yra mano lagaminai. Man jų reikia. 

— Atvešiu ir išmesiu juos prie durų. Turiu galvoje, 
kad juos būtent išmesiu. Visai nenoriu, kad mane nuly- 
dėtų į vidų ir nerizikuosiu būti pastatytas susipažinti 
prieš ilgą tavo prakilniųjų bičiulių eilę. 

— Nebūk toks... 

Linija išsijungė. 

Zia Romola, matvt, laukdama sukiojosi kažkur ne- 
toliese, nes kai aš išėjau iš už širmos, pamačiau ją ten 
stovinčią. Stengiausi su Martinu kalbėtis tyliai, todėl 
vargu ar ji ką nors išgirdo. 

— Martinas atveš mano bagažą. 

— Tai gerai. Eime, parodysiu tavo kambarį. 

Nusekiau paskui ją per holą su šviesiai purpurinė- 
mis kolonomis. Lifto paauksuotų pinučių varteliai buvo 
atidaryti, tačiau prisiminiau, kad Romola visada tai ig- 
noruodavo. Ji buvo viena iš tų moterų, kurios mano, 
kad, eikvojant fizinę energiją, stebuklingai pasikrauna 
jų kūno baterijos. 

Taigi lipau greta jos vingis po vingio plačiais posū- 
kiais link spalvingo kupolo kylančiais laiptais. Antrojo 
aukšto kambarių durys vedė į pusapskritimio formos 
galeriją, kurioje keturios tokio pat blyškiai violetinio 
marmuro kariatidės* žvelgė žemyn į rotondą. Prisimi- 
niau, kad į pagrindinių asmeninių apartamentų kamba- 
rius būdavo patenkama kaip tik iš šios galerijos. Staiga 
iš atminties išniro vaizdas, kaip ant šių marmurinių 
grindų su Vanesa žaisdavome „išvenk įtrūkimų“. 


* Vertikalios moters pavidalo atramos, laikančios perdangą. 

— Ne, — per greit išsprūdo neigiamas atsakymas. 
Kūnu perbėgo drebulys, tarsi man būtų liepę praleisti 
naktį vaiduoklių apsėstame kambaryje. Tačiau tuoj pat, 
nežinia kodėl, aš pakeičiau savo apsisprendimą: — Taip 
taip, labai prašau. Norėčiau gyventi senuosiuose Vane- 
sos kambariuose. 

Perėjome plačią galeriją. Romola stabtelėjo ir lūku- 
riuodama sukaliojo apvalias dvipusių durų rankenas. Ji 
ilgai į mane žiūrėjo kupinomis gilaus jausmo akimis. 

— Žinai, tau reikia susitaikyti su mintim, kad Vane- 
sa niekada nebegrįš. 

— Negaliu. 

Romola vogčiomis apsižvalgė į šalis, tarsi bijodama, 
kad kas nors priešais ją neiššoktų su pistoletu. Jai pro 
priekį ištiesiau ranką ir stumtelėjau duris. 

— Galime pasikalbėti viduje, — pasakiau. 

Namiškiai visada sakydavo, kad Romola per daug 
balsinga. Vanesa kartą man persakė „Vonnos Alegros žo- 
džius, kad Romoloje tebėra išlikę instinktai valstietės, 
kurios didžiausias džiaugsmas — turgavietėje aptarinėti 
apelsinų kainas ir makaronų privalumus. 

Paskui ją įėjau į kambarį. Atrodė, lyg būčiau įžengus 
į melsvą, nuo hiacintų spalvos užuolaidų sklindančią 
miglą. Kilimas — tarsi Viduržemio jūros fragmentas: gi- 
lus, vaiskiai mėlynas. Ant sienos kabojo vienintelis kam- 
baryje portretas. Jis buvo mažesnis nei Pepio portretas 
salone, ir skoningesnis. Iš viršaus į mane žvelgiančiame 
pasidažiusios merginos veide nebuvo nei pasimetimo, nei 
to, kas galėtų sukelti gailestį. Tai buvo Vanesa. Ji buvo 
apsirengusi tamsiai žalia suknute, plaukai nuo aukštos 
kaktos kukliai sušukuoti atgal ir perjuosti Alisos lankeliu 
iš perlų. Dailininkui pavyko pagauti Vanesos šelmiškumą: 

santūri, įnoringa šypsenėlė, sakytum, ji būtų žinojusi 
kažkokią jaudinančią paslaptį ir nutarus niekam jos ne- 
išduoti. Vieninteliai jos papuošalai buvo maži perlų karo- 
liukai į viršų smailėjančiose ausyse. 

Stovėdama prie aukštų langų, Romola paklausė: 

— Ar dar prisimeni šį vaizdą? 

Priėjau ir atsistojau šalia jos. Ties langais buvo ak- 
meninis balkonas, o už jo vaizdas nuo Pinčianos vartų 
driekėsi Borgezės sodų link. Skėtinės pušys skendo pa- 
vakario saulės šviesoje, ir maža mergaitė, iš čia atro- 
danti tarsi ryškiai raudona iškilmių progomis beriamo 
spalvoto popieriaus skiautelė, gainiojo balioną. Grįžtelė- 
jus kiek į šalį, pamačiau didžiulį Malimbrozų sodą po 
stikliniu stogu. Niekas nebuvo pasikeitę. Atrodė, kad 
laikas virš šios vietos sustojo. Prie sienų kerojo olean- 
drų krūmai, stovėjo akmeninės vazos su jose augančio- 
mis gėlėmis. Tryško fontanas, į kurį ištiesus nusvirusias 
rankas, mėgaudavausi šokančių lašelyčių kutenimu. 
Stovėjo siena, kuria kopdavo „ryto didybė“. 

— Apie Vanesą... — tyliai prašneko Romola. — Leo 
mano, kad čia gali būti įpainiotas vyriškis... 

Martinas taip pat apie tai užsiminė — meilės nuoty- 
kis, toks staigus, toks pašėlęs, jog Vanesa viską metė į 
šalį, kad tik galėtų atsiduoti jo palaimai. 

— 0 ką mano policija? — paklausiau. 

— Jie padarė viską, ką galėjo. Be to, kaip mama 
tau sakė, jos ieško ir mūsų privatūs sekliai. — Romola 
skėstelėjo rankomis: — Rezultatas lygus nuliui. 

Atsisukau į ją taip staigiai, kad ji net atsitraukė atgal. 

— Ar niekas nepagalvojo, kad ji galėjo prarasti at- 
mintį, arba kad ją ištiko kokia kita panaši nelaimė, kad 
jai reikia pagalbos? 

— Manai, kad mes visko neapsvarstėme? Mes pada- 
rėme viską, kas įmanoma. — Kažkaip keistai, tarsi ko 
maldaudama, ji bandė į mane tiesti ranką, bet, nespė- 
jus manęs paliesti, ranka nusviro jai prie šono. — Tu esi 
čia, su mumis, ir tai man didelė paguoda. Esu tikra, 
kad ir mamai tai teikia džiaugsmo, kitaip ji nebūtų pa- 
kvietusi tavęs pasilikti. Kuo geriau praleisk savo atosto- 
gas, Džuli. 

— Kaip aš galėčiau? — griežtai paklausiau. — Vane- 
sa gal kur nors ligoninėje, toli nuo Romos, praradusi 
atmintį. Yra toks dalykas kaip amnezija, jūs juk žinot. 
Tai nėra vien tik prasimanymas. 

Romola papurtė galvą. 

— Taip būtų lengva viską paaiškinti, bet gyvenime 
tai labai retai pasitaiko. 

— Jūs galvojate, kad... 

— Nesvarbu. — Ant jos veido tarsi nusileido uždanga. 

— Nesistenkite nuo manęs slėpti, — nekantraudama 
pasakiau. — Vanesa pasikvietė mane į Romą. Ji davė 
man savo adresą. Ji norėjo su manim susitikti... 

Stebėjau Romolą. Jos veidas keistai bylojo apie troš- 
kimą kažką daryti ir kartu apie visišką bejėgiškumą. 

— Aš su visu tuo susijusi. Jūs privalote man pasaky- 
ti viską, ką apie tai galvojate, — atkakliai pareikalavau. 

Per melsvą kambario miglą pažvelgėme viena į ki- 
tą, ir man gyslose sustingo kraujas — Romolos akyse 
pamačiau šaltą ir niūrią baimę. 

— Na? — sušnabždėjau. 

— Aš manau, kad... Vanesa... nebegyva. 

Garsus protesto šauksmas nuaidėjo mano galvoje, 
tačiau lūpose jis pavirto tik šnabždesiu: 

— O, ne. Ne! 

— Tu klausei mano nuomonės, cara. Iš tikrųjų tai 
daugiau negu nuomonė, nes aš netikiu, kad Vanesa štai 
taip galėjo pradingti, niekur nepalikdama jokių pėdsa- 
kų. Bet prašau, kol būsi čia, nekalbėk visąlaik apie ją 
mamai. 

— Kodėl? Ji juk nejautė Vanesai per didelės meilės, 
kitaip nebūtų jos išvariusi iš namų. Todėl kalbos apie 
Vanesą negali Monnos labai nuliūdinti. 

— Bet jos liūdina. Šeima... 

— Nonna bijo skandalo, taip? 

— Šis reikalas jau baigtas, — nusisukdama tarė Ro- 
mola. 

— Tik ne man, man jis nebaigtas. 

— Džuljeta, prašau... 

Manyje užsiplieskė įsiūtis: 

— Važiuodama automobiliu toli nuo Romos, ji galė- 
jo pakliūti į avariją ir gal dabar guli kokioje nors nuo- 
šalioje vietoje kalnuose. Ji mėgo maudytis, galbūt ji... 

Rankomis užsidengiau veidą. Nepajėgiau ištarti: 
„Galbūt ji paskendo“. Spėliojau toliau: 

— Ji negalėjo... ji negalėjo... Jūra išmeta skenduo- 
lius, ir iki šio laiko ją jau būtų suradę. 

— Ir matai, Džuljeta, kol tikrai nežinom, ar ji Žu- 
vus, mes negalime netgi gedėti. Turi būti koks nors žū- 
ties įrodymas. 

— 0 Dieve! 

Romola nusigręžė ir paėmė seladono* vazą. 

— Aš į ją tau pamerksiu gėlių. Kokių tu norėtum? 
Rožių? 

“ * Seladonas — porceliano dirbiniai su žalia įvairių niuansų 


glazūra. (Pagal XVII a. prancūzų rašytojo H. d' Urfė 
romano veikėjo vardą.) 

Kilo pagiežingas noras paprašyti chrizantemų — Ita- 
lijoj iš jų pina girliandas laidotuvėms. Susitvardžiau. 
Beprasmiška būtų pulti į neviltį dėl niekuo nepagrįstos 
prielaidos, kad Vanesa žuvus. Įniršis ir isterija dar nie- 
kam nepagelbėjo. 

Viskam yra savo riba. Be to, kiekviename dideliame 
sukrėtime ateina momentas, kai neviltis prasiveržia vi- 
sa savo jėga, kada akmenuotas dugnas jau pasiektas, ir 
belieka tik siaubas ir susitaikymas su tuo, kas įvyko. 
Malimbrozos šį periodą jau pergyveno. Man jis tik pra- 
sidėjo. 

Staiga man toptelėjo mintis: 

— Sakote, jūs visomis išgalėmis bandėte surasti Va- 
nesą. Jūs gi žinojote, kad mes artimos draugės, ir nie- 
kada man neparašėte, nepaklausėte, ar ji neatvyko pas 
mane į Londoną. 

— Bet mama rašė. Atsakymo iš tavęs nesulaukė. 
Prisimenu, kaip Leo sakė: „Gal man nuvykti į Angliją ir 
išsiaiškinti, ar Džuljeta žino, kur Vanesa?“ O mama at- 
sakius: „Ne“. Mat tuo metu mes jau buvome suradę Va- 
nesos pasą. 

— Jei Monna Alegra man rašė, vadinasi, aš negavau 
jos laiško. 

— Laišką ji išsiuntė Voukingo adresu. 

— Aš persikėliau į Londoną, bet laiškai būdavo per- 
siunčiami į naująją vietą. Nėra priežasčių, kodėl būtent 
šis laiškas turėjo pasiklysti. 

— Bet, kaip matyt, jis pasiklydo. 

— Keistas sutapimas, — negalėjau nuslėpti į mano 
balsą atsėlinusios ironijos. Kažin ar iš viso laiškas man 
buvo išsiųstas. — Ta parduotuvė Via Prassodi... 

— Apie ją mes sužinojome iš kitų Žmonių. Bet ma- 
ma neleido nė vienam iš mūsų Vanesos ten aplankvti. 
Ką ten tokio Vanesa padarė, mama šito mums nepasa- 
kė, ir niekada jai neatleis. (Kaip niekada neatleido ir 
mano motinai.) 

— Bet jūs ja domėdavotės, kad ir iš tolo, — pasa- 
kiau. — Nonna negalėjo leisti jai visiškai pasitraukti, tik- 
riausiai ji ja domėjosi, nes kitaip kaip būtų sužinojus, 
kad Vanesa dingo? 

— Buvo visai ne šitaip. O buvo taip, kad mes žino- 
jome vieną vakarą ją važiavus su... su vienu tokiu pie- 
tauti, ir po to jos niekas nebematė. 

— Su tuo, kas Nonnos Alegros prašymu ją sekda- 
vo, — kandžiai pasakiau, — nes, nors ji ir buvo iš namų 
išvaryta, vis tiek ji liko Malimbroza. 

— Ne. Tas... Tas vyras su ja susitikinėdavo, važiuo- 
davo su ja į miestą. 

— Kas jis? 

— Tu su juo mateisi. 

— Filipas Kornelas? — paklausiau ir laukiau. 

Zia Romola stovėjo, rankose tebelaikydama selado- 
no vazą. 

— Gal tu žinai ir šią istorijos dalį. Jau kuris laikas 
Filipas čia dažnas svečias. Na, jis patinka... — paslaptin- 
gai, taip, tarsi jai pačiai būtų labai patikęs jos daromos 
išvados dramatiškumas, pridūrė: — Ir Irenai taip pat. 

— O... Vanesai? 

Jos lūpos labiau įsitempė. 

— Retkarčiais jis ją paimdavo pasivažinėti po mies- 
tą. Kartą... bet tiek to, tai dabar nesvarbu. 

— Man svarbu, — pasakiau. — Kartą kas? Prašau, 
Zia Romola, kas? 

— Mes pagalvojome, kad tarp jų buvo kažkas dau- 
giau, ne tik draugystė. 

— Ir tą vakarą. kai jinai dingo? 

— Jie kartu vakarieniavo. Savaitgalį Vanesa ketino 
praleisti kalnuose pas vieną savo draugą dailininką ir 
jo žmoną... jie ten turėjo šiokį toki namelį. Ji norėjo ke- 
letą jo darbų eksponuoti savo parduotuvėje. Susitikti su 
Filipu Vanesa nuvažiavo kažkur pusiaukelėje tarp Ro- 
mos ir to kaimelio. Po vakarienės Filipas ją nuvežė at- 
gal į tą vietą, nes ten ji buvo palikusi savo automobilį. 
Jis matė, kaip ji nuvažiuoja, o kitą dieną jau niekas ne- 
bežinojo, kur ji pradingo. Parduotuvės nebeatidarė, ir 
nebuvo nieko, iš ko būtų buvę galima ką nors spėlioti. 
Tai... tai aš sužinojau, kad ji pradingo. Matai, aš rūpin- 
davausi Vanesa ir dėl jos nerimaudavau. Taigi, mamai 
nežinant, aš kartą ar du buvau su ja susitikus. Aš žino- 
jau apie tą parduotuvę, bet mama nė neįtarė, kad aš 
apie ją žinau — ji mano, kad aš nieko nenumanau apie 
tai, kas vyksta. — Prisimerkus Romola keistai į mane 
pažiūrėjo. — Aš netgi žinojau, kad Vanesa tą parduotu- 
vę įsigijo prasimanyta pavarde. 

— Kokia pavarde? 

— Marijos Sirenos. Du kartus aš praėjau pro tą par- 
duotuvę, norėdama užeiti ir pasimatyti su Vanesa. Tre- 
čią kartą, kai ėjau drąsiau nusiteikus... nežiūrėk taip į 
mane, Džuljeta — ne taip jau paprasta nepaklusti ma- 
mai. — Romola giliai įkvėpė ir tęsė: — Bet aš turėjau pa- 
matyti Vanesą — buvau taip jos pasiilgus. Ir pamačiau, 
kad parduotuvė uždaryta, ir langinės taip pat uždary- 
tos. Klausinėjau visų aplinkui, kitose parduotuvėse, vi- 
sur, gal kas nors žino, ar ji neserga. Tada aš turėjau 
papasakoti mamai. Pasakiau, kad buvau tame rajone 

ieškodama senuko, kuris, kaip buvau girdėjus, puikiai 
restauruoja senus paveikslų rėmus — vieno mūsų pa- 
veikslo rėmai nuo senumo buvo jau bebaigią išsiskirti. 
Pasakiau girdėjus. kad Vanesa turi tą parduotuvę ir kad 
jau daug dienų, kaip niekas jos nėra matęs. Mama pa- 
siuntė Leo, jis įsilaužė į butą ir pamatė, kad Vanesos 
ten nebėra ir nebuvo nieko, iš ko būtų buvę galima 
spręsti, kur ji išėjus. 

— O Filipas Kornelas paprasčiausiai stebėjo, kaip ji 
nuvažiuoja nežinia kur. Kaipgi kitaip! — pasakiau. — Ku- 
riuo keliu? Ar jis sakė? Ar link ten, kur vra dailininkų 
namelis, ar link Romos? Juk kalnuose tik dvi kryptys — 
aukštyn arba žemyn. 

— Jis sako, kad jinai pasukusi Nemio link. 

— Į Albano kalnus. O po to kas? Gal ji suko ratą 
aplink, kol įsitikino, kad jis jos nebemato, o paskui grį- 
Žo į savo butą Prassodi? 

— Iš kur aš galiu žinoti? Iš kur kas nors kitas gali 
žinoti? Kai mes įėjome į butą, ten viskas buvo padeng- 
ta plonu dulkių sluoksniu! — sunerimusi sušuko ji. — 
Džuljeta, tu elgiesi lyg kaltinantis prokuroras. 

— Aš norėčiau žinoti, kaip detaliai buvo išklausinė- 
tas Filipas Kornelas. O gal jie prisibijojo jį per daug ka- 
mantinėti? Gal jie bijo, kad ši istorija nepasiektų užsie- 
nio, — mergina juk iš garsios šeimos, — bijo užsienio 
korespondentų? Ak, ne, aš negaliu patikėti... — Staiga 
nutilau. Taip elgtis su Zia Romola buvo nedora. Ji atro- 
dė nelaiminga ir visiškai nekalta. — Atleiskite, — pasa- 
kiau. — Bet šiame akivaizdžiame pradingime kai kas at- 
rodo labai keista. Štai kad ir toks dalykas — kur jos 
automobilis? 

— Jį surado paliktą už trijų mylių nuo Nemio. 

Aš pagalvojau: ten vra ežeras, gilus ir tamsus... ug- 
nikalnio šlaitai apaugę tankiais miškais... ežero pakran- 
tėse niekas nesilanko. Imperatorius Kaligula ten mėgda- 
vo rengti šventes. Antrajame amžiuje prie to ežero buvo 
aukojamos aukos deivei Dianai. Vanesa, mano auksa- 
plaukė Vanesa, ar tik ir ji nebuvo paaukota? Dėl ko? 
Dėl meilės? Dėl neapykantos? 

— Ko tu į mane taip žiūri? — netikėtai paklausė Ro- 
mola. 

— Pasidaviau... užvaldoma savo... savo vaizduotės. — 
Nesąmoningai ranka perbraukiau sau per veidą, tarsi 
norėdama nuvalyti tai, kas trukdo mano protavimui ir 
įžvalgumui, ir kalbėjau toliau: — Čia viskas gali būti dėl 
vyriškio. Vyrams Vanesa tikrai patikdavo... 

Pati sau pagalvojau: ji pabėgo iš Romos, nes, jei 
namiškiai būtų nutarę, kad jis jai netinkamas, būtų bu- 
vę visokių apkalbų ir skandalų. Net jeigu ji ir visam lai- 
kui išvaryta iš Malimbrozos, jai nebus leidžiama pa- 
miršti pavardės ir to, ką ji yra paveldėjusi. Ir ji tai 
žinojo. Štai kodėl krautuvėlę Via Prassodi ji įsigijo Ma- 
rijos Sirenos pavarde, ir jaunieji Kotonės sužinojo, kas 
ji yra iš tikrųjų, tik po to, kai prasidėjo visa ši istorija. 

Zia Romola tarė: 

— Pagalvojau, kad čia gali būti įsipainiojęs vyriškis. 
Galbūt ji nesugebėjo atsilaikyti prieš tai, kas įvyko. 

Greitai pakėliau akis, kad sutikčiau jos žvilgsnį. Ji 
užsiminė apie kažką tokio, ko aš nebuvau pagalvojus. 

— Ką jūs turite galvoje? Prieš ką ji negalėjo atsilai- 
kyti? 

Įtraukdama galvą ir sukryžiuodama ant krūtinės 
rankas, Zia Romola nuo manęs pasitraukė beveik tie- 
siogine prasme. 

— To, ką ji, kaip ir aš, sužinojo, — Romolą nukrėtė 
drebulys, — pasakyti tau negaliu. Nedrįstu. Bet, cara, 
tai yra tragedija. Aš tik meldžiu Dievą, kad tu nesužino- 
tum, kas neduoda ramybės mūsų šeimai, nes jei tu su- 
ŽinOSi... 

— Jei aš sužinosiu, tai kas tada? — nekantraudama 
paklausiau. Užuominos visada mane erzindavo. 

Ji papurtė galvą. Mačiau, kaip darbavosi jos pirš- 
tai, vogčiomis pešiodami žvynuotos sidabrinės suknelės 
šonus. 

— Paprasčiausiai džiaukis savo atostogomis ir ne- 
klausinėk. 

— Jūs kažko bijote? Ko? — palaukiau, tada paklau- 
siau: — Ar tas žmogus Filipas Kornelas? 

— Aš kvaila, pilna visokiausių prasimanymų mote- 
ris. — Ji plačiai, bereikšmiškai man nusišypsojo. — A, 
štai ir Albertas su tavo bagažu. Palieku tave, nes tau 
reikia išsiimti daiktus. Neskubėk. Be aštuntos valandos 
mes nevakarieniaujame. 

Ji padvejojo, tada priėjo prie manęs arčiau ir su- 
šnibždėjo: 

— Čia tokia tragedija, cara. Būk atsargi, būk labai 
atsargi. 

— Dėl ko? 

— Įtampa maskuojama, Džuljeta. Tu nežinai, gal ir 
negali suprasti. Tu ką tik atvykai iš svetur. 

Prasilenkiant su mano lagaminus atnešusiu Albertu, 
jos paskutinieji žodžiai pakibo ore. Paprastai su nepasiti- 
kėjimu žiūriu į melodramiškus pasakojimus. Jie būdingi 
žmonėms, ištroškusiems jaudinančių nuotykių, kurių jie 
negali patirti savo gyvenime. Tačiau dabar pirmą kartą 
toks pasakojimas manęs nesuerzino. Jutau, kad visa tai 

taip pat tikra, kaip gyventi ir kvėpuoti. Romola nesiruo- 
šė kraupiomis istorijomis padaryti man pramogą. 

Prasilenkusi su Albertu, Romola išėjo iš kambario. 
Girdėjau, kaip jos kulniukai nukaukšėjo marmuriniais 
laiptais žemyn. 

Atrakinau savo lagaminus. Vieną atidarius, užsigal- 
vojus į jį žiūrėjau. Už durų išgirdau ploną, skaidrų ma- 
žo berniuko balsą. Vėliau tyliai žvangtelėjo lifto varte- 
liai. Buvau beveik visiškai tikra, kad mūsų keisto, 
kankinančio pokalbio metu Romola bandė man netiesio- 
giai pasakyti, kad Filipas Kornelas buvo labiausiai susi- 
jęs su Vanesos dingimu. Iš to kilo kita mintis: ar Nonna 
Alegra taip pat tai įtaria ir ar stebi jį, laukdama, kol jis 
išsiduos, pasakydamas ką nors, už ko ji galėtų užsika- 
binti. Ji buvo gudri ir įžvalgi moteris. Tačiau aš abejo- 
jau, ar Kornelą bus galima tokiu būdu sugauti. 

Susijaudinimo virpulys perbėgo mano kūnu: supra- 
tau, kokios menkos mano sėkmės galimybės ten, kur 
nepasisekė AMonnai Alegrai. Tiriant Vanesos dingimą, 
mano pirmasis taikinys bus Filipas Kornelas. Kaip sako 
nuvalkiota frazė, viskas buvo sąžininga ir meilėj, ir ka- 
re. Galiu nepaisyti pirmosios dalies ir susikoncentruoti 
ties antrąja, kuri su juo susijus. 

Pradėjau išiminėti iš lagaminų drabužius, vakarui 
išsirinkdama jūros spalvos suknutę. Plaukus paleidau 
laisvai kristi ant pečių ir kaip vienintelį papuošalą išsi- 
rinkau ploną akvamarinų vėrinį. Kai Martinas mane 
pirmą kartą pamatė su šia suknute, pasakė: „Atrodai 
kaip jūros nimfa“. Malimbrozų spindesyje vyliausi atro- 
dyti kaip lygi tarp lygių, o ne kaip vargšė įslinkus sušil- 
ti viešnia. 

K. prieš lipdama žemvn susitikti su šeima dar kartą 
pažvelgiau pro balkono langą, ant Borgezės sodų skėti- 
nių pušų jau leidosi sutemos ir, tvirtai išskleidę savo 
trumpus tamsius sparnus, nardė čiurliai. Ilga, vingiuo- 
janti galerija prie mano kambario buvo tuščia. Paleng- 
va nulipus laiptais į holą, išgirdau iš svetainės sklindan- 
tį šurmulį. 

Durys buvo praviros, ir aš atpažinau Alegros balsą. 
Stovėjau nejudėdama, kiek pasislėpus ir slapčia klau- 
siausi — ne todėl, kad būčiau drovėjusis ar norėjus pa- 
smalsauti. Stabtelėjau prie durų, nes abejonių kėlė 
klausimas, kurį, prieš susitikdama su šeima, pati sau 
norėjau užduoti: kodėl po tokios ilgos nesantaikos mane 
pakvietė čia pasilikti? Ar todėl, kad Monna nutarė už- 
miršti praeitį? Iš mandagumo, nes Romoje daugiau pa- 
žįstamų neturėjau? 

Nusileisti — ne Monnos Alegros būdui, o tokios se- 
nos romiečių šeimos nebuvo linkę svetingai sutikti atsi- 
tiktinai užklydusius svečius. Tad kodėl pakvietė? 

— ... jokie sentimentai šiame reikale neleistini, — 
sėdėdama tiesi savo kėdėje, kalbėjo Nonna Alegra. 

— Neįsivaizduoju, kaip reikės apie tai pasakyti Fili- 
pui. Jis senas draugas... 

— Gali juo ir toliau pasilikti, jei tu to pageidauji, 
bet mūsų reklamos leidybos jis daugiau nebetvarkys. 
Pastarosios minkštųjų plastmasės gaminių reklamos po- 
ligrafinis išdėstymas buvo beveik amatininkiškas. Mes 
turime išlaikyti reikiamą reklamos lygį prekybos žurna- 
luose, o Filipas Skribinis tokio lygio nebepasiekia. 

— Jis daugiau negu puikiai išreklamavo naująjį au- 
dinį. Net tu sakei... 

— Viena kregždė — dar ne pavasaris. 

— Bet mama... 

Stovėjau klausydamasi ir džiaugiausi, kad galiu su- 
prasti jų kalbą. Buvo toks jausmas, tarsi būčiau žiūrė- 
jus kerintį filmą, kurio veiksmas toks neįprastas mano 
nuskurdusių pilių ir prarastos didybės šaliai, kad man 
reikėjo atsitokėti prieš įeinant pas juos. Tai nebuvo nei 
drovumas, nei pernelyg didelis jautrumas. Greičiau ne- 
smagumas... Kaip Ruta svetimame javų lauke*... 

Apsidairiau, ieškodama Filipo Kornelo, ir pamačiau 
jį vėl stebint Ireną. Stovėdama pasislėpus, pateikiau 
jam nebylų klausimą: kas nutiko judviejų su Vanesa 
santykiuose tą vakarą, kai ji pradingo? Ką jūs vienas 
kitam pasakėte? Jau iš anksto, mano ir Filipo Kornelo 
santykiams dar netapus tokiais, kada aš galėsiu tinka- 
mai pateikti tokius klausimus, mane apėmė nesėkmės 
nuojauta. Kornelas, žinoma buvo ne iš tų, kurie ką nors 
paaiškintų nepasvarstę, ar reikia tai daryti. Jis labiau 
buvo panašus į tuos, kurie klausimus kelia, o ne į juos 
atsakinėja. 

Ant nedidelės sofos, kaip elfas ant žalio kranto, nu- 
karusiomis kojomis su rudose basutėse suriestais pirš- 
čiukais, sėdėjo mažas berniukas. 

Žinoma, tai buvo Pepis. Jis stengėsi įveikti žiovulį, 
akys buvo mieguistos, plaukai itin tvarkingai sušukuoti, 
veidas labai švarus. Mažas berniukas prausėsi ir šukavo- 
si, kad pritiktų oficialiai suaugusiųjų svetainės aplinkai. 


* Ruta — buvusi pagonė, Dovydo senelio motina. Senojo 
Testamento „Rutos knygoje“ pasakojama, kaip, mirus 
Rutos vyrui, ji pasiryžta nepalikti savo anytos, todėl kartu 
su ja atvyksta į anytos tėviškę ir eina rinkti miežių varpų 
anytos giminaičio Vozo, vėliau tapusio jos vyru, lauke. 

Prisiminiau, kaip Vanesa man buvo pasakojusi apie 
ginčą tarp Monnos Alegros ir Pepio tėvo, grafo Fabrio 
Kasarės Undino, kai, praėjus šešiems mėnesiams po Pe- 
pio motinos Terezos mirties, tėvas vedė antrą kartą. Dėl 
šio mažo berniuko, kuriam tuo metu tebuvo treji metu- 
kai, buvo deramasi kaip dėl norimos perimti į savo ran- 
kas įmonės superkamų akcijų kainos. 

Galų gale Malimbrozos laimėjo. Vanesa man sakė: 
„Už didžiulę, niekam nežinomą sumą Pepis iš Fabrio 
buvo nupirktas ir jam buvo duota motinos pavardė“. 

Net baisu darėsi pagalvojus, kad visas šis didžiulis 
palikimas atiteks tik dviem jauniems žmonėms. Vanesai 
ir Pepiui. Dviem? O gal dabar tik vienam? 

Buvau taip pakerėta, kad net užsimiršau slapčia 
besiklausanti už durų, nors iš tikrųjų aš tik stabtelėjau, 
išgirdusi pokalbį salone. 

Kaip turėtų Monna jaustis, pagimdžiusi keturis sū- 
nus, iš kurių gyvi bebuvo tik du, ir tie patys negalėjo 
duoti Malimbrozoms įpėdinio? Tereza buvo mirusi, o li- 
kus vienintelė dukra Romola dabar jau per sena, kad 
galėtų turėti vaikų. 

Ši giminė, tiek visko gyvenime turėjus — turtus, pa- 
sisekimą, geneologiją — stokojo sugebėjimo į Malimbro- 
zų pramonės nasrus pamėtėti vaikų. 

Robertas ir Vanesos tėtis Pjeras buvo jau mirę. Tre- 
čiasis sūnus, Rafaelis, vedęs, bevaikis, yra plastmasės 
dirbinių gamybos Milane verslininkas, o palazzo gyve- 
nantis Leo valdo chemijos pramonės gamyklas prie ke- 
lio į Ostiją, visai prie pat Romos. Du likę sūnūs. Tačiau 
juos per krikštynas užkeikė ragana. Nevaisingumas. Net 
ir garsiausi daktarai pasaulyje negalėjo nieko padėti. 
Taigi dabar buvo tik šis nuobodžiaujantis, pavargęs ma- 

zas berniukas, atsilošęs sofoje ir skaičiuojantis savo 
pirštus. Ir Vanesa. Matomai, aš kiek arčiau buvau pri- 
ėjus prie pravirų durų, nes gana greitai Filipas Korne- 
las pažvelgė tiesiai į mane. Tiriamasis apžiūrinėjimas 
baigėsi; ilgiau žiūrėti į juos kaip į spektaklį nebegalė- 
jau. Aš įėjau į kambarį. 

— A, Džuljeta, — nusišypsojo Monna Alegra. — Jau 
geriau, atrodai atsigavus. — Ji kalbėjo angliškai. Po to 
pridūrė: — Pepi, ateik čia. 

Pepis pakluso nenoriai. Alegra mostelėjo ranka: 

— Džuljeta, čia Pepis, Zia Terezos berniukas. Pepis 
jau turėjo grįžti į vilą, tačiau jis norėjo su tavim susipa- 
žinti, ir mes patenkinom šį jo norą. 

Suėmiau labai liesą rankutę ir pasakiau: 

— Sveikas, Pepi. Malonu, kad norėjai pasilikti ir su 
manim susipažinti. 

Jis stebėtinai gerai atsakė angliškai, tik truputį 
mikčiodamas: 

— S-sveiki. — Ir iškart paklausė: — Ar jūs žinote, 
kur Vanesa? 

— Deja, ne. Bet galbūt aš galėsiu ją surasti. Šiaip 
ar taip, aš pamėginsiu. 

— 0 dabar, — pertraukė Nonna Alegra, — Pepis turi 
eiti. Iki Grotočiaros ilgas kelias, ir Bruno jau laukia. 
Romola, nuvesk jį pas Gizelą. 

— Aš nenoriu. — Berniuko akyse blykstelėjo pyktis, 
maži kumšteliai susigniaužė. Galvojau, kam jis nori su- 
duoti. 

— Su tavo norais, carissimo, nieko gero nenuveik- 
si, — ramiai pasakė Nonna. — Tu dar per mažas, kad 
taip vėlai pasiliktum. Kad užaugtum stiprus, būtina 
miegoti. 

— Man tai visai nesvarbu. Aš noriu pasilikti... 

Zia Romola bandė berniuką paimti už rankos, bet 
jis jai pasipriešino. Jo mažas veidelis buvo labai susi- 
raukęs, bet ne iš noro verkti, o iš nuoskaudos ir tikro 
pykčio. 

— Aš nekenčiu vilos... Aš noriu pasilikti čia... Aš 
noriu, kad Vanesa... 

Tačiau kaulėti Romolos pirštai jam buvo neįveikia- 
mi. Ir kai paskui juos durys užsidarė, vis dar girdėjau, 
kaip jis spyriojasi. 

Nonna sėdėjo nė kiek nesutrikus. 

— Kai Pepiui nereikia eiti į mokyklą, mes visados 
vežame jį į kalnus. Truputį neramu, kad ten jis jaučia- 
si šiek tiek vienišas, bet gal tai užgrūdins jo charakterį. 
Rugpjūtį jis su mumis plauks jachta. Jam tai patiks. 
Šiemet mes plaukiame į Kretą ir Rodą. 

Ir kas, pagalvojau, ten bus įdomaus mažyčiam ber- 
niukui, kuriam Egėjo jūros peizažai nieko nereikš. No- 
rėjau paklausti, ar jam bus leista su savim pasiimti jau- 
nų bendrakeleivių, bet pirma manęs Leo pasakė: 

— Romoje jis turi būrelį draugų. Ne taip daug, bet 
visi jam artimi. 

Jie turės, pagalvojau, žiūrėti į išdidžius ir prakau- 
lius Malimbrozų veidus. 

— Ir Džuljeta, — nusišypsojo man Nonna. -— Jeigu 
svečiuodamasi panorėtum nuvažiuoti į Safyro vilą, tai 
būtinai nuvažiuok. Tu labai išblyškus. Tenykštis oras 
tau išeis į naudą. 

Aplinkui vyko pokalbis, į kurį mane įtraukdavo 
mandagiai ir Žavingai. Tačiau daugiausia turėjau pasi- 
tenkinti stebėjimu ir klausymusi. Ir iš to du dalykai 
man pasidarė labai aiškūs. Pirmasis — tai jų susitaiky- 

mas su tuo, kad Vanesos jų gyvenime nebėra. Mes ge- 
dėjome. Dabar mes gyvename toliau. Antrasis — Romo- 
los pagiežingumas Irenos atžvilgiu. Neapykanta būtų 
per stiprus žodis, nemėgimas - per daug švelnus. 

Tokiam Romolos elgesiui buvo viena galima prie- 
žastis: Irena buvo nuostabi, o Romola niekuo nepasižy- 
mėjo. Vieno savo apsilankymo Londone metu Vanesa 
man pasakojo apie Irenos ir Leo vedybas, kurios buvu- 
sios dideliu įvykiu visuomenėje. „Leo buvo vienas iš la- 
biausiai geidžiamų viengungių Romoje, — sakė ji. — Jis 
buvo savotiškas, užsidaręs, ir vedybos jam buvo tai, ko 
jis mažiausiai geidė. Bet Nonna to atkakliai reikalavo, 
tad Leo sudarė sandėrį: „Labai gerai, tuomet aš vesiu 
pačią nuostabiausią moterį, kokią tik galėsiu surasti — 
visiškai jos nemylėdamas, jos negeisdamas“. Vanesa sa- 
kė, kad jis suradęs Ireną sėdinčią prie spausdinimo ma- 
šinėlės įstaigoje Ostijoje. Jos kilmė buvo nežinoma — ji 
buvo viena iš daugelio per karą pasimetusių vaikų, ir ją 
užaugino durininkas su savo žmona, kuri ir surado ją, 
ketverių metukų mergyte, paliktą kelyje. 

Romola, kuri turėjo viską, išskyrus tik tai, jog buvo 
neištekėjus, be abejo, pavvdėjo šiai simpatiškai mote- 
riai, kuri, kaip Romola tikriausiai yra pasakiusi, atėjo 
nuo gatvės nutekamųjų griovių. O gal aš per daug blo- 
gai galvojau apie Zia Romolą? 

Pietums valgėme Tirėnų jūros krevetes ir grietinėlė- 
je virtą paukštieną. Taip pat buvo šiek tiek žemuogių iš 
kalnų pievų ir balto sauso vyno. Visą laiką galvojau, kaip 
surasti progą pasikalbėti su Filipu Kornelu vieniems. 

Tokia proga atsirado, kai sode ant stogo baigėme 
gerti kavą. Nonna Alegra išėjo pasikalbėti su Leo prieš 
jam išvykstant į Milaną; Romola sielojosi dėl kelių ba- 

seine nustipusių auksinių žuvelių. Aš paėjau nuo jos į 
šalį, apsimesdama apžiūrinėjanti rožių krūmą, vynmedį, 
oleandrus ir šokantį fontaną. Taip užuolankomis pri- 
siartinau prie Filipo Korneio. Man priėjus, jis atsisuko 
ir paklausė: 

— Gana gražus vaizdas, tiesa? 

— Jei iš kapinių prie Aurelijaus sienos prisikeltų se- 
novės romėnų šmėklos, įdomu, ką jos pamanytų apie 
savo miestą? 

— Tai klausimas, į kurį niekas niekada neatsakys, — 
pasakė jis. — Nėra kitų vaiduoklių, tik tie, kuriuos mes 
patys susikuriame. 

— Jūs turite tokių vaiduoklių? 

— Žinoma, o jūs ne? 

— Apie tai nesu pagalvojus. 

Šalia jo jaučiausi nejaukiai, buvau budri ir nepajė- 
giau suprasti, ką jis nori pasakyti. Aš paklausiau: 

— Kokie jūsų vaiduokliai? 

— Ak, ne, panele Holdroid, mes ką tik susipažino- 
me. Mums dar nederėtų atskleisti savo paslapčių. 

Šiuo atžvilgiu jis buvo teisus. Pakeičiau temą ir no- 
rėjau jį sulaikyti, atrodydama susidomėjusi jo darbu: 

— Jūs užsienio korespondentas. Manau, labai daug 
keliavote? 

— Indija, Stambulas, dabar Roma. 

— Tai jūs neturite tikrų namų? 

— Ne. 

— Ar jums patinka klajoklio gyvenimas? 

Jis nusijuokė. 

— Ak, liaukitės, nėra jau taip blogai, kaip sakote. Aš 
nedėviu arabiškų rūbų ir nejodinėju ant kupranugario. 
Galbūt čia būsiu dvejus metus, o gal ir daugiau. Galiu iš- 

leisti keletą šaknų. Ir argi tai nėra tai, dėl ko bet kuris iš 
mūsų apsistoja? Vienintelis dalykas, kurį nuolatos turi- 
me, esame mes patys. Visa kita ateina ir nueina. 

— Jūs žiūrite į viską labai giliai. 

Jis pažvelgė į miesto žiburių jūrą. Toktą naktį, kaip 
ši, kas nesusimąstytų? 

Kornelas vos pastebimai nuo manęs pasitraukė. Ne- 
norėjau, kad jis nueitų, kol nesužinojau kai ko daugiau 
apie jo ir Vanesos draugystę. Draugystę? 

Man nespėjus prabilti, jis paklausė: 

— Ką jūs planuojate daryti? Pasilikti Romoje? 

Tai buvo įprastas klausimas, tačiau manyje dingte- 
lėjo įtarumas. Kodėl jis nori sužinoti? Aš atsakiau: 

— Nesu tikrai apsisprendus. — Pirštais apvedinėjau 
akmeninius išraitymus, kurie graikišku stiliumi tęsėsi 
per visą baliustradą. — Jūsų... santykiai su Vanesa buvo 
draugiški. Argi ji jums nesakė, kad aš atvažiuoju pas ją 
į svečius? 

— Ne. 

— Jūs ją gerai pažinojote, ir, nepaisant to, ji nieko 
apie mane nesakė? — nepatikliai paklausiau. 

— Kaip gerai jūs ją pažinojote? — mano klausimui 
priešpriešino savo klausimą. 

Tai buvo tarsi pirštinės metimas varžovui. Nukrei- 
piau savo žvilgsnį į šalį nuo jo keistų akių, kuriose 
blykstelėjo žibinto šviesos atspindys. 

— Jūs matėte ją tą paskutinį vakarą. Jūs ten buvo- 
te, kai ji sėdo į automobilį ir pradingo. 

— Teisingai, aš ten buvau. 

— Ir kas atsitiko? 

— Ji ruošėsi praleisti savaitgalį su kažkokiais drau- 
gais Genzane, todėl mes susitikome pavakarieniauti 

Fraskatyje. Išsiskyrėme apie dešimtą, ir Vanesa nuva- 
žiavo aukštyn į kalnus. 

— O tie draugai?.. 

— Kai ji nepasirodė, jie pamanė, kad ji persigalvojo 
ir todėl nebeatvažiavo. Kai svečiai, kurių laukiama, ši- 
taip padaro, jie paliekami ramybėje. 

— Vadinasi, ji paprasčiausiai nuvažiavo į naktį. Bet 
juk Žmonės taip nei iš šio, nei iš to neprapuola — turiu 
galvoje, tokie žmonės, kaip Vanesa. Ji aistringai mylėjo 
gyvenimą. 

— Tai skamba, lyg ji būtų žuvus. Kas sako, kad ji 
žuvus? 

Jo balsas buvo... buvo koks? Iššaukiantis? Atsar- 
gus? Negalėjau suprasti. Tik žinojau, kad kaip spygliuo- 
ta viela tarp mūsų nusitęsė antipatija. 

Jis paklausė: 

— Ar jūs žinote, kur ji? 

Buvau nusisukus ir žiūrėjau Žemyn į išilgai Via Pin- 
ciana nusitęsusį šviesų vėrinį. Išgirdus jo klausimą, visu 
kūnu pasisukau taip greitai, kad vos nepraradau pu- 
siausvyros. Stvėriausi už baliustrados. 

— Jūs... klausiate manęs?.. 

— Klausiu. Kur Vanesa? 

(Mūšio taisyklė! Įvarytas į kampą, atakuok priešo 
pozicijas.) 

— Ji neatvyko pas mane į svečius į Londoną, jei tą 
jūs turite omenyje. — Tada prisiminiau, ką man buvo sa- 
kius Romola, ir pridūriau: — Ir kadangi jūs artimas šei- 
mos draugas, tai turite žinoti, kad jos pasas likęs namie. 

— O taip... — nerūpestingai tarstelėjo jis. 

Tarp oleandrų paslėptų žibintų šviesa apšvietė jo 
profilį. Nepaisant ramių veido kontūrų, jaučiau, kad 

jame slepiasi nesuderinami prieštaravimai, kad po ap- 
gaulinga išore tyko guvus protas, ir, kad ir ką aš bepa- 
sakyčiau, jis per šešis žingsnius užbėgs į priekį. Buvau 
pasiryžus neleisti, kad jo laikysena išmuštų mane iš 
vėžių. 

— Tą vakarą, kai jūs su Vanesa vakarieniavote... 
Kaip ji elgėsi? Ar buvo nusiminus? Susijaudinus? 

— Jei tvirtinate ją taip gerai pažįstanti, tai nereikė- 
tų šito klausti, Vanesos linksmumas visados liejosi per 
kraštus. 

— Ji niekuo neišsidavė, kad kažkas vyksta, noriu 
pasakyti — jos mintyse? 

— Ne. 

Tačiau jeigu ji, puoselėdama kokį beprotišką suma- 
nymą, būtų ketinusi pradingti, tai jos elgesys tą vakarą, 
be jokios abejonės, būtų buvęs neįprastas. Vanesą aš 
pažinojau. Ji niekada negalėdavo nuslėpti savo susijau- 
dinimo. Jei Filipas Kornelas sako tiesą, tai, kai jie kar- 
tu pavakarieniavo, Vanesa, palikus jį, nuvažiavo į visiš- 
kai nelauktus ir netikėtus nuotykius. 

— Taigi ji jums palinkėjo labos nakties ir, metus sa- 
vo gyvenimą, nuvažiavo, — pasakiau. 

— Per daug dramatizuojate. Nors, manau, galima ir 
taip sakyti. Šeimai ir draugams jos nebėra. 

— Pati sumanė taip padaryti? 

— Iš kur aš galiu Žinoti? 

Vengdama jo žvilgsnio, pagalvojau: tai ir yra kaip 
tik tai, ką aš ketinau sužinoti. 

Minutėlę stovėjome tylėdami, bet ir nėmaž nesisten- 
gėme nueiti. Jaučiau, kaip perdislokuojame savo jėgas, 
užimdami patogesnes pozicijas, kad daugiau vienas iš 
kito išpeštume. Puikiai žinojau, kodėl aš taip darau. Bet 

kodėl Filipas? Ar mano atvykimas į Romą jį kaip nors 
sutrukdė? 

Atsirėmus į akmeninę vazą, klausiausi Romos gau- 
desio ir plono kaip fleitos garsas Berninio fontane krin- 
tančio vandens čiurlenimo. Staiga vaizduotėje išvydau 
kitą reginį — vos tekantį, lyg šafranu* dažytą Tibro van- 
denį; vandenį jūroje prie Ostijos... Upėse ir jūrose ran- 
dami skenduoliai... 

Filipas Kornelas greitai pertraukė mano paikus įsi- 
vaizdavimus: 

— Kodėl negalite sutikti su prielaida, kad Vanesa 
pati sumanė pradingti? 

— Negaliu todėl, kad tuo netikiu. 

— Tad?.. 

— Turiu padaryti viską, kad ją surasčiau. Ketinu ap- 
klausinėti žmones, kurie gyvena netoli Via Prassodi. par- 
duotuvių savininkus... 

— Patarčiau palikti tai tiems, kurie geriau išmano, 
kaip tai padaryti. 

— Iš to, ką išgirdau, supratau, kad jie šio reikalo 
jau nebetiria, — piktai pasakiau. — Jie nutraukė Vanesos 
paieška bylas. Ir jeigu jūs manote... 

— Dėl visų šventųjų ramybės, — nebeiškentęs per- 
traukė Filipas. — Mergaite, nejaugi tu nesupranti, kad 
tai, kas jau nuveikta, yra aibes kartų efektyviau už tai, 
ką tu galėtum nuveikti. 

— Mergaite? Gerai, tebūnie, — pasakiau, suvaldyda- 
ma pyktį. — O kai dėl antrosios dalies, tai net ir gud- 
riausi sekliai profesionalai gali pražiūrėti ką nors, ką 
gali aptikti mėgėjas. 

“ * Šafranas — tikrojo kroko džiovintos purkos, naudojamos 
kaip maisto produktų oranžinės spalvos dažai. 

Filipas Kornelas užgesino cigaretę, kurią tik laikė 
tarp pirštų, bet nerūkė. 

— Kartais mėgėjai gali įsipainioti į savo pačių gud- 
rumo pinkles. Būkite atsargi, panele Holdroid. Jūs nė 
nenumanote, kur jūsų mėgėjiškas pėdsekiavimas gali 
jus nuvesti. 

— Jūs mane perspėjate? 

— Žinoma, — pasakė jis ir nuėjo. 

Stovėjau atsišliejusi į per dieną įšilusius akmenis, 
tarsi purtoma stipraus magneto traukos, kuriai aš bejė- 
giškai bandžiau priešintis. Pastarajame nedideliame epi- 
zode aš neiškovojau pergalės, dėl kurios galėčiau ypatin- 
gai triumfuoti. Stumte įstūmiau save į šią situaciją, iš 
anksto nesuplanavus savo veiksmų ir, žinoma, neperpra- 
tus savo priešininko. Be abejo, juokinga buvo šitaip gal- 
voti apie Filipą Kornelą, pabendravus su juo vos porą 
valandų, tačiau ta nuojauta atkakliai laikėsi. 

Įrodinėjau sau, kad nieko baisaus neatsitiko. Reikia 
vengti susitikti vieniems; būtų geriau, jei bendrautume 
tik esant kitiems šeimos nariams. Tačiau iš tikrųjų su- 
vokiau, kad tai buvo svarbu. Norėjau, kad mūsų santy- 
kiai bent jau išoriškai išliktų draugiški. Tik sudarydama 
pasitikinčios kitais įspūdį ir sukeldama kitų pasitikėjimą 
manimi, galėsiu surinkti pačias mikroskopiškiausias de- 
tales, kurios mane atves prie Vanesos. Staiga tai suvo- 
kiau kaip pagrindinį savo buvimo Romoje tikslą. Drau- 
gystė kartu yra ir meilė, o kur yra meilė, ten turi būti 
ir aukojimasis. Aš privalėjau surasti Vanesą. Privalėjau 
testi tą lyg asmenišką paieškos operaciją, padedant 
Martinui — Vanesos draugui, mano linksmam ir nerū- 
pestingam Londono bičiuliui, vieninteliam, kuriuo aš vi- 
siškai galėjau pasitikėti. Jo veidas praplaukė priešais 

mane žvaigždėmis nusėto dangaus fone. Neapsakomai 
troškau, kad jis būtų čia, kartu su manim, linksmas, 
dalykiškas, nes sprendžiant problemą staiga iškilo dau- 
gybė sunkumų. Tarsi mažyčiai baimės durklai varstė 
mano kūną, ir man labai reikėjo savo vienintelio sąjun- 
gininko. 

Išėjau iš oleandruose pasislėpusio sodo kampelio. Fi- 
lipas stovėjo prie fontano, o apšviestame tarpduryje pasi- 
rodė Nonna Alegra. Prieš keletą minučių tikriausiai ji 
mus matė besikalbančius, nes pasakė: 

— Tikiuosi, Filipas tau pasakojo apie save. Jo gyve- 
nimas labai turiningas ir įdomus. 

— Mes kalbėjomės apie Vanesą. 

Neryški sodo žibintų šviesa krito ant stambių, išsiki- 
šusių Alegros skruostikaulių, dėl kurių jos skruostai atro- 
dė įdubę, o prancūziško veido bruožai dar griežtesni. 

Filipas tarė: 

— Žinoma, turėtų atrodyti baugu, kai atvyksti atos- 
togų ir nerandi turinčios tave pasitikti šeimininkės. 

Jis kalbėjo oficialiai ir šaltai. 

Nonna Alegra pasakė: 

— Džuljeta ruošiasi praleisti savo atostogas pas mus. 
Mes garbintume ją, jei jai pavyktų sužinoti ką nors tokio, 
kas padėtų išaiškinti mūsų tragiškąją paslaptį. Bet ji tu- 
ri suprasti, kad padarėme viską, ką tik begalima įsivaiz- 
duoti. Todėl Džuljeta turėtų pasistengti susitaikyti su tuo, 
kas įvyko, ir jaustis čia laiminga. 

Nusisukau į šalį. Mane sukrėtė jos kietaširdiškumas 
ir abuojumas, leidęs Vanesą išbraukti iš atminties. Bet 
kartu pagalvojau, kad Nonna Alegra nebūtų tiek pasie- 
kusi, jei būtų buvus minkštaširdė. Ji jau sena, ir stipru- 
mas bei tvirtybė lydės ją iki gyvenimo pabaigos. Būdama 

septyniasdešimt penkerių, ji tikriausiai yra iškentėjusi ne 
vieną tragediją ir išmokusi, kad pergyventi nelaimes ir 
nepalūžti galima tik blaiviai jas įvertinus; leidžiant siel- 
vartui nutolti. Tačiau aš nesielvartavau; jaučiausi taip 
pat realistė. Romola pasakė: „Aš manau, kad Vanesos 
nebėra gyvos“. Tuo tarpu aš buvau pašalinis žmogus, at- 
vykėlė, be to, pasiryžus pradėti nuo prielaidos, kad Va- 
nesa gyva. 

Nonna Alegra ir Filipas trumpai persimetė pastabo- 
mis apie įvykius Romoje. Išgirdau Filipą sakant: 

— Sinjorai leidus, aš norėčiau eiti. Šįvakar dar turiu 
nuveikti daug darbų. 

— Šviesos jums tai primena, kaip visada. Žinau, — 
pajuokavo Alegra. Ji pasisuko į mane ir rankos mostu 
parodė pastatą, kuris matėsi už medžių juostos. — Ar 
matai tą siaurą terasą su šviečiančiais langais viršuti- 
niame aukšte, Džuljeta? Tai Filipo butas. 

— Uždegtos visos šviesos, tarsi pokyliui, — pasakiau. 

— Butas tuščias, bent jau taip tikiuosi, — tarė Fili- 
pas. Aš vienišas tigras. Kai šiame Romos rajone kur 
nors smagiai leidžiu laiką, man pakanka virš stogų pa- 
žvelgti į tas šviesas, ir jos man primena, kad manęs 
laukia darbas. Štai kodėl išeidamas jų neišjungiu. 

— Atrodo, kad tai labai didelis pastatas, — sumur- 
mėjau. 

— Iš tikrųjų tai savo amžių bebaigią nugyventi pa- 
lazzo, kuriuose dabar įrengti didžiuliai, aidūs butai. Iš 
išorės viskas sutrūkinėję ir atsilupę. Viduje viskas užlo- 
pyta ir pertvarkyta. Tai ne Malimbroza, — jis šyptelėjo 
Nonnai Alegrai. — Pasilypėjus ant aukštų kopėčių, pro 
padidinamąjį stiklą galima įžiūrėti išblukusias freskas 
su cherubinais ir jų girliandomis iš rožių. 

Stengdamasi palaikyti pokalbį, Monna Alegra pasakė: 

— Po pas mus praleistų atostogų grįžus į Londoną, 
Džuljeta dirbs Parlamento nario asmenine sekretore. 

— Viljamo Mazarino, — paaiškinau. 

— Plepus maištautojas, — tarė Filipas. — Kartą ėmiau 
iš jo interviu televizijai. Kaip žinote, klausimai režisuoja- 
mi iš anksto. Jeigu pašnekovas savo atsakymais suardo 
numatytą klausimų seką, neprityrusį žurnalistą tai gali 
išmušti iš pusiausvyros. Kai dėl tamstos viršininko, tai jis 
dar nė karto tos sekos nėra laikęsis. 

— Bet jūsų jis neišmušė iš pusiausvyros? 

— Kaip tik čia jūs ir klystate. Išmušė. Buvau visiš- 
kai nepatyręs, ir jis tai žinojo. 

— Ir ką jūs darėte? — paklausiau. 

— Aš praradau savitvardą. Po to kilo didžiulis skan- 
dalas. 

NMonna tyliai nusijuokė ir pakilo išeiti iš kambario, 
tarsi karalienė, pasinaudojanti savo teise niekada nelik- 
ti paskutiniąja. Išeidama atsisveikino: 

— Labos nakties, Filipai. Netrukus būtinai vėl ateik. 

Maniau. kad jis, tiksliai prisilaikydamas romaniškų 
papročių, pabučiuos jai ranką. Tačiau Filipas nieko pa- 
našaus nepadarė. Jis tik pasakė: 

— Ačiū, sinjora, už įdomų vakarą, — ir liko stovėti 
kartu su manim prie fontano. Žiūrėjome, kaip pasken- 
dusi juodo šifono debesyse Nonna Alegra nuplaukia du- 
rų link. 

Aš taip pat pajudėjau iš vietos: 

— Mes jau palinkėjome vieni kitiems labos nakties, 
tiesa, ponas Kornelai? 

— Palinkėjome. Bet, jus palikdamas, aš prisiminiau 
seną ispanų patarlę. 

— Ar ji šiai progai tinka? 

— Labai. Ji sako: „Šlovė joja ant žirgo, nelaimė sė- 
di jai už nugaros“. Pacitavau ne visai tiksliai, bet tai 
nesvarbu. — Jis apsisuko ant kulno ir paskui Nonną 
Alegrą nuėjo į apšviestą galeriją. 

Ir vėl tyloje tebuvo girdėti iš Berninio vyro-žuvies 
fontano trykštančio vandens čiurlenimas ir lengvų Kor- 
nelo žingsnių aidas. Pati sau balsu pakartojau patarlės 
žodžius, suprasdama, kodėl jis juos man pacitavo: tai 
buvo pajuokavimo forma išsakytas perspėjimas. 

Viskas gerai, ženk pirmyn ir ieškok Vanesos. Ir jei 
tu ją surasi, tesergėja tave Dievas... 

P, kelių minučių trumpu tiesiu privažiavimu jau ėjau 
nuo palazzo link vartų, kuriuos saugojo akmeniniai le- 
opardai, ir mačiau baltame prie šaligatvio pastatytame 
automobilyje sėdintį Martiną. Žiūrėjau pro geležinių pi- 
nučių nėrinį, ir susidarė įspūdis, kad Martinas ir jo au- 
tomobilis buvo kažkur labai toli, visai kitame pasaulyje. 
Iš tikrųjų taip ir buvo. Aš gyvenau savo pasaulyje, gra- 
žiame, sutvarkytame, jausmų nesutrikdytame pasaulyje. 

Vartai priešais mane atsidarė, ir Martinas, grįžtelė- 
jęs ir mane pamatęs, išlipo iš automobilio. 

— Vis dėlto jie tave paleido? 

— Kas, tavo manymu, yra Malimbroza? Kalėjimas? — 
paklausiau, sėsdamasi į keleiviams skirtą vietą ir ant pe- 
čių užsimesdama ilgą žalią šifoninį šalį. 

— Kertu lažybų, kad seniau kai kurie žmonės šią 
vietą naudojo kaip kalėjimą, uždarydami jame savo 
dukteris, kad apsaugotų jas nuo grobuonių ir ištekintų 
už milijonierių. — Jis užvedė variklį ir, pasukdamas nuo 
kelkraščio, įsiliejo į transporto srautą. — Na, pasakok, 
kas vyko. Kur Vanesa? 

— Nežinau, kaip nežino ir jie — bent jau nelabai 
aišku, ką jie žino. Jaučiu, kad jie nuo manęs kažką 
slepia. 

— Tuomet turėtum sužinoti, kas tai. Žmonės taip 
iš šio nei iš to nedingsta. 

— Dingsta. Žmonės pasitraukia iš gyvenimo, ir nie- 
kas nieko apie juos daugiau nebeišgirsta. 

— Tik ne tokie, kaip Vanesa. Jos draugų ratas ne- 
mažas. Tarp kitko, turiu tau kai ką parodyti. Vienas iš 
Vanesos atvirukų... 

Atsisukau taip staigiai, kad net smarkiai užkliu- 
džiau jo ranką. Automobilį sumėtė į šalis. 

— Ė! Ir be tavo pastangų Romoje pakanka griuvė- 
sių. Teks palaukti, kol sustosime, tada tau jį parodysiu. 

Šviesoforas privertė mus sustoti sankryžoje ties Via 
Nazionale*. Tada, apieškojęs kišenes, Martinas ištraukė 
atviruką ir padavė man sakydamas: 

— Vokas adresuotas man, tačiau į vidų įdėtame 
laiškelyje buvo parašyta: „Perduok Džuli“. Trumpai drū- 
tai. Jokių meilės žodžių man. Netikus mergiotė. Laiškas 
laukė manęs tarp sąskaitų ant kilimėlio prie durų. 

Pasilenkiau prie atviruko, automobilio prietaisų sky- 
do ir iš gatvės sklindančioje šviesoje stengdamasi įžiūrė- 
ti, kas jame parašyta. Čia, kaip ir būdinga Vanesai, buvo 
jos nupieštas piešinys. Keletu greitų brūkštelėjimų pieš- 
tuku ji pavaizdavo save, sėdinčią ant paprastos kėdės 
stačia atkalte, veidu į trijų dalių pertvarą su veidro- 
džiais, ir kiekviename veidrodyje matėsi neryškūs jos at- 
spindžių kontūrai. Pertvaros viršus baigėsi skliauto for- 
mos užlenkimais, ir ant kiekvieno iš jų tupėjo po figūrė- 
lę, panašią į tas, kurios būna stoglatakių galuose. Šios 
groteskinės figūrėlės tarsi žvelgė žemyn ir šaipėsi iš tuš- 
tybės. 

Atverčiau kitą atviruko pusę. Vanesos raštas buvo 
smulkus ir gan netvarkingai pakraigliotas: 


Niekieno nelankoma, kraupi vieta. Laukdama rašau kele- 
tui artimiausių draugų. Tarsi išmesčiau juostas, kad už jų lai- 
kytysi! Ką bedarytum, nerodyk šio atviruko Nonnai ar polici- 
Jai. Mano labui. Aš nedrįstu... 


* Tautos gatvė (it.). 

Parašo nebuvo. Laiškas buvo nutrūkęs, tarsi kas 
būtų įėjęs ir sutrukdęs baigti rašyti. 

— Ar čia Vanesos rašysena? — paklausė Martinas. 

Aš tebebuvau palinkusi prie žinutės, tarsi kokia bū- 
rėja prie krištolinio rutulio. 

— Aš manau. Turėtų būti jos, tiesa? Tik šis ne toks 
švarus ir tvarkingas, nei kiti jos atvirukai, bet, matyt, ji 
skubėjo ir buvo išsigandus. „Laukdama“. 

Ko? Filipo Kornelo? 

— Ar pažįsti šią vietą? — pamojavus atviruku, pa- 
klausiau Martino. 

— Neturiu nė mažiausio supratimo. kur tai galėtų 
būti. Pavaizduota ne per aiškiausiai, tiesa? Manau, kad 
ši pertvara kokiame nors nuosavame name. Bet kieno 
ir kur — tegaliu tik spėlioti tiek pat, kiek ir tu. Šitai mes 
kažkaip turėtume išsiaiškinti, bet juk žinai, Džuli, gal- 
vosūkius spręsti man nelabai sekasi. 

— Kur padėjai voką, kuriame buvo atvirukas ir raš- 
telis tau? 

— Aš jį išmečiau. Vokas buvo visiškai paprastas, pi- 
gutėlis, iš paketo. 

Dar kartą pažvelgiau į atviruką. 

— Esu visiškai tikra, kad ji rašė bijodama. 

— Ir man tokia mintis dingtelėjo. 

— Martinai, kas būtų galėję jai nutikti? 

Jis atsakė labai tvirtai: 

— Manau, kad ir kas būtų — bloga ar gera, — mes 
privalome viską išsiaiškinti. Vanesa impulsyvi. Gali būti, 
kad ji pabėgo su kokiu nors vyru, draugystei su kuriuo 
šeima nepritartų, ir dabar ji bijo. 

— Tu tikrai taip galvoji? 

— Ne, negalvoju, — liūdnai atsakė jis. — Dievai žino, 
kas jai šovė į galvą! 

— Dar manau, kad ji atsiuntė atviruką į tavo butą 
todėl, kad neturėjo supratimo, kur aš apsistosiu. Ji juk 
žinojo, kad aš būsiu sunerimus ir susirasiu kokį nors 
viešbutį pagyventi, kol viską sužinosiu. 

Martinas akimirksniu atsigręžė ir pažvelgė į mane: 

— Ir taip pat ji spėja mane žinant, kur tu būni. Ji 
turėtų suprasti, kad, sutikęs tave, taip lengvai nebepasi- 
trauksiu. 

Šį netiesioginį komplimentą nuleidau negirdomis ir 
pro langą žiūrėjau į Koliziejų. Norėjau, kad čia sustotu- 
me, užliptume ant vienos iš terasų ir atsisėstume tarp 
senų akmenų, numirėlių šmėklų ir perkarusių kačių. 
Norėjau ten su Martinu tyliai pasėdėti ir apsvarstyti, 
kas nutiko Vanesai. Bet kai tik nutariau jam tai pasiū- 
lyti, pro didžiulį, prožektoriais apšviestą ovalinį statinį 
buvome jau pravažiavę. 

— Ji prašo, kad neitume į policiją, — pasakiau. 

— Iš to galima įtarti, kad tai pagrobimas reikalau- 
jant išpirkos, tiesa? 

— Bet kam taip ilgai pagrobtąją laikyti nereikalau- 
jant pinigų? 

Argumentas buvo svarus. Žiūrėjau į priekį, į viso- 
mis kryptimis zujančius žmones, kurie tai įeidavo, tai 
išeidavo iš parduotuvių naujuose masyviuose daugiabu- 
čiuose namuose. 

— Martinai, ką darysime? 

— Tepadeda mums Dievas, aš nežinau. Aš papras- 
čiausiai nežinau. 

— Tie jos paskutinieji žodžiai atviruke — „Aš nedrįs- 
tu“. Ko ji nedrįsta? Pasakyti mums daugiau? Ar tu ma- 
nai, kad šitai ji turėjo galvoje? 

— Kodėl manęs klausi? Aš lygiai taip pat paskendęs 
juodoje nežinioje, kaip ir tu. 


— Manau, kad ji tikėjosi turėsianti daugiau laiko 
rašymui. Pirmieji sakiniai nėra baisiai svarbūs. Galbūt, 
jei ji būtų žinojus, kad tegalės taip trumpai rašyti, būtų 
jų nerašius, o pasilikus daugiau laiko svarbesniems fak- 
tams. Ir Martinai... 2 

— Kas? 

— Tikriausiai jai sutrukdė ir ji paslėpė atviruką, kol 
galės kažkaip slapta jį išsiųsti. Vadinasi, kažkas ją pa- 
laiko. 

— Atrodo, kad taip. — Jis atitraukė ranką nuo vairo 
ir uždėjo ant mano rankos. — Jei nieko tikslaus nesuži- 
nosime, tai tik tuščiai suksime ratu. Mes tik spėliojame, 
ir tai mūsų niekur nenuves. Turime būti praktiški ir su- 
rasti Vanesą. — Martinas žvilgtelėjo į mano ranką: — Jei 
ir toliau taip glamžysi tą atviruką, tai sunaikinsi visus 
parodymus, kuriuos iš jo galima sužinoti. 

— Parodymus? — pašokau kaip išgąsdinta katė. 

— Na, ką gali žinoti... 

Išlyginau atviruko kampą ir pirmą kartą pajutau, 
kad, būdama susijaudinus, lankstau popieriaus kraštus, 
kaip tie senovės kiniečiai, žaisdami savo iš nefrito ir 
dramblio kaulo padarytais kantrybės karoliukais. Vane- 
sa turėjo daug keistesnį įprotį: kai būdavo susijaudinus 
ar susinervinus, ji rankomis braukdavo sau per plau- 
kus, ir jie tarsi auksinis vanduo tekėdavo pro jos išskės- 
tus pirštus. Dar kartą įsižiūrėjau į piešinį. Viena linija 
vaizdavo ranką, toliau — siekiančią plaštaką, plaukai 
įsipynę tarp pirštų. Vadinasi, rašydama atviruką, Vane- 
sa buvo susijaudinus. 

Ir kur ši išvada mane vedė? 

— Martinai, sugalvok ką nors. 

— Būtent tai aš ir dariau visą tą laiką, kol tu go- 
džiai rijai Malimbrozos prabangą. Valgiau makaronus, 
gėriau kavą, piešinėjau įvairiausias figūras ir galvojau. 
Aš netgi negaliu prisiminti nė vienos jos draugų ar 
draugių pavardės. Ji visada juos laikydavo mažuose, 
sandariai uždarytuose savo asmeninio gyvenimo užka- 
boriuose. O gal tik manęs prie jų neprileisdavo? Paga- 
liau jaunesnysis ambasados tarnautojas nėra pats ge- 
riausias „radinys“ elegantiškoms Romos elito užstalėms. 

— Nonna tikriausiai pažįsta Vanesos draugus ir jų 
jau klausinėjo, — pasakiau nusiminus ir apsidairiau: — 
Kur mes? 

— Pakeliui į Albano kalnus. 

— Kai buvau Malimbrozoje anksčiau, Gizela buvo 
nuvežus mane su Vanesa keletui dienų į šeimos vilą. Ji 
kažkur už Nemio, tokia puiki. Vila yra važiuojant už 
kaimelio, vadinamo Grotočiara, giliau į kalnus, labai 
nuošalioje vietoje. Prisimenu vynuogynus, piemenis ir 
ožį, kuris skabė žiedus iš mano nešamos gėlių puokštės. 
Galbūt Vanesa... 

— Yra tenai? Tada visas kaimas žinotų. Palaidok šią 
mintį, Džuli. Lygiai taip pat ji galėtų būti ir Neapolyje, 
arba Bolonėje, arba Genujoje. 

— Ta parduotuvė... 

— Kas apie ją? 

— Žmonės toje gatvėje tikriausiai ją pažinojo. Net 
stengdamasi būti nuošaliau, ji veikiausiai pirkdavo vy- 
ną, maistą... Gal kas nors ką nors žino... 

— Tai, ką jie žino, policija jau bus iš jų iššniukšti- 
nėjus. 

Mums pritrūko kalbos. Atviruką įsidėjau į rankinu- 
ką. Automobilio priekinių žibintų šviesos kūgiai, lengvai 

slysdami žemės paviršiumi, žvalgė tamsų kelią, kuris 
plačiu vingiu palengva kilo į kalnus. Iš priemiesčių jau 
buvome išvažiavę, ir aplink plytintis mėnulio apšviestas 
gamtovaizdis nurimęs ilsėjosi. 

— Ar tu pažįsti Filipą Kornelą? — paklausiau. 

— Ne, bet teko apie jį girdėti. Jis kažkoks korespon- 
dentas, tiesa? 

— „Morning Observer“* korespondentas Romoje. Šį- 
vakar jis buvo palazzo. Zia Romola man pasakė, kad 
juodu su Vanesa vakarieniavo tą vakarą, kai Vanesa 
pradingo. 

Pajutau nežymią automobilio inerciją — Martinui iš 
rankų akimirkai slystelėjo vairas. Štai čia kažkas yra. 

— Kaip Filipas pasakojo, Vanesa po vakarienės su 
juo ruošusis vykti praleisti savaitgalį su draugais Gen- 
zane. Jis atsisveikinęs su ja, 0 ji sėdusi į savo automo- 
bilį ir nuvažiavusi. Tai buvęs paskutinis kartas, kai ją 
kas nors matęs. Bet kad ji gyva — šis atvirukas tai pa- 
tvirtina. 

— Jis tik patvirtina, kad ji buvo gyva, kai rašė šį at- 
viruką. Bet kada tai buvo? Neturiu supratimo, kada jis 
įmestas į mano pašto dėžutę... 

— Argi nepažiūrėjai datos pašto antspaude? 

— Laiškas nebuvo siųstas paštu, jis buvo tiesiog at- 
neštas. Be to, šešias savaites manęs nebuvo, tad jį galė- 
jo atnešti bet kurią dieną, pradedant nuo to vakaro, kai 
ji pradingo, iki šios dienos. 

— Tu juk tiki, kad ji gyva? Martinai, ji tikriausiai... 

— Žinoma, aš manau, kad ji gyva. 

— Bet tu sakei... 


* „Rytinis apžvalgininkas“ (angl.). 

— Aš tik pasakiau, kad atvirukas nieko neįrodo, ka- 
dangi mes nežinome, kada jis buvo atneštas. O dabar, — 
jis mostelėjo, rodydamas į apšviestas kalvas, — ar gali- 
me pamiršti Vanesą ir pradėti linksmintis? 

— Jei aš galėčiau. 

— Bet atrodo, kad teks, cherie*, arba vežu tave at- 
gal pas tavo Malimbrozas. 

Vadinasi, Vanesa nevaidino Martino gyvenime labai 
svarbaus vaidmens, ir mano rūpinimasis ja jam pradėjo 
įkyrėti. Pašnairavau į jį. Per visus tuos metus, kai mes 
su Vanesa pažįstamos, buvau įsitikinus, kad jos liepsnin- 
gas būdas, jos gyvumas gali privilioti bet kurį vyrą. Pasi- 
rodo, aš klydau. Martino santykiai su ja buvo pagrįsti 
draugyste, bet, kaip matyti, tas jo draugystės jausmas 
nebuvo toks gilus ir galintis viską iškęsti, kaip manasis. 

Šį kartą pradėjau lengvesnį pokalbį. Galėjau kalbė- 
ti bent jau apie palazzo, ir Martinui tai patiko. Pasa- 
kiau, jog viduje yra tarsi muziejus, išskyrus šeimos na- 
rių asmeninius kambarius, kuriuos paskutinįsyk ma- 
čiau, lankydamasi čia aną kartą. Pagrindiniai kambariai 
pilni lobių. 

— Prisigrobtų. 

— Galbūt, bet labai seniai. Ir rūmai pastatyti buvu- 
sios senovės romėnų vilos vietoje. Tebėra išlikęs požemi- 
nis kalėjimas, nes Malimbrozą statė ant senųjų pamatų. 

— O kaukolės? 

— Nemačiau nė vienos. Dabar jie tai vadina rūsiais, 
ir juose pilna nebereikalingų daiktų, kuriuos išmesti 
jiems neleidžia širdis. 

— Tai kaukolių nėra? 


* Brangioji (pranc.). 


— Turėtum žinoti, kad visos katakombos yra už mies- 
to ribų ir kad pagal senovės Romos įstatymus pastatuose 
nebuvo leidžiama laidoti. Tai sakydama, — pridūriau, — 
aš atrodau kaip visažinė. 

— O ne, tik ne tu, — nusijuokė Martinas. 

Įvažiavę giliai į kalnus, nutilome. Martinas ėmė ty- 
liai švilpauti — tai buvo ženklas, kad jam linksma. Vėl 
pradėjau galvoti apie Vanesą. Jos veidas šmėžavo tam- 
saus kelio ir automobilio šviesos fone... Vanesa — ilgi, 
rusvai auksiniai plaukai, gyvas, besijuokiantis veidas... 
Vanesa ir aš Londone, išėjusios į miestą ir kažkur susė- 
dusios, kalbamės iki pusiaunakčio... Vanesa, kaip tik 
pačios artimiausios mano draugės, žinanti apie dvi su- 
dužusias mano meiles ir sakanti: „Vyrams meilė tėra tik 
paprasčiausias troškimas pasigriebti tai, ką sukuria jų 
pačių vaizduotė. Kodėl tau meilės nuotykių nepriėmus 
tokių, kokie jie yra, o paskui ištekėti visiškai kitokiais 
sumetimais?“ — „Kokiais sumetimais?“ — „O, tai pinigai, 
viliojanti padėtis visuomenėje, nuolatinė palyda. Arba 
vaikai“. Vanesa su jos įtaigia, bet paviršutiniška išmin- 
tim ir jos tvirta draugyste... O, ne, ji nebūtų galėjus 
leisti man atvažiuoti tokį kelią, jeigu būtų ketinusi iš- 
vykti ir manęs nepasitikti. 

Martinas liovėsi švilpavęs, ir aš pasakiau: 

— Safyro vila turėtų būti jau netoli. Ji — pravažia- 
vus Nemį... 

— Kaip tik ten mes ir važiuojame. 

— Tada užsukime į vilą. Prašau, Martinai. 

— Ji gali būti užrakinta. 

— Ne. Ten yra Gizela su Pepiu. 

Puoselėjau viltį, kad gal Vanesa bus pasipasakojus 
Gizelai ką nors tokio, ko ji nedrįso pasakyti savo šei- 

mai. Nukreipiau į Martiną maldaujantį žvilgsnį, bet iš 
to nebuvo jokios naudos, nes jis žiūrėjo į kelią. 

— Prašau, užsukime ten. 

— Ar žinai kelią? 

— Jei važiuosi lėtai, gal prisiminsiu. — Pastebėjau, 
kaip jis žvilgtelėjo į laikrodį prietaisų skydelyje. — Ži- 
nau, kad jau vėlus metas, bet... 

— Romos gyventojai netiki ta Viktorijos laikų išminti- 
mi, kad dvi valandos iki vidurnakčio geriau nei keturios 
po jo, — pasakė jis. — Gerai, jeigu tai tau suteiks džiaugs- 
mo, mes ten apsilankysime. Žiūrėk — Nemis. Ten, apa- 
čioje, dauboje. 

Pasilenkiau ir išvydau ežerą, senovėje buvusį deivės 
Dianos veidrodžiu, kuris tvyksojo labai Žemai, miškais 
apaugusiame krateryje, toks ramus, kad patekėjusios 
mėnulio pilnaties atvaizdas jame buvo beveik visiškai 
lygus. Vanesa mėgo ežerą apipynusius pasakojimus, pu- 
siau legendas, pusiau tikroviškus, ir sekdavo juos man 
su kraują stingdančiomis smulkmenomis apie iki krikš- 
čionybės atsiradimo čia vykdavusius aukojimus, apie gi- 
rių Valdovą, saugojusį medį su aukso šakele. Vanesos 
pasakojimai būdavo tokie vaizdingi, kad Gizela, norėda- 
ma, kad ji liautųsi, plekštelėdavo jai atbula ranka, kas 
Vanesai sukeldavo daug juoko. Aš taip aiškiai prisimi- 
niau visa tai... Staiga atpažinau ypatingą kraštovaizdžio 
objektą. Jis dunksojo iškilęs iš tamsos, su atsikišusiomis 
aštrumomis, išrantytas, tūkstantį metų naudojant jį blo- 
giems tikslams. Tai buvo mėnulio apšviesta apgriuvusi 
akmeninė arka. 

Kai mes, mažos mergaitės, važiuojant į Safyro vilą 
pirmąsyk išvydome tą arką, Zia Romola mums paaiški- 
no, kad arka tokia sena, kad jos pastatymo istorijos 

niekas nėra atskleidęs. „Kažkokia civilizacija, — sakė 
ji, — egzistavusi dar gerokai anksčiau prieš senovės ro- 
mėnus“. 

— Sukime čia, Martinai. 

Staigiai pasukdamas vairą į kairę, gerai nusiteikęs 
Martinas tarė: 

— Tikiuosi, manęs nesužeis pavydo dūriai, išvydus, 
kaip gyvena turtuoliai. 

Kelias buvo siauras ir vingiuotas, išsikerojusios abi- 
pus augančių medžių šakos virš mūsų buvo beveik per- 
sipynusios, todėl vešli lapija visiškai užstojo mėnesienos 
šviesą. Automobilio langai buvo atidaryti, ir aš užuo- 
džiau kvapą, kurio nebuvau pamiršus — tarsi hamadria- 
dės* rozmarinų ir čiobrelių puokštę būtų kas numetęs 
ant kelio tiesiai mums prieš nosį. 

Tas kvapas akimirksniu pažadino kaip burtai nuo- 
stabios praeities ilgesį, kada, žvelgiant suglumusio vai- 
ko akimis, atrodė, kad Malimbrozoje visi mylėjo vienas 
kitą ir buvo laimingi. 

Keliuko gale stovėjo vartų sargo namelis. Apatinio 
aukšto kambaryje degė šviesa, ir aš, nebelaukdama, kol 
Martinas visiškai sustabdys automobilį, sušukau: 

— Štai ir atvažiavome! 

Prie uždarų vartų kabojo geležinis varpelis. Trukte- 
lėjau jo virvutę. Namelio durys atsidarė, ir, įdėmiai žiū- 
rėdamas pro vartus, prie manęs priėjo senyvas žmogus. 
Prabėgę metai pasitraukė į šalį, ir aš atpažinau liesą, 
pakumpusią figūrą, į priekį palinkusios galvos pasvi- 
rimą. 

— Paolai! — džiaugsmingai sušukau. 


* Medžių ir girių nimfa, driadė. 

Mano balsas ir tai, kiek jis galėjo mane įžiūrėti, 
jam nieko nesakė. Kaulėtais, sugrubusiais pirštais įsi- 
tvėręs į geležinius vartų išraitymus, Paolas nepatikliai 
pažvelgė į mane. 

Stengdamasi rūpestingai ištarti žodžius, itališkai 
prisistačiau: 

— Aš esu Džuljeta Holdroid. Būdama maža, aš bu- 
vau atvažiavus į palazzo pasisvečiuoti. Tada jūs ten bu- 
vote liokajus. 

— Sinjorina Džuljeta... — prisiminimų džiaugsmas 
suskambo jo balse. — Ciaio*. 

Jis negrabiai atrakino spyną ir plačiai atvėrė var- 
tus. Atsisukau ir kviesdama pamojau Martinui. Tada 
padaviau ranką ir pasisveikinau su Paolu. 

— Tai, vadinasi, — tarė jis, — čia mažoji sinjorina. 

— Jau suaugus ir vėl besisvečiuojanti palazzo. 

— Bet juk tai puiku. Vadinasi, kas buvo — pamiršta... 

Laukdama, kol Martinas įvažiuos pro vartus, šypso- 
damasi su humoru pagalvojau, kad jis greičiausiai bus 
sužinojęs apie santykių su mano mama nutraukimą: 
nuo patikimų tarnų niekas neslepiama. 

Nuvedžiau Paolą prie automobilio ir pristačiau jam 
Martiną: 

— Čia sinjoras Kynas. Mes išsiruošėme pasivažinėti 
po kalnus ir, kadangi buvome visai netoli nuo čia, pa- 
galvojau, kad būtų gerai aplankyti šią vilą. Tikiuosi, Gi- 
zela bus ten. 

— Su bambino**. Ji labai apsidžiaugs, kad jūs atvy- 
kote. Vieni, Vieni***. 

** Mažas berniukas (it.). 

*** Įeikite (it.). 

Pasiteiravau apie jo šeimą. Taip, jo Žmona gyve- 
nanti gerai. Vienas jų sūnus dirbąs čia esančiuose vy- 
nuogynuose. Sinjora šiemet besivėlinanti atvykti į vilą, 
nes esą kai kurių rūpesčių gamykloje Milane. 

Martinas ėmė nekantrauti, tad, atsisveikinusi su se- 
nuoju tarnu, grįžau į automobilį. Važiavome pro tarsi 
gyvatės besirangančius pasivaikščiojimo takus, pušų 
miškelius ir bugienius, kiparisų alėja per besidriekian- 
čius ilgus jų šešėlius, pro vynuogienojais apraizgytose 
nišose stovinčias apirusias statulas, vėl išlįsdami tarp 
lyg spindinčiu sidabru nužertų terasų. Už paskutinio 
posūkio išvydome namą. Automobilio žibintai apšvietė 
jo baltą fasadą ir nuostabią centrinę arką, pro kurią 
patenkama į vidinį kiemą. 

Paolas, matyt, iš namelio prie vartų buvo paskambi- 
nęs, nes durys jau buvo atidarytos ir Gizela stovėjo lauk- 
dama manęs. Buvome nesimatę keturiolika metų, bet ji 
atrodė nepasikeitusi. Gizelos išvaizdoje nebuvo nieko ne- 
paprasto. Ji buvo malonaus, atviro veido, juodomis su 
violetiniu atspalviu akimis. Kas man pirmiausia krisdavo 
į akis, tai jos trumpoka viršutinė lūpa, nosies įlinkimas, 
toks retas tarp romėnų, ir apgamas prie lūpų. Ištiesiau į 
ją abi rankas, ji suėmė jas, pašėlusiai džiaugdamasi: 

— Sinjorina Džuljeta... Ak, užeikit į vidų. Užeikit. 
Tai bent stebuklas. Nemaniau, kad kada nors vėl jus 
pamatysiu. Kartais pagalvodavau apie jus... 

Gizelos žodžiai liejosi nenutrūkstamu srautu, kol ji 
lydėjo mus per kvadratinį holą mozaikinėmis grindimis, 
kuriame abipus kiekvienos iš trijų senovinių drožinėtų 
cassoni* stovėjo šešios žvakidės - kandeliabrai. 


* Dėžė, skrynia (it.). 

Gizelos valstietiškas ryškiai žalias sijonas gūsingai 
plaikstėsi, krūtinė nuo susijaudinimo smarkiai kilnojosi 
po ankštoka balta palaidinuke. 

Pristačiau Martiną, ji jam nusišypsojo, nedrąsiai su- 
murmėdama pasisveikinimo žodžius. Įėjome į gobele- 
nais nukabinėtą kambarį. 

— Sinjoras Kynas yra sinjorinos Vanesos draugas, — 
pasakiau. 

Džiaugsmingas gyvumas iš Gizelos veido dingo. 

— Tai siaubinga. Čia buvo atvykus policija, ir Pepis 
girdėjo, kaip jie su manim kalbėjosi. Jiems išėjus, ber- 
niukas ėmė be perstojo verkti, jam pradėjo sapnuotis 
košmariški sapnai. Jis taip ją mylėjo. Ji žaisdavo su juo 
ištisas valandas, ir... — suabejojus pašnairavo į mane. — 
Net po to, kai sinjora ją išvarė iš palazzo, retkarčiais ji 
čia užeidavo jo aplankyti. Niekas, išskyrus Paolą ir Ma- 
riją, kurie mums čia verda valgį, apie tai nežinojo. Pe- 
pis labai gerai saugojo paslaptį. Jis baiminosi, kad, jam 
apie tai pasakius, sinjora gali supykti. Jis visada arba 
smarkiai baudžiamas, arba per daug lepinamas, todėl 
jam sunku susivokti, ką jam galima daryti ir ko negali- 
ma... Ak, bet man nereikėjo apie tai sakyti... 

— Nesijaudinkite, — patikinau ją. — Aš nebėgsiu pas 
sinjorą tuoj pat visko papasakoti. 

Susigriebus Gizela tarė: 

— Bet juk jums reikia atsigaivinti. 

Pasakiau, kad norėtume kavos, ir, kai ji išėjo jos at- 
nešti, aš ėmiau Martinui apie ją pasakoti: 

— Gizela visados buvo daugiau nei tarnaitė. 

Martinui tai sukėlė šypseną; pakeldamas antakius, 
jis paklausė: 

— Daili, šeimos lepinama ir maloninama, kaip koks 
numylėtinis gyvūnas, baudžiauninkė? 

— O, ne. Gizela nėra žaisliukas. Ji pelnė šeimos pa- 
sitikėjimą, rūpindamasi Pepiu; ji nuostabi su juo, kaip 
kad būdavo su Vanesa ir su manimi. 

Martinas buvo bepasilenkiąs apžiūrėti miniatiūros, 
moters pompadur* stiliaus šukuosena, rožine vakarine 
suknia su gilia iškirpte, bet vėl atsitiesė ir patapšnojo 
man per ranką: 

— Apie Gizelą aš viską žinau. Vanesa pasakojo. 

Palikę Martiną, mano mintys nuklydo į prisimini- 
mus. Niekas daugiau iš šiame kambaryje esančių daik- 
tų nebeišliko atmintyje, tik viską nustelbiantys gobele- 
nai ant sienų. Tačiau buvau beveik visiškai tikra, kad 
per metus, prabėgusius nuo ano mano apsilankymo, čia 
mažai kas pasikeitė. Pagalvojau apie savo ir savo drau- 
gų namus. Mes perstatinėjame baldus — kažką prideri- 
name naujai, kažką išmetame. Mėgstame parinkti ir de- 
rinti kitokias spalvas. Atnaujiname kambarius pavasarį. 
Sušildome juos įvairesnėmis spalvomis žiemą. Tačiau 
tokiose vietose, kaip Malimbroza ar Safyro vila, išdroži- 
nėtas stalas, bronzinė galva, unikalus tapybos paveiks- 
las į savo vietas buvo išdėlioti gal prieš du šimtus me- 
tų, o jei valant ir patraukiami, tai vėl pastatomi tiksliai 
į tą pačią vietą. Baldai, daiktai čia laikomi ne dėl su 
jais susijusių sentimentų, netgi ne iš dievobaimingos 
pagarbos jiems, o greičiau dėl šaltai apskaičiuotos jų 
vertės. 

— Gizela, Gizela... — kažkur virš mūsų galvų pasi- 
girdo plonabalsis, nekantrus vaiko šauksmas. 

— Taigi Malimbrozų įpėdinis pabudo, — su vos jun- 
tama pašaipa tarė Martinas. 


* Madam Pompadur — Prancūzijos karaliaus Lui XV 
meilužė, garsėjusi savo įtakingumu. 

Nubėgau per kambarį. Jei Martinas Pepio balse ne- 
pajuto smarkaus išgąsčio, tai aš jį pajutau. Gizela jau 
buvo hole. Kavos servizas stovėjo ant nedidelio paauk- 
suoto vežimėlio. 

— Eik pas jį, Gizela. Aš baigsiu paruošti. 

Ji jau buvo bebėganti laiptais į viršų, kai jai pavy- 
mui sušukau: 

— Atrodo, jis labai išsigandęs. 

— Tai sapnai, apie kuriuos jums minėjau... Aš jau 
ateinu pas tave, Pepi. Luktelk, caro. — Tada ji atsigręžė 
į mane ir paaiškino: — Manau, tai dėl to, kad jis toks 
vienišas. Matote, sinjorina, kai jis nemiega, tai prisigal- 
voja visokiausių istorijų, kad jam būtų ne taip nuobodu. 
0 kai užmiega, jis... na, jis tęsia tas istorijas, nebesu- 
vokdamas tai darąs. Bet jos baisios, ir jis pabunda. 

— Gi- ze- la... 

Ji kalbėjo toliau: 

— Sinjora sako, kad jis per daug jautrus ir jam rei- 
kia ramybės. Bet jis nenori tos ramybės. Kartais, sinjo- 
rina, man baisu darosi, pagalvojus apie jo ateitį... 

Garsus, pratisas klyksmas pertraukė jos žodžius. 
Gizela apsisuko ir tekina pasileido laiptais aukštyn: pla- 
kėsi žalio sijono bangos, didelės, bet labai vikrios kojos 
skriste skrido laiptų pakopomis. 

Kavos vežimėlį įstūmiau į salone. Martinas rūkė ci- 
garetę. 

— Keista, ar ne, kad Europoje dar yra šitaip gyve- 
nančių Žmonių, — pasakė jis. 

— Jei taip galvoji apie šią vietą, tau reiktų pamaty- 
ti Malimbrozą, — pasakiau, įpildama į puodukus kavos. 

Martinas su kavos puoduku rankose vaikščiojo po 
kambarį, ir, pirštais apvedžiodamas porcelianinio puo- 
duko kontūrus, atidžiai apžiūrinėjo paveikslus. 

— Visa tai tiems, kam tai patinka. Kai dėl manęs, 
tai aš didelius pinigus pakločiau už bentlį*. — Grįžtelė- 
jęs per petį žvilgtelėjo į mane: — Ar neketini pasižiūrė- 
ti, kas ten atsitiko viršuje? 

— Palauksiu Gizelos. Vienai jai bus geriau pabandy- 
ti užmigdyti Pepį. 

Siurbtelėjau du gurkšnelius kavos ir išgirdau mane 
šaukiant: 

— Sinjorina... Sinjorina! Gal malonėtumėt ateiti čia, 
į viršų? 

Pasisukau į Martiną. 

— Ar tu taip pat eisi? 

— Išgąsdintas baisių sapnų, jis nenorės matyti sve- 
timo žmogaus. Kaip supranti, aš galiu būti panašus į ką 
nors, ką jis regėjo košmaro metu, — tvirtai argumenta- 
vo Martinas. 

Paskubomis dar gurkštelėjau kavos ir palikau Mar- 
tiną toliau apžiūrinėti kambarį. 

Gizela laukė, pasilenkusi per plačią baliustradą. Pa- 
lei ant sienos iškabintų portretų eilę laiptais užbėgau 
aukštyn. 

— Negalite jo užmigdyti? 

— Pepis jus palaikė sinjora Irena. Matote, ji buvo 
sakius, kad šįvakar atvažiuos. 

— Ji čia atvažiuoja!? — sušukau. Paskui pagalvojau, 
kodėl, po galais, aš turėčiau stebėtis. Kas iš jų šeimos 
kur važiuoja — ne mano rūpestis. 

— Sinjora Irena kartais atvyksta dienai ar dviem, 
kai jos vyrui reikia išvykti verslo reikalais. Ji sakosi 
mėgstanti kaimą. Taip pat jai patinka pasimatyti su Pe- 


* Bentley — labai brangus angliškas automobilis, kuriuo 
dažniausiai važinėja politikai ir diplomatai (angl). 

piu, ir jis labai susijaudina, kai sužino, kad ji atvažiuo- 
ja. Aš manau, kad ji geriau nei visi kiti jį supranta, iš- 
skyrus, žinoma, sinjoriną Vanesą. 

— Ir Pepis neužmiega, kol jos nesulaukia? 

— Gal, jeigu jūs dabar užeitumėt ir aplankytumėt 
jį, — švelniai įkalbinėjo Gizela, — jam tai būtų malonu ir 
jis užmigtų. Čia, viršuje, jis mato taip mažai žmonių. 

Priėjome prie kambario, kur degė neryški, maloni 
šviesa. Gizela pastūmus atidarė duris. Paskui stabtelėjo, 
pasilenkė prie manęs ir susijaudinus sušnibždėjo: 

— Turėtumėt jam atleisti, jei bus truputį paniuręs. 
Su nepažįstamais jis nelabai noriai bendrauja. 

— Kai susipažinome palazzo, jis buvo labai man- 
dagus. 

— Ak, bet tai buvo matant sinjorai. 

Iš kambario atsklido pratisa rauda: 

— G-gi-ze-la, tu su k-kažkuo kalbi? K-kas ten? Aš 
n-noriu pamatyti, k-kas ten. Gi-ze-la. 

Tas raudojimas man priminė kartą Maroke matyto 
prie gatvių sankryžos stovinčio elgetos vaiko raudojimą. 

Ido miegamajame degė tik viena rožiniu gaubtu pri- 
dengta lempa. Pirmiausia man į akis krito masyvūs, be- 
veik juodi išdrožinėti mediniai baldai, aukšti uždaryto- 
mis langinėmis langai ir Pepis, sėdintis tiesus ir 
įsitempęs. Lova buvo tokia plati, kad jis tikriausiai joje 
dažnai jausdavosi vienišas ir pasimetęs, norėdamas iš- 
tiesti į šalis rankas ir toje baltoje begalybėje paliesti ką 
nors šiltą ir gyvą. Kažin, ar būdama viloje Irena ateina 
pas jį, atsigula šalia, apglėbus priglaudžia, saugodama 
jį nuo visų io baimių ir košmariškų sapnų? Negalėjau 
jos tokiame vaidmenyje įsivaizduoti: ji atrodė tokia nuo- 
šali, kaip karalienė išdidi ir šalta. Net ir Vanesa kartą 
yra sakius: „Irena saugo nuo pašalinių savo jausmus, ji 
tarsi susivyniojus į šilkverpio kokoną. Abejoju, ar kas 
nors, netgi Leo, ją iš tikrųjų pažįsta“. 

Mintimis vis sugrįždavau pas Vanesą: prie to, ką ji 
yra darius, ką ji yra sakius, tarsi ji būtų buvus mano 
antrasis aš, niekada nuo manęs neatsitraukiantis mano 
šešėlis. Sėdėjau ant didelės lovos krašto ir šypsojausi iš- 
blyškusiam berniukui. (Kodėl, kodėl, gyvendamas šioje 
nuolat saulės nužertoje vietovėje, jis taip ir neįdegė?) 

— Sveikas, Pepi, — pasakiau. — Mes buvome susiti- 
kę anksčiau, tiesa? 

— Ar jūs Žž-žinote, kur yra V-vanesa? 

Aš papurčiau galvą: 

— Dar ne. 

Norėjau patikinti jį, pasakyti: „Bet ji greit sugrįš“. 
Nepajėgiau. Meluoti vaikui — per didelė nuodėmė. Paė- 
miau jo ranką ir buvau sukrėsta, pajutus, kad jis dreba. 

Lovoje prie Pepio buvo žaislinis tigras, pasiūtas iš 
raudonai nudažytų ondatros kailiukų. Jo geltonos akys 

žvilgėjo — taip sumaniai jos buvo iš stiklo padarytos. 
Pagalvojau apie liūto akis; katės akis; į mane žiūrintį 
Filipą Kornelą... 

— Ar jūs at-važiavote čia p-pabūti? 

— Ne, — papurčiau galvą. Ir, nuoširdžiai nustebus, 
pridūriau: — Tu puikiai kalbi angliškai. 

— Vanesa mane mokė. 

Gizela lūkuriavo už mūsų: 

— Ji dažnai čia atvykdavo, mokydavo jį, pasakoda- 
vo jam angliškas nuotykių istorijas. 

Pepis per mano petį priekaištingai pažvelgė į Gizelą: 

— T-tu sakei, k-kad atvažiuos Zia Irena. 

Jis vėl pažvelgė į mane, tarsi manydamas, kad vie- 
toj Irenos atvykau aš. 

— Ji atvažiuos, — paguodė Pepį Gizela. — Sinjora 
savo pažadų nelaužo. 

Nebenorėjau pasilikti ir galbūt jaudinti Pepio, bet 
jis, pajutęs, kad noriu atitraukti savo rankas, tvirtai į 
jas įsikibo. 

— Zia Džuljeta, neišeikite. Neišeikite... 

Priglaudžiau jį prie savęs. 

— Pepi, aš turiu eiti, — pasakiau, skruostu glosty- 
dama jo neklusnius juodus plaukus. — Bet prižadu, aš 
vėl atvažiuosiu. Kaip ir Zia Irena, aš visados tesiu savo 
pažadus. 

— Visi amžinai sako, kad sugrįš. Nė vienas niekada 
nepasilieka... — vaikiškai atsidusdamas, ištarė Pepis, 
nusirito tolyn ir įsikniaubė į pagalvę. 

Pakėliau raudonąjį tigrą ir pasakiau: 

— Jis labai mielas. Kuo jis vardu? 

— Razulas. — Tada atsigręžė į mane: — Vanesa man 
jį p-padovanojo, kai... kada... — Jis gulėjo tvirtai su- 
spaudęs lūpas, stengdamasis įveikti ašaras. 

Gizela paaiškino: 

— Čia, mūsų kaime, yra paprotys sausio 6-ąją ge- 
riems vaikams dovanoti žaisliukus. Blogi vaikai vietoj 
dovanos savo kojinėje teranda anglies gabaliuką. Tai 
vadinama „Gerosios Raganos naktimi“. 

Pepis prisitraukė mano ranką, įsižiūrėdamas į žiedą 
su topazu, kurį aš mūvėjau: 

— Ar čia deimantas? 

— Tokio didumo deimantas būtų kaip Koinūras“, — 
juokdamasi atsakiau. 

— Kas tai yra Koi... ? 

— Tai ypatingas deimantas, apie kurį yra daugybė 
pasakojimų, — pasakiau. — Kurią dieną tau juos papasa- 
kosiu. Bet ne dabar. Dabar tau reikia miegoti. 

Apsimesdamas miegąs, jis užmerkė akis, ir toje di- 
džiulėje lovoje buvo taip panašus į krevetę vandenyne, 
kad man jo pagailo, nepaisant viso jam priklausančio 
didžiulio paveldėjimo. 

Gizela tyliai tarė: 

— Dabar jis nurimo. Aš pabūsiu, kol jis užmigs. O 
jūs, sinjorina, prašom gerkite kavą ir... palaukite. Norė- 
čiau su jumis pasikalbėti apie sinjoriną Vanesą. 

Martinas sėdėjo ant mozaikinių holo grindų, apžiū- 
rinėdamas masyvaus išdrožinėto bufeto apačioje su- 
krautą turtą. 

— Che cerchi? — garsiai sušnibždėjau. 

Jis pažvelgė į mane ir nusišypsojo: 

— Aš — anglas, nepamiršai? 

— Su Gizela kalbėjau itališkai. Gerai, ko ieškai? 
“ * Koh-i-nur— kalno šviesa (pers.) — garsusis turtingą istoriją 


turintis deimantas, atkeliavęs iš Indijos. Jurgio VI 
karūnavimo metu juo buvo papuošta karalienės karūna. 

— To, kas padėtų įminti Vanesos mįslę: laiško, foto- 
grafijos. Panašu, kad čia jie sugrūda draugų fotografuo- 
tas savo nuotraukas. 

— Maniau, kad tik mane vieną apsėdusi mintis apie 
tai, kas nutiko Vanesai. 

— Tai užkrečiama, — pasakė, nevikriai stodamasis 
ant ilgų savo kojų. Paslydęs ant slidžių grindų, bandė 
atgauti pusiausvyrą. — Kad jį kur! — Abu nusijuokėme. 

Praėjus pro jį, uždariau bufeto dureles. 

— Jei tu ieškai nuotraukos Vanesos, nusifotografa- 
vusios su kokiu nors vyriškiu, tai čia jos nerasi. Be to, 
dalykai, kuriuos žmonės laiko nuošaliau paslėpę, yra 
asmeniniai. 

— Net jeigu tai susiję su Vanesos dingimu? — reik- 
liai paklausė. 

Buvau paguldyta ant menčių. 

— Tu nepakenčiamas, — pasakiau. 

Jis atrodė nėmaž nesutrikęs. 

— Kol guodei įpėdinį su košmarais, turėjau puikią 
progą susipažinti su jo protėviais. Čia dėžių dėžės sena- 
madiškų piešinių moterų pūstais sijonais ir vyrų su pus- 
kelnėmis. Tarp jų vra baimę keliantis paveikslas seno 
žmogaus raudonu kaip kardinolo apsiaustu. Užrašas sa- 
ko, kad tai Džambatistas Malimbroza. Kas jis? 

— Neturiu nė menkiausio supratimo. — Bevaikštinė- 
dama po holą, stabtelėjau ties durimis. — Kai lauke bū- 
davo labai karšta, mes su Vanesa mėgdavome žaisti čia 
esančiuose rūsiuose. Ten viskas iš akmenų, o grindis iš- 
lygino ir sužymėjo linijas, ir mes galėdavome ten žaisti 
tenisą. Įdomu, ar vėliau ten yra kas žaidęs? Eime, — iš- 
tiesiau ranką Martinui. — Eikime ir apžiūrėkime. 

Laiptai skendėjo tamsoje. Apgraibomis suradau jun- 
giklį ir spustelėjus jį įjungiau. Kitaip nei rūsiuose po 

Malimbroza su eilėmis mažų celių, tarpusavyje besijun- 
giančių arkiniais perėjimais, su jų drėgnais akmeniniais 
koridoriais, šiame rūsyje buvo vienas didžiulis lygiomis 
nubaltintomis sienomis kambarys. Jame stovėjo spintos 
su keleto Malimbrozų kartų naudotais sporto reikmeni- 
mis, kurių jie niekada neišmesdavo — ir pačiūžos, ir sli- 
dės, ir teniso raketės. Prisiminiau, kaip kartą mes ati- 
darėme vieną spintelę, ir iš jos išvirto jojimo batų 
šūsnis; Gizela nusistebėjo: 

— O dangau, ši šeima krauna atsargas kaip voverės. 

Tada Vanesa pasiūlė: 

— Sukraukime juos į krūvą ir užkurkime didžiulį 
laužą. 

Gizela labai nusistebėjo: 

— Negalima daryti ką sumanius su daiktais, kurie 
tau nepriklauso. 

— Žmonės, kuriems jie priklausė, jau per daug se- 
niai mirę, kad dar apie tai galvotum, — nusijuokė Va- 
nesa. 

Reikmenys... su džiaugsmu įsigyti daiktai... jų kaž- 
kada reikėta... Vanesa, pamačius štai tą raudoną lakuo- 
tą komodą Fulamo plento parduotuvėje, iškart ją įsimy- 
lėjo... Madam Rekame kanapa, kurią Vanesa specialiai 
apdengė austu šviesiai rudu raštuotu užtiesalu... Vane- 
sos baldai... Užsigalvojus žiūrėjau į juos, atpažindama 
tuos, kuriuos ji pirko Londone, kai Monna Alegra nu- 
sprendė, kad Vanesa jau pakankamai suaugus ir palaz- 
zo jau turi turėti atskirą savo svetainę. 

— Martinai, žiūrėk — Vanesos baldai. 

— Argi? 

— Tu turėtum juos... 

— Kaip, jei aš niekada nesilankiau palazzo, o kai ji 
įsigijo parduotuvę Via Prassodi, buvau išvykęs į Londoną? 

— Buvau pamiršus. O aš atpažįstu kai kuriuos iš 
šių baldų — buvome kartu, kai ji juos pirko. — Priėjau 
prie lakuotos komodos ir ėmiau traukinėti jos stal- 
čius. — Žinau, kad čia jos. 

Komodoje buvo pilna megztukų, palaidinukių, ša- 
lių — brangūs, Vanesos mėgstami spalvingi drabužiai. 
Viename stalčiuje radau kelioninį laikrodį ir keletą ser- 
vetėlių su auksiniu gaideliu juodame fone. 

— 0 ką tu man ką tik sakei apie šniukštinėjimą po 
kitų Žmonių daiktus? — švelniai paklausė Martinas. 

— Tai visai kas kita. Tai — Vanesos. — Užsigalvojus 
žiūrėjau į atdarą stalčių. — Vadinasi, sužinoję, kad Va- 
nesa pradingo, jie apšvarino jos butą virš parduotuvės, 
o jos daiktus sugrūdo čia. Jiems nesvarbu... 

Pakilnojau jūros mėlynumo ir smaragdo žalumo Her- 
mio* kaklaskarę: jos švelnus šilkas sruvo man tarp pirš- 
tų. Ne praeities ilgesys, o neviltis ir baimė persmelkė 
mane. Neviltis todėl, kad prieš Malimbrozas pademonst- 
ravus pasitikėjimą savimi, neturėjau jokio supratimo, kur 
pradėti ieškoti Vanesos. Baimė buvo instinktyvi. 

Uždarius stalčių, nuėjau prie elegantiškosios kanapos. 

— Garbė joja ant žirgo, nelaimė sėdi jai už nugaros. 

— Kam ši pastaba? 

— Ją man pacitavo kaip įspėjimą. Filipas Kornelas. 

— Tas laikraščiui dirbantis vaikinas? Žmogus, pas- 
kutinįkart matęs Venesą, prieš jai pradingstant? 

— Tas pats. 

— Ką jis tuo norėjo pasakyti? 

— Tai akivaizdu. Jei per stebuklą surasčiau Vane- 
są, man tektų dėl to gailėtis. 

“ * Vienas iš senovės graikų dievų (romėnų Merkurijus), dievų 


pasiuntinys, keleivių, pirklių, vagių globėjas, vaizduojamas 
kaip kelionei pasiruošęs šauklys. 

— Ką tai bendro turi su juo? 

— Šitai aš ir ketinu išsiaiškinti... Martinai, žiūrėk. 

Nulėkus per kambarį, atidžiai pasižiūrėjau už kny- 
gomis apkrauto stalo. 

— Jos lagaminai. — Ėmiau skaičiuoti. — Penki prie 
aprangos priderinti lagaminai, tamsiai raudoni. — Atsi- 
klaupus ėmiau juos atidarinėti. Visi jie buvo tušti. Ne- 
rangiai atsistojau. — Kad ir ką ji būtų galvojus apie bal- 
dus ir kitokius daiktus, bet suknutes ji mylėjo. Jeigu ji 
bus jų nepasiėmusi, tai žinosiu, kad jos pradingimas 
yra bloga lemiantis. 

Dvi spintelės, kuriose buvo laikomas sporto invento- 
rius, buvo pakabintos ant atokiau esančios sienos. Pri- 
ėjus prie jų, vieną šiaip taip atidariau. Slidžių ir jojimo 
batų nebebuvo. Vietoj jų, suspausti vienas prie kito, ant 
pakabų buvo sukabinti rūbai. Pirštais perbraukiau ilgą jų 
eilę, kai kuriuos atpažindama. Juodas Kvont* kostiumė- 
lis, vaivorykštės spalvų šifono durtinys, natūralaus šilko 
suknelės. Vanesos rūbai. 

Man pasidarė silpna. Užsikniaubiau ant spintelės 
durelių. 

— Dabar žinau, kad ji išėjo ne savo noru. Niekas 
ilgesniam laikui neišvyksta, nepasiėmęs savo drabužių. 

— Gal turėjo jų daugiau. 

— Tada pažiūrėkime, kas čia. — Paskubomis atplė- 
šiau kitos spintelės dureles. Ši taip pat buvo prikimšta 
rūbų, sukabintų ant aksomu aptrauktų pakabų. — Ji ne- 
buvo milijonierė. Net ir Vanesa, kuri drabužius tiesiog 
dievino, nebūtų įstengus turėti jų dar daugiau. Argi tu 
nematai, Martinai. — Sugriebiau jį už rankos. Jis stai- 


* Merė Kvont — garsi 7-ojo dešimtmečio Anglijos drabužių 
modeliuotoja, mini mados pradininkė. 

giai atsitraukė. — Kažkas privertė ją išvykti... su... juo. 
Ji nebespėjo nieko pasiimti. 

— Gal tas, su kuriuo ji išvyko, pareikalavo, kad ji 
nieko iš savo ankstesniojo gyvenimo nepasiimtų — su- 
pranti, romantiškas poelgis. 

— Ar tu tuo tiki? 

— Ne. 

Staiga man pasirodė, kad rūsyje nėra oro. 

— Eime iš čia, — pasakiau ir nuskubėjau link spira- 
linių laiptų. 

Koridoriuje stovėjo Gizela. 

— Taigi, sinjorina, jūs viską suradote. Jie viską čia 
sunešė... 

— Ir viską sukrovė, ir pardavė parduotuvę kažko- 
kiam seniui, kuris, savo ruožtu ją pardavęs, kaip pagal 
užsakymą pasimirė. Viskas buvo taip paprasta. Galbūt 
jie jam primokėjo, kad jis perimtų tą parduotuvę, kurią 
jam vėliau pardavus nebeliktų nieko bendra su Vane- 
sa. — Paėmiau Gizelą už parankės ir palydėjau ją į ho- 
lą. — Ar tai Monna Alegra suorganizavo krautuvėlės 
pardavimą tam senam žmogui? 

— 0, ne! Ji nenorėjo būti su visu tuo susijusi: būtų 
pasklidusios visokiausios šnekos, be to, ji labai liūdėjo 
dėl visų tų dalykų. Ir sinjoras Leo buvo išvykęs į Mila- 
ną. Tad... — Ji susidrovėjus tiriamai pažvelgė į mane. — 
Tai sinjoras Kornelas viską sutvarkė. 

Staigiai pasisukau į Martiną: 

— Martinai, vėl tas žmogus. 

— Na, kažkas turėjo tai sutvarkyti. 

— Jie ilgai nelaukė? — paklausiau. 

Gizela nusiminus paaiškino: 

— Jums nereikėtų manyti, kad jie beširdžiai. Kad ir 
koks ten kivirčas buvo tarp sinjorinos ir sinjoros, sinjo- 

ra po Vanesos dingimo atsiliepdavo apie ją labai palan- 
kiai. Manau, kad ji norėjo uždaryti parduotuvę tam, 
kad... jei... sinjorina Vanesa atsirastų, galėtų ją priimti 
atgal į palazzo ir viskas būtų atleista. Nebebūtų jokio 
reikalo turėti tą parduotuvę. 

— Niekas neišsisprendė, tiesa? — pažvelgus į laik- 
rodį, pasakiau Martinui. — Jau vėlu. Manau, mums me- 
tas eiti. 

— Sinjorina, labai prašau, aš jums norėčiau kai ką 
pasakyti. 

Ji mus nusivedė į kambarį, kuris, kaip prisimenu, 
visoje viloje buvo mažiausiai oficialus. Kai suaugusieji 
turėdavo svečių, jis būdavo mūsų su Vanesa valgomasis. 
Tai buvo ilgas kambarys su arkiniu išėjimu į patijų*. 
Tais laikais jis neatrodė toks panašus į gyvenamąjį 
kambarį kaip dabar. Prie fotelio buvo dėžutė su siuvimo 
reikmenimis ir gabalas ryškių spalvų medžiagos. Ant 
stalo mėtėsi keletas žurnalų, o ant ilgo staliuko prie so- 
fos stovėjo nebaigtas konstruoti laivo modelis, aplink 
kurį buvo išdėstytos dar nesurinktos detalės. 

Gizela nuėjo prie stalčiaus ir, jį ištraukus, kažką 
išėmė. 

— Perskaitykite, prašom, štai šitą. 

Tai buvo Vanesos atvirukas. Paskubomis itališkai 
parašytus sakinius išverčiau angliškai: 

— „Prašau, nepalikite Pepio. Ir pasakykite jam, kad 
aš visados jį mylėsiu. Ir, maldauju, nerodykite šio atvi- 
ruko Nonnai ar kam nors kitam. Mano labui“. 

Parašo nebuvo, bet kitoje atviruko pusėje Vanesa bu- 
vo nupiešus labai schemišką eskizą. Mano vaikystės vieš- 
nagės Romoje prisiminimai buvo labai migloti, tačiau kai 
kurie nereikšmingi dalykai dėl tam tikrų asociacijų išliko 
“ * Atviras rūmų vidinis kiemas. 

atmintyje labai ryškūs. Pavyzdžiui, piešinyje pavaizduo- 
tos lieknos, apgriuvusios kolonos buvo Apolono šventyk- 
los, į kurią kartą mus buvo nuvežę. Ten mačiau auksap- 
laukį katiną, tupintį ant purpurinių gėlių kuokšto kolonos 
papėdėje, ir niekaip negalėjau suprasti, kodėl, jei Zia 
Romola buvo pasakius, kad jis niekieno, negaliu pasiimti 
šio mielo, baikščiai žiūrinčio gyvūnėlio su savim į Angli- 
ją. Vadinasi, rašydama šį atviruką, Vanesa pro langą iš 
viršaus žiūrėjo į Apolono šventyklos korintines kolonas. 
Ar ji buvo įkalinta viename iš viduramžių pastatų netoli 
Marčelo muzikinio teatro? Pakėliau akis į Gizelą ir pa- 
klausiau: 

— Manau, jūs nepranešėte sinjorai apie šį atviruką? 

— 0, ne, — baisiai nusistebėjo Gizela. — Kaip aš bū- 
čiau galėjus? Be to, jie perduotų šį atviruką policijai, ir 
sinjora Vanesa labai supyktų. Galbūt tai scappatino. 

Šio žodžio reikšmės aš nežinojau. Martinas paaiški- 
no: 

— Išsigelbėjimas. Pabėgimas nuo supančios tikro- 
vės. Pagaliau ji paliko savo lagaminus ir viską, kas jai 
priklauso, tarsi pradėtų visiškai naują gyvenimą. 

— Kur? Su kuo? 

— Iš kur aš galiu žinoti? 

Keletą akimirkų laikėmės nusitvėrę tylos kaip išga- 
nymo. Buvome atsidūrę aklavietėje. Nebėra apie ką 
klausti, nebėra nieko tikro. Tik beprasmiškos spėlionės. 

Keliuku prie vilos artinosi automobilis. Gizela grei- 
tai pakėlė galvą. Stovėjome klausydamiesi, kaip kokie 
sąmokslininkai. Girdėjosi, kaip šlama padangos, ratams 
riedant privažiavimo tako skalda, po to automobilis su- 
stojo. Suburzgęs variklis taip pat nutilo. 

Gizela sušnibždėjo: 

— Tai sinjora Irena. 

Nebuvo jokių priežasčių, dėl kurių mes nebūtume 
galėję pasilikti ir su ja susitikti, tačiau išgirdau prislo- 
pintu balsu tariamus savo pačios žodžius: 

— Martinai, mes turime važiuoti. 

Lauke trinktelėjo automobilio durelės, ir išgirdau 
vyrišką balsą. Žinojau, kad tai negali būti Leo, nes Bru- 
no jau nuvežė jį į oro uostą. 

Gizela staiga sunerimo. Ji nubėgo prie kambario 
gale esančio prancūziško lango ir atitraukė užuolaidas. 

— Eikite štai pro čia, sinjorina. Jei nenorite su jais 
susitikti, eikite šiuo keliuku palei namą. 

Gizelai buvo žymiai svarbiau paslaptyje išlaikyti 
mūsų apsilankymą, nei man pačiai. 

— Eiti pro čia? — paklausiau, spoksodama į langą, 
kurį ji atidarė. — Kaip neprašytam svečiui? Na ne. Ma- 
ne pakvietė lankytis čia, kada tik panorėsiu. Aš... 

— Į lauką, mieloji, — truputį mane stumtelėjęs, nu- 
sišypsojo Martinas. 

— Neragink manęs. — Atsisukau į Gizelą: — Jei iš- 
girsite ką nors, kas man padėtų surasti sinjoriną, pra- 
nešite, gerai? 

— Taip, taip, aš būtinai tai padarysiu, — paskubo- 
mis atsakė ir, mostelėjusi rankomis, paragino išeiti pro 
stiklines duris. Ji aiškiai nenorėjo, kad aš pamatyčiau, 
kas su Irena atvyko į vilą. Gizela saugojo kažkokią pa- 
slaptį, tik aš nesupratau, ar prieraišumas Irenai, ar Ire- 
nos duoti kyšiai privertė ją rūpintis, kad mes nesužino- 
tume, kas buvo tas vyriškis. Supykus pagalvojau: „Tarsi 
tuoj pat bėgčiau ir viską išpasakočiau NMonnai Alegrai. 

Užuolaida tuoj pat nusileido, ir mes nuo kambario 
buvome atitverti. Sidabrinėje migloje paskendęs mėnulis 
švietė ant nuostabių kedrų ir skėtinių pušų. Pro medžių 
šakas žvilgėjo vanduo. 

Martinas nusijuokė: 

— Taip, taip, Malimbrozų intrigos! 

— Per greit šuoliuoji prie išvadų. 

— Tai nebuvo itin tolimas šuolis, — tarė jis. — Žinai, 
Džuli, tau dar ne vienerius metus teks čia krimsti šiuos 
Romos reikalus, kol galėsi sugrįžti į Londoną. 

Nieko jam neatsakiau. Žiūrėjau, kaip praeiti terasa 
tarp korintinių kolonų, kurios laikė viršutinius kamba- 
rius, ir išraitytų baliustrados atramų su ant jų krintan- 
čiomis vistarijų garbanomis. 

Pusbalsiu šnibždėdamas, Martinas paklausė: 

— Kas tai galėtų būti — kaip tu galvoji? Žinomas 
politikas? O gal ji pirmenybę teikia kokiam nors žaviam 
piemeniui iš Abruzio kalnų? 

Į jo klausimus nekreipiau dėmesio. Jis priėjo man 
iš už nugaros, ranka apkabino kaklą ir švelniai prisit- 
raukė prie savęs. 

— „Įpainiota į slapto meilės romano voratinklį“. 
Kur aš skaičiau šį sakinį? Šiaip ar taip, jis labai tin- 
ka. — Jis pabučiavo man į plaukus ir mane paleido. 

Nusileidę laiptais, pasukome už namo. Oras buvo 
tvankus ir prisodrintas įvairiausių saldžių kvapų, o ap- 
kibusių sienas kamelijų žiedai atrodė kaip mėnulio švie- 
sos išbalintas aksomas. 

Kai priėjome namo fasadą, aš stabtelėjau. Ne dro- 
vumas skatino mane prasmukti iki automobilio nepaste- 
bėtai, bet nenoras pasijusti nepatogiai, jei, eidama pro 
šviečiančius langus, netyčia pasukčiau jų pusėn galvą 
ir, pati to nenorėdama, tapčiau kažko paslaptyje saugo- 
mo liudininke. Mane apėmė iš Gizelos persidavęs susi- 
jaudinimas. 

Martinas apglėbė mano pečius. 

— Vadinasi, čia meilės paviljonas. 

— Jeigu tu ambasadoje vaikščiosi ir pasakosi vi- 
siems... 

— Nebūk juokinga. Malimbrozos galingi. Man labai 
patinka gyvenimas Romoje ir nė kiek netrokštu būti gė- 
dingai išvarytas namolio. Nors ką tik pagalvojau... 

— Apie ką? — atsargiai paklausiau. 

Jis nusišypsojo: 

— Ar jie turi monopolį? 

Išsisukus iš glėbio, sausai atsakiau: 

— Turi. Eime, paruošk automobilį ir nebūk kaip Pi- 
lypas, žvilgčiojantis iš kanapių. 

Išlindus iš sienos metamo šešėlio, nuskubėjau per 
iš salone lango neuždarytomis langinėmis sklindančios 
šviesos ruožą. Atidarius automobilio dureles, įlipau į vi- 
dų. Martinas į automobilį sėdosi ne taip skubėdamas. 
Sėdėjau spoksodama tiesiai prieš save. Martinas užvedė 
variklį. Kai automobilis čiūžtelėjo į priekį, pasisukus 
žvilgtelėjau atgal. Tai buvo visiškai nesąmoningas jude- 
sys — aš paprasčiausiai grįžtelėjau atgal. 

Mano žvilgsnis nukrypo tiesiai į kambarį, kuriame 
degė šviesa. Irena stovėjo kiek atokiau nuo lango, bet 
jos nejudri figūra, kaip kokia įrėminta šviesaus lango 
statula, dar matėsi; mėnulio šviesos išryškintas veidas 
buvo Filipo Kornelo. 

Pasijutus kalta, tarsi kokią pasalūnišką šunybę be- 
krečiant nutvertas vaikas, greitai nusukau akis į šalį ir 
žvilgsnį įrėmiau į automobilio šviesoje besiblaškančius 
vabzdžius. Gal Filipas ir nepastebėjo mūsų, esančių ki- 
tapus privažiavimo, gal ir neatpažino automobilyje ne- 
aiškiai boluojančio mano veido. Bet įtariau, kad, būda- 
mas Filipu, jis visgi pastebėjo. 

Grįždami į Romą, mudu su Martinu tylėjome. Visų 
pirma, mes vienas kitam išsakėme viską, kas susiję su 

Vanesa. Antra, jau buvo vėlus metas, ir jis, kaip ir aš, 
tikriausiai jautėsi pavargęs. Tačiau, automobiliui pra- 
skriejant pro veidiodinį Nemio ežero žvilgesį, pro miš- 
kus ir pasidabruotas kalvas, mano vaizduotė ėmė regz- 
ti proto diktuojamo įtarumo rezginį. Tas žmogus, 
Kornelas, paskutinis matęs gyvą Vanesą; Malimbrozų 
šeimos draugas ir, labai galimas dalykas, Irenos meilu- 
Žis. Iš pastarųjų trijų gijų, atrodė, išsiaus raštas. Reikė- 
jo tik surasti jas jungiančius galus. Šitai ir turėjau išsi- 
aiškinti. Bet tą vakarą jau ir taip visko pakako. Apėmė 
neįveikiamas nuovargis. Susmukau sėdynėje ir užsimer- 
kiau. Nugrimzdama į snaudulį, dar spėjau pagalvoti, 
kad Martinui nebuvau sakius vyro, su kuriuo Irena at- 
važiavo į Safyro vilą, vardo. 


Atsipeikėjau pajutus, kaip kažkas palietė mano 
skruostą. Automobilis sustojo, ir aš pamačiau, kad esa- 
me prie Malimbrozos vartų. 

— Kad pažadinčiau, tave pabučiavau. Ar tai ne 
puiku? Bet dabar tu jau pamiegojus, ir ką pasakytum, 
jei pasiūlyčiau grįžti į mano butą? Laikas tau jį pamatv- 
ti, be to, aš turiu didelę, gražią lovą. 

Rąžydamasi pajuokavau: 

— Tokioms patogioms progoms? Ką gi, manau, Ro- 
moje netrūksta merginų... 

— Bet ne visos jos turi tokius plaukus, kaip tu. Bet 
kuris vyras pajustų dievišką palaimą jų nelaisvėje. 

— Gerai jau. Tai buvo tavo poetinio įkvėpimo mo- 
mentas. Dabar pamiršk. Trečią valandą po vidurnakčio 
aš pavirstu vabzdžiu maldininku ir savo plaukais vyrus 
pasmaugiu. 

— Dar tik pusė dviejų. Aš seksiu laiką. 

— Aš jau dabar jį seku, — atsakiau, lengvai palytė- 
dama jo ranką. — Ačiū už pavažinėjimą. O dabar — la- 
banakt. 

Man išlipant iš automobilio, Martinas pasakė: 

— Manau, kad blogai miegosi. 

Kai skambinau skambučiu, jis nuvažiavo. Aukšti 
vartai tuoj pat atsivėrė ir sužvangėjo jau man už nu- 
garos. Atsidarė dvipusės palazzo durys, ir už malo- 
naus veido žmogaus, kuris, mano manymu, buvo nak- 
tinis sargas, pamačiau lempų apšviestas Parmos 
žibuoklių spalvos kolonas, Apolono paveikslą ir Gari- 
baldžio krėslą. 

Palinkėjus tam vyrui labos nakties, užsidariau lifte. 
Jis kilo tolygiai ir švelniai kaip per šilką, beveik be jo- 
kio garso, kol pasiekė galeriją. 

Įjungusi tualetinio stalelio lempą, veidrodyje pama- 
čiau hiacintų spalvos tonuose ir šešėlių pustoniuose 
skendintį kambarį. Man už nugaros, šviesos pažadinta, 
plazdėjo didelė balta peteliškė. Kaip mirgančios šviesos 
lopinėlis, ji virpėdama blaškėsi, atsitrenkdama į kelyje 
pasitaikančius daiktus. Atidariau langines ir, rašomojo 
popieriaus lapu sukeldama oro gūsius, nuginiau ją link 
lango, į laisvę. 

Stovėdama balkone, žiūrėjau į apačioje dunksantį 
juodą Pinčianos vartų ir Romėnų sienos masvvą. Mies- 
tas tebešurmuliavo, o nuo galingų žibintų sklindančios 
šviesos lopai švytėjo žvaigždėto dangaus fone. 

Pažvelgus kiek į šalį, matėsi dengtas sodas. Jis 
skendėjo tamsoje, bet jame kažkas buvo, vaikštinėjo 
tarp gėlių vazų. Iš aukštos, tiesios figūros atpažinau 
Nonną Alegrą. Kažin, ar ji tik paprasčiausiai gėrėjosi 
nakties ramybe, ar ją kamavo rūpesčiai, kurie neleido 

užmigti? Taip pat pagalvojau, ar ji žino, kad Irenos nė- 
ra namie. Tuo momentu ji pasisuko ir žengė į mano pu- 
sę. Tuoj pat pasitraukiau į kambarį ir uždariau langi- 
nes. Nenorėjau būti viešnia, kuri paslapčia stebi savo 
šeimininkę. 

Dar prieš kelias minutes jaučiausi pavargus, bet 
dabar, lovoje, negalėjau užmigti. Nedavė ramybės min- 
tys apie Malimbrozas, kaip ir tada, kai lankiausi palaz- 
zo dar būdama maža. Bet tuomet aš nieko nesupratau: 
Terakotos rūmai man buvo išsipildžiusi vaiko fantazijų 
svajonė. Dabar aš viską pamačiau kitaip. 

Romiečiai šnekūs žmonės, bet šiai šeimai buvo bū- 
dingas įgimtas uždarumas. Tik per vieną vakarą po nuo 
pašalinių slepiamo šeimos gyvenimo paviršiumi jų san- 
tykiuose spėjau pajusti įtampą ir priešiškumą, kurių 
nuslopinti negalėjo jokie jų pinigai. Malimbrozos iš visų 
jėgų stengėsi išlaikyti silpstančią šeimos vienybę. Bet 
galiausiai šiam švelniam, plonam jų gyvenimų audiniui 
buvo lemta nutrūkti, nes ateitis jiems nieko gero neža- 
dėjo, nebuvo iš kur atplūsti šviežioms jėgoms. Tik ma- 
žas išblyškęs berniukas, liūdnu balsu primygtinai klau- 
sinėjantis: „Kur Vanesa?“ 

Ki, rytą mane pabudino švelni kaip satinas rožinė 
šviesa, kuri sruvo į kambarį pro langines. Mirkčiodama 
pro mieguistumo šydą bandžiau susivokti, kur esanti. 
Miegus kiek prablaškius, gulėjau planuodama dienos 
darbus. Labai norėjau apžiūrėti Romą, bet, prieš atnau- 
jindama savo seną pažintį su Forumu, Koliziejumi, Ti- 
volio fontanais, turėjau dar daug ką nuveikti. 

Vakar vakare man pasakė, kad pusryčius atneš į 
kambarį. Lygiai kaip buvo žadėta, aštuntą valandą įėjo 
pagyvenus moteris ir paklausė, kokių pusryčių aš norė- 
sianti: angliškų ar vietinių. Buvau sujaudinta mielo dė- 
mesingumo ir paprašiau kavos su raguoliais. 

— Ir medaus, — pridūrė moteris. — Mes turime sa- 
vo. Jį sunešė Grotočiaroje mūsų laikomos bitės. 

— Kuo jūs vardu? 

— Katerina. 

— Ačiū, Katerina. Su malonumu paragaučiau me- 
daus. 

Pusryčius man padengė ant stalo prie atvirų balkono 
durų. Kai pavalgiau ir susitvarkiau, buvo dar tik ketvir- 
tis dešimtos, ir eiti į miestą dar buvo ankstoka. Rašomo- 
jo stalo su lygiu viršum stalčiuje radau šūsnį popieriaus 
laiškams su Malimbrozų heraldinėmis emblemomis. Ten 
taip pat buvo keletas atvirukų su Romos vaizdais ir net 
maža dėžutė su pašto ženklais. Svetingumui parodyti 
Malimbrozos nieko nepamiršdavo. Prisėdau parašyti ke- 
leto atvirukų savo draugėms Londone, bet tik vienai iš jų 
pranešiau dabartinį savo adresą. Ji taip pat buvo Parla- 
mento nario sekretorė, ir aš norėjau, kad ji nuolat mane 
informuotų apie būsimojo mano viršininko veiksmus. Ži- 

nojau, kad jis permainingas ir nenuspėjamas, ir kad jo 
pavardė dažnai atsidurdavo laikraščių antraštėse. Neno- 
rėjau, kad grįžus į Londoną tektų pradėti pas jį dirbti, 
nežinant kas įvyko, kol aš buvau svetur. Man reikėjo, 
kad Laura man pranešinėtų visus faktus. 

Išeidama stabtelėjau galerijoje ir pažvelgiau aukš- 
tyn į didžiulį kupolą. Prisiminiau, kaip būdama maža 
šioje pat vietoje laukiau Vanesos. Prie manęs tada pri- 
ėjo Gizela ir rodydama į kupolą aukštai virš mūsų gal- 
vų aiškino: 

— Matai, ten raudonas karalius ir žalias juokdarys. 
Žiūrėk, ant lazdos jis laiko balioną. O štai ten — vergė. 

— Bet juk ji visiškai nieko neapsirengusi, — nusi- 
stebėjau. 

Gizela nusijuokė. 

Dabar, man stovint atsirėmus į baliustradą, nuo 
saulės nuslinko debesis, ir pro keturis paslėptus langus 
staiga įsiveržusi šviesa nušvietė karalių ir juokdarį, ir 
alebastrinį vergės kūną. 

— Džuljeta... 

Galerija link manęs ėjo Zia Romola. Ji man plačiai 
nusišypsojo ir pasiteiravo, kaip miegojau ir ar gerai 
praleidau vakar vakarą. 

Pasakiau, kad buvome išvažiavę pasivažinėti ir kad, 
pravažiavę Nemį, pasukome aukštyn, link Safyro vilos. 

— Tikiuosi, Monna Alegra nesupyks, — tariau. — 
Mes buvome taip arti, ir aš labai norėjau tą vilą vėl pa- 
matyti. 

— Mama sakė, kad galėsi ten važiuoti, kada tik pa- 
norėjus. Kodėl tau ten nepasilikus keletui dienų? Ten 
toks puikus oras, iis tikrai tau išeitų į naudą. Na, o ką 
ruošiesi veikti šį rytą? 

Pasakiau, kad vykstu į Via Prassodi pasikalbėti su 
žmonėmis, kurie galbūt pažinojo Vanesą. „Kaip Mariją 
Sireną“, — pridūriau. 

Ji į mane atidžiai ir liūdnai pasižiūrėjo. 

— Tu nesužinosi nieko daugiau, negu mes žinome, 
Džuljeta. Rinkdami žinias, policija ir mūsų sekliai apsi- 
lankė visur, kur tik įmanoma. 

— Vis tiek, — atkakliai laikiausi savo nuomonės. — 
Noriu pati išgirsti, ką pasakys jos kaimynai. 

— Kaip apie Vanesą, jie apie ją tikrai nieko neži- 
nos. Ji nė su vienu artimai nesusidraugavo, tad, pati 
supranti, ta kelionė bus tik tuščias tavo atostogų švais- 
tymas, cara; Romoje tiek daug visko, kas tau g: lėtų su- 
teikti malonumą. 

— Žinau, bet visa tai teks atidėti vėlesniam laikui. 

Ji pažvelgė į mane nevilties kupinu žvilgsniu. Ma- 
tyt, jai atrodžiau nežmoniškai užsispvrus. Tai galėjau 
perskaityti jos liesame, tamsiame, išraiškingame veide. 

Liftu kartu nusileidome žemyn, ir jau hole jos ne- 
pasitenkinimo nebebuvo nei pėdsako. 

— Gali nesivaržydama vaikščioti po namą, kur tik 
tau patinka, išskyrus, žinoma, asmeninius kambarius, 
bet tu tai Žinai, tiesa? 

— Taip, ačiū jums. Jūs man tokia dosni. Atleiskite, 
Zia Romola, jei mano rūpestis dėl Vanesos jums sukelia 
sunkumų. 

Romola žiūrėjo į mane, stovėdama prie mažų pa- 
auksuotų lifto vartelių. 

— Nesukelia, Džuljeta. Tik tu ne viską supranti. Bet 
tu suprasi, turėsi suprasti. Vanesa pradingus. Galbūt ji 
grįš, kada jai reikės, o galbūt... 

— Kas? 

— Ji niekada nebegrįš. Mes turime susitaikyti su 
tuo, kas neišvengiama. 

— Niekada nepatikėsiu, kad ji žuvus. 

— Tu dar tik pajutai šį smūgį, o mes jau turėjome 
išmokti su juo susitaikyti, — ji pasakė prislėgtu balsu. — 
Net mano pačios gyvenime buvo tiek daug nelaimių — 
tėtis mirė dar toks jaunas, žuvo brolis Robertas, o da- 
bar Pepis, paskutinė mūsų atžala, atrodo būsiąs šiek 
tiek paliegęs. Vanesa... — Tarsi norėdama mane palies- 
ti, Romola ištiesė ranką, bet vėl greitai atitraukė. — Būk 
laiminga, Džuljeta, ir išmok susitaikyti. Dabar man me- 
tas į klinikas. 

Žinojau, kad vieta, kurią ji paminėjo, yra vaikų me- 
dicininės priežiūros klinikinė ligoninė, kurią Malimbro- 
zos įkūrė iškart po paskutiniojo karo, ir stebėjaus, kaip 
ši fizinio artumo nepakelianti moteris tvarkėsi su moti- 
nomis ir kūdikiais, tam darbui skirdama tiek daug lai- 
ko. Gal su jais ji būdavo kitokia. Gal giliai širdyje ji tu- 
rėjo marias užuojautos, kuri nugalėdavo bjaurėjimąsi 
fiziniu kontaktu su žmonėmis. 

Įėjau į salone. Dvi pertvaros su dvipusėmis durimis, 
didžiulį kambarį dalijusios į tris atskirus kambarius, 
buvo atstumtos, o tarnai įnikę viską valė ir blizgino. 
Prisiminiau, kaip man svečiuojantis čia anksčiau kartą 
buvo balius. Mudvi su Vanesa, pritūpę už galerijos ba- 
liustrados, stebėjome atvykstančius svečius, smalsiai 
žvilgčiodamos į kambarius ir besistengdamos pamatyti, 
kas juose vyksta. Ir tik kai Vanesa, nebetverdama smal- 
sumu sužinoti, kas nutixs, kai išvedė šokti moterį, ku- 
rios krūtinė buvo apkaišyta povo plunksnomis, ir, besi- 
stengdama tai pamatyti, vos nepersivertė per baliustra- 
dą, Gizela mus nutempė šalin. „Bet vyras, su kuriuo ji 

atvyko, niekada negalės prie jos prisiglausti, — su išgąs- 
tinga nuostaba sušnibždėjo Vanesa. — Tiek kliūčių tektų 
įveikti“. 

Man bevaikštinėjant po kambarius, taip aiškiai iš 
praeities buvo atplaukęs šis linksmas nuotykis. Langi- 
nės visur tuokart buvo atidarytos, ir akinamai ryški ry- 
to šviesa krito ant brokatų, nuo jos žaižaravo krištoli- 
niai kandeliabrai, žvilgėjo prabangūs baldai. Tarnai 
man šypsojosi ir linkėjo labo ryto. Ant mažų inkrustuo- 
tų stalelių stovėjo miniatiūrinės statulėlės, tabakinės, 
unikalūs porceliano dirbiniai. Sienas puošė dekoratyvi- 
niais gėlių vainikais įrėmintų paveikslų ir veidrodžių 
pusapskritės girliandos. Visa erdvė po trijomis fresko- 
mis išpuoštomis lubomis buvo pripildyta per šimtmečius 
prisigrobtomis ir įsigytomis meno vertybėmis, ir aš spė- 
liojau, ar ši šeima bent kada nors yra jas mačiusi, ar 
jiems ši lobių puota tebuvo kaip saulėlydis aklajam. 

Atidarytos durys trečiojo kambario gale vedė į siau- 
rą rūmus apjuosiantį keliuką. Išėjau ir vaikštinėjau ak- 
menimis grįstu taku tarp oleandrų krūmų ir aukštos 
sienos. 

Kažkur suskambo telefonas ir kažkas atsiliepė. Išgir- 
dus Nonnos Alegros balsą supratau, kad esu ties jos dar- 
bo kambariu. Iš ankstesnio apsilankymo apie šį kambarį 
teprisiminiau du dalykus. Pirmasis buvo kambario vidu- 
ryje riogsantis didžiulis rašomasis stalas su trimis įspū- 
dingais baltais telefono aparatais, o antrasis — šachma- 
tai, išrikiuoti ant Monnai Alegrai po ranka esančio stale- 
lio. Šachmatų lentos paviršius buvo padengtas visomis 
vaivorykštės spalvomis žėrinčiu perlamutru, o šachmatų 
figūros padarytos iš nefrito ir sidabro. Vanesa buvo sa- 
kiusi, kad tie šachmatai ten stovėjo nuo neatmenamų lai- 

kų, ir kad Alegra, spręsdama verslo problemas, pati su 
savim žaisdavo tas keistas partijas, būdama kartu ir Žžai- 
dėja, ir varžovė. „Taip, kaip kai kurie Žmonės kalbėda- 
miesi ką nors piešinėja“, — sakė Vanesa. 

Kadaise tas darbo kambarys buvo Alegros vyro. Be- 
veik visą savo gyvenimą jis negalavo dėl širdies sutriki- 
mų ir, jausdamas Malimbrozoms įgimtą baimę būti nu- 
stumtam nuo imperijos vairo, išmokė Alegrą visko, ką 
pats išmanė valdymo srityje. Godi žinioms, iš savo protė- 
vių Prancūzijoje paveldėjusi potraukį dirbti pramonėje ir 
apsukrumą, tvarkant finansinius reikalus, ji buvo labai 
gabi mokinė, ir kai Liudvikas mirė netrukus po to, kai 
atšventė savo keturiasdešimt antrąjį gimtadienį, Alegra 
jau buvo pasiruošusi perimti verslą geriau nei jos trys 
sūnūs. 

Žvilgtelėjau į laikrodį. Buvo jau po dešimtos — lai- 
kas vykti į Via Prassodi. Užlipus į viršų pasiimti savo 
rankinuko, pamačiau, kad mano lova jau paklota. Taip 
pat buvo pastatyta Venecijos stiklo lėkštė, prikrauta ab- 
rikosų, purpurinių figų ir margų sicilietiškų sultingų 
raudonųjų apelsinų. Suvalgiau abrikosą ir nulipau že- 
myn, burnoje tebejausdama aitroką saldumą. 

Kairėje holo pusėje esančios durys buvo atlapos ir 
pro jas į vidų liejosi saulės šviesa, bet Albertas priėjęs 
uždarė jų medines groteles. Pasakiau, kad man reikia 
taksi. Nuo kambario sienų atsispindinti oranžinė šviesa 
buvo parausvinusi jo išblyškusį, nejudrų veidą. Su ne- 
galinčio prašymo patenkinti Žmogaus mandagumu jis 
paaiškino, kad vairuotojas su „Ferrari“ išvažiavęs į ser- 
visą. „Lancia“ gali būti reikalinga sinjorai, bet jis galįs 
sinjoros pasiteirauti, ar man nebūsią galima pasinaudo- 
ti mažuoju automobiliu. 

— Prašom nesivarginti, — pasakiau. — Man būtų 
patogiau taksi, nes gerai nežinau, kiek laiko ten būsiu, 
o automobilio gali prireikti. Be to, toks puikus rytas, 
galiu truputį ir pasivaikščioti. 

Albertas nežymiai nusilenkė. Pagalvojau, kiek dar 
šiais laikais yra taip uoliai besistengiančių įtikti tarnų, 
bet tuoj pat prisiminiau, kad Alegra, tarnams gerai mo- 
kėdama, iš jų reikalauja nepriekaištingai atlikti pareigas. 

Kažkur suskambo skambutis. Nesuvokiau, kur jis 
skamba, bet Albertas mane paliko ir nuėjo durų link. 
Stovėjo laukdamas, matyt, kol stebintys per vietinę tele- 
viziją tarnų patalpose atidarys išorinius vartus. Tada 
šokėjo judesiu uždėjo rankas ant dvipusių durų ranke- 
nų ir atidarė duris. 

Į vidų įėjo Filipas Kornelas, vilkdamas paskui save 
ilgą kaklaskarę. Mano kaklaskarę. Jis man pamojavo 
smaragdo žalumo šifono juosta. 

— Labas rytas. Vakar vakare palikote ją viloje. 

Stovėjome hole vienas prieš kitą, ir Albertui išėjus 
įsivyravusios tylos tuštumą persmelkė dingtelėjusi nevil- 
ties kupina mintis. Man patinkančio žmogaus tipas yra 
tipas, kuris gali mane sužlugdyti... Nors tai ir gana iro- 
niška, tačiau šį kartą pats Filipas Kornelas galėtų mane 
išgelbėti iš nevilties, apėmusios, neįstengiant jausmų 
nukreipti reikiama linkme, nes vienintelis dalykas, dėl 
ko aš jam buvau reikalinga, buvo tai, dėl ko jis dabar 
žvelgė į mane įtariai ir nekantraudamas. 

Jis pertraukė per ilgai užsitęsusią tylą: 

— Čia jūsų, ar ne? — tarsi erzindamas priešais ma- 
ne mataravo lengvą ir ploną šifono audinį. 

— Ačiū. Buvau net pamiršus, kad turėjau jį su sa- 
vim pasiėmus. Vakaras buvo toks malonus ir šiltas. 

Paėmiau iš jo šalį, bandydama suprasti, ar jis tuo 
tvčia stengiasi parodyti matęs mane ir įtariąs, kad ir aš 
jį galėjau būti pastebėjus Safyro vilos lange. 

Jau buvau suvokusi, kad Filipas niekada nesisteng- 
davo tuščių žodžių lavina užpildyti tylos. Jis leisdavo 
pokalbiui plėtotis natūraliai. Dabar jis jautėsi visiškai 
laisvai, jo keistų akių žvilgsnis buvo itin ramus. Nesi- 
stengiau pertraukti tylos. Laimei, jis prašneko pirmas: 

— Suprantama, dar per anksti klausti, ar Romoje 
jūs smagiai leidžiate laiką. 

— Ankstoka. 

— Šįryt ruošiatės apžiūrėti miesto įžymybes? 

Mandagumas? Smalsumas? Ar įtarumas? Truputį at- 
sitraukiau atgal, kad nereikėtų žiūrėti į jį užvertus galvą. 

— Ne. Važiuoju į Via Prassodi. 

— Toks atkaklumas yra viena iš jūsų... dorybių. 

— Buvau ruošiama Parlamento nario sekretorės 
darbui. Atkaklumas šioms pareigoms labai tinka. 

Jo lūpomis perbėgo vos juntama šypsena, bet akys 
liko šaltos ir skvarbios. 

— Būgštauju, kad jūsų atliekama paieška sugadins 
galėjusias būti nuostabiomis jūsų atostogas. 

— Kažkas sugriovė Vanesos gyvenimą. 

— Per daug platus jūsų tvirtinimų užmojis. Ji galė- 
jo ištekėti, ir dabar, nepaisant to, ką jūs galvojate, pra- 
leidžia medaus mėnesį. 

Buvau tikra, kad jis pats netiki savo žodžiais, todėl 
greitai atšoviau: 

— Sprendžiant iš jos atsiųstų atvirukų, sakyčiau, 
kad medaus mėnuo mažiausiai tikėtinas. 

— Kokių atvirukų? — vos spėjus man pabaigti saki- 
nį, sunerimęs paklausė. Lengvabūdiškas laisvumas din- 

go. Jį pakeitė staiga atsiradęs budrumas: — Kokių atvi- 
rukų? 

Supratau prasitarusi, ko nereikia. Juk Vanesa rašė: 
„Nesakyk Nonnai“, ir šie jos žodžiai dabar priekaištu 
pakibo akimirksnio tyloje. Buvau beveik visiškai tikra, 
kad viskas, ką pasakau Filipui Kornelui, bus atkartota 
Nonnai Alegrai, tik nežinojau, ar tai bus padaryta, no- 
rint parodyti jai savo draugiškumą, ar stengiantis sukel- 
ti nepasitikėjimą manimi. Įtarinėjau juos visus — ir Ma- 
limbrozas, ir Kornelą. 

Jis mane stebėjo, neatitraukdamas nuo manęs neri- 
mą keliančio tamsiai auksinių akių žvilgsnio. Stengda- 
masi nuslėpti savo sumišimą, nerūpestingai tariau: 

— Jūs žinote, kad Vanesa turėjo įprotį ant drau- 
gams siunčiamų atvirukų piešti eskizus, parašydama 
keletą žodžių kitoje atviruko pusėje. Na, ji... ji tokių 
man yra atsiuntusi. Ji man būtų parašiusi, jei jos gyve- 
nime būtų įvykę kas nors svarbaus. 

— Būtų atsiuntus? 

Nors klausimas buvo ištartas tyliai, jis mane sutrik- 
dė. Negalėjau susigaudyti, kas už jo slypėjo. Netikėji- 
mas? Šaipymasis? 

Stovėdama šioje didžiulėje rotondoje po mozaika 
papuoštu kupolu jaučiausi, lyg būčiau parodos kokioje 
nors meno galerijoje eksponatas. Supratau, kad turiu 
baigti mūsų pokalbį, kol vėl neišsitariau ko nors tokio, 
už ko Filipas Kornelas galėtų nusitverti. Atsargiai su 
juo prasilenkiau ir pasukau durų link. 

— Ačiū, kad atnešėte mano šalį. Tikiuosi, jūsų ke- 
lionė nebuvo vien tik dėl šito? 

— Ne. Man reikia pasimatyti su sinjora. 

Ant viršutinio laiptelio stabtelėjau ir susiraukiau 
nuo akinamai ryškios saulės šviesos. 

— Jeigu suabejojote, ar užteks jėgų atidaryti šiuos 
milžiniškus vartus, tai jaudintis nereikia. — Man už nu- 
garos stovėjo Filipas; jo balsas buvo linksmas ir nerū- 
pestingas: — Vartai atidarinėjami automatiškai. Matote, 
jie viską čia turi. 

Viską. Išskyrus ateitį... 

— Žinau apie tuos vartus, — atsiliepiau, ir laiptais 
nubėgau žemyn. 

Tik išsilaisvinusi iš to pastato ir jį įrėminusių palmių 
apsupties pajutau, kaip daužosi mano širdis, tarsi ištisas 
mylias būčiau bėgus nesustodama. Prie sankryžos stabte- 
lėjau, laukdama, kol sumažės pro Aurelijaus vartus plūs- 
tančio transporto srautas. Stovėdama stengiausi kvėpuo- 
ti lėtai ir giliai. Jaučiausi taip, tarsi būčiau ištrūkus iš 
kokio nors didžiulio barnio, nors visa, kas įvyko, tebuvo 
tik trumpas, nemalonus susitikimas su žmogum, kuriuo 
aš vis labiau ir labiau ėmiau nebepasitikėti. 

Stovėjau, žiūrėjau į pralekiančias mašinas ir jų ne- 
mačiau; neturėjau ir supratimo. kaip ilgai laukiau, o 
kai drebulys liovėsi ir mintys pasidarė aiškios, pasijutau 
visiškai išmušta iš vėžių. Atrodė, tarsi Filipas būtų su- 
telkęs visas savo pastangas ir kažkaip keistai paveikęs, 
kad mane apimtų toks daugybės jausmų sąmyšis, jog nė 
vieno iš jų negalėjau aiškiai suvokti. Pasijutau patekusi 
į kažkokio keisto atsiskleidimo sūkurį, kuris įsisuko tuo 
momentu, kai iš Filipo Kornelo rankų paėmiau žaliąją 
kaklaskarę. 

„Akimirksniu užgimstanti meilė yra užkerėtojo paly- 
tėjimas“. Pro visą minčių sąmyšį prasiskverbę šie kažkur 
seniai girdėti žodžiai beveik fiziškai juntamu skausmu 
nutvilkė mano sąmonę. Kerų palytėjimas. O gal velnio 
pokštas, verčiantis pametus kažką tikrai vertingo, pulti 

paskui miražą? Iš praeities prieš mane praplaukė tų 
dviejų vyrų veidai. Pasityčiojančiu kvatojimu, aido atkar- 
tojami, skambėjo jų vardai: Maiklas... Džuljenas... O ne, 
tik ne šitai! Tik tenebūna tai vyras, kuriame, jei aš ge- 
riau jį pažinočiau, esu tikra, būtų visa tai, kas man la- 
biausiai nepatinka. Tik ne vyras, kuris, be įspėjimo ir 
grasinimo, nieko daugiau man negali pasiūlyti. „Šlovė 
šuoliuoja ant žirgo, nelaimė sėdi jai už nugaros“. 

— Jums negera, sinjorina? 

Moteris paėmė mane už rankos. Atsigręžiau į ją iš- 
sigandusiu veidu: 

— Ne, ačiū jums. Aš... aš buvau užsisvajojusi... — 
Dar sugebėjau pajuokauti: — Juk tai puiku. Aš saugiai 
stoviu ant šaligatvio, tiesa? 

— Jūs ne italė... 

— O Dieve, nejaugi toks ryškus mano akcentas? — 
Mano pasiteisinimo linksmumas buvo pakirstas, nes dar 
nebuvau įstengusi savęs nuraminti: — Aš anglė. Atosto- 
gauju. 

Mes kartu perėjome sankryžą ir kitoje gatvės pusė- 
je išsiskyrėme. Nuėjau iki Via Veneto ir susiradau taksi. 

Kai artėjome prie Via Margutto, kur buvau prašius 
mane išleisti, mano įsitikinimas, jog iš žmonių, kurie 
galbūt ją pažinojo arba pas kuriuos ji pirkdavo duoną, 
vyną, bakalėjos produktus, sužinosiu ką nors, padedan- 
čio įminti Vanesos dingimo mįslę, susilpnėjo. Vaizduotė- 
je buvo taip lengva tikėti sėkme. Dabar, kai buvau čia, 
nugalėjo tikrovė. Kaip kokia prietaringa silpnaprotė 
ėmiau dairytis pranašingų ženklų. Paikai save įtikinė- 
jau: „Jei saulė išlįs štai iš to debesies, aš sužinosiu tai, 
ką pražiūrėjo sekliai... Jei tas vyriškis, stovintis atsirė- 
męs į trattoria duris ir žiūrintis į mane, kai eisiu pro 

šalį, pasakys man „labas rytas“, tai bus ženklas, kad 
surasiu žmogų, kuris man galės padėti“. Saulę ir debe- 
sį, žmones ir daiktus paverčiau sėkmės ženklais. Nor- 
malioje situacijoje būčiau tik iš savęs pasišaipius, bet 
dabar mano ketinimai man buvo tokie svarbūs, kad 
rimtai žiūrėjau į kiekvieną kvailą prietarą. 

Kai atvažiavau iki krautuvėlės Via Prassodi, man- 
dagiai, bet be entuziazmo, mane pasitiko beždžionveidis 
Tynas Kotonė. Aiškiai susirūpinęs iš anksto apsisaugoti 
nuo galinčios jį užgriūti mano klausimų salvės, jis pa- 
klausė: 

— Jūs atėjote dailininko Artelo adreso? Aš jį štai 
turiu. 

Jis palydėjo mane iki durų ir paaiškino, kaip nusi- 
gauti iki studijos. Akivaizdžiai buvo matyti, kad jam la- 
bai rūpi manim atsikratyti. 

Iš parduotuvės gilumos pašaukė mergina: 

— Tynai, sinjorinai yra laiškas. Štai jis... 

Greitai atsisukau. Pasirišusi nedidelę raudoną pri- 
juostę mergina priėjo prie manęs ir padavė laišką. 

— Jūs buvote mums sakius savo pavardę, tai laišką 
jums ir pasaugojome. Kai šį rytą atidarėme parduotuvę, 
radome jį pakištą po durimis. 

Laiškas buvo tiesiog atneštas, 0 ne siųstas paštu. 
Tebestovėdama krautuvėlėje, kur ant statulėlių ir smul- 
kių iš pigių medžiagų padarytų prabangiai atrodančių 
papuošalų krito ryto saulės šviesa, aš atplėšiau voką. 
Jame, kaip ir tikėjausi, buvo Vanesos atvirukas: 


Taip seniai tavęs nemačiau, Džuli. Man reikia pagalbos, 
bet negaliu pasisakyti, kur esu. Nedrįstu. Tai panašu į melod- 


ramą, bet taip jau viskas išėjo. Nesakyk Nonnai. 

Atverčiau kitą atviruko pusę. Piešinio nebuvo. 

Padėkojau Kotonėms ir, išėjus iš krautuvėlės, nuro- 
dytu keliu pasukau į Artelo studiją. Eidama iš rankinuko 
išsiėmiau adresą ir dar kartą jį perskaičiau. Beskaityda- 
ma atsitrenkiau į staliuką ant šaligatvio prie trattoria, o 
po akimirkos vos nepargriuvau, užkliuvus už išsikišusio 
grindinio akmens. Mane išgelbėjo vyras mėlynu smakru, 
tarsi spaustuvais sugriebdamas mane už rankos. 

— Ačiū, sinjore, — padėkojau. — Jei ne jūs, tikriau- 
siai būčiau susilaužius koją. 

— Bella*... Bellissima, — sušnabždėjo jis. 

Išsisukau iš mane tebelaikančios jo rankos ir nuė- 
jau tolyn. 

Pastatai, kur Artelas turėjo savo studiją, buvo išsi- 
dėstę aplink vidinį kiemą. Daugybė išorinių laiptų vedė 
į įvairius aukštus. Ant apatinių langų buvo aukštos, su 
vėdinimo plyšiais langinės, tačiau pastogėje esančios 
studijos didžiuliai langai nebuvo uždengti. Perkrypu- 
siuose balkonuose stovėjo vazonai su pelargonijomis, 
kurių ryškūs rausvai oranžiniai žiedai kyšojo pro balko- 
nų užtvaras. Atrodė, kad visi aplink kvadratinį kiemą 
stovintys pastatai tuoj tuoj sugrius, tereikia tik kam 
nors garsiai nusijuokti. Tarp šiukšlių dėžių žaidė dar vi- 
sai maži vaikai. Smulkutė mergaičiukė pasiūlė man ap- 
vytusį gvazdiko žiedą. Padėkojau ir užsikišau jį už apli- 
kacijos prie suknutės apykaklės. Su nekaltu susidomėji- 
mu pažvelgėme viena į kitą ir nusišypsojome. Virš 
mūsų galvų, vieni kitus erzindami, tarsi stengdamiesi 
perrėkti vaikų balsus, klykavo čiurliai. Stabtelėjau, dai- 
rydamasi numerio namo, kuriame buvo Artelo studija. ] 


* Graži; gražuolė (it.). 

atdaras duris atsišliejęs vyras paklausė, ar aš ko nors 
ieškanti. 

— Sinjoras Artelas?.. — Vyras pirštu dūrė į vienų ge- 
ležinių laiptų pusę. 

Visada nekenčiau geležinių laiptų. Pažvelgus žemyn 
jausdavau, kad barjeras, skiriantis mane nuo kietos že- 
mės, labai netvirtas ir nepatikimas. Todėl lipau, galvą 
laikydama iškėlus, ir kiekvienoje mažoje laiptinėje ant 
durų skaitinėjau pavardes. Kelias iki viršaus pasirodė 
labai ilgas. Užlipusi pro lauko duris įėjau į didelį akme- 
ninį koridorių, kuriame buvo trejos durys. Už vienų jų 
girdėjosi, kaip „vaizdinga“, nešvankybių prikaišiota ro- 
miečių kalbėsena du žmonės, vienas kitą kaltindami, 
kažką aiškinasi. Kitame bute buvo girdėti muzika. 

Atidžiai apsižvalgiau ir, kai tik atidariau duris, iš 
kambario, rankoje laikydama natas, išėjo mergaitė ir 
pasakė, kad Artelo nėra. 

— Jis paliko neužrakintas duris? 

— Mes visi taip darome. — Ji abejingai į mane pa- 
žvelgė ir nusisuko. 

— Kaip tu manai, kada aš galėčiau jį pamatyti? 

— Viskas priklauso nuo to, ko jūs atėjote, — neatsi- 
sukdama mestelėjo per petį ir begėdiškai suprunkštė. 

— Norėjau pasiteirauti apie mūsų bendrą draugę. 
Gal tu ją pažįsti? Marija Sirena. 

Krūptelėjusi visu kūnu, ji atsisuko. Jos akys buvo 
labai didelės ir juodos: 

— Tada jūs geriau nebeateikite. Jis apie ją sužino- 
jo viską, ko jam reikėjo. Šiaip ar taip, policijos jis nela- 
bai mėgsta. — Ir užtrenkė duris. 

Nuėjau į Via Prassodi ir iš eilės apsilankiau visose 
ten esančiose krautuvėlėse, kuriose buvo pardavinėja- 

ma farfalloni... tagliatelle... tortelloni*... Paklausinėjau 
moterį, stovinčią už spageti kalnų, prie chianti** stati- 
nės stovintį storą vyrą. Visi apie ją žinojo, ir nė vienas 
nepažinojo. Visi jie atsakinėjo atsargiai, ir iš to supra- 
tau, kad policija juos jau buvo apklausinėjus. 

Sugaišus beveik visą valandą, aš nieko nesužinojau. 
Nusivylus pasijutau esanti pavargus, spigino saulė, ir 
troškau atsisėsti pavėsyje ir atsigaivinti. Via Piazza su- 
siradau taksi ir liepiau vairuotojui vežti į Via Veneto — į 
platanų pavėsį. 

Paprašiau išleisti ties sankryža, kur stovėjo spaudos 
kioskas. Buvo antradienis, o aš buvau pastebėjus, kad 
Filipas savo kassavaitinį apžvalginį straipsnį rašo pir- 
madieniais. Angliški laikraščiai paprastai pardavinėjami 
tą pačią dieną po pietų, bet tikėjausi, kad turistai man 
bus palikę bent vieną „Morning Observer“ egzempliorių. 
Man pasisekė. Nusipirkus laikraštį, perėjau į kitą gatvės 
pusę ir Donio kavinėje susiradau staliuką po medžiu. 


* Makaronų pavadinimai pagal jų formą: drugelio formos... 
tiesūs... lenkti (it.). 
** Sausas raudonas itališkas vynas. 

Iseikiais kol atneš kavą, skaičiau Filipo straipsnį ir, 
pati sau nenorėdama to prisipažinti, žavėjausi jo sti- 
liaus grakštumu, jo nuovokumu, kartkartėmis prasi- 
skverbiančiu subtiliu humoru. Kai kavą atnešė, straips- 
nį perskaičiau dar sykį. Tada, susierzinusi dėl savyje 
kylančio susidomėjimo tuo vyru, nusviedžiau laikraštį 
ant kėdės ir ėmiau dairytis aplinkui. 

Turistai, besistengiantis atkreipti į save aplinkinių 
dėmesį italų jaunimas, pagyvenę romiečiai, geriantys 
savo cappuccino*, žvilgantys automobiliai... Pažvelgiau į 
kitą gatvės pusę. 

Ir išvydau Vanesą. 

Ji stovėjo beveik nejudėdama ir atrodė, kad žiūri į 
mane. Vilkėjo žydrą suknelę, o jos plaukai švietė kaip 
galvą gaubianti ryški aukso aureolė. Pašaukiau ją var- 
du, tačiau mano balsą nustelbė transporto triukšmas ir 
balsai aplinkui. Numečiau ant stalo pinigus (jų gal būtų 
pakakę pusei tuzino kavos puodelių ir dešimčiai kartų 
paduoti arbatpinigiams), čiupau rankinuką ir nulėkiau 
prie šaligatvio krašto. Tuo metu Vanesa pasisuko ir ėmė 
eiti Pinčianos vartų link. 

Išlėkiau į gatvę. Automobiliai signalizavo, mėtėsi į 
šalis, stengdamiesi ant manęs neužvažiuoti, pro langus 
iškišę galvas šaukė vairuotojai. Atrodžiau kaip kokia iš- 
protėjusi moteris, šokanti savižudybės šokį. Laimei, 
sveika ir gyva šiaip taip pasiekiau kitą gatvės pusę. 

Tarsi iš manęs tyčiodamasi, Vanesos suknelė mėly- 
navo priekyje, per tam tikrą nuotolį nuo manęs. Pasilei- 


* Itališkos kavos rūšis. 

dau bėgti, bet prie parduotuvių vitrinų stoviniuojantys, 
besifotografuojantys turistai, sustoję paplepėti italai su- 
laikė mano veržimąsi į priekį. Kai mačiau ją tiesiogiai, 
buvau tikra, kad tai Vanesa, bet dabar vis labiau ėmiau 
galvoti, ar tai nebuvo tik sutapimas, kad auksaplaukė 
mėlyna suknute mergina tik atrodė skersai gatvės žiū- 
rinti tiesiai į mane. Sekdama iš paskos ir nenuleisdama 
nuo jos akių, įtikinėjau save, kad tai tikrai Vanesos ei- 
sena — lengva, greita, kiek svyruojanti į šalis. 

Ties Pinčianos vartais besukantis plačiomis gatvė- 
mis važiuojantis transporto srautas vėl mane sustabdė, 
ir kai pagaliau galėjau pereiti į kitą gatvės pusę, link 
Borgezės sodų, Vanesa jau buvo gerokai nutolusi. Pra- 
skubėjus pro balionų pardavėją, priėjau ežerėlį. Vanesa 
pasuko taku į kairę. Ėjau po persikų medžiais, vis dar 
būgštaudama, kad tai tik mano ištroškusios vaizduotės 
miražas ir, vos išleidus ją iš akių, Vanesa išnyks. 

Tada iš netikėtumo net išsigandau — grįžtelėjus ji 
per petį pažvelgė į mane. Tuo metu tarp manęs ir jos 
ėjes vyras pasilenkė užsidegti cigaretės. Tame nebuvo 
nieko ypatingo, bet aš pamačiau, kaip Vanesa pakėlė 
ranką prie veido. Jai ranką nuleidžiant, iš jos saujos 
kažkas nukrito ant suolelio, pro kurį ji tuo momentu 
ėjo. Tas daiktas buvo toks mažas, kad aš negalėjau 
įžiūrėti, kas tai, o jos judesys buvo toks greitas, kad, 
kai vyras pakėlė galvą, ramiame ore išpūsdamas dūmų 
kamuolį, Vanesa, lyg niekur nieko, jau ėjo toliau. 

Dabar Vanesa ėjo greičiau, ir iš to, kad tarp mūsų 
ėjęs vyras taip pat paspartino žingsnį, aš supratau, kad 
ir jis ją seka. Atrodė, kad ji buvo įsitikinus, jog užsideg- 
damas cigaretę vyras nepastebės, kaip ji kažką numeta 
ant medinio suoliuko. 

Taku, kuriuo ėjau, mojuodami balionais, šūkaudami 
ir vieni kitus erzindami, būreliu prabėgo vaikai. Mečiau 
į šalį visus savo būgštavimus ir pasileidau bėgti. Ant 
suoliuko, prie kurio buvo stabtelėjusi Vanesa, kažkas 
sužvilgo. Sustojau ir tą blizgutį paėmiau. 

Tai buvo auskaras su tauriuoju rausvai švytinčiu 
opalu ir smulkiais rubinais. Abejonių, kad ta mergina 
buvo Vanesa, nebeliko. Šiuos auskarus Vanesa man ro- 
dė, kai paskutinį sykį buvo atvykus į Angliją. Ji tada sa- 
kė: „Juos man atidavė teta Flavija. Tik prisakė neprasi- 
tarti Nonnai. — Ji nusijuokė. — Matai, juos tetai Flavijai 
prieš daug daug metų padovanojo dėdė Liudvikas, ir 
jeigu Nonna tai sužinotų, būtų daug bėdos. Mat tuo me- 
tu ji įtarė, kad tarp jų yra meilės romanas. Teta Flavi- 
ja man juos atidavė todėl, kad, kaip ji sakė, jos ausys 
jau buvusios per senos ir nebegražios tokiems puikiems 
daikčiukams, ir jiems būtų apmaudu gulėti kur nors pa- 
slėptiems. Tik prisakė žiūrėti, kad Nonna niekada nesu- 
žinotų, kad aš juos turiu“. 

Ir štai dabar vienas iš tų su tokiomis peripetijomis 
susijusių auskarų poros gulėjo mano delne. Smulkučiais 
rausvais saulės blyksniais žaižaravo opalas, mažos 
liepsnelės linksmai šoko rubinuose. 

Pakėliau akis. Per ilgai užgaišau. Vanesa jau buvo 
toli, ir aš, apimta nekantrumo, pūškavau įniršus ant sa- 
vo mažumo, negalėdama žengti tokiais plačiais žings- 
niais, taip greitai, kaip ji. Buvo akivaizdu, jog ji nenori, 
kad aš ją pasivyčiau, bet tuo pat metu ji ieškojo kontak- 
to su manimi, ir tas auskaras buvo savotiškas signa- 
las — patvirtinimas, kad ji gyva, jis buvo jos pagalbos 
šauksmas. 

Paskui ją ėjęs tamsiaplaukis vyras taip pat jau bu- 
vo nutolęs. Mačiau ant tako žvirgždo krintantį jo juodą 
šešėlį. Išvydau, kaip Vanesa įsuko į kitą taką ir už me- 
džių juostos dingo. Vyras pasuko jai iš paskos. 

Priešais mane ėjo du carabinieri*. Galėjau juos su- 
stabdyti ir pranešti, kas vyksta. Galėjau pasakyti: „Štai ta 
mergina, einanti taku, statmenu mūsų takui, yra Vanesa 
Malimbroza — ta, kuri pradingusi ir kurios ieško policija. 
Eikite ir sustabdykite ją... Žinau, kad jai reikia pagal- 
bos“. Bet šito pasakyti negalėjau, nes buvo griežtas Va- 
nesos nurodymas: Nesakyk Nonnai. Nepranešk policijai. 

Pasileidau bėgti. Drabužiai prilipo prie nuo karščio 
suprakaitavusio kūno, saulė negailestingai svilino veidą. 

Visa tai buvo panašu į bėgimo per kaimo vietovę 
varžybas, kur lyderis mėto paskui save popieriaus skiau- 
tes, taip pažymėdamas trasą, kuria turi bėgti kiti bėgi- 
kai; tik čia vietoj popieriaus buvo naudojami brangakme- 
niai. Bet čia buvo ne varžybos... Pribėgau takų sankryžą, 
ties kuria jie pasuko. Nei vieno, nei kito nebesimatė. 

Ieškodama taip ilgai basčiausi gatvėmis ir taip toli 
buvau nuklydus, kad galiausiai supratau, jog reikia su- 
sirasti taksi ir atsipūsti jame, kad netektų savo kelionės 
baigti svirduliuojant, klumpant ir griūvant visiškai nusi- 
kamavus. 

Tai, kad susiradau laisvą taksi, šį akinančios saulės 
nutviekstą rytą buvo mano vienintelė sėkmė. Nugrimz- 
dau tamsiame kamputyje ir, užmerkus akis, pagalvojau: 
nors ir pamečiau Vanesą iš akių, bet mano didžiausias 
pasisekimas yra tai, kad savo akimis įsitikinau — Vane- 
sa yra gyva. 


* Italijos policininkai. 

Pirštais liečiau rankinuke gulintį auskarą, kaip ko- 
kį talismaną. Kažin, ar Via Veneto Vanesa mane pama- 
tė atsitiktinai, ar ji jau seka kiekvieną mano žingsnį 
nuo pat mano atvykimo į Romą, ieškodama progos man 
pasirodyti — galbūt akimirkos, kai jos persekiotojo dė- 
mesys bus nukreiptas kur nors kitur? 

Šis auskaras turėtų turėti kažkokią prasme — ma- 
tvt, tikimasi, kad jis kažkaip mane nuves iki Vanesos. 
Staiga man tapo aišku, ką turiu daryti. Pasilenkiau į 
priekį ir pasakiau vairuotojui, kad pakeistų maršrutą ir 
važiuotų į Via Condotti. Jis paklausė, į kurią parduotu- 
vę aš norėčiau. Pasakiau jam, jis staiga atsigręžęs į ma- 
ne pasižiūrėjo, ir vos spėjo atsisukti į priekį ir pažvelg- 
ti į kelią, išvengdamas susidūrimo su autobusu. Slapta 
žvilgtelėjus į savo veidroduką, supratau vairuotojo nuo- 
stabą: pasišiaušę plaukai ir raudoniu žėrintis veidas ne- 
labai tiko prie apsilankymo elegantiškojoje Džuturno- 
ją — vienoje iš žymiausių Romoje juvelyrinių dirbinių 
parduotuvių. Bet aš prisiminiau, kaip kartą Zia Romola 
į tą parduotuvę nešė iš naujo suverti perlų vėrinį ir pa- 
siėmė mudvi su Vanesa. Tada ji mums paaiškino, kad 
visi Malimbrozos savo papuošalus įsigydavo Džuturnoje. 

Parduotuvėje auskarą parodžiau jaunam, kiek iš 
aukšto žvelgiančiam, bet labai mandagiam pardavėjui ir 
pasakiau mananti, kad jį prieš daugelį metų yra paga- 
minę šios parduotuvės meistrai. Jis auskarą atidžiai ap- 
žiūrėjo, surasdamas jam žinomą gamintojo ženklą, ir 
pasakė neabejojąs, kad auskaras pagamintas čia. Ar aš 
pametusi kitą šios poros auskarą? Pasakiau jį radusi ir 
kad tai laimingas sutapimas, nes aš tikrai žinanti, kad 
šį auskarą nešiojusi mano draugė, su kuria aš buvau 
praradusi ryšį ir dabar norinti ją surasti. Pamačiau, 

kad jis manim netiki. Kai manęs klausydamasis jis at- 
gniaužė auskarą laikiusios plaštakos pirštus, aš greit 
nuo jo delno auskarą pagriebiau. Neturėjau nė mažiau- 
sio noro leisti, kad vienintelis su Vanesa siejantis daik- 
čiukas išslystų man iš rankų. 

Jis labai nustebęs dėbtelėjo į mane, ir pamačiau, 
kaip jis pažvelgė uždarytų durų pusėn. Bijojau, kad po 
prekystaliu gali būti įrengtas slaptas skambutis ir kad 
pardavėjas gali šauktis pagalbos. Atlaikiau jo tiriantį, 
įtarų žvilgsnį ir pasakiau: 

— Manau, kad ir kas jį būtų pametęs, jums pa- 
skambins. 

Jis atidžiai žiūrėjo į mane. 

— Jeigu jūs paliktumėt auskarą man, sinjorina, aš 
būtiniausių dalykų apie jį pasiteiraučiau. Jei už jį žadė- 
tų atsilyginti... 

— Atlyginimas, — pertraukiau pašnekovą, — man 
būtų pasimatymas su šia savo drauge. 

Įmečiau auskarą į rankinuką, kurį man uždarant, 
pasigirdo spragtelėjimas. 

— Nesirūpinkite, sinjore, aš visai neketinu jo pa- 
vogti. Jaučiu, kad tas, kas bus jį pametęs, galbūt jums 
paskambins. 

— Policijai, sinjorina... 

— Jums. 

Supratau, kad jis mane laiko arba apgavike, pavo- 
gusia šį auskarą, arba užsispyrusia silpnaprote. Negalė- 
jau jam paaiškinti, kad šis mano apsilankymas Džutur- 
noje galbūt buvo vienintelis dalykas, kurį Vanesa vylėsi 
mane padarysiant. Ji tikriausiai tikėjosi, kad aš atsime- 
nanti, kur Malimbrozos pirkdavę sau papuošalus, ir kad 
aš ypač gerai atsimenanti šiuos auskarus su opalais. 

Savo beviltiškoje padėtyje ji pasinaudojo šia galimybe, 
tikėdamasi, kad aš suprasiu. 

— Paskambinsiu jums vėliau ir pasiteirausiu, ar 
auskaro šeimininkė jums skambino. Jei nebus skambi- 
nusi, rytoj rytą aš vėl užsuksiu. 

Kai grįžau į palazzo, buvo jau beveik pirma valan- 
majame tamsiai raudonomis sienomis. Sėdėjau juodojo 
ąžuolo stalo gale, jausdamasi pasimetus, tarsi žvirblis 
svetimame miške. Aptarnavo Nuncija, maloniai pasitei- 
raudama manes, ar aš norėsianti šalto pollo arrosto*, 
ar tonnelini**. Makaronų niekada nemėgau, todėl pasi- 
rinkau pirmąjį. Šį patiekalą atnešė labai gražioje lėkštė- 
je su baltais ir žaliais papuošimais: viščiukas supjausty- 
tas plonais griežinėliais, salotos sumaišytos su maistin- 
gu padažu. 

Gailėjaus, kad po ranka neturėjau kokios knygos 
pakišti po Venecijos stiklo vaza, kuri buvo tiek prikrau- 
ta vaisių, kad abejojau, ar Encyclopaedia Britannica to- 
mo būtų pakakę pakelti per kraštus nusvirusius vaisius 
bent per colį virš poliruoto stalo paviršiaus. 

Valgiau iškilniai. Į kambario tylą pro aukštus užda- 
rvtomis langinėmis langus palengva skverbėsi tik vos 
girdimas transporto gausmas. Pagalvojau, kaip juokinga 
ir kvaila, kad į valgomąjį su savim pasiėmiau rankinu- 
ką, tarsi gyvenčiau viešbutyje, kur ant sienų kabo skel- 
bimai: „Administracija neatsako už gyventojų kamba- 
riuose paliktus vertingus daiktus“. Man atrodė, kad net 
ir Malimbrozoje, nepaisant viso jos spindesio, turi galio- 
ti šis vienatve dvelkiantis formalumas. 


* Keptas viščiukas (it.). 
** Tam tikra makaronų rūšis. 

Valgiau, nes buvau išalkus ir maistas buvo labai gar- 
dus. Tačiau buvau prislėgta. Galvoje sukosi visokiausios 
mintys. Visi klausimai, kurie mane persekiojo iki apsilan- 
kymo krautuvėlėje Via Prassodi, dabar kaip šmėklos 
žvelgė į mane, sėdinčią už šio puikaus svetimo stalo. 

Būtų buvę miela, jei prie stalo būtų buvęs dar kas 
nors, su kuo aš būčiau galėjusi pasikalbėti. Tačiau, kita 
vertus, aš juk nebuvau specialiai pakviesta paviešėti se- 
na šeimos draugė. Buvau nelaukta viešnia, ne tokia jau 
svarbi, kad šeimos nariai dėl manęs vargintųsi. Viskas 
gan teisinga. Apžiūrinėjant vazą su vaisiais, vėl toptelė- 
jo ta pati mintis kaip ir praeitą vakarą: ar aš buvau pa- 
kviesta pasilikti čia tam, kad mane galėtų stebėti? Grei- 
čiausiai įtarumas buvo abipusis. 

Suvalgiau tris nepaprastai kvapnias ir skanias figas, 
sulanksčiau servetėlę ir paėmiau emaliuotą paauksuotą 
dėžutę su cigaretėmis. Rūkydavau retai, bet šį kartą išsi- 
ėmiau „Balkan Sobranie“ ir ją užsidegiau. Buvau girdė- 
jus žmones sakant, kad ramus rūkymas padeda išspręsti 
iškilusias problemas. Man tokio stebuklo jis nepadarė. 
Mintys ir toliau šuoliavo, stengdamosis aplenkti viena ki- 
tą, ir negalėjau surasti gero, teisingo kelio. 

Užgesinau cigaretę, pakilau nuo stalo ir nuėjau prie 
lango. Stumtelėjusi pravėriau langines, išsiėmiau iš ran- 
kinuko auskarą. Liepsnelės ramiai pleveno... Vanesos 
ženklas... pėdsakų pradžia — man tereikia jais sekti. 

Išeidama iš valgomojo išgirdau, kaip Albertas užda- 
ro langines, kurias aš buvau pravėrus. Malimbrozos 
kambariai turi būti atitverti nuo išorinio pasaulio; gyve- 
nimo tėkmė, saulės šviesa neturi prasiskverbti prie 
daiktų, kurie jau tapo muziejiniais eksponatais. Laukda- 
ma, kol Albertas išeis iš valgomojo, pasisukiojau tuščia- 


134 


me salone, tada šmurkštelėjau už pertvaros ir paskam- 
binau Martinui. Ryšys su juo man buvo gyvybės linija, 
Martinas buvo vienintelis, su kuriuo aš galėjau pasikal- 
bėti, planuoti savo tolimesnius veiksmus, ir kuriam aš 
galėjau išsakyti visus savo rūpesčius dėl Vanesos. 

Viena iš jo įstaigos ambasadoje darbuotojų nesėk- 
mingai bandė jį suieškoti. Padėkojau merginai ir pa- 
skambinau į Martino butą. Visą minutę laukiau, kol at- 
silieps, tardama sau, kad jis gal dar rakina duris, eina 
per kambarį prie skambančio telefono, būgštaudama, 
kad kaip tik paskutinės akimirkos jam gali pritrūkti. 
Tačiau juk negalėjau laukti atsiliepiant amžinai. Padė- 
jau ragelį ir pažvelgiau tiesai į akis — su savo proble- 
momis likau viena pati. 

Kartais, kai guliu išsitiesus ant nugaros, problemų 
raizginys išsinarplioja, dilema išsisprendžia savaime. 
Savo miegamajame kita puse apverčiau šilkinį lovos ap- 
klotą su pamušalu ir atsiguliau. Viena man buvo aišku: 
tamsiaplaukis vyras, kuris ėjo tarp manęs ir Vanesos, ją 
persekiojo, ir ji tai žinojo. Dėl kažkokios neaiškios prie- 
žasties ji nedrįso praeiti pro palazzo arba kam nors iš 
šeimos duoti žinią, nes tas, kas stovėjo tarp Vanesos ir 
jos laisvės, juos visus pažinojo. Bet aš buvau atvykėlė. 
Tas žmogus, jei ir būtų atsisukęs ir mane pamatęs, ne- 
būtų manęs pažinęs. Aš paprasčiausiai buvau tik Borge- 
zės soduose vaikštinėjanti mergina. Taigi jai atsirado 
galimybė perduoti tą kitiems nepastebimą ženklą, kuris, 
buvau tikra, reiškė, kad reikia ieškoti būdo ryšiui tarp 
mūsų užmegzti. 

Be ketvirtos valandos juvelyras savo parduotuvės 
neatidarys. Per laiko tarpą, praėjusį nuo ano vakaro, 
kai jis uždarė parduotuvę, iki pastarojo atidarymo, Va- 

nesa galėjo jam skambinti arba įmesti raštelį su nuro- 
dymu perduoti jį man. Žvilgčiojau į laikrodį, laukdama, 
kol pasibaigs siestos* metas. Salone man atnešė arbatos 
su citrina, vėl sėdėjau viena ir su dėkingumu arbatą iš- 
gėriau. Tada išėjau į kepinančios popietės gatves ir su 
taksi nuvažiavau į Džuturną. 

Kai atidariau duris, juvelyras mane sutiko daug šil- 
čiau nei praeitą kartą. Buvo aiškiai matyti, kad mane 
pamatęs jis pajuto palengvėjimą. Jis pasakė, kad skam- 
bino Sirena. 

— Tai jos auskarą jūs atradote, ir ji prašė perduoti 
jums jos adresą. Jeigu jūs jai paskambintumėt šį vaka- 
rą — ji pabrėžė šį vakarą — po pusės dešimtos, ji būtų 
labai dėkinga, galėdama atsiimti auskarą. Sakė, bus at- 
silyginta. 

— Sinjorina dosni, — pasakiau apsimesdama, kad 
tai man malonu girdėti. 

— Auskaras labai brangus, — paskubėjo įsiterpti ju- 
velyras, tarsi mano dėkingumas būtų sumenkinęs jo 
prekės vertę. 

Užsirašiau adresą, kurį jis man padiktavo: 

— Via Campisolo, numeris keturi trys keturi. — Žiū- 
rėdamas į mane, jis trumpam nutilo. — Jūs sakėte, sin- 
jorina, kad šio auskaro savininkė yra jūsų draugė. 

— Teisingai, — atvirai jam nusišypsojau. — Mes jau 
daug metų pažįstamos su Marija Sirena. 

Jis žvilgtelėjo į savo rankose laikomą lapelį, ir aš 
supratau, kad jis mane tikrina: tai, kad aš ištariau Ma- 
rijos vardą, kuris buvo užrašytas lapelyje, bet kurio jis 
nebuvo paminėjęs, jį įtikino, kad nemelavau, sakydama 


* Siesta — popietės poilsis, karščiausias dienos metas. 

pažįstanti opalo savininkę. Dingtelėjo mintis, kad jis ga- 
li prisiminti pranešimus laikraščiuose apie Vanesos din- 
gimą ir pavardę, kuria ji buvo žinoma. Kita vertus, 
laikraščiuose perskaityti dalykai atmintyje ilgam neišlie- 
ka, ir kai jis lydėjo mane iki durų ir jas atidarė, jo vei- 
de nešmėstelėjo nė menkiausias ženklas, kad jis būtų 
ką prisiminęs. 

Išėjus iš Džuturnos, pasukau tiesiai prie telefono 
būdelės, esančios prie viešbučio Veneto gatvėje. Trum- 
pam stabtelėjau ir, žvilgtelėjus į laikrodį, nusprendžiau, 
kad Martinas turi būti namie. Tačiau, kai paskambinau 
į jo butą, niekas neatsiliepė. Nuo minties, kad jis kur 
nors išėjęs ir gali iki vakaro negrįžti, man tarsi žemė 
išslydo iš po kojų. Beveik neturėdama jokios vilties, kad 
pasiseks, paskambinau į ambasadą. 

Kaip akmuo nuo širdies nusirito, kai lygiagrečiai 
prijungtu telefonu atsiliepė pats Martinas. Beveik neat- 
sikvėpdama išpyškinau jam savo nutikimus. 

Jis viską išklausė, manęs nepertraukdamas. Kai 
baigiau, paklausė: 

— Tai prasilaužimas, kurio tu geidei, tiesa? Tik ne- 
suprantu... 

— Ne tu vienas nesupranti. Galbūt viskas paaiškės 
šįvakar. Nujaučiu, kas čia vyksta. Manau, kad Vanesą 
kažkas beprotiškai įsimylėjo ir, galima sakyti, pagrobė 
ir laiko, kol ji neapsispręs taip pat jį pamilti. Žinai 
juk — 0 gal tu nežinai? — Vanesa santykiuose su vyrais 
visada iš pradžių žengia pirmyn, 0 po to atsitraukia. 
Galbūt šis vyras nutarė baigti šį žaidimą ir priversti ją 
surimtėti. Tačiau jis negali jos laikyti uždaręs bute visą 
dieną. Taigi, ją išleidęs į miestą, jis paskui ją sekioja. 
Jei ji bandytų bėgti, jis ją lengvai galėtų pagauti. Be to, 

kivirčas su įsimylėjėliu didelio sambrūzdžio aplinkui ne- 
sukeltų. 

— Tu visu tuo tiki? 

— Nei taip, nei ne. Aš tik svarstau įvairias galimybes. 

— Įdomu, kas tas vyras? 

— Mačiau tik jo pakaušį. Lieknas, tamsiaplaukis, 
buvo apsirengęs mėlynu kostiumu. Vienintelis dalykas, 
ką dar apie jį žinau, yra tai, kad jis rūko. 

— Tai jau daug. 

— Galbūt, — pasakiau, suirzusi dėl jo kandaus to- 
no, — jei tu vietoj manęs būtum buvęs, tai būtum 
sulakstęs į priekį ir atgal ir sugebėjęs su juo susidurti 
akis į akį. Aš taip greit vaikščioti, o ypač bėgioti, nesu- 
gebu. Jie abu nuo manęs nutolo gerokai į priekį. 

Išgirdau, kaip jis susijuokė ir tyliai ištarė: 

— Mignon*! 

— Gal tas vyras, — tęsiau toliau, — kuris ją laiko 
įkalinęs, šįvakar išėjęs ir ją kur nors užrakino. Net jei 
tektų tik pro uždarytas duris pasišnekėti, tai būtų ge- 
riau nei tos siaubingos abejonės. 

— Kad perduotų tau žinią, ji pasirinko gana rizi- 
kingą būdą, tiesa? Numesti brangų auskarą ant suoliu- 
ko visų lankomame parke — juk bet kas galėjo jį gribš- 
telėti prieš tau jį paimant, ar ne? 

— Arti mūsų daugiau nieko nebuvo, tik vaikai, ku- 
rie lakstė kitu taku. 

— Taip pat ji rizikavo tikėdama, kad tu prisiminsi 
Džuturną. 

— Ne visai taip. Daiktų iš tos parduotuvės Malimb- 
rozoje yra visur — tai šeimos narių brangūs papuošalai 


* Mažytė (pranc.). 

ir keletas senų tabakinių, kurias Monna Alegra įsigijo 
savo kolekcijai. Šiaip ar taip, esu tikra, jog Vanesa ma- 
nė, kad aš atpažinsiu auskarą, su kuriuo susijusi prieš 
keturiasdešimt metų vykusi skandalinga istorija, apie 
kurią ji man buvo pasakojusi. 

— Gal ir galima visu tuo patikėti, tačiau tai nekei- 
čia fakto, kad tu į tą vietą eini viena. 

— O ką daugiau aš galiu daryti? Vanesa, matyt, pa- 
kliuvo į bėdą... 

— Na, gerai. Gerai. Bet paskambink man, kai suži- 
nosi, kas ten dedasi. Jei nerasi manęs namie, vadinasi, 
aš tebebūsiu čia. Rengiamas svečių iš užsienio priėmi- 
mas, ir man reikia čia būti — ne tam, kad pasitikčiau 
ponus diplomatus, bet paprasčiausiai, kad tuo metu bū- 
čiau po ranka, jei kas nors iš jų panorėtų aptarti reika- 
lus. Aš ten būsiu pasiuntinukas, kuris rausis po bylų 
prikrautas sekcijas. 

— Spindinti proga. 

— Tik ne man. Man net neduos išgerti, na, nebent 
jei pats nemačiom nukniaukčiau porą taurių. 

— Norėčiau, kad būtum su manim. 

Jau iš mano balso supratęs, kad aš to labai noriu, 
jis tarė: 

— Kol judvi su Vanesa plepėsite apie visokiausius 
gandus, kuriuos moterys paprastai aptarinėja? 

— Jeigu aš ją tikrai sutiksiu... 

— Juk tu nepradėsi bijoti, tiesa? Liaukis, Džuli... 
Niekada nemaniau, kad tu galėtum ko nors išsigąsti. 

Nors švelniai ištarti, šie jo žodžiai man sukėlė norą 
priešintis: 

— Mane ne taip lengva išgąsdinti. Paprasčiausiai 
nenorėčiau eiti viena. 

— Na, tu palaikysi ryšį su manimi. Greičiausiai aš 
būsiu čia, jei tik ne per daug vėlai tau pavyks ištrūkti iš 
to mielo kalėjimo, kuriame įkalinta Vanesa. Būk rami, 
Džuli, aš būsiu netoliese. 

Tik atstumas tarp mūsų bus per didelis... Padėjau 
ragelį ir prisiminiau, kaip ką tik pasigyriau: „Mane ne 
taip lengva išgąsdinti“. Tačiau, žiūrėdama į telefono 
aparatą, staiga — ir galbūt ne be pagrindo — pajutau 
baimę. 

| laikrodį žiūrėjau gal kokį dvidešimt kartų, kol prisiarti- 
no pusė dešimtos. Nonna Alegra, Zia Romola ir aš kartu 
vakarieniavome už ilgo stalo. Dar kartą pagalvojau, kaip 
juokingai atrodo ši ceremonija, kai toli viena nuo kitos už 
didžiulio poliruoto stalo susėdę valgo trys moterys ir jas 
aptarnauja raudonplaukė Nuncija. Albertas, atrodo, valgo- 
majame aptarnaudavo tik oficialiomis progomis. 

Bevalgant Monna Alegra užsiminė besiruošianti pa- 
prašyti Irenos, kad ši, grįždama iš Grotočiaros, atvežtų 
šviežių prieskoninių augalų. Ji sakė: 

— Ir pasiūlysiu, kad į mišką žemuogiauti su savim 
nusivestų ir Pepį. Dabar žemuogės bus kaip tik prisir- 
pusios. 

Zia Romola paskubomis paėmė savo taurę vyno, 
truputį gurkštelėjo ir tarė: 

— Irenai tai nesuteiks malonumo. 

— Ką tu turi galvoje? 

— Gaišti laiką, renkant žemuoges? Ji ir be to vilo- 
je turi ką veikti. 

— Ką būtent? 

— Tu puikiausiai supranti, mama, ką aš turiu galvoje. 

Alegros balsas buvo oficialus ir šaltas: 

— Irena į vilą nuvyko aplankvti Pepio. 

— Leisti savo laiką su vaiku? Na jau, mama, iš tik- 
rųjų... 

Peilis piktai terkštelėjo į lėkštelę. 

— Jei turi kitokių minčių, privalėtum pasilikti jas 
sau. — Monna Alegra pakilo nuo stalo. — Kaip tu man 
kartais įkyri, figlia mia*, — pasakė, eidama durų link. 


* Dukra mano (it.). 


141 


Romola sėdėjo labai rami ir žiūrėjo į savo lėkštę. 
Staiga ji pakėlė akis ir pažvelgė tiesiai į mane: 

— Mamą ištiko šokas, — tarė su keistu pasitenkini- 
mu. — Ji puikiai supranta, kiek daug aš žinau arba ga- 
liu nuspėti, ir, kai ji nebežino, kaip atsakyti, supyksta. — 
Romola kažkaip keistai, svajingai nusišypsojo: — Tai pir- 
mas kartas mano gyvenime, kai ją įsiutinau. Jauti kaž- 
kokį pasitenkinimą, kai gali įveikti stipresnį už save. 
Tai tartum... tartum... plaukti prieš bangas. 

Laukiau, kol ji paaiškins tai suprantamiau, bet atsi- 
darė durys ir nukraustyti stalo įėjo Nuncija. Romola pa- 
kilo nuo stalo, ir jos veido išraiška bei elgesys pasikei- 
tė. Nerūpestingu balsu ji draugiškai pasiteiravo: 

— Tu šįvakar išeini, Džuljeta? 

— Trumpam. 

Romola linktelėjo galva ir pritariamai nusišypsojo: 

— Norėtume, kad būtum laiminga, viešėdama čia 
pas mus. — Romolos balse suskambo kažkokios papūgiš- 
kos intonacijos, ir aš supratau, kad tai sakydama ji tu- 
rėjo galvoje kai ką svarbesnio. 


Dzi savo kambaryje, kai į duris pabeldė Zia Romo- 
la ir tyliai mane pašaukė. Turėjau eiti į numatytą susi- 
tikimą, tad aptarinėti gandus nebuvo laiko, todėl, jai įė- 
jus, aš prasilenkdama pasukau link durų. Ji ištiesė 
ranką, švelniai ragindama mane sugrįžti į kambarį. 

— Jeigu jūs nieko prieš, gal kada nors kitą kartą. 
Aš... aš turiu su kai kuo susitikti, — pridūriau, bet tam 
nebuvo reikalo, nes ji ir taip žinojo, kad išeinu. 

— Aš tavęs neužlaikysiu. — Tačiau kalbėdama ji at- 
sisėdo ant lovos krašto, ir aš supratau, kad ji neketina 

greit išeiti ir išpasakos man viską, ką yra numačius. 
Panarinus galvą, ji žiūrėjo į savo rankas. Jos buvo to- 
kios liesos, kad po oda matėsi kaip medžio šakos išsiša- 
kojusios melsvos venos. Sukinėdama rankas, ji atsipra- 
šančiu žvilgsniu žiūrėjo į mane: 

— Tu turi atleisti mamai. 

— Man nėra už ką ant jos pykti. 

— Jai prie svečių nebūdinga būti grubiai su kuo 
nors iš šeimos narių. Tik, matai, jos nervai labai įtemp- 
ti, — perdėm jau stropiai teisinosi Romola. 

— Žinoma, aš suprantu. Jai baisiai neramu dėl Va- 
nesos dingimo. 

— O, tai ne dėl to. — Romola pakėlė galvą ir dėme- 
singai į mane pažvelgė. Aš dirstelėjau į paauksuotą 
laikrodį. — Kodėl tu nesisėdi, cara? 

— Nieko, man ir taip patogu. 

Nuėjau prie lango, atsisukus į kambarį atsirėmiau į 
palangę ir laukiau. Romola knibinėjo savo suknelę. 

— Per trumpai pas mus tepabuvai, kad suprastum, 
kokius sunkumus mums tenka išgyventi. Ir pats di- 
džiausias iš jų yra... 

Jos tylėjimas užtruko per ilgai, todėl ją paskatinau: 

— Yra koks? 

— Irena. 

Romola vėl nutilo, ir mano atmintyje greit iškilo 
gražioji Leo žmona, kai aš ją mačiau paskutinį kartą, 
stovinčią gobelenais nukabinėto Safyro vilos salone gi- 
lumoje ir žvelgiančią į prie lango stovintį Filipą... Prisi- 
minimas buvo toks gyvas, tų dviejų Žmonių veidai tokie 
ryškūs, kad Zia Romolos balsas mane išgąsdino: 

— Galbūt galiausiai tai bus paaiškinimas to, kas 
įvyko — Vanesos dingimas; dažni Filipo apsilankymai 

čia, netgi Leo išvykimai į Milaną. Gal visa tai būtina, 
kad padėtų įvykti šiam stulbinančiam dalykui. 

— Kokiam stulbinančiam dalykui? 

Romola rankomis užsidengė veidą. 

— Neįsivaizduoju, ką pasakytų mama, jei suprastų, 
kad aš visa tai žinau. Bet štai aš žinau, ir man reikia su 
kažkuo pasikalbėti. Aš negaliu neišsipasakoti, Džuljeta. — 
Jos žvilgsnis ir jos balsas maldaute maldavo. — Ta įkyri 
mintis mane jau varo iš proto. Ar tu supranti, kaip kar- 
tais paslaptis, kurią tu žinai ir niekam negali apie ją pa- 
sakyti, tavyje ima taip mausti, kad nebegali ilgiau kentė- 
ti. Bet ne. — Ji papurtė galvą, prispausdama suknutės 
apykakle prie savo plono kaklo. — Tau tikriausiai neteko 
turėti paslapties, kai kiti neįtaria tavęs ją žinant. 

Romola atrodė taip baisiai prislėgta, kad aš net ne- 
bedrįsau garsiai kalbėti. 

— Ar negalit apie tai pasikalbėti su Nonna? 

— Su mama? — Apstulbusi iš nuostabos, ji pažvel- 
gė į mane. — Tik jau ne su mama. Neturiu nieko, kam 
tai galėčiau patikėti. Bet tu, Džuljeta, esi čia, ir tu pro- 
tinga. Tau neprireiks ir trijų viešnagės savaičių, kad su- 
žinotum nors dalį tiesos. 

Iš visko matėsi, kaip ją kamuoja tas nerimas, kurio 
ji ilgiau nebegali laikyti užslopinus savyje, todėl man, 
kad ir nenoromis, teko pasilikti ir klausytis, nors dėl to 
galėjau pavėluoti į susitikimą su Vanesa. Intuicija man 
kuždėjo: „Pasilik“. 

Zia Romola kalbėjo dusliu balsu, lėtai ir skausmin- 
gai tardama žodžius: 

— Mama man nieko nesako. Apie tai, kas čia vyks- 
ta, sužinau tik gudraudama, tik specialiai pasiklausyda- 
ma... — Ji du kartus nurijo seiles. Atrodė, kad pastan- 

gos kalbėti jai sukelia skausmą. — Mamos darbo kam- 
bario langai yra ties aplink namą augančiais olean- 
drais, tad kartais aš išeinu ir, apsimesdama apžiūrinė- 
janti, ar tie augalai sveiki, klausausi pro mamos 
kambario uždaras langines. Langai dažniausiai, išsky- 
rus žiemą, atidaryti, ir aš girdžiu... 

Nutrūkus jos žodžiams, laukdama pagalvojau: jos 
pasiklausymo postas — už oleandrų! 

— Tą rytą, — toliau tęsė Romola, — kai mama liepė 
pakviesti Filipą, žinojau, kad bus kažkas svarbaus, to- 
dėl išėjau į lauką. Girdžiu, kaip mama šneka, sakyda- 
ma, kad Pepis užaugęs būsiąs nervingas jaunuolis, ir ji 
esanti tikra, kad jis nei savo dvasia, nei charakteriu ne- 
taps pakankamai stiprus, jog ant savo pečių galėtų iš- 
laikyti Malimbrozų imperijos naštą. Ji pasakė: „Po Leo 
ir Rafaelio turi būti kas nors stiprus. Man nebūtų ramy- 
bės, jei galvočiau, kad visa, ką sukūriau savo darbu, 
pavirs į kokią nors užsieniečių valdomą atvirą bendro- 
vę. Tačiau yra tik Pepis. Vanesą aš atmetu“. 

— Ją atmeta? — pertraukiau. 

— Tik labai nedaug moterų turi tokių, kaip mamos, 
gabumų verslui. Vanesa, aišku, jų neturi. Ir kartais man 
atrodydavo, kad jos viena kitos labai nemėgo; iš išorės 
nepastebimi dalykai. Nenustebčiau, jei mamai kartais 
norėtųsi, kad Dievas nebūtų sutvėręs Vanesos jos anūke. 

— Negaliu tuo patikėti, — pasakiau susiraukus ir 
įbedžiau savo žvilgsnį į Romolą, kuri, liesa ir tiesi, ne- 
patogiai sėdėjo ant lovos kraštelio. — Vanesa tokia gyva, 
ji protinga ir linksma... 

— Bet juk žmonės turi silpnybę pavydėti tiems, ku- 
rie gražūs arba talentingi ir... turi jaunystę, kurios ne- 
beturime mes. Suprantu, aš... — Ji tvirtai sučiaupė lū- 

pas, tarsi bijodama, kad neprasiveržtų kažkoks asme- 
niškas jos prisipažinimas. 

— Ir kai jūs stovėjote už lango, — paskatinau ją, — 
ką tokio jus taip nuliūdinusio išgirdote? 

— Mama pasakė... — Ji užsimerkė, po to vėl atsi- 
merkė, pasuko galvą į šoną ir, kaip susigraudinęs vai- 
kas nusisukus į šalį, tęsė: — Mama pasakė: „Daugiau 
vaikų nebus, Filipai. Mebegali daugiau būti. Mano sū- 
nūs...“ — ir ar tai ji nutilo, ar kalbėjo taip tyliai, kad aš 
negalėjau girdėti. Stojo ilga tyla, po to Filipas pasiūlė 
vaiką įsisūnyti. Mama to nenorėtų. 

— Kodėl ne? — Neturėjau supratimo, kodėl staiga, 
be jokios priežasties, mane apėmė nuojauta, kad tai, 
kas bus pasakyta toliau, kažkaip palies mano jausmus. 

— Mama labai išdidi. Leo turi atrodyti tikras vyras... 

— Taigi?.. 

— Įvaikinimo negali būti, nes šios paslapties ne- 
įmanoma išsaugoti. Formalumai pas teisėją, medicini- 
nės pažymos — visa tai būtų pažeminimas moteriai, ku- 
riai šeimos garbė yra aukščiau už viską. 

— Ir ji visa tai papasakojo Filipui. Kodėl? Ar jis 
toks jau artimas šeimos draugas? — Mano balse su- 
skambo logiškai nepaaiškinamas pyktis. 

Romola pasilenkė prie manęs: 

— Nejaugi tu nesupranti, Džuljeta, nejaugi? 

— Ne. 

Ji giliai įkvėpė ir tarė: 

— Jau dveji metai, kaip Filipo žmona mirus. Kaip ji 
mirė ar žuvo, mes nežinome, nes jis niekada apie ją 
nešneka. Bet jis laisvas, su niekuo nesusijęs. — Romola 
laukė ir sunerimus žiūrėjo į mane. Jos lūpos krutėjo be 
garso, tarsi ji būtų kalbėjusi kokią slaptą maldą. 


146 


Tyla užtruko pernelyg ilgai. Aš vėl ją paskatinau: 

— Taip, Zia Romola, Filipas laisvas, taigi... 

— Irena labai nori turėti sūnų, o mamai labai rei- 
kia Malimbrozų įpėdinio. Irena ir Filipas... 

Sulaikiau kvėpavimą. 

— A, skyrybos su Leo, vedybos su Filipu. Bet jų 
vaikas bus Kornelas, o ne Malimbroza. 

— Skyrybų nebus. 

— Tada kas? — nenorėjau suprasti. 

Pro Romolos dantis prasiveržė vos girdimas šnipšte- 
lėjimas. 

— Susitarimas, — sušnibždėjo ji. — Filipui Irena vi- 
sada patiko. 

— Susi... O, ne! 

— Taigi dabar tu supranti. 

— Bet juk tai nežmoniška — motinai norėti, kad ki- 
tas vyras... — pasipiktinau. 

Kodėl nežmoniška? Tai būdas, kuriuo sėkmingai 
buvo naudojamasi šimtmečiais. Kodėl aš turėčiau reikšti 
nepasitenkinimą? Filipas, Irena, ištisa Malimbrozų di- 
nastija — visa tai man taip tolima. Ir vis tiek, galvos ne- 
tekus, sušukau: 

— Filipas Kornelas turi pradėti vaiką kažkokiai 
prakeiktai komercinei imperijai?! 

Zia Romola atsitraukė atatupsta, išsigandus mano 
netikėto įsiūčio. 

— Džuljeta, nereikia... Man tai taip pat siaubinga. 
Tu turi žinoti, jog tai, kad aš tau viską papasakojau, 
dar nereiškia, kad aš abejingai žiūriu į visą šį sumany- 
mą. Viduje mes plėšomi pavydo ir nuoskaudų. O taip, 
aš piktinuosi Irenos elgesiu. Piktinuosi... bet tai nesvar- 
bu. Svarbiausia, kad pavojaus akivaizdoje mes suremia- 
me pečius. Mes privalome būti vieningi. 

— Tada kodėl jūs visa tai papasakojote man... pa- 
šaliniam žmogui?.. 

Ji atsistojo ir nuėjo per kambarį. Tada į mane atsi- 
sukus pasakė: 

— Aš esu ta, kuo mama sako mane esant. Plepė. 
Moteris, kuri neįstengia nieko išlaikyti savyje. Aš viską 
išplepu. Ir negaliu nieko sau padaryti. Tai iš vaikystės, 
kuomet negalėdavau nueiti pas mamą, tikėdamasi iš jos 
švelnumo, užuojautos. To pasekmės pasireiškia dabar, 
kai esu jau nebejauna. Neįstengiu savyje išlaikyti nei 
džiugaus, nei tragiško. Bet, Džuljeta, tu man pažadėsi, 
kad niekam neišpasakosi, ką iš manęs išgirdai. 

— Dėl to galite būti visiškai rami. — Nerangiai pa- 
sikėliau nuo lango ir nuėjau per kambarį. — Ar jūs tik- 
rai girdėjote, kad Nonna Alegra šitai... Filipui siūlė? 

Romola linktelėjo galva: 

— Ir girdėjau ją tai pakartojant: „Turi būti stiprus 
ir sveikas įpėdinis, Filipai, jūs suprantate. Man reikalin- 
gas ne iš aristokratų gimęs vaikas. Turi būti stiprus 
kraujas, kad sutvirtintų giminės tąsą“. Ir vėl pakartojo: 
„Jūs suprantate?“ 

— Ir... Filipas atsakė, kad?.. 

— Jis atsakė: „Suprantu“. Paskui dar kažką, ko aš 
nebenugirdau. Tai buvo kažkas panašaus į „Irena man 
labai patinka“. 0 mama sako: „Kaip tik šitai ir tikėjau- 
si iš jūsų išgirsti“. Jos balsas girdėjosi taip aiškiai, jog 
aš supratau, kad ji stovi prie lango, ir nubėgau. 

— Bet mūsų laikais žmonės tokių dalykų nedaro, — 
pasakiau. 

Tačiau tai buvo tik tuščias ir kvailas mano emoci- 
jų prasiveržimas. Pačios Romolos bejėgiškas nuoširdu- 
mas buvo įrodymas, kad daro. 

— Gali gimti mergaitė, — tariau. 

— 0 po jos gal berniukas. Reikalinga rizika. Ir tada 
po Romą pasklis žinia: „Pagaliau tai įvyko. Irena ir Le- 
onardas Malimbrozos susilaukė sūnaus“. Tada nebebus 
svarbu, koks augs Pepis — stiprus ar silpnas, nuo tol tai 
jiems neberūpės... — Paskui Romola dar sumurmėjo: — 
Geriau niekada nebūčiau sakius... 

— Minėjote, kad ši... ši Irenos ir Filipo „sutartis“ 
leidžia suprasti viską, kas vyksta. Vanesos dingimas... 

Sunkiai pakeldama akis, ji pažvelgė į mane: 

— Vanesai Filipas patiko. Patiko? Ne, tai ne tas Žo- 
dis. Iš to, ką ji retkarčiais papasakodavo, galiu spręsti, 
jog jie buvo vienas kitą įsimylėję. 

— Jeigu taip būtų buvę, Filipas nebūtų sutikęs su 
tuo siaubingu Nonnos Alegros pasiūlymu. 

— Dėl pinigų vyrai daug ką gali padaryti. 

— Filipas per daug išdidus, — pati sau svarstydama 
pasakiau. 

— Ar tu jį taip gerai pažįsti, cara? 

Suglumus tylėjau. Ji tęsė: 

— Filipas Romoje neseniai. Mes nieko nežinome apie 
jo gyvenimą, prieš jam čia atvykstant, išskyrus tik tai, 
kad jo žmona mirė labai netikėtai. Per Leo jis susipažino 
su mumis, susipažino su Vanesa. Jie mieste kartu pra- 
leisdavo daug laiko, ir aš mačiau, kaip Vanesa pasikeitė. 
Ji atrodė tokia laiminga, pasidarė daug švelnesnė. Išnyko 
tas jos pasipūtimas. O vėliau... — Ji trumpam nutilo ir 
papurtė galvą. — Vėliau aš nugirdau tą siaubingą pokal- 
bį. Netrukus po to Vanesa pradingo. Džuljeta, argi tu ne- 
supranti? Tą paskutinį vakarą Filipas galėjo ją pasikvies- 
ti pavakarieniauti ir pasakyti, kad ji jam daugiau nebe- 
rūpi. Iš kur mums žinoti, ar tarp jų nekilo baisus kivir- 
čas? Iš kur mums žinoti, kas tarp jų įvyko tą vakarą 
Fraskatyje? 

Bet dabar aš jau greit sužinosiu. Akis į akį susitik- 
siu su Vanesa... | 

Zia Romola vaikštinėjo po kambarį. 

— Pasakysiu tau dar kai ką, dėl ko visa tai atrodys 
dar labiau tikėtina, — tarė ji. — Filipas Vanesai yra sa- 
kes, kad po žmonos mirties jis abejingai nutolo nuo 
jausmų pasaulio. Moterys jam neberūpėjo. O Vanesa 
pasakė: „Tačiau aš tapsiu jam svarbia, Zia Romola. Aš 
pasieksiu, kad būčiau jam reikalinga“. Kol nebuvau gir- 
dėjus to mamos pokalbio su Filipu, aš ir galvojau, kad 
ji jam buvo svarbi. 

Į apkvaitusią nuo netikėtos žinios mano sąmonę 
prasiskverbė mintis. Aš pasakiau: 

— Bet juk Vanesa yra Malimbroza. Jeigu jie susi- 
tuoktų ir susilauktų vaikų... 

— O, ne. To niekada nebūtų. Jei Vanesa gautų Fili- 
po pavardę, Malimbrozos iš to neturėtų jokios naudos. 
O jei pasisektų mamos sumanymas, tada visi būtų pa- 
tenkinti. Ir didžiuotųsi, — Romola reikšmingai mostelėjo 
savo ilgomis rankomis. — Tu neįsivaizduoji, Džuljeta, 
kaip giliai Italijoje įsišaknijusi šeimos garbė. Reikia pa- 
laikyti regimybę, kad visi mūsų giminės vyrai aktyvūs, 
patrauklūs, vyriški. Vyrai trokšta nepasiekiamo; mote- 
rys yra realistės. 

Vogčiomis žvilgtelėjau į savo laikroduką. Romola 
nepastebėjo. Jos pirštai tai lankstė sijono klostes, tai vėl 
jas išlygindavo. 

— Po to... to įvykio Filipas tikriausiai išvyks iš Ro- 
mos, prieš tai jam deramai atlyginus už paslaugas. — Jos 
balse pasigirdo atšiaurumas. — O jis susižvejos kitų gra- 
žučių žuvelių. Moterys jam — tik žuvys kalnų ežerėliuose. 
Jis jas sugauna, o paskui paleidžia — nuvalkiotas. 

— Jūs taip jo neapkenčiate... 

— Už tai, ką jis padarė Vanesai. 

— Bet juk jūs tikrai nežinote, ar jis kaip nors ją 
nuskriaudė. Jūs tik žinote... ką nugirdote iš NMonnos 
Alegros ir Filipo pokalbio. 

Ji palingavo galva: 

— Žinau. Žinau tai štai čia. — Ji kumščiu pastukse- 
no sau į krūtinę, ir nuo to silpno, duslaus garso mano 
širdis vėl prisipildė bejėgiško gailesčio. 

Už durų išgirdau lifto burzgimą. Romola jį taip pat 
išgirdo, ir tas garsas tarsi ją krestelėjo, sugrąžindamas 
į tikrovę. Išsigandus ji pažiūrėjo į mane: 

— Aš turiu liežuvį, kodėl aš jo nesuvaldau? Džulje- 
ta, tu niekam neprasitarsi... 

— Jums nereikia manęs prašyti iš naujo. Jau sa- 
kiau, kad neprasitarsiu. 

— Aš galiu. Esu tikra, kad galiu... — ji įtikinėjo save. 

Kažkas lengvais žingsniais nuėjo galerija. Romola 
priėjo prie durų. Ji pirštais vedžiojo apie durų rankeną 
ir, atsigręžus per petį ir atkišus savo smailą smakrą, 
žiūrėjo į mane. 

— Tu išeini? — Staiga pasikeitęs jos elgesys buvo 
pastangos įprastu, mandagiu pasiteiravimu nutrinti mū- 
sų pokalbį. — Ak, taip, tavo jaunikaitis, Martinas — toks, 
rodos, jo vardas? Kada nors būtinai jį atsivesk ir supa- 
žindink su mumis. 

Padėkojau jai, ir, mane palikus, ji nušlamėjo į savo 
kambarius. Pasileidau durų link ir laiptais nuskriejau 
žemyn, 0 mano šalis plaikstėsi man iš paskos. Valandė- 
lei stabtelėjau, dvejodama, ar Alberto prašyti, kad iš- 
kviestų taksi. Tačiau bijojau, kad man bus pasiūlytas 
vienas iš automobilių, ir nedrįsau geisti privilegijos bū- 
ti Bruno vežamai į Via Campisolo. 

| žemėlapyje jau buvau susiradus gatvę, kurioje 
turėjau susitikti su Vanesa, ir žinojau, kad ta gatvė yra 
netoli nuo Piazza Barberini. Nors ir užgaišau su Romo- 
la, dar turėjau šiek tiek laiko, todėl pasukau Via Vene- 
to, kurioje prie kavinių nebuvo gundančių sustoti sta- 
liukų. 

Dangus dar nebuvo visiškai sutemęs, bet, kai įsu- 
kau į tarp aukštų, pilkų namų kaip mėnulio pjautuvas 
išsilenkusį Žemyn einančios gatvės vingį, mane apėmė 
bloga nuojauta. Tačiau, kadangi niekada nepasižymėjau 
gera intuicija, tą jausmą paprasčiausiai palaikiau susi- 
jaudinimu ir nervingumu. 

434-u0ju numeriu buvo pažymėtas didžiulis, ap- 
griuvęs pastatas, matyt, daugiabutis namas. Alpstančia 
širdim suvokiau, kad skubėdama ir būdama susirūpinus 
Vanesa pamiršo man pranešti buto numerį. Nuėjau prie 
gremėzdiškų išorinių laiptų ir pažvelgiau aukštyn: į kiek 
durų man teks pasibelsti, kol ją surasiu? 

Bandydama savo laimę, nuėjau prie vienerių iš tos 
daugybės durų, kurios buvo į kairę nuo įėjimo, ir pasi- 
beldžiau. Duris atidarė stambus vyras, kurio atsikišusį 
pilvą juosė diržas. Pasiteiravau Vanesos jos išgalvota 
pavarde. Ar čia gyvenanti sinjorina Sirena? Ne, jis to- 
kios negirdėjęs. Nupasakojau, kaip ji atrodanti. Liekna, 
šviesiais aukso spalvos plaukais, kaip... — ieškojau vaiz- 
dingo palyginimo — „Miele“, — pasakiau. Medus. 

Tas išvaizdos nupasakojimas jam nieko nepriminė. 
Namą turi nugriauti, daug butų jau stovi tušti, ir švie- 
siaplaukės merginos jis nepažįstąs. Jis apgailestaująs. 
Plačiai nusišypsojo ir uždarė duris. 

Paskambinau į butą priešingoje vestibiulio pusėje. 
Duris atidarė mergaitė su murzina skepeta rankose. Ne, 
ji nepažįstanti jokios sinjorinos Sirenos. Šiaip ar taip, 
daugelis butų buvo tušti. Gilumoje, tamsiame šešėlyje, 
buvo dar ketverios durys. Pasibeldžiau į kiekvienas iš 
ju. bet niekas neatsiliepė. 

Užlipau į antrąjį aukštą ir, dirbdama sistemingai, 
pirmiausia nuėjau prie toliau esančiu durų. Pradėjau 
nervintis. Tušti namo kambariai, mano pačios žingsnių 
aidas, tamsūs silpnai apšviestų koridorių užkaboriai 
vertė mane vis atsigręžti atgal, nes atrodė, tarsi iš juo- 
dų kampų kas mane stebėtų. Kaip ir pirmame aukšte, į 
mano beldimus ir skambučius tolimajame namo gale 
niekas neatsiliepė, taip pat ir arčiau esančiuose butuo- 
se man niekas negalėjo padėti. 

Užlipus dar vienu aukštu aukščiau, pamačiau pravi- 
ras duris. Mano nusimirimas kaipmat pradingo. Žinoma, 
tai šis butas. Vanesa ten manęs laukia. Norėjau plačiai 
atlapoti duris ir šaukdama ją vardu pulti į vidų. Tačiau 
ėjau atsargiai, pirmiausia pasibelsdama, apsidairydama 
po silpnai apšviestą koridorių ir už pravirų durų steng- 
damasi įsižiūrėti į tamsoje skendinčio kambario vidų. 

— Vanesa? 

— Avanti! AVANTI*! — Balsas buvo moteriškas, bet 
nebūčiau galėjus tvirtai pasakyti, kad tai buvo Vanesos 
balsas, nes jis sklido iš už kažkurių uždarytų durų. 

— Kur gi tu esi? — pašaukiau. — Kodėl neįsijungi 
šviesos? 

Atsakymo nebuvo. Žengdama į vidų, koja užkliu- 
džiau ant koridoriaus grindų gulėjusį rudą maišelį 


* Pirmyn (tt.). 

maisto produktams. Žvilgtelėjus pamačiau ant jo užra- 
šytą vietovės pavadinimą — Izolezi, ir prekybininko pa- 
vardę — Džuzepė Tindaris. Paspyriau maišelį į šoną ir 
įėjau į tamsų kambarį. 

— Vanesa? — truputį palaukiau. — Per juvelyrą ga- 
vau iš tavęs žinią. Kodėl tu kur nors neįjungi šviesos? 

Užkliudžius stalą, apčiuopiau metalinį stalinės 
lempos pagrindą ir ją įjungiau. Kambarys buvo tuš- 
čias, bet po priešais esančiomis durimis pastebėjau 
šviesos ruoželį. 

Ten ji manęs laukia. Bet kodėl su jai būdingu ver- 
žlumu nepuola manęs pasitikti? Nebent ji kalinė tikrąja 
to žodžio prasme. 

— Vanesa... 

Nuėjau prie tų durų ir klausiausi. Ranką laikiau 
uždėjus ant rankenos. Pašiurpus iš baimės, dar truputį 
palaukiau, atsigręžiau per petį pasižiūrėti. Kambario 
šešėliuose niekas nesislapstė. Atidariau duris ir žengiau 
žingsnį į priekį. 

Tikriausiai tai mano klyksmas nuaidėjo, kai puoliau 
atgal į kambarį, kurį buvau perėjusi. Praradau pusiau- 
svyrą ir su dusliu trenksmu nuvirtau ant grindų. Ringso- 
jau susirietus kurį laiką, net nesuvokdama, susižeidžiau 
ar ne, ir nekreipdama į tai dėmesio. Nuo plyno, čia pat 
tebestyrančio siaubo apstulbusios mano akys buvo 
įsmeigtos į tuščią erdvę anapus pravertų durų. Šviesa, 
kurią aš buvau pastebėjus, nebuvo iš gretimo kambario 
sklindanti šilta lempos šviesa. Ji sklido iš priešais stovin- 
čio namo lango. O tarp jo ir kambario, ant kurio grindų 
susirietus tebetūnojau, žiojėjo plati praraja. 

Šiaip taip atsistojau ir, atsirėmus į duris, pažvelgiau 
žemyn į apačioje suverstą akmenų ir skaldos krūvą. 

Priežastis, dėl kurios niekas neatsiliepė galiniuose 
žemiau esančių aukštų butuose, dabar pasidarė akivaiz- 
di: juose niekas negyveno. Kažkada tas pastato galas 
arba pats subyrėjo, arba buvo nugriautas, kai jame gy- 
venti pasidarė pavojinga. 

Į mano panikos suparalyžiuotą sąmonę turbūt atėjo 
kažkokia instinktyvi mintis, jog būtinai turiu uždaryti 
duris, kad kas nors kitas nenukristų. Sutarškėjo mano 
drebančia ranka užstumiami skląsčiai — jie neleis atida- 
ryti durų. Skląsčiai užsisklendė lengvai, nes... neseniai 
kažkas juos buvo ištepęs alyva. 

Per savo gyvenimą dar nebuvo tekę patirti tikro 
siaubo. Tą akimirką sužinojau, kaip jis atrodo. Šuoliais 
per kambarį nudūmiau link vedančių į koridorių atvirų 
durų. Kai bėgau koridoriaus grindimis, aidėjo mano ba- 
tų kaukšėjimas. Laiptų posūkiu pasileidau žemyn. Mano 
kojos tik kartkartėmis paliesdavo laiptų pakopų kraštus, 
taigi galėjau parpulti ir nudardėti į apačioje esančią 
purviną priemenę. Kėliau tokį bildesį, kad maniau, jog, 
norėdami mane apraminti ar tik iš smalsumo, namo gy- 
ventojai pradės atidarinėti duris. Tačiau nė vienerios 
durys neprasivėrė. 

Tik išbėgus į gatvę, rodos, įkvėpiau pirmą kartą 
nuo to momento, kai atidariau tas į pražūtį vedančias 
duris. 

Buvau saugi. Buvau tarp žmonių. Sustojau prie 
šviesoforo, jausdama dėkingumą už tai, kad pro šalį 
riaumojantys automobiliai privertė mane palaukti. 

Perėjusi į kitą gatvės pusę, užsukau į pirmą pasitai- 
kiusį restoranėlį ir užsisakiau cafje. 

Atsilošus kėdėje, stengiausi nuraminti savo besidau- 
žančią širdį ir susikaupus viską apgalvoti. 

Jeigu nebūčiau išgirdus užeiti kviečiančio balso, bū- 
čiau pagalvojus, kad įpuoliau ne į tą butą. Sėdėdama 
susikūprinus savo kamputyje, aiškiai supratau, kad dėl 
nekantraus laukimo ir susijaudinimo buvau pamanius, 
kad tas moteriškas balsas buvo Vanesos. Dabar aš ly- 
giai tiek pat jaučiausi įsitikinus, kad tai nebuvo Vanesos 
balsas. Vanesa nėra piktadarė. Ji nebūtų manęs pasiun- 
tus į tą kambarį, kuriame vieninteliame degė šviesa, 
besiskverbianti pro durų apačią. Ji nebūtų pasislėpusi 
laukus ir stebėjus, kaip puolu savo mirčiai į glėbį. Va- 
nesai reikalinga mano pagalba. Vadinasi, kažkas kitas 
sugalvojo tą šlykštų planą, kaip manimi atsikratyti. Gal 
kokia kita moteris? O gal net vyras, iki įtikinančio fal- 
ceto paplonindamas savo balsą? 

Jaunas padavėjas lūkuriavo prie stalelio, prie kurio 
su savo tėvais sėdėjo aikštingai pasipūtus mergaitė. Pa- 
davėjo paklausiau, ar yra telefonas, kuriuo galėčiau pa- 
sinaudoti. Jis palydėjo mane į mažą tamsų restoranėlį 
ir nuvedė iki kampe stovinčios telefono kabinos. 

Žinojau, kad neturiu teisės skambinti Martinui į 
ambasadą, tačiau buvau taip sukrėsta, jog šito nebepai- 
siau, būdama įsitikinus, kad mudviejų trumpu pokalbiu 
nebus pasinaudota priešiškais jam tikslais. Pagaliau ofi- 
cialios darbo valandos jau seniai buvo pasibaigusios. 

Kol jis priėjo prie telefono, turėjau laukti ištisą mi- 
nutę, ir be įžangos jam papasakojau, kas su manim bu- 
vo atsitikę. 

— O Dieve aukščiausias! — Jo balse jautėsi įtampa. 

— Manęs vos neužmušė, — surikau ir akies krašte- 
liu pamačiau, kaip iš už kavos virdulio kyštelėjo vyro 
galva. Ėmiau šnekėti tyliau. — Martinai, tai rimta. 

— Neabejoju, — pasakė netvirtu balsu. — Bet nieko 
dėl to negaliu padaryti, bent jau dabar. Klausyk, ar ne- 
galėtum pusvalandį palaukti ten, kur tu dabar esi? Pasi- 
imk vieną puodelį kavos, jei reiks, tai ir du, bet lik ten. 

— Labai gerai. Ir... ačiū tau. Atsiprašau, kad pa- 
skambinau į ambasadą. 

— Nieko blogo dėl to neatsitiko, — tarė jis. — Aš tik 
padedu savo viršininkui. Kur tu esi? 

— Pirmas restoranas už sankryžos, einant nuo Piaz- 
za Colonna. Aš sėdžiu lauke. 

— Gerai. — Telefono linija išsijungė. 

Išėjusi iš telefono kabinos, grįžau prie savo stalelio 
kampe ties ligustro gyvatvore. 

Martinas pasirodė po dešimties minučių. Mačiau, 
kaip jis pastatė automobilį ir perėjo gatvę. Atsisėdo 
priešais mane, užsisakė kavos ir tarė: 

— Na, dar kartą papasakok, kas nutiko. 

Papasakojau jam viską smulkiai nuo to momento, 
kai pamačiau Vanesą. Jaučiau, kad jis mano, jog aš 
perdedu, ir dėl to jo nekaltinau. Tačiau, pati to nenorė- 
dama, supykau: 

— Gerai, vadinasi, tu netiki, kad visa tai atsitiko. 
Bet taip buvo! Tame siaubingame pastate kažkas tyčia 
paliko man praviras duris. 

— Galėjo būti, kad kitame kambaryje lovoje gulėjo 
serganti moteris, kuri tikėjosi, kad pas ją užeis kaimynė. 

— Vienintelė ten buvus šviesa sklido tik pro tų 
keistų durų apačią. 

— Bet tai dar nereiškia, kad ten nebuvo daugiau 
kambarių. Kai kurios durys galėjo būti labai sandariai 
uždarytos, ir šviesos pro jas galėjo nesimatyti. 

— Kodėl tu tiesiai nepasakai savo nuomonės apie 
visa tai? — reikliai paklausiau. — Abejoji, ar visa tai iš 
tikrųjų įvyko, tiesa? Visai netiki, kad aš mačiau Vanesą 
ir kad paskui ją sekė kažkoks vyras? Tu netiki, kad vis- 
kas buvo suplanuota taip, kad aš, sekdama nurodymais, 
perduotais pasinaudojant tuo auskaru, ateičiau į tą na- 
mą. Tu nemanai, kad mane priviliojo prie tų keistų du- 
rų tam, kad pasiųstų mane... pasiųstų mane į pražūtį. — 
Nutilau, norėdama sulaikyti savo besiveržiantį įniršį, 
nes, kalbėdama apie tai garsiai, pajutau, kad ir man 
pačiai darosi sunku visu tuo patikėti. Tačiau abejonės 
Martino akyse negalėjau pakęsti. 

— Aš nieko neišgalvoju, — pasakiau ir pirštu dūriau 
į tarp mūsų ant stalo gulėjusį auskarą. — Jis... jis yra 
Vanesos. 

— Šia visos istorijos atkarpa galėčiau patikėti. Ro- 
dos, prisimenu, kad ji kažką panašaus nešiojo. 

Mano neviltis prasisklaidė: 

— Vadinasi, tu sutinki, kad ta visos šios istorijos 
dalis yra tiesa. 

— Jei ir taip, tai linkęs labiau tikėti nors ir labai 
didelę nuostabą keliančiu atsitiktinumu. Atvykus į Ro- 
mą, randi draugės auskarą. 

— Bet tai atsitiko pagal iš anksto apgalvotą planą. 
Tai nebuvo atsitiktinumas. — Tai sakydama pastuksenau 
į stalą, ir jaunasis padavėjas pamanė, kad kviečiu jį 
prieiti. 

Martinas jam nusišypsojo: 

— Panelei reikia konjako. Aš paimsiu žaliojo char- 
treuse“. o 


* Tam tikra brendžio rūšis su kvapiųjų žolelių ekstraktu. 

Kai padavėjas nuėjo, Martinas tarė: 

— Neką tenutuokiu apie juvelyrinius dirbinius. Net 
ir merginai dovanoti jų neteko. — Jis droviai šyptelė- 
jo. — Bet aš labai abejoju, kad tokie auskarai yra vie- 
ninteliai. 

— Jie yra vieninteliai, — pasakiau karingai nusitei- 
kus. — Ir kažkas iš tikrųjų man pasakė: „Užeik“. Ir jei 
tu nenori manim tikėti, tada... 

— Džuli, — jis per stalą pasilenkė į mano pusę ir, 
ištiesęs ranką, uždėjo ją ant mano rankos. — Džuli, pra- 
šau, nepradėk vėl karščiuotis. Leisk man pabūti savotiš- 
ku tave kaltinančiu advokatu, leisk man įrodinėti prie- 
šingai tam, kuo tu esi įsitikinus. 

— Tik veltui gaišti laiką... 

— Tik kol išgersi savo konjaką. 

Pažvelgiau į aukso spalvos skystį ir pagalvojau, kad 
geriau Martinas būtų man pačiai leidęs pasirinkti gėri- 
mą. Konjakas man visada atsiduodavo vaistais. Na, ką 
gi. Pakėliau taurę — įsivaizduosiu, kad tai ir yra vaistai. 
Gal jie mane nuramins... 

— Sakai, kvietė itališkai, — tarė Martinas. — Jeigu 
ji būtų ketinusi pakviesti būtent tave, ar nebūtų kalbė- 
jus angliškai? 

— Ne. Mes Romoje, o ne Londone. 

— Bet jei kažkas laukė anglės merginos... 

— Vanesa greičiausiai būtų su manim kalbėjusi sa- 
vo gimtąja kalba, ir ta, kuri mane šaukė, kad ir kas ji 
buvo, šitai žinojo. 

— Ar tai negalėjo būti balsas iš radijo ar televizo- 
riaus gretimame bute? 

— Balsas buvo labai aiškus, o, be to, tai būtų suta- 
pimas, o aš jais netikiu. 

— Tada grįžkime prie hipotezės, kad kažkas šaukė 
tave iš gretimo kambario — kokia nors ligos prie lovos 
prikaustyta invalidė, šaukianti lankytoją, kurios ji laukė. 

— Gali taip ir toliau sau manyti. 

Pirmą kartą jo veidu šmėstelėjo abejonės šešėlis: 

— Na... 

— Taip nėra, — atšoviau. — Tik ne man tokie aiški- 
nimai. Tai buvo piktadarystė. Tai tikra, tai įvyko, ir aš 
išsigandus. 

Martinas užgesino cigaretę, kurią ką tik buvo užsi- 
degęs. 

— Tuomet lieka tik viena. Nueisime į tą butą kartu 
ir sužinosime bent, kas ten gyvena ir kas čia galėjo at- 
sitikti. Pabaik tą konjaką. 

Truputį siurbtelėjau, padėjau taurę ant stalo ir pas- 
kui Martiną nuėjau prie automobilio. 

Kai atvažiavome prie namo Campisolo gatvėje, iš jo 
išeinantis žmogus mums pasakė, kad name nebėra eta- 

— Mūsų čia liko labai nedaug, — sakė jis. — Per du 
mėnesius pastatai bus nugriauti, ir portiera* jau gavo 
pranešimą. Manau, kad jie suprato, jog, kol ji stengsis 
mums sudaryti patogias sąlygas, mes iš čia neišeisime, 
o jie nori, kad mes išsikraustytume kuo greičiau. Anas 
pastato galas sugriuvo, o žemė brangi. 

Paklausiau, ar jis pažįstąs namo gyventojus. 

— Daugumą — taip. Nors yra čia vienas ar du laiki- 
nai apsigyvenę benamiai. 

Iš gatvėje stovėjusio automobilio nekantriai plyša- 
vo signalas. Vyras nusišypsojęs paaiškino, kad tai jo 


* Durininkė (it.). 

žmona jį skubinanti. Jie vykstą aplankyti neseniai gi- 
musio anūko. 

Padėkojau jam, ir su Martinu užlipome laiptais 
aukštyn. 

— Čia ant grindų buvo maišelis maisto produktams, — 
aiškinau Martinui. — Ant jo buvo vietovės pavadinimas — 
Izolezi. Kur tai? 

— Manau, kažkur kalnuose. Mažai apie jį tesu gir- 
dėjęs. Kaimas. 

— Tie, kurie nuomojo šį butą, tikriausiai buvo atvy- 
kę iš tenai. 

— Nebūtinai. Bet imkimės vieno dalyko. 

Sustojome prie durų. Jos buvo uždarytos. Stovėda- 
ma Martinui už nugaros, sušnibždėjau: 

— Bet, Martinai, aš palikau jas atviras. 

— Lėkdama į lauką tikriausiai jas paskui save pa- 
traukei ir nebeišgirdai, kaip jos užsidarė. 

— Aš neliečiau šių durų. Tikrai žinau, kad neliečiau. 
Aš tik bėgau... — Pažvelgiau į jį sutrikus. — Ką dabar? 

— Pasibelsime, — dalykiškai pasakė Martinas ir pa- 
beldė. 

Niekas neatsiliepė. Bet tai aš būčiau jam galėjus 
pasakyti iš anksto. 

— Ką dabar darysime? — paklausiau. 

— Negalime imti jas ir išlaužti. Ar tu tikra, kad 
tai tas pats butas, į kurį buvai įėjus? O gal jis kitame 
aukšte? 

— Tai tas pats butas. 

Martinas vėl siekė beldimo plaktuko. Nustūmiau jo 
ranką ir pati pabeldžiau garsiau. Už durų, kurių dažai 
buvo susiraukšlėję ir atsilupinėję, nepasigirdo nė garso. 
Niekas niekur nesujudėjo. 

— Ką dabar? — vėl paklausiau. 

Martinas paėmė mane už rankos: 

— Gal eikime į mašiną ir atsisėdę pagalvokime? 

Apleistais laiptais nulipome žemyn ir, kai jau buvo- 
me ant šaligatvio, atsisukau ir pažvelgiau į pastatą. 
Kambaryje prie lango netoli įėjimo pečius apsigobus 
skara sėdėjo senutė ir žiūrėjo į mus. Kai buvau čia aną 
kartą, jos nepastebėjau, bet buvo panašu, kad ji čia 
senbuvė; sėdėjo nugara atsirėmus į pagalves, užuolai- 
dos buvo atitrauktos į šalis. Paprašius Martino luktelė- 
ti, nuskubėjau atgal į namo vidų. 

Antrą kartą pasibeldžiau į duris į dešinę nuo įėji- 
mo, ir vėl jas atidarė tamsaus gymio mergaitė. Atsipra- 
šiau už trukdymą. 

— Ką tik pamačiau prie jūsų lango sėdinčią sinjo- 
rą. Pagalvojau, kad ji gal bus pastebėjusi įeinančią į 
namą ar išeinančią sinjoriną, kurios aš ieškau. 

Mergaitė nustebus į mane pažiūrėjo: 

— Ji ten sėdi, bet nieko nemato. Ji akla. 

— O, užjaučiu. 

— Tai nebūtina. Ji turi visus kitus fizinius sugebė- 
jimus ir jaučiasi laiminga. Tai mano mama. Ji mėgsta 
klausytis praeinančių žmonių žingsnių. 

Gailėjaus, kad neturėjau jai įteikti gėlių iš jomis 
lūžtančių prašmatnių Safyro vilos sodų. Tačiau, nieko 
nepešusi, grįžau prie automobilio pas laukiantį Martiną. 

— Na, žinoma, — tarė jis. — Tau nesiseka. 

Nepasakiau jam, kad ta moteris akla, tik grįžtelėjau 
ir jai nusišypsojau, tarsi ji būtų galėjus mane matyti. 

— Žinai, — tarė jis, kai įsėdau į automobilį. — Ta, 
kuri tau pasakė „užeik“, galėjo būti išgąsdinta ne ma- 
žiau už tave. Ji galėjo laukti kokio nors vyriškio. Aš 

taip spėju — tas butas gana nyki vieta pasimatymui. Kai 
mergina pamatė, kad tai ne vyriškis, kurio ji laukė, ji 
paprasčiausiai pasitraukė iš kelio. 

— Ir atitraukė durų sklendes. Kam? 

— Galbūt ji buvo išsiblaškius. — Žvilgtelėjes į mane 
ir pamatęs, kad absurdiškų dalykų klausytis aš nenusi- 
teikus, jis tarė: — Atleisk. Tu patyrei tokį sukrėtimą, o 
aš elgiuosi kaip klounas. Bet aš vis tiek tebetikiu, kad 
nuo to momento, kai tu pamatei tą merginą kitoje gat- 
vės pusėje, viską galima labai logiškai paaiškinti. Via 
Veneto plati. Abejoju, ar tu gali būti visiškai tikra, kad 
per tokį atstumą ją iš veido atpažinai. 

— Aš žinau, kad tai buvo Vanesa. Ir auskaras tai 
įrodo... 

— Nieko jis neįrodo. Kas nors kitas galėjo ja dėtis. 

Staigiai atsisukau į jį. Nepakankamai įvertindavau 
Martino sugebėjimus. Pagaliau jo vaizduotė nebuvo to- 
kia skurdi, kad nepripažintų suvaidintos melodramos 
galimybės. 

— Turbūt kažkas ja apsimetė. Taip, Martinai. Galė- 
jo būti, kad... 

— Šiame fantastiškame pasaulyje nieko nėra nega- 
limo. Ginčijaus iš principo. Dabar pereinu į tavo pusę. 
Tarkim, kad kažkas sugalvojo šį nuodugniai paruoštą 
planą, kad priviliotų tave į Via Campisolo. 

— Bet kodėl? Ką aš padariau? 

— O pagalvok, ką padarė Vanesa? Žinoma, aš ne- 
su visa širdim įsitikinęs, kad kažkas įviliojo tave į tą 
butą — kaip ji būtų galėjus žinoti, kad tu ten eisi, ne- 
būdama tikra, kad Žmogus, pas kurį tu ateini, yra bū- 
tent ten. 

— Aš karštligiškai skubėjau surasti Vanesą. 

Jis lėtai palingavo galvą: 

— Tokia būtų galėjus būti jų prielaida, jei jie būtų 
tave pažinę ir žinoje apie tavo impulsyvumą. 

— Jie? Kas? 

— Iš kur aš galiu žinoti. Paprasčiausiai pripažinki- 
me, kad nežinome atsakymo, ką visa tai reiškia. — Jis 
užvedė automobilį ir pajudėjo į priekį. — Apsistokime 
prie to, kad skubėdama įlėkei ne į tą butą. 

Bet aš tikrai žinojau, kaip kad žinojau ir apie visa 
kita savo gyvenime, kad taip nebuvo ir kad jis irgi šitaip 
nebegalvoja. Duris paliko praviras man. Kad ir kas ten 
būtų buvęs pasislėpęs ir raginęs mane užeiti, žinojo, kas 
aš esu. Į nugriautą kambarį vedančių durų skląsčiai bu- 
vo atitraukti dėl manęs... 

Sėdėdama automobilyje šalia Martino, nereginčio- 
mis akimis žvelgdama į žmonių ir šviesų jūrą, galėjau 
visiškai suvokti siaubingą praėjusios valandos prasmę. 

Išgirdau Martiną sakant: 

— Dabar važiuokime kur nors pasilinksminti. Gal 
net pašoksime. Taip atsikratysime vampyrų. 

Tyliai pratariau: 

— Noriu namo. 

Buvo keista Malimbrozą vadinti savo namais, tačiau 
skrupulingumui buvo ne laikas. Jaučiau dėkingumą, 
kad Martinas man neprieštarauja. Turbūt pagaliau jis 
suvokė, kokį sukrėtimą patyriau. 

Kai atvažiavome prie palazzo, jis paėjėjo su manim 
iki vartų ir mane nerūpestingai pabučiavo. 

— Beprasmiška būtų siūlyti, kad pamirštum, kas 
įvyko. Tu ieškok savo sprendimo, aš ieškosiu savo. Gal- 
būt per vidurį tarp mūsų nuomonių surasime atsakymą. 

Tebelaikydamas už rankų, jis mane truputį stumte- 
lėjo nuo savęs. Gatvės žibinto, po kuriuo mes stovėjo- 
me, šviesoje aš tikriausiai buvau panaši į išsigandusį 
triušį, į sužvarbusią paauglę ar dar į ką nors tokio, nes 
jis jau švelniau pasakė: 

— Kiek tik galėsiu, aš tau padėsiu, Džuli. Mes su- 
rasime Vanesą. 

Patraukiau prie vartų įtaisytą skambutį. 

— Ačiū, kad šįvakar padėjai man ten nueiti. 

— Nieko labai gero nenuveikiau, tiesa? 

— Tu iš tiesų mano sąjungininkas, — su dėkingumu 
pasakiau. 

Vartai prasivėrė, ir aš įėjau. 

— Džuli... 

Stovėdamas anapus geležinių pinučių išraitymų, jis 
man mojavo. 

— Aš iš tikrųjų noriu pasakyti, kad mes išspręsime 
Šį galvosūkį. Dabar jaučiuosi truputį pavargęs — amba- 
sadoje tiek daug darbo. Bet aš paskambinsiu. 

Albertas atidarė man duris ir, jas uždaręs, tuoj pat 
pradingo. Aš nebuvau šeimos narė, nebuvau netgi svar- 
bi viešnia, todėl ši atsitiktinė užklydėlė turi suprasti, 
kad jis neketinąs tenkinti jos užgaidų. Aš jų ir neturė- 
jau. Tetroškau tik savo kambario ir ramybės. 

Kai važiavau automobilyje, norėjau tik vieno — grįž- 
ti į palazzo. Dabar, kai jau buvau čia, didžiulė, tuščia 
rotonda man neteikė saugumo jausmo, kurio man rei- 
kėjo. Nugara atsirėmus į vieną iš Parmos žibuoklių 
spalvos kolonų ir atlošus galvą, pajutau marmuro vėsą. 
Tik kelios valandos praėjo nuo tos akimirkos, kai vos 
nežuvau... Aš, Džuljeta Holdroid, Parlamento deputato 
sekretorė, jauna, stipri, neturinti žinomų priešų, buvau 

primygtinai kviečiama prie mirties slenksčio. Įsivaizda- 
vau, kas būtų, jei apie visa tai parašyčiau savo drau- 
gams Londone. Jie sakytų: „Roma Džuljetai kažką pada- 
rė. Tai vis tie gidų pasakojimai apie žiaurumus senovė- 
je. Kaligula ir Neronas, ir visi tie siautėjantys Cezariai. 
Dabar jai vaidenasi, kad ji įtraukta į kažkokį sąmokslą. 
Kai grįš į Londoną, jai teks kuo skubiau atgauti sveiką 
protą“. Jeigu ji grįš... 

Kambariai aplink rotondą buvo tušti ir tylūs, ir aš 
buvau taip įsitempus dėl galimų pavojų, kad, už nuga- 
ros išgirdus lengvus žingsnius, atsisukau išgąsdintos ka- 
tės staigumu. Iš koridoriaus, vedančio į tarnų kamba- 
rius, link manęs ėjo Irena. 

— A, Džuljeta. Aš ką tik grįžau iš Grotočiaros. Pe- 
pis džiaugiasi, kad tu jį aplankei. Būdamas viloje vien 
tik su Gizela, jis pasijunta toks vienišas. 

— Visiškai tuo tikiu. Kodėl Nonna neleidžia, kad 
pas jį pasisvečiuotų draugai? 

— Iš prigimties jis gan užsidaręs berniukas. Jam 
nelengva su kuo nors susidraugauti. 

— Jei būtų sudaroma galimybė, jis galbūt išmok- 
tų, — sumurmėjau. 

— Gaila, kad jis vienintelis vaikas. 

Labai gaila, pagalvojau, žiūrėdama į jos giedras, 
žalsvas akis ir taisyklingai išlenktus antakius. Labai no- 
rėjau kai ko jos paklausti. Gal jūs žinote, ar mergina, 
kurią aš vijausi Borgezės soduose, buvo Vanesa, ar 
kažkas kitas, ja apsimetantis? Kiek jūs susijusi su šiuo 
reikalu? Ir ar aš čia tam, kad galėtų mane sekti, nes 
per daug trokštu sužinoti, kas atsitiko Vanesai? Todėl 
kai klausydamasi tyrinėjau jos veidą, tarsi būčiau buvus 
koks trečias asmuo mūsų lengvame, nereikšmingame 

pokalbyje, norėjau pareikalauti, kad man būtų atsakyta 
į klausimą: „Ar Vanesa žuvus?“ 


Tas jūsų veidas moters sielą 
Paslėpęs užrakina. 

Tas jūsų grožis ne vieną mielą 
Pastūmė pražūtin, Faustina. 


Ar ji pikto linkinti? Mums bekalbant, nepastebėjau 
nieko, kas išduotų jos vidinį ydingumą. 

— Atleiskite, — suskubau pasakyti, susivokus, kad ji 
visą laiką kalbėjo, o dabar staiga nutilo ir nustebus žiū- 
ri į mane. — Jūs... jūs sakėte... 

Parodydama, kad supranta mano išsiblaškymą, ji 
linktelėjo galva. 

— Aš tik klausiau, ar tau patiko vakar kalnuose 
praleistas vakaras. 

— Ten, aukštai, iš tikrųjų puiku, — mandagiai atsa- 
kiau. 

Stovėjome viena prieš kitą įsitempusios, nejaukiai 
pasijutusios, ir nė viena nežinojome, kaip pratęsti po- 
kalbį. Tada Irena žvilgtelėjo į ant stalo stovintį laikrodį 
žaliuose malachito rėmuose. 

— Man reikia eiti. Turiu pasitikti drauges. 

Drauges ar Filipą Kornelą? 

Ji tyliai ištarė „labanakt“ ir nusišypsojo. Ta šypse- 
na paslėpus jos sielą užrakina... Savo grožiu ir savo 
paslaptingumu ji lengvai būtų galėjus būti Svinberno ei- 
lėraščio įkvėpėja, būtų galėjus būti Faustina. 

Lėtai užlipau laiptais, ranka liesdama baliustrados 
turėklą. Aplinkui plevenančioje tyloje tvyrojo kažkoks 
įspėjantis budrumas, kuris skatino mane sužinoti, ar 

mano įtarinėjimai, jog mano priešas gali būti Malimbro- 
zoje, yra teisingi. Atėjau į kambarį, uždariau duris ir į 
jas atsirėmiau. Šviesos manęs laukiant buvo įjungtos, 
lova paklota, mano geltonieji naktiniai marškiniai gulė- 
jo rūpestingai ištiesti ir truputį suraukti per liemenį, to- 
dėl atrodė, kad jais vilki kažkokia plokščia kartoninė 
būtybė. Nusivilkusi drabužius, nusviedžiau juos ant da- 
mastu aptrauktos kėdės. Prieš guldamasi į lovą, nuėjau 
prie veidrodžio. Veidas buvo praradęs gyvumą, akys pa- 
vargusios. 
— Ženk palengva, Džuli, — tariau savo atvaizdui. 


12 
X 

Žiššis: arba tiksliau — pavadinimas, vis sukosi mano 
galvoje. Izolezi. Izolezi... Vakar vakare vargu ar jį bu- 
vau prisiminus. Šįryt tas žodis zvimbė kaip mažas ir 
įkyrus uodas. Bet bute ant grindų gulėjęs maišelis buvo 
toks nesvarbus, kad mintį apie jį aš paprasčiausiai iš- 
mečiau iš galvos. 

Užuot apie tai mąsčius, sėdėjau, valgydama medų 
iš Grotočiaros, žiūrėjau pro langą į ryto gaiva alsuojan- 
čius Borgezės sodus ir galvojau, ar bandys Vanesa dar 
kartą užmegzti su manimi ryšį. O gal tas, kuris vakar 
tarp mūsų įsikišo ir atviliojo mane į pastatą Campisolo 
gatvėje, dabar saugos ją dar atidžiau? Mintys vėl grįžo 
prie maišelio su Izolezi pavadinimu. 

Kur yra Izolezi? Ar maišelį pro atviras duris įnešė 
vėjo gūsis, ar jis buvo numestas tyčia, kad aš pastebė- 
čiau? Klausimai driekėsi tarsi gijos audžiamo gobele- 
no, kurio raštas dar tik pradeda ryškėti. Baigus pusry- 
čiauti, išsimaudžiau, apsirengiau ir laiptais nulipau į 
apačią. 

Kambarėlyje už lakuotos pertvaros telefonu kalbė- 
josi Zia Romola. Laukiau, kol ji baigs, ir, kai išgirdau 
padedamo ragelio tarkštelėjimą, įėjau į kambarėlį, pasi- 
sveikinau ir paklausiau, kur yra Izolezi. Romola nuste- 
bus paaiškino: 

— Tai mažas kaimelis Albano kalnuose, už kelių 
mylių nuo Grotočiaros. Kodėl klausi? 

— Norėčiau ten nuvykti. 

— Bet, Džuljeta, tai labai nuobodus kaimas, jame 
nėra netgi nieko ypatingai gražaus. Jei nori įdomiai 
praleisti rytą, kodėl tau nenuvykus į Adriano vilą? 

Mano rankinuke gulėjo auskaras. Galėjau jį ištrauk- 
ti ir parodyti, sakydama: „Dėl šito“, ir įsileisti į ilgą aiš- 
kinimą. Bet aš turėjau paklusti nurodymams. Todėl pa- 
klausiau: 

— Gal žinote, kur galėčiau išsinuomoti automobilį? 

— Kol būni čia, tau nėra reikalo to daryti. Mes tu- 
rime tris automobilius, nors „Lancia“ leidžiama važinė- 
ti tik Bruno, o Irena turi Leo „Ferrari“. Lieka mažasis 
„Deufine“. Ar nenorėtum šį rytą juo važiuoti? Mielai 
prašom juo pasinaudoti, jei, taip sakant, turi užsienio 
vairuotojo pažymėjimą. 

— Taip, turiu, Vanesa patarė jį pasiimti. 

— Taigi, cara, paimk „Deufine“. Bruno tau būtų jį 
paruošęs, bet jis su mama jau išvažiavo pas mūsų juris- 
tus. Aš paimsiu garažo raktą. 

Ji išėjo ir tuoj pat grįžo nešina trimis ant žiedo su- 
vertais raktais. 

— Kur garažas, be abejo, žinai? 

Žinojau, jis buvo tuoj pat už Malimbrozos tvoros. 

— Labai malonu iš... 

— Mes visi trokštame, kad, svečiuodamasi pas mus, 
jaustumeis laiminga. 

Visi? Abejojau. Bet atsigręžus jai nusišypsojau, pa- 
stūmus atidariau dvipuses duris, nelaukdama, kol pasi- 
rodys Albertas, ir žengiau į saulės nužertą rytą. 

„Deufine“ buvo moteriškas automobilis, toks pat 
glotnus, žvilgantis ir elegantiškas, kaip ir „Paryžietis“. 
Išvažiavau su juo iš garažo, uždariau garažo duris ir 
grąžinau raktus Albertui. 

Pirmiausia užsukau į Džuturnos juvelyrinę pasitei- 
rauti, ar man nėra kitos žinutės. Pasitiko jau kitoniškai 
įtarus šeimininko žvilgsnis. Nėra, bet, žinoma, vakar aš 

buvau užėjusi adresu, kurį jis man davęs? Taip, buvau, 
bet nieko ten neradau. 

Jis mįslingai pakraipė galvą. Aš pasakiau: 

— Jei kartais adresas pasirodytų buvęs klaidingas, 
po kelių dienų vėl užsuksiu. 

— Mes čia tokių klaidų nedarome, sinjorina, — pa- 
sakė su įžeisto orumo išraiška. 

Išskubėjau, kol jis nepaprašė auskaro. 

Jei Izolezi netoli nuo Safyro vilos, vadinasi, turiu 
važiuoti link Nemio. Nuo Romos nuvažiavus keturiolika 
mylių, atsidūriau Fraskatyje. Sulėtinau greitį, susidomė- 
jus žvalgiausi po smėlio spalvos miestą, norėdama suži- 
noti, kur tą paskutinį vakarą vakarieniavo Vanesa su 
Filipu. Būčiau sustojus ir truputį pavaikštinėjus, bet bu- 
vo labai svarbu surasti Izolezi, — tą, Zia Romolos žo- 
džiais tariant, nepatrauklų kaimelį ir maisto produktų 
parduotuvės savininką, Džuzepės Tindario pavarde. 

Važiavau per Gandolfo pilies teritoriją, pro Popie- 
žiaus vasaros rezidencijos rūmus, kurių didybė, skirta 
vienam, vienišam žmogui, man kėlė pagarbią baimę. 
Genzanoje pamačiau po medžiu sėdinčią ir pardavinė- 
jančią Žemuoges senutę. Stabtelėjau ir paklausiau kelio 
į Izolezi. Ji rodė ir gestais aiškino, kaip važiuoti: „Ne- 
mis. Palei Nemį, ir tada — į kairę“. Senutė laikė padėk- 
14 su mažytėmis žemuogių pintinėlėmis. Vieną jų nusi- 
pirkau ir, padėkojus už pagalbą, grįžau į automobilį. 
Netrukus išvydau ūksmingą daubą, kurioje ramiai tyvu- 
liavo tamsiai mėlyni Nemio vandenys. Nejučia pagalvo- 
jau, kaip jis turėjo atrodyti tais senais laikais, kai čia 
būdavo atliekamos apeigos. Pravažiavus pro Nemį, jau 
kilau į karštu ir vaiskiu oru alsuojančius Albano kalnus. 
Dar po ketvirčio valandos kelio klausinėjimo, laviravimų 


171 


ir sukiojimųsi pamačiau nutrūktgalviškai ant kalno šlai- 
to nutūpusį Izolezi. Miestelyje buvo vargana aikštė su 
fontanu, kurio centrinė figūra buvo tokia apdaužyta ir 
aptrupėjusi, kad negalėjau suprasti, ar žėrintis vanduo 
srovena iš žmogaus-žuvies, ar iš kentauro burnos. 

Parduotuvėje, kurią ir norėjau surasti, buvo prekiau- 
jama viskuo, pradedant dešrelėmis ir baigiant ryžiais ir 
degtukais. Dryžuotą prijuostę dėvinčio Džuzepės Tindario 
šypseną puošė puikūs dantys. Taip, jis visada savo pirkė- 
jams ant maišelių pažymįs savo pavardę — ypatingiems 
pirkėjams, ne kaimelio gyventojams, — pridūrė. Pastarieji 
nusipirktus produktus parsinešą savo krepšiuose arba 
tiesiog rankose. Ypatingi pirkėjai — tai žmonės iš vilų ar- 
ba turistai; o taip — jis viltingai nužvelgė mane nuo gal- 
vos iki kojų — į šią krautuvėlę užsuka daugybė turistų. 
Pappardelle Isolesi — tai vietinės gamybos makaronai. 
Bella. Bella... Jis pabučiavo savo pirštus. Ir sinjoro Batis- 
tos Žemuogių uogienė. Dar vienu bučiniu atidavė pagar- 
bą ir jai. Pasakiau neabejojanti, kad visa, ką jis pardavi- 
nėja, esą nuostabu, bet aš atėjusi ne pirkti. Aš norinti jo 
paklausti, ar jis nepažįstąs sinjorinos Marijos Sirenos. 

Ištardama šią pavardę, atidžiai jį stebėjau, bet jo 
veido išraiškoje nepasirodė jokių pakitimų, todėl buvau 
tikra, kad jis apie ją nėra nieko girdėjęs. 

Nupasakojau, kaip ji atrodanti. 

— Galimas dalykas, kad šiose apylinkėse ji neseniai 
išsinuomojo vilą, — pridūriau. 

Galvodamas parduotuvės šeimininkas čiulpė bevar- 
džio piršto krumplį... Ne. Izolezyje jis nepažįstąs jokių 
naujai apsigyvenusių Žmonių. Vilos daugiausia priklau- 
so romiečių šeimoms, atvažiuojančioms čia su vaikais 
vasaroti. Nėra nė vieno atvykėlio, išskyrus... 

— Išskyrus? 

— Jauną porą, kuri neseniai išsinuomojo vilą Negy- 
vojoje žemėje. Bet jie čia būna tik kai kuriais savaitga- 
liais. Jų pavardė, atrodo, Bitontai. 

Pavardė nesvarbu. Kiekvienas gali atsiversti telefo- 
nų knygą ir, bedęs smeigtuku, išsirinkti bet kurią. 

— Kaip atrodo sinjora? 

— 0, — jis truputį pagalvojo. — Labai tamsi, kaip si- 
cilietė. Aš tik kartą ją mačiau. Ji sėdėjo automobilyje, 
kai jos vyras užėjo į parduotuvę nusipirkti pappardel- 
le. — Pardavėjas viltingai pažvelgė į mano rankinuką. 

O aš laikiau jį kietai uždarius. Ta mergina aiškiai 
buvo ne Vanesa. Tačiau, kita vertus, tarp buto Via Cam- 
pisolo ir šio miesteliūkščio gali būti koks nors ryšys, gal 
netgi su ta keista naujai atvykusia pora, kuri nuomojo 
vilą, kaip jis pasakė, Negyvojoje žemėje. Pasiklausiau 
kelio. 

— Bet, sinjorina, kodėl jūs ten norite važiuoti? 
Esu tikras, kad niekas iš jūsų draugų negyventų tokio- 
je vietoje. 

— Ir vis dėlto man labai rūpi surasti sinjoriną Sire- 
ną. Galimas dalykas, kad žmonės jūsų paminėtoje vilo- 
je ją pažįsta. 

— Ten taip nyku. 

— Kai kurie Žmonės mėgsta nuošalias vietas. 

— Ta vieta ne tik kad nuošali, — ištarė su pasidygė- 
jimu. — Tai, kaip mes ją vadiname, Negyvoji žemė. 
Prieš metus ten buvo didžiulis gaisras. Išdegė didelis 
plotas, ir pagyvenusi pora, kuriai priklausė Artemidės 
vila, ją paliko likimo valiai. Namas iš akmenų, todėl bu- 
vo tik truputį iš išorės apgadintas, didelės žalos nepa- 
daryta. Bet jie nebegrįžo. Ir tik visai neseniai vilą išsi- 

nuomojo ta jaunoji pora. Manau, kad jie ką tik vedę, 
miestelyje jie beveik nesirodo, jiems nereikia kitų drau- 
gijos. — Jo veidu perbėgo sentimentali šypsena. 

— Kaip atrodo vyras? 

Parduotuvės šeimininkas gūžtelėjo pečiais. 

— Paprastas, neblogai atrodo, bet ne kaip kino 
žvaigždės, kurias galima pamatyti Cinecitta', ir tamsaus 
gymio. 

Kaip vyras, kuris ėjo tarp manęs ir Vanesos per 
Borgezės sodus... kaip tūkstančiai, dešimtys tūkstančių 
vyrų Romoje... 

— Kaip man patekti į tą vietą? 

Žiūrėdamas pro langą, parduotuvės šeimininkas pa- 
sakė: 

— Su jūsų dailiu automobiliu, sinjorina, pravažiuo- 
ti bus sunku. Keliukas akmenuotas, ir jaunosios poros 
automobilis yra vienintelis, kuris juo jau kuris laikas 
važinėja. Jų automobilis — sunkusis „Phew“! — Jis skės- 
telėjo rankomis. — Kaip tankas. Jūsiškis toks trapus. 

— Atlaikys, — pasakiau ir nuėjau prie prekystalio, 
paėmiau švediško šokolado plytelę ir išsitraukiau pinigi- 
nę užsimokėti. 

Jis paėmė pinigus, parodė stiklainį sinjoro Batistos 
žemuogių uogienės, ir aš, nebeatsispirdama pagundai, 
nupirkau jį — Martinui. 

Parduotuvės šeimininkas palydėjo mane iki durų ir 
pažvelgė į ultramarininį dangų: 

— Tokią nuostabią dieną, sinjorina, važiuojate į to- 
kią bjaurią vietą. Ten nėra žalumos, tik tamsiai rudi 
apdegusių medžių kamienai ir niekam nebetikus žemė. 


* Kinematografininkų miestelis (it.). 

Praeis dar daug laiko, kol dirva vėl taps derlinga. Mato- 
te, jie gaisrą gesino chemikalais. 

Nors parduotuvėje laukė du pirkėjai, jis stovėjo ir 
žiūrėjo, kaip aš išvažiuoju, linksėjo galva ir nusišypsojo, 
kai jam pamojau ranka. 

Važiavau, aišku, tarsi ieškodama adatos šieno kupe- 
toje. Tačiau vis tiek atkakliai skverbiausi pirmyn, laiky- 
damasi parduotuvės šeimininko nurodymų, pasukau į 
kairę, giliau į kalnus, ir sustojau paklausti dalge pjau- 
nančio žolę senuko, ar jis žinąs, kur yra Artemidės vila. 

Jis mostelėjo į siaurą keliuką: 

— Tačiau važiuokite atsargiai, sinjorina, kelias la- 
bai duobėtas. 

Padėkojau, žvelgdama į jo iš smalsumo primerktas 
akis, kurios sekė mane, kol įsukau į smarkiai užaugusį 
miško keliuką. 

Kratoma ir svaidoma aukštyn ir žemyn, duobėtu 
keliu per tankų žalią mišką nuvažiavau gal kokią mylią. 
Staiga prieš akis išniro visiškai kitoks vaizdas. Tai įvyko 
taip šiurpinamai netikėtai, kad sustabdžiau automobilį 
ir spoksojau įbedus akis. Prieš mane driekėsi išdegęs 
pasaulis. Be gyvybės ženklų stūksojo didžiulės, grotes- 
kiškos apanglėjusių medžių figūros. Pakelės rėvos buvo 
priaugę susiraizgiusių, apdriskusių išblukusių paparčių. 
Įjungusi pirmąjį bėgį, lėtai pasukau tarp tamsiai rudų 
medžių. Virš manęs prieš svilinančią saulę styrojo suža- 
lotos jų šakos. Atrodė, kad miškas tęsiasi ištisas mylias, 
tolumoje pereidamas į užbaltintos kavos spalvos ūką. 

Keliukas darėsi vis prastesnis, ir aš, kaip begalėda- 
ma atsargiau, stengiausi išlaviruoti tarp kauburių ir 
daubų. Artemidės vilos šeimininkai svečių, matyt, nela- 
bai geidė. 

Keliukui staigiai pasisukus kone atgaline kryptimi, 
priešais save proskynoje pamačiau niūrų pilkų akmenų 
namą, vietomis išmargintą didžiuliais rūdžių spalvos l0- 
pais. Abipus paradinių durų buvo po kambarį, o virš 
jų — dar trys langai uždarytomis langinėmis. Namas at- 
rodė toks pat apleistas, kaip ir žemė aplinkui. Net vejos 
priešais namą buvo išdžiūvusios, ir tik vietomis viltingai 
žaliavo maži lopinėliai, tartum tose vietose kas nors bū- 
tų užpylęs po dubenį vandens ir atsitiktinai ten užsili- 
kusios sėklos būtų vėl sudygusios. 

Labai trumpas privažiavimas, ne ką tesiskiriantis 
nuo tako, vedė prie abipus jo stovinčių storų akmeninių 
vartų stulpų. Išlipau iš automobilio ir perskaičiau ant tų 
stulpų iškaltus žodžius. Ant vieno buvo parašyta „Villa“, 
ant kito — „Artemis“. Vartų tarp kolonų nebuvo. 

Vis neryžtingai sustodama, privažiavimu ėjau link 
pastato. Sukietėję ir parudavę negyvi paparčiai pynėsi 
tarp kojų. Neatpažįstamai išdarkyti krūmokšniai it na- 
guotas letenas tiesė savo šakas ir griebė man už rankų. 
Ėjau link stačiakampio dėmėmis išmarginto namo ir 
mintyse kūriau pasiaiškinimą dėl savo apsilankyino čia, 
jei per atsitiktinumą viduje kas nors būtų. Galėčiau pa- 
sakyti: „Ieškau savo draugės, sinjorinos Marijos Sirenos. 
Jaučiu, kad ji gali būti šiose apylinkėse apsistojus. Ar 
jūs kartais jos nepažįstate?“ 

Tai būtų pakankamai nekaltas klausimas, ir, nepai- 
sant to, kokį išgirsčiau atsakymą, ir toliau veikčiau su 
naivumo ir nekaltumo priedanga, nes vieta per daug 
nuošali, kad galėčiau demonstruoti drąsą. Jei kas nors 
atidaręs duris prisipažintų Vanesą pažįstąs, aš padėko- 
čiau ir galbūt paprašyčiau perduoti jai nuo manęs žinu- 
tę. Pasakyčiau: „Aš apsistojau Malimbrozų palazzo“. Jei 

prie durų prieitų ne pati Vanesa, per slenkstį neženg- 
čiau nė žingsnio, bent jau ne viena. Tam reikėtų, kad 
su manim būtų Martinas. Bet dailusis prancūziškas 
„Deufine“ buvo mano išsigelbėjimo garantas. Atsigręžus 
žvilgtelėjau į jį: atidarytos durelės kviečiamai siūbavo. 

Gailėtis dėl mane į Negyvąją žemę atvedusio entu- 
ziazmo buvo per vėlu. Būčiau tik labai patenkinta, kad, 
jeigu ten kas nors būtų, mano klausimas apie Vanesą 
nepasirodytų labai kvailas. Galėčiau prie durų išėjusiam 
tik padėkoti ir pabėgti. Pagaliau ant grindų numestas 
maišelis buvo labai nepatikima jungtis tarp šios vilos ir 
sugriuvusio buto Via Campisolo. O ar buvo ji iš viso? 
Nuo pat tavo atvykimo į Romą niekas su tavim nevyko 
atsitiktinai. 

Išgaravo paskutinieji drąsos likučiai, kojos ir ran- 
kos keistai atrofavosi. Negalėjau nei pakelti rankos, kad 
pabelsčiau į duris, nei suteikti galios savo kojoms, kad 
jos nuneštų mane iki „Deufine“. 

O, dėl Dievo meilės, belskis arba eik tolyn. Škotiš- 
kas mano protėvių proto blaivumas suteikė reikalingą 
impulsą. Pakėliau ranką ir plaktuku pasibeldžiau į pa- 
juodusią liūto galvą. 

Laukiau, o aplinkui tvyrojo slegianti tyla. Pusiau 
pasisukus į duris klausiausi, ar nepasigirs už jų žings- 
niai, ir spėliojau, ar vilos gyventojai nebus išėję į miš- 
ką. Tačiau nesučežėjo sudžiūvusių paparčių lapai, nepa- 
sigirdo žingsniai ant tako, nečiulbėjo paukščiai. Atrodė, 
kad net vaiduokliai išsislapstė. 

Pasitraukiau nuo durų ir nuėjau palei namą. Čia 
pamačiau daugiau žalių salelių, kuriose gyvybė iš visų 
jėgų stengėsi išsilaikyti bevaisėje Žemėje. Visų langų 
langinės buvo uždarytos, ir visose jose žiojėjo plyšiai. 

Staiga virš manęs kažkas suplasteno — į orą pakilo juo- 
dasis strazdas. Stebėjau jį galvodama, kad jis — kaip ir 
tie nuo Nojaus arkos būriu pakilę balandžiai — vieninte- 
lis gyvas padaras, išlikęs šiame išmirusiame pasaulyje. 
Jis suko ratus man virš galvos, tarsi norėdamas mane 
nubaidyti, saulės apšviesti jo sparnai atrodė kaip vė- 
duoklės iš juodųjų perlų. Pažvelgusi žemyn, ant palan- 
gės pamačiau šviežiai pabarstytus baltos duonos trupi- 
nius. Vadinasi, kažkas šiandien čia buvo, o gal ir dabar 
tebėra. 

Vos spėjau apie tai pagalvoti, kai už langinių kam- 
baryje pasigirdo negarsus dardėjimas, lyg kažkas atsi- 
stodamas būtų atgal stumtelėjęs kėdę. Kažkas 12nai bu- 
vo. Galbūt baimės nuo vienišo buvimo tokioje nuošalioje 
vietoje apimta moteris. Kadangi prie namo durų buvo 
nedidelis iš akmenų sumūrytas prieangis, ji galbūt ne- 
pamatė, kas beldžiasi, ir bijojo, kad tai nebūtų koks ne- 
pažįstamas vyras, koks valkata. Kažin ar pas juos Itali- 
joje yra valkatų? 

Šiaip jau atsargumas man nebūdingas, bet šį kartą 
buvau itin atsargi ir prigludau prie sienos (kaip televizi- 
jos trileryje). 

Dar po akimirkos bekraštėje tyloje skrebtelėjo kitas 
garsas. Jis buvo be galo tylus, tarsi oro dvelktelėjimas 
prie pusiau uždarų langinių, po kuriomis aš stovėjau. 

Mano savisaugos refleksai sureagavo labai greitai. 
Spėjau pasilenkti vos akimirksniu anksčiau, nei atsivėrė 
nuo manęs tolėliau buvusi langinių pusė ir kažkas di- 
džiulis bei sunkus prašvilpė pro mane ir trenkėsi su- 
duždamas į sieną tiksliai ten, kur aš ką tik stovėjau. 
Negaišau laiko pasižiūrėti, kas ten buvo sviesta ant ma- 
no galvos, siekiant tokio nuožmaus, nežmoniško tikslo. 

Pasileidau kiek kojos neša taku, puoliau prie automobi- 
lio ir užtrenkiau dureles. 

Užvedžiau variklį ir pasukau vairą. Širdies dūžiai 
nustelbė variklio burzgimą, rankos drebėjo. Kračiausi 
duobėta dirva. ieškodama proskvnos, pro kurią galėčiau 
įsukti, ir niekaip negalėjau jos surasti. Du kartus atsi- 
trenkiau į aukštą, susipynusiais paparčiais apaugusią 
rėvą, du kartus automobilis, tarsi reikšdamas nepasi- 
tenkinimą, užpakaline dalimi metėsi aukštyn ir krito at- 
gal, ir aš supratau, kad vienintelė vieta, pro kurią galė- 
siu išvažiuoti, yra tarp akmeninių stulpų prie vilos. 
Atbuline eiga įsukau tarp jų, vis žvilgčiodama į užpaka- 
linio vaizdo veidroduką. Niekas iš namo neišėjo. Antrą 
kartą aš patekau į pavojų dėl užpuoliko, kurio nebuvau 
mačius. 

Keliuku važiavau tolyn, anaiptol nebūdama tikra, 
kad kur nors toliau į šį apmirusį rudą kelią neįsuka ki- 
tas pakankamai platus automobiliui pravažiuoti keliu- 
kas, kuriuo tiesiai nuo vilos mane galėtų atsivyti užpuo- 
likas ir, staigiai išniręs priešais, mane sustabdyti. Tas, 
kas gyveno viloje, mišką žinojo gerai. Man jis buvo sve- 
timas. 

Vairuoti „Deufine“ pasidarė dar sunkiau, nei šiuo 
keliuku važiuojant link vilos. Vairas blaškėsi į šalis ir 
priešinosi jį laikančioms mano rankoms su išgąstį ke- 
liančiu atkaklumu. Dėl to į priekį slinkau vėžlio greičiu, 
o mintys sukosi apie pasikėsinimą jei ne užmušti mane, 
tai bent jau pritrenkti tiek, kad prarasčiau sąmonę. 

Nedavė ramybės klausimas: kodėl mane užpuolė? 
Todėl, kad kažkas Artemidės viloje bijojo svetimų žmo- 
nių? Ar kad aš supratau popierinio maišelio prasmę su 
Izolezi pavadinimu taip, kaip ir buvo tikėtasi? 

Su vis didesniu nerimu pradėjau suvokti, kad net ir 
tikimybė, jog aš kaip nors galiu išsigelbėti nuo supla- 
nuoto nugriuvimo siaubingajame bute, buvo apgalvota. 
Jų — kad ir kas jie būtų — protas dirbo aktyviai. Tinklai 
man sugauti buvo užmesti visomis kryptimis. 

Keistas „Deufine“ elgesys reikalavo viso mano dė- 
mesio. Lioviausi sau kėlusi klausimus, į kuriuos vis tiek 
negalėjau atsakyti, ir pasukau tiesiai ant piktadario 
kauburio. Vairas išsprūdo iš rankų ir automobilis tren- 
kėsi į paparčiais apaugusį šalikelės šlaitą. Sukau vairą, 
stengdamasi automobilį grąžinti į kelią, bet „Deufine“ 
nėrė tiesiai storo medžio kamieno link. Laimei, mano 
koja vos lietė akceleratorių, nes, net ir važiuojant vėžlio 
greičiu, dešinysis automobilio sparnas kliudė medį ir aš 
krūtine atsitrenkiau į vairą. 

Išjungiau variklį, atsirėmiau į sėdynės atlošą ir pa- 
žvelgiau tiesai į akis: pirmą kartą paėmus Malimbrozų 
automobilį, sugadinau jo vairo mechanizmą, nes važia- 
vau keliu, kuriuo, kaip mane buvo įspėję, važiuoti šiuo 
automobiliu nederėjo. 

Išlipau ir apžiūrėjau sparną. Du nedideli įbrėžimai 
sudarkė glotnų gencijono spalvos melsvumą. Supratau, 
kad grįžti į keliuką nesaugu. Atsisėdau už vairo, kaip 
beįstengdama apsigręžiau ir pavažiavau link tuščio ru- 
dos Žemės plotelio. Net ir tai tapo demoniškojo vairo ir 
jį ryžtingai laikančių mano rankų atkaklumo išbandymo 
dvikova, tačiau aš sugebėjau nusigauti toliau nuo keliu- 
ko. Tada išlipau, užrakinau dureles ir pasiryžau pradė- 
ti ilgą ir klastingą kelionę pėsčiomis. Mintyse paban- 
džiau atkurti, kaip toli aš buvau nuvažiavus nuo Izolezi 
ir spėjau, kad esu maždaug už dviejų mylių nuo to kai- 
melio. 

Saulė virš mano galvos atrodė kaip akinamai baltas 
žibintas, 0 mano atviros basutės visiškai nesaugojo nuo 
išsikišusių medžių šaknų, akmenų ir kitų nelygumų. 

Visa tai buvo gan blogai. Be to, baiminausi, kad 
mane kas nors seka, galbūt matė, kaip pastačiau auto- 
mobilį, ir dabar tykodamas sėlins paskui mane per ne- 
gvvų medžių tankumynus. 

Kartais sustodavau, apsižvalgydavau aplinkui ir įsi- 
klausydavau. Jei kas nors mane sekė, tai jis per išdžiū- 
vusius papartynus ėjo lengvai kaip šmėkla. Paspartinau 
žingsnį. Mylia keliuku, virš galvos negailestingai spigi- 
nant saulei, dar mylia iki Izolezi — matyt, nusigauti iki 
ten man prireiks maždaug valandos. Mano išgąstis buvo 
tarsi karštligė, o dar prisidėjo saulės žeriama kaitra. 
Drabužiai prilipo prie kūno, rankos buvo drėgnos ir lip- 
nios. Ir vis tiek pasileidau bėgti. Tuoj pat kojos pirštas 
užkliuvo už susiraičiusios gebenės šaknies ir, kad ne- 
parkrisčiau, stvėriausi už medžio kamieno. Delnuose li- 
ko sausa nusilupusi žievė. Išbarsčiau ją ir valandėlei at- 
sišliejau į negyvą ąžuolą. Keletą kartų giliai įkvėpus, 
pajutau, kad oras neturi kalnams būdingo tyrumo. Jis 
buvo sunkus ir atrodė, tarsi užuosčiau vaiduokliškus 
milijonų sudegusių lapų pelenus. 

|!) šiek tiek paėjėjus. be savo pačios žingsnių, išgir- 
dau ir kitą garsą. Jis buvo labai silpnas. todėl pamaniau. 
kad tai toli, pro Nemį einančiu keliu, važiuoja automobi- 
lis, bet, kadangi ūžimas darėsi vis aiškesnis, supratau. 
kad automobilis artėja. Kažkas važiavo keliuku. 

Širdis pašoko iš džiaugsmo. Buvo nesvarbu, kas va- 
žiuoja. Tebūnie tai vagis, niekšas, valkata — iš linksmu- 
mo, kad mane paims iš Negyvosios žemės, jau nieko 
nebepaisiau. Vilkinčios ruda linine suknute, manęs gali 
neatskirti nuo rusvo kaip sepija peizažo, jei aš pati 
nepasistengsiu būti aiškiai matoma. Klupdama nusku- 
bėjau į keliuko vidurį. Dingtelėjo akimirksniu pavėlavu- 
si mintis: jei automobilis važiuoja šiuo keliu, tai jis gali 
važiuoti tik į Artemidės vilą, ir dėl šio savo impulsyvaus 
pagalbos šauksmo man gali greitai tekti gailėtis. Eiti į 
kaimelį pėsčiomis gal būtų sunku, bet anksčiau ar vė- 
liau aš bent jau jį pasiekčiau. Nepaisant klaikios rudo- 
sios miško magijos, kažin ar jame gyveno slibinai ar 
demonai, kažin ar net iš savo tamsaus ežero atklystų 
išprotėjusio Kaligulos šmėkla... Jau norėjau sprukti tarp 
medžių, bet buvo per vėlu. Ant kelio sušniokštė stabdo- 
mo automobilio ratų padangos, atsidarė durelės ir pasi- 
lenkęs iš mašinos pasirodė vyriškis. 

— O, ne! — tai buvo mano viduje spontaniškai kilęs 
šauksmas, bet jis išsiveržė į miško tylą tokia jėga, kad 
rodės, plyš mano pačios ausų būgneliai. Atatupsta atsi- 
traukiau prie medžio ir žiūrėjau, kaip tas vyras atidaro 
dureles. 

— Julijaus Cezario vardu, ką tu čia tokioje nuošalio- 
je vietoje veiki? — griežtai paklausė Filipas Kornelas. 

Nurijau karšto oro gurkšnį: 

— To paties galima paklausti ir jūsų. Ką jūs čia vei- 
kiate? 

— Seku tavo pėdomis. — Jo balso tonas buvo pabrėž- 
tinai šaltas, akyse nesimatė nei kruopelės nuoširdumo. 

— Kodėl? 

— Nes anksčiau ar vėliau savo kelionėje būtum paty- 
rus avariją ir mane būtų atsiuntę surinkti nuolaužų ir... 

— Mažyčių išdarkytų mano gabalėlių? Bet aš nesu- 
prantu. 

— Niekada ir nesuprasi, jei pertraukinėsi. — Apstul- 
bęs iš nuostabos, apsidairė aplink. — Nieko sau vietelę 
išsirinkai ryto pramogai. 

— Kodėl jūs atsekėte paskui mane? 

— Todėl, kad „Deufine“ vairas ne visiškai tvarkin- 
gas. Bruno sinjorą nuvežė į susirinkimą Ostijos gamyk- 
loje, bet sinjora pamiršo pasiimti kažkokius popierius ir 
pasiuntė Bruno jų atvežti. Kaip tik tada jis ir sužinojo, 
kad tau davė šį automobilį. Jis pats tavęs ieškoti netu- 
rėjo laiko, ir, kadangi Romola beveik puolus į isteriją, 
pasakiau, kad aš važiuoju tavęs vytis. 

— Romola jums paskambino? 

— Ne, aš tik užsukau į palazzo perduoti Leo kai ku- 
rių jam reikalingų technikos žurnalų. 

— Kaip jūs sužinojote, kur aš esu? 

— Romola pasakė, kad ruošeisi važiuoti į Izolezi. 
Paprasčiausiai sekiau tau iš paskos. Kadangi neužtikau 
tavęs leisgyvės ant kelio, tai sumojau, kad tave jau pa- 
ėmė ir ligoninėje sustatė viską atgal į vietas. O jei ne, 
tai, vadinasi, dievai tau suteikė malonę ir pasiekei 1z0- 
lezi. Važiuodamas pamačiau dalgiu pjaunantį žolę senį. 
Jis pasakė, kad tu klaususi kelio į vietinių taip vadina- 

mą Negyvąją žemę. Ir tu ją pasiekei. Sveikinu. Ką ruo- 
šiesi daryti? Suruošti balių tarp medžių kelmų? 

— Atvažiavau čia, nes maniau, kad galbūt čia sura- 
siu Vanesą. 

Tyla užtruko per ilgai. Jo žvilgsnis buvo per daug 
nepatikliai atsargus. Jis paklausė: 

— Kodėl taip pamanei? 

— Ilga istorija. 

— Būtų gerai, kad man ją papasakotum. Bet ne čia. 
Sėskime į automobilį ir pasikalbėkime. 

Paskubėjau pasisukti, ir mano koja užkliuvo už su- 
siraizgiusių paparčių. Filipas paėmė mane už rankos. 
Pabandžiau ją ištraukti, bet jis laikė, stipriai suspaudęs 
mano pirštus. 

— Ar turi automobilio raktelį? — paklausė. 

— Taip. 

— Leisk man jį paimti. Aš pabandysiu meistriškiau 
su juo pavažiuoti ir pastatyti. 

Stovėjau atokiau ir žiūrėjau, kaip jis, įgudusiai ma- 
nevruodamas, stengiasi nuvažiuoti automobiliu į atvi- 
resnę vietą. Tačiau, atkišęs į priekį savo dailų melsvą 
snukutį, automobilis lėkė tiesiai prie dar vieno medžio. 
Filipas jį sustabdė, išjungė variklį ir užtrenkė dureles. 

— Tepasigaili visi šventieji, kaip tu su juo sugebėjai 
atvažiuoti taip toli? 

— Matyt, man pasisekė, — atsakiau su perdėtu kuk- 
lumu. — Arba automobilio vairas dar nebuvo taip labai 
sugedęs, kol nepavažinėjau po šias vietas — ši kelionė jį 
pribaigė. 

— Reikia pavažiuoti ir surasti remonto dirbtuves, 
kur galėtume nutempti automobilį. — Jis laikė man ati- 
daręs dureles. — Važiuojam. Sėskis. 

— Šio keliuko gale yra vila. Gal jie turi telefoną, — 
pasakiau. 

— Šiose džiunglėse? — Jis apsižvalgė. — Jei kada 
nors čia ir būtų buvęs telefonas, tai siautėjusi ugnis bus 
sugadinus laidus ir stulpus. — Filipas užvedė automobi- 
lį ir, puikiai važiuodamas atbulas, trimis pasistūmėji- 
mais sugebėjo apsisukti ant siauro keliuko. — Na, tai 
kaip dėl atvykimo čia ieškoti Vanesos? 

— Tik įtariau. 

— Būdama ne vietinė Romos gyventoja, nusigauni 
taip toli, kad patikrintum savo įtarimus, ką?.. 

— Tai nesvarbu. 

— Ką? — paklausė dar kartą, jau atkakliau. 

Mano mintys ėmė greitai suktis. Kiek jis su visu tuo 
susijęs? Jam gali būti žinoma viskas, kas vakar vakare 
įvyko bute Via Campisolo. Jis gali žinoti ir apie maišelį, 
dėl kurio aš čia atsidūriau. Kodėl jis užsikrovė sau tą 
vargą čia atvažiuoti, jei jis asmeniškai nesuinteresuotas 
tuo, kas su manimi vyksta? Galvoje šmėstelėjo kitas ga- 
limas paaiškinimas. Žinoma, jei Malimbrozos būtų pa- 
prašę mane surasti, jis būtų važiavęs. Jis būtų šokęs 
pagal jų dūdelę, kol jam būtų buvę atlyginta... Žiūrėjau 
į jį ir jo neapkenčiau. Protingiausia būtų buvę jam dau- 
giau nieko nepasakoti, bet vargu ar būčiau priėmus to- 
kį sprendimą, kai svarbiau buvo tai, kad čia pat vyko 
kažkas beprotiškai drąsaus ir keliančio didžiulį susido- 
mėjimą. Be to, būtų įdomu stebėti, kaip jis reaguoja į 
tai, ką aš pasakau. 

— Tas namas vadinamas Artemidės vila. Buvau ten 
nuvažiavus, beldžiaus į duris, bet niekas neatsiliepė. 
Tada pasukau palei namą, ir už uždarų langinių pasi- 
girdo kažkoks garsas. Sustojau. Ir kaip tik tuo momen- 
tu tai atsitiko. 

— Kas atsitiko? — Saugodamas savo ilgą gražuolę 
„Lancią“, jis atsargiai vairavo per duobes. 

— Kažkas atidarė toliau nuo manęs buvusią langi- 
nių pusę ir kažką į mane metė. Spėjau pasilenkti kaip 
tik laiku. Tai buvo labai sunkus daiktas, nes girdėjau, 
kaip jis dusliai atsitrenkė į sieną ir nukrito ant žemės. 

— Kitąkart žinosi, kaip bandyti patekti į atokius na- 
mus Dievo apleistame užkampyje. 

— Nė nebandžiau. Tik norėjau sužinoti, kas gi ten 
gvvena. 

— Tik nesakyk maniusi, kad Vanesa gali būti ten 
pasislėpusi. 

— Gali. 

Važiuojant itin bjauria kelio atkarpa, mus taip kra- 
tė, kad, bijodama atsitrenkti į Filipą, įsitvėriau durų 
rankenos. Kaip tigrą užuodžianti gazelė buvau kupina 
baimės prie jo prisiliesti. Kitokiomis aplinkybėmis min- 
tis apie mano panašumą į gazelę būtų atrodžius juokin- 
ga. Tačiau dabar niekas neatrodė juokinga. 

Nelauktai Filipo sustabdomas automobilis trūktelėjo 
į priekį. Jis atsilošė ir pasiūlė man cigaretę. Atsisakiau. 
Jis užsidegė savąją. 

— Ar tu negali pažaboti to savo besaikio smalsumo? 

— Tai ne smalsumas. Jūs nesuprantate, taip? Vane- 
sa pakliuvo į bėdą, — piktai pasakiau. 

— Ir ką gi tu manai galinti dėl to padaryti? 

— Padėti, savaime suprantama. 

— Užuot padėjus, vos nebuvai kontūzyta... 

— Užmušta, — sudrebėjus sumurmėjau, prisiminus 
to mirtį nešančio daikto svorį. 

— Pasvarstykime blaiviai. Tu atvyksti į Izolezi, kaž- 
kodėl tikėdamasi (kodėl, man nepaaiškinai), kad čia 

slapstosi Vanesa. Vaikštai aplink vilą. o tas, kas joje bu- 
vo, gal kokia moteris, kuri bijo svetimu žmonių. Todėl. 
išgirdus tave sėlinant po langais, ji, naiūraiiai reaguo- 
dama, sviedžia į tave kažkokį daiktą. 

Tas jo paaiškinimas buvo per daug jau tikėtinas, 
per daug jau sklandus. 

— Ji — ar jis — vos Manęs neužmušė, ir jūs tai vadi- 
nate natūralia reakcija? 

— Mano mąstymas racionalesnis. Tu įsibrovei į jos 
valdas, o ji buvo viena ir iš baimės pametė galvą. 

Nutylėjau tai, kad toks paaiškinimas ir man buvo 
atėjęs į galvą. Sėdėjau visiškai rami, nežiūrėdama į jį 
ir nesistengdama pertraukti mus supančios slogios ty- 
los. Jau beveik buvau pasiruošus atsisakyti minties 
apie maišelio ant grindų bute Via Campisolo svarbą. 
Gal paprasčiausiai skersvėjis jį ten atpūtė, o aš tą dė- 
mesio nevertą dalyką per daug sureikšminau. Kai 
vaizduotė įsismagina, stabdžius turi įjungti logika. Nu- 
kreipiau mintis prie kito klausimo: kokie dideli buvo 
sunkumai, kilę po to, kai Filipas turėjo nutraukti ry- 
šius su Vanesa, kad galėtų įgyvendinti Alegros svajonę 
apie dinastijos pratęsimą? Kokie žodžiai buvo ištarti 
per tą paskutinę vakarienę Fraskatyje prieš pat Vane- 
sos dingimą? 

Bijojau Filipo. Bijojau mus supančios tylos. Tačiau 
kartu su nepasitikėjimu pajutau savyje kylant keistą, 
gąsdinantį jaudulį. Sunėriau nuleistas rankas ir nusu- 
kus veidą į šalį pasakiau: 

— Gal važiuojame? Mums reikia susirasti remonto 
dirbtuves. 

Jis nė nesiruošė užvesti automobilio. 

— Kas paskatino manyti, kad čia surasi Vanesą? 

— Galime sėdėti čia visą dieną, vis tiek nepasakysiu. 

Nes aš per daug tavęs bijau, kad tavim pasikliau- 
čiau, ir, nors ir ką sakytum, nepatikėsiu, jog visą šį ke- 
lią atvažiavai tik tam, kad mane išgelbėtum. 

Nebuvau pasiruošus tokiam staigiam jo judesiui. Jis 
sugriebė mane už pečių, atgręžė veidu į save ir, rūsčiai 
žvelgdamas, iš pykčio sukandęs dantis, sušvokštė: 

— Tu, kvailele, kodėl tu nesiliauji landžiojus į daly- 
kus, kurie tavęs neliečia? Jau anksčiau buvau tave per- 
spėjęs. Dabar perspėju dar kartą. Eik ir žvalgykis po 
Koliziejų, Tivolį, Adriano vilą — daryk, kas tik tau patin- 
ka. Tačiau pamiršk Vanesą. Supranti? 

Jis mane paleido, ir aš klestelėjau atgal į savo vietą. 
Tas jo įsiaudrinimas rodė jo asmenišką suinteresuotumą. 
Bet ne dėl to sėdėjau sukrėsta, kai jis užvedė automobilį 
ir nuvažiavome keliuku po negyvų šakų arkomis. Aš visa 
drebėjau dėl kitos priežasties, kuri mane gniuždė ir stū- 
mė į neviltį. 

Prieš dvejus metus, nutrūkus mano antrajam mei- 
lės romanui, tariau sau: „Daugiau niekada“. Tačiau ma- 
no sargybiniai paliko savo postus, ir be įspėjimo, be ap- 
sauginių šarvų, aš vėl atsidūriau pavojaus akivaizdoje. 
Sėdėjau automobilyje įsitempus, pro priekinį langą žiū- 
rėjau į lyg sepija nurusvintą pasaulį ir įtikinėjau save, 
kad, išlaikydama blaivų protą, sugebėsiu įveikti šį mane 
smaugiantį jausmą. Tai, ką aš jaučiau, tebuvo tik toli- 
mas artėjančios aklo susižavėjimo audros griaustinis, 
miražas su horizonte parašytu žodžiu „meilė“, kuris, 
prie jo priartėjus, virsta žiauriu keršytoju už saviapgau- 
lę. Jeigu aš būčiau protavus blaiviai, o aš tikėjaus, kad 
taip ir buvo, nebūčiau galėjus pamilti žmogaus, kuriuo 
nepasitikėjau ir kurį niekinau. 

Jei pertrauksiu tylą, pasidarys lengviau. 

— Be abejo, jūs žinote, kad Vanesa parduotuvę bu- 
vo įsigijus Marijos Sirenos pavarde? 

— Taip. 

Tai buvo panašu į kamuolio mėtymą tam, kuris atsi- 
sako jį atmesti atgal. Lioviausi klausinėjus ir žvilgsnį įbe- 
džiau į priekį, jausdama, kaip švelniai Filipas laiko uždė- 
jęs rankas ant vairo, su kokiu švelnumu jis apsieina su 
savo „Lancia“, švelnumu, kokio man, aišku, nejaučia, 
kaip atsargiai vairuoja ją tarp piktų kelio žabangų. 

Dėl to švelnumo mane apėmė bukaprotiškas pyktis. 
Aš nenorėjau galvoti apie Kornelą gerai. Norėjau tvirtai 
laikytis neapykantos taktikos. 

Izolezvyje suradome dirbtuves, pranešėme apie gedi- 
mą ir susitarėme, kad jie „Deufine“ paims. Po to pro 
Nemį, pro Gandolfo pilį, važiavome į spindintį rytą. 

Galvojau, ką Filipas pasakytų, jei parodyčiau jam 
Vanesos auskarą ir papasakočiau, kaip jis pas mane at- 
sirado. Bet jaučiau, kad kuo mažiau jam pasakysiu, tuo 
bus mažesnis pavojus, kuriame atsidurčiau. Be to, visą 
laiką turėjau tesėti Vanesos priesaką dėl slaptumo. Aš 
ir Martinas buvome vieninteliai, kuriais ji pasitikėjo. Ne 
Alegra Malimbroza, ne Romola, ne Filipas — žinoma, ne 
Filipas. 

Gvvenime būna akimirkų, kurios, kad ir kokios trum- 
pos jos būtų, išlieka atmintyje visam laikui. Tai ryškiau- 
si, svarbiausi mūsų gyvenimo įvykiai, tokie kaip Kleo- 
patrai — Antonijaus širdies užkariavimas, pašto 
viršininkei — karalienės rankos paspaudimas, vaikui — 
apdovanojimas už drąsą, gelbstint kokį nors numylėtą 
gyvūnėlį... Sėdėjau susigūžus automobilyje ir pašėlusiai 
troškau, kad ta akimirka, kai Filipas stvėrė mane už 

pečių ir atgręžė veidu į save, taip metaloriškai palies- 
damas mane savo burtų lazdele, netaptų man ta nepa- 
mirštamąja gyvenimo akimirka. Troškau, kad galėčiau 
jį pamiršti taip pat lengvai, kaip pamiršau kelionės iėk- 
tuvu bilietą, kurį palikau Romos oro uoste. Net nebeno- 
rėjau laikytis įsikibusi savo neapykantos. 

Išsukdamas iš pagrindinio kelio, Filipas tarė: 

— Jau artėja pietų metas, aš išalkau. Čia mes pie- 
tausime. 

— Ar čia Fraskatis? — vos girdimai paklausiau. 

— Taip. 

— Kur jūs su Vanesa... 

— Vakarieniavome, prieš jai su automobiliu pra- 
nykstant tolių žydrynėje, tiksliau — tamsoje. Tada buvo 
labai tamsi naktis. 

Atrodė, kad sukame ratu mažomis, vingiuotomis 
gatvelėmis, pravažiuodami baroko katedrą ir olose iš- 
kirstų nišų eilę. 

— Vyno rūsiai, — trumpai paaiškino Filipas. — Balta- 
sis Fraskačio vynas. 

Ties restoranu su terasa jis pristabdė, pastatė auto- 
mobilį centrinėje aikštėje ir paragino mane išlipti. 

Restorano pastatas buvo žemu, rausvai rudu stogu, 
apsodintas palmėmis. Įėjome į erdvią, šviesią patalpą su 
plačiais, aukštumo nuo grindų iki lubų langais, atsive- 
riančiais į terasą, kurioje buvo sustatyti staliukai. 

— Eik ir surask vietą, — paliepė jis. — Aš noriu pa- 
skambinti sinjorai. Ji jau turėtų būti sugrįžus į palazzo 
ir sužinojus apie automobilį. Reikia pranešti, kad tave 
suradau ir kur palikome „Deufine“. 

Vietą suradau terasos pakrašty. Nuo kolonas apsivi- 
jusių vynuogių ant stalų krito tamsūs šešėliai. Rankomis 

pasirėmiau į žemą sienelę ir pažvelgiau į už Campagna 
platybių dunksančią Romą. Karščio migloje ji mirgulia- 
vo kaip koks išblukęs gobelenas su jame išaustu kažko- 
kiu viduramžių miestu, žvilgančių auksinių kupolų kon- 
tūrais besiribojančiu su dangaus žydryne. 

Pietauti su Filipu nenorėjau. Norėjau grįžti į mielo, 
melsvo Vanesos kambario vienatvę, išsitiesti ant lovos ir 
apsvarstyti bei išsiaiškinti sukilusius jausmus. Manyje 
tūnojo nuojauta, kad tai tik karo mano vidiniame pa- 
saulyje, kur man teks kautis, pradžia, ir aš norėjau 
greičiau pergalingai jį užbaigti ir viską pamiršti, nes vi- 
są savo energiją turėjau skirti Venesos paieškoms. Nors, 
stovėdama prie terasos krašto, veidą atgręžus į saulę, 
supratau, jog mano kova su Filipo patrauklumu, kuriuo 
jis žavėjo moteris, bus sunki, nė akimirkai nesuabejojau 
savo pergale. Viskas, ką man tereikia daryti, tai nepa- 
mesti galvos, logika įveikti jausmus. 

— Sinjorina? 

Atsisukau. Jaunas padavėjas atnešė man gėrimo. 
Pastatė jį ant stalelio, kur buvau padėjus savo rankinu- 
ką, ir nusišypsojo. Padėkojau, atsisėdau prie stalelio, 
atsidariau rankinuką ir pažvelgiau į savo atvaizdą veid- 
rodėlyje. Veidas įraudęs, plaukai išsidraikę. Tokia mano 
išvaizda jokiam vyrui nebūtų suteikusi malonumo atsi- 
sėsti priešais mane. Paėmus gėrimą, įsižeidus pagalvo- 
jau, kad Filipui labai būdinga užsakinėti savo nuožiūra, 
užuot paklausus, ko aš norėčiau. Kodėl iš visų gėrimų — 
negroni? Todėl, kad patį pirmąjį vakarą palazzo aš pa- 
prašiau šio gėrimo. Ir Filipas prisiminė. Vertėtų prisi- 
minti, pagalvojau supykus, taip pat ir tai, kad vidury 
dienos daugelis žmonių mėgsta ne tokius stiprius gė- 
rimus. 

Porą kartų siurbtelėjau, atsikėliau ir paklausiau, 
kur galėčiau nusiprausti. Ilgai žiūrėjau į savo veidą su- 
skilusiame veidrodyje virš kriauklės, kurioje veikė tik 
šalto vandens čiaupas. Pasidažiau, sutvarkiau plaukus 
ir užsidėjau tamsius akinius. Mano regėjimas buvo ge- 
ras, todėl beveik niekada akinių nereikėdavo, išskyrus 
tuos atvejus, kaip šis, kai norėjau jais pasinaudoti ap- 
gaulės sumetimais, kaip skydu jais prisidengdama nuo 
Filipo akylumo. Akys negali meluoti, ir aš neturėjau nė 
mažiausio noro leisti šiam nuovokiam žmogui pamatyti, 
ką jis su manim padarė. Spoksojau į savo atvaizdą, jam 
šypsojaus ir vaidinau: „Taip, ačiū tau, brangusis. Nuo- 
stabiai praleidau laiką. Man vos nepataikė į galvą di- 
džiuliu, tamsiu daiktu, kuris, mano supratimu, galėjo 
būti Venus de Milo*. O po to, brangusis, aš pietavau su 
savo priešu...“ 

Apsisukau ir išėjau iš mažo, tamsaus tualeto. 

— Ir iš ko, — pakildamas nuo stalelio paklausė Fili- 
pas, — tu dabar juokiesi? 

— Šiaip, kvaila mintis. 

— Gal gali ja pasidalyti? 

— Ne. (Ir, tiesą sakant, tai visai nejuokinga...) Čia 
žavi vietelė, — pasakiau ir atsisėdau. 

— Pamaniau, kad čia tau turėtų patikti. 

— Ar negaišinu jūsų, atitraukdama nuo darbo? 

Jis pakėlė taurę. 

— O, bet man reikia ir pavalgyti. Darbo valandų aš 
nepaisau, išskyrus tuos atvejus, kai skubiai turiu pa- 


* Melos Venera (pranc.). Viena žymiausių Afroditės (Ve- 
neros) skulptūrų, 1820 m. surasta Melos saloje, Graiki- 
joje. 

ruošti reportažą Londonui. O šiaip galiu dirbti bet ku- 
riuo dienos ar nakties metu. 

Šnekučiavomės, ir todėl jautėmės laisviau, nebetrik- 
dė tyla, tvyrojusi mums važiuojant automobilyje. 

— Jums patinka būti korespondentu? 

Jo švpsenoje jautėsi susierzinimas: 

— Ar būčiau juo, jeigu nepatiktų? 

— Yra žmonių, kurie nemėgsta savo darbo. 

— Tuomet jie turėtų jį pakeisti, — trumpai atsakė ir 
paėmė vieną iš meniu, kuriuos mums pasiūlė padavėjas. 

— Išrinkote man gėrimą, tai dabar gal malonėsite 
išrinkti ir ką man valgyti? 

Jis tai padarė nesiginčydamas. 

— Tau patiks čionykštis patiekalas iš viščiuko, virtas 
baltame vyne su pienu, taip pat mes paimsime pate di 
fegato*. Mėgsti paštetą? — Nuolankiai atsakiau, kad 
mėgstu. — Dar pollo alla ghiottone**. Ir pabaigai — že- 
muogės. 

— O, dangau! Aš buvau jų nupirkus, bet palikau au- 
tomobilyje. 

— Dirbtuvėse jomis pasimėgaus mechanikai. 

Valgydama labai daug kalbėjau. Buvo labai lengva. 
Jis klausdavo, aš atsakydavau. Norėjau, kad pokalbis 
nenutrūktų, nes tai buvo vienintelis būdas, padedantis 
mums jaustis laisvai. Kalbėjimas mažino įtampą. 

— Ar tu panaši į savo tėvus? 

— Jie abu buvo šviesūs, — pasakiau. — Tėtis mane 
vadindavo fėjų pakeistinuke, atseit raganų apmainytu 
vaiku. Jis peržiūrinėdavo skelbimus laikraščiuose, apsi- 
mesdamas ieškąs, ar kas nepametė mažos tamsiaplau- 


* Kepenų paštetas (pranc., ital.). 
** Viščiukas smaguriams (it.). 

kės mergaitės. Prisimenu, kartą pravirkau, sakydama, 
kad nenoriu, jog mane sugrąžintų ten, iš kur paėmė. 
Tada jis pasakė aplink mane pastatysiąs bokštą, kad 
niekas niekada manęs nepagrobtų. Ir pridūrė: „Žinoma, 
tu visada galėsi paleisti savo plaukus, kad jais kas nors 
užlipęs padėtų tau išsivaduoti“. 

Čiauškėjau kaip kokia mokinukė. Gaucherie* man 
buvo neparankus. 

— Tavo plaukai labai gražūs, — tarė Filipas. 

Kalbėjomės, valgydami paštetą, po to — viščiuką. Kai 
valgėme žemuoges, pasakodama apie spektaklį, kurį žiū- 
rėjome Londone kartu su Vanesa, nejučia paminėjau jos 
vardą. Nuo stipraus negroni užplaukusios miglos, kaitrios 
saulės ir malonaus Albano kalnų oro pasijutau tarsi ap- 
gobta kokiu tamsiu sparnu. 

Jeigu Filipas ir pastebėjo, kad mane užvaldė kitokia 
nuotaika, jis nieko nesakė. Užuot atkreipęs į tai dėmesį, 
jis ėmė pasakoti apie laikraščių korespondentų šiokiadie- 
nius. Tačiau, kai atnešė kavą, apie jį žinojau ne ką dau- 
giau, kaip kad pirmą kartą pažvelgus į jį Malimbrozoje. 

Girdėjau, kaip jis mini Katmandu, Delį, Stambulą. 
Rodos, jis pasakojo apie Ankor Wat griuvėsius ir džiun- 
glėse praleistas naktis. Jei būčiau klausiusis kaip rei- 
kiant, gal būčiau daug ką sužinojus apie laikraščio ko- 
respondento gyvenimą, kurio didžioji dalis prabėgo 
Rytuose. Tačiau atsitiko taip, kad tik klausiausi jo žodžių 
skambesio, nesuvokdama jų prasmės. Vis norėjau atspė- 
ti, kaip juodu su Vanesa elgėsi tą paskutinį vakarą. 

— Kalbėjimasis su pačiu savimi niekada nebuvo 
mano idiosinkrazija**. 


* Nevikrumas, varžymasis (pranc.). 
** Savotiškas žmogaus bruožas ar įprotis. 

Krūptelėjau ir pasakiau: 

— Aš taip ir nemanau. 

— Taip, bet nėra abejonės, kad buvai apie kažką 
užsigalvojus ir tavo mintys neturėjo nieko bendro su 
mano pasakojimu. 

— Atsiprašau. 

— Ak, neverta. 

Pamačiau, kad jis nebesitveria iš juoko, ir tai mane 
pribloškė. Žiūrėjau, kaip aplink terasą nardo čiurliai. 
Pastebėjau, kaip prie gretimo staliuko sėdinti mergina 
paėmė taurę vyno, nusiskynė vynuogę, ją perkando, su- 
siraukė ir sviedė už terasos. Girdėjau nerūpestingą juo- 
ką... temperamentingą itališką šneką... smarkų vaiko 
priešgyniavimą. 

Išgėriau likusią kavą, ir stipriai užvaldęs mano min- 
tis klausimas staiga prasiveržė pačiai sau netikėtais pas- 
kubomis tariamais žodžiais: 

— Ar kada nors buvote įsimylėjęs Vanesą? — Apim- 
ta siaubo, atsilošiau kėdėje. — Ak, bet aš neturėjau tei- 
sės šito klausti. 

— Taip, neturėjai teisės. 

— Atleiskite. Pati nesuprantu, kas privertė mane 
paklausti... Noriu pasakyti... kartais žodžiai ima ir iš- 
sprūsta... 

— Tuomet derėtų kiečiau sučiaupti lūpas, kad jie 
neišsprūstų, tiesa? 

Nusipelniau šio triuškinančio smūgio. Sėdėjau tarsi 
suakmenėjus, žvilgsnį įbedus į savo negrabiai ant stalo 
padėtas rankas. Jutau, kaip jis užsidega cigaretę; jutau, 
kad tai jis tikrasis šeimininkas šioje mano impulsyvaus 
klausimo sukeltoje situacijoje, o ne aš pati, tą klausimą 
pateikusi. 

Stojusi tyla mane trikdė, aiškiai trikdė ir jį, tad, ne- 
begalėdamas jos ištverti, jis pakilo ir nuėjo prie terasos 
krašto. Žiūrėjau į jį, stovintį tarp dviejų plonų atramų, 
kurios laikė ant jų besivyniojančias vynuoges, ir žvel- 
giantį į tolį virš Campagna. 

Neatsigręždamas jis pasakė: 

— Kodėl negali priimti puikių gyvenimo siūlomų aki- 
mirkų ir džiaugtis jomis? Kokia nauda iš viso šito grožio, 
jei nesiliauji rypavus apie tai, kas skendi tamsoje? 

— Vadinasi, pripažįstate, kad yra tamsa? 

— Gal aš tik pripažįstu, kad tu ją matai. 

Kiekvieną kartą jis išsisukdavo nuo tiesaus atsaky- 
mo. Atkreipiau dėmesį, kad prie gretimo stalelio sėdin- 
tys trys Žmonės mus stebi, stengdamiesi suprasti mūsų 
anglišką šneką ir suvokti, dėl ko vyksta ginčas, todėl at- 
sikėliau ir nuėjau prie Filipo. 

— Jūs norite pasakyti, kad tai, kas įvyko, jau praei- 
tis, ir turėčiau ją pamiršti. Bet aš negaliu. Vanesa — 
mano draugė, ir manau, kad ji pakliuvus į bėdą. Ką tu- 
rėčiau daryti? Ką darytų bet kuris kitas, atsidūręs ma- 
no vietoje? Sakyti: „Ak, velniop visus rūpesčius. Einu 
džiaugtis gyvenimu“. Aš taip negaliu, ir tai galutinai, 
galutinai nuspręsta. 

Jis žvelgė į tolį virš didžiulės lygumos, Romos link. 

— Ar žinai, kad aš buvau vedęs? 

Vėl klausimas dėl klausimo. Pirštu vedžiojau nepri- 
nokusios vynuogių kekės kontūrus. 

— Taip, girdėjau. 

— Mano Žmona staiga mirė prieš dvejus metus. Nuo 
to laiko moterys, kaip meilės objektai, man nebėra la- 
bai svarbios. Kai esi patyręs tai, kas tobula, į menkes- 
nius dalykus rimtai nebežiūri. Užgniauži skausmą ir ei- 

ni, tenkindamasis paviršutiniškais malonumais. Sužinai, 
kas tai yra kompromisas. N 

Vanesa — paviršutiniškas malonumas, Irena — pa- 
viršutiniškas malonumas. Ir kiek dar tų malonumų bu- 
vo iki jų? Taip jis atsakė į klausimą, nuo kurio ir prasi- 
dėjo šis savotiškas traktatas. Nors Zia Romola sakė, 
kad Vanesa Filipą mylėjo, bet jam ji greičiausiai buvo 
reikalinga tik linksmoms pramogoms, ir tai buvo viskas. 

— Žinai, kas yra mano laimė dabar, kai Marianos 
nebėra? — Jis atsisuko ir pažvelgė į mane. — Tai mano 
laisvė. Aš visiškai laisvai galiu pasirinkti, ką pasiimti iš 
gyvenimo. Taigi... — Jis pasitraukė nuo terasos pakraš- 
čio. — Gal geriau eikime, kol nepasinėrėme per giliai. 

Kol jis lūkuriavo sumokėti sąskaitą, iš restorano iš- 
ėjau į saulės nutviekstą aikštę. Tarsi negarsiai Žagsėda- 
mas, fontanas aukštyn svaidė vandens čiurkšles. Atsisė- 
dau ant baseino krašto ir žiūrėjau į raibuliuojantį van- 
denį. 

Galbūt aš atrodžiau kaip turistė, ištiesusi savo su- 
kaitusias, pavargusias kojas. Tačiau iš tikrųjų, stengda- 
masi atgauti vidinę pusiausvyrą, aš kovojau su mane 
užvaldžiusiu idiotizmu. Buvau kupina ilgesio, kurio ne- 
kenčiau, kuriuo bjaurėjausi, troškau, kad Filipas prieitų 
prie manęs, padarytų patį nekalčiausią veiksmą: paim- 
tų mano ranką, apkabintų per pečius, pagaliau, pado- 
vanotų man nors vieną iš savo retai dalijamų šypsenų. 
Žiūrėjau į vandenį ir bandžiau užkerėti, kad jame pasi- 
rodytų jo atvaizdas, į kurį galėčiau nukreipti visą savo 
neapykantą. Neabejojau, kad jis apie Vanesos dingimą 
žinojo daug daugiau, nei kad pasakė, ir tas jo šaltas, 
beveik arogantiškas atsisakymas pažvelgti į visa tai 
rimtai mane tiesiog šokiravo. Aš galiu visiškai laisvai 

pasirinkti, ką noriu pasiimti iš gyvenimo. Išsigraviruok 
tai ant savo antkapinio akmens, Filipai Kornelai... 

— Kažkoks Žmogus, — už nugaros išgirdau jo bal- 
są, — ką tik tave nufotografavo. Jo manymu, matyt, čia 
palinkus atrodai meniškai. Ir iš tikrųjų atrodai kaip Un- 
dinėlė Kopenhagoje... Tik kad ne nuoga. 

Ištiesiau kojas ir atsistojau. Stambus vyras su foto- 
aparatu man šypsojosi ir mojuodamas dėkojo, tarsi aš 
būčiau buvus specialiai paprašyta papozuoti. 

— Man patinka ši aikštė. Atvyksiu čia kada vėl. 

— Tik kitą kartą įsitikink, ar tavo automobilis nesi- 
ruošia tavęs tėkšti į sieną, lekiant penkiasdešimt mylių 
per valandą greičiu. 

— Ar kalbėjotės su Monna Alegra, kai skambinote į 
palazzo? 

— Ne, su Romola. Sužinojusi, kad tu neguli sumai- 
tota ligoninėje, ji iš palengvėjimo vos nepravirko. 

Kartu nuėjome prie automobilio, ir aš stebėjau, kaip 
jis pro mašinos priekį eina sėstis už vairo. Jo veidas rus- 
vų, su švelniu aukso atspalviu pastatų fone atrodė jaudi- 
nančiai — bent jau man ir dar keletui kitų moterų. Jau- 
dinantį veido poveikį labiau sukelia jo kontrastingumas, 
o ne bruožų taisyklingumas. Filipo veide buvo matyti aiš- 
kus paradoksalumas. Jo griežtus, tarpusavyje nesideri- 
nančius bruožus, arogantiškumą gaubė kažkoks sunkiai 
nusakomas švelnumas. Kai jis atsisėdo šalia ir užvedė 
automobilio variklį, suvokiau, kad analizė tik dar labiau 
sustiprina mano pačios susikurtą jo įvaizdį. Geriau liau- 
siuos domėjusis, kaip jis atrodo ir kaip jis elgiasi. Mažiau 
kaip po trijų savaičių vėl būsiu Londone ir daugiau jo 
niekada nebepamatysiu. Tačiau buvo panašu, kad, jei ir 
toliau tęsiu Vanesos paieškas, Anglijos galiu nebeišvysti. 

F ilipas atvežė mane iki palazzo ir į mano padėką už 
išgelbėjimą atsakė trumpu „Nėra už ką“. 

Zia Romola buvo hole. Reikšdama savo jausmus at- 
slūgus įtampai, ji atrodė šiek tiek komiškai. 

— Cara, aš taip dėkinga Dievui, kad tau nieko neat- 
sitiko. Kaip mes galėjome būti tokie neatsargūs? Taip 
nedaug trūko, kad būtum užsimušus. 

— Kaip matot, taip neatsitiko. Ir automobilis važia- 
vo nepriekaištingai, kol neįsukau į prastą kelią. 

— Bruno sako, kad, važiuojant geru keliu, vairo ge- 
dimas galėjo būti net nepastebimas. 

— Taip ir buvo. Bet tas siaubingas keliukas į jų taip 
vadinamą Negyvąją Žemę baigė sugadinti. Atsiprašau... 

— Tai mes atsiprašome. 

Besikalbėdamos mes pamažu atėjome į salone. Zia 
Romola atsisėdo, bet tuoj pat pakilo, nuėjo prie kitos 
kėdės, atsisėdo ir vėl atsistojo. Ji buvo susijaudinusi ir 
visos kėdės jai atrodė nepatogios. Liovėsi ieškojus pato- 
gios vietos ir atsistojo prie reljefiškais ornamentais pa- 
puošto židinio. 

— Kodėl tu važiavai į Izolezi, Džuljeta? 

— Norėjau sužinoti, ar nėra ten Vanesos. Maniau... 

— O, tai todėl, — pertraukė ji mane, — kad ta vieta 
netoli nuo mūsų vilos, taip? 

Šie jos žodžiai man pasiūlė išeitį iš keblios padė- 
ties, kada būtų reikėję pradėti pasakoti ilgą istoriją, at- 
vedusią mane iki Izolezi. Nieko neatsakiau, duodama 
suprasti, kad jos spėjimas teisingas. 

Zia Romola tarė: 

— Einant mišku tiesiai, iki ten tik ketvirtis mylios, 
ir, jei Vanesa ten kur nors būtų, žmonės viloje apie tai 
žinotų. Kalnų kaimeliuose paslapčių nėra. 

— Išskyrus tai, — pasakiau, — kad nėra jokių žinių 
apie jauną porą, kuri gyvena mažoje viloje tiesiog vidu- 
ry Negyvosios žemės. Niekas apie juos nieko nežino. 
Kartais savaitgaliais jie atvažiuoja ir būna ten, su nie- 
kuo nebendraudami. Izolezyje Žmonės šneka, kad tai 
neseniai susituokus pora iš Romos. 

Zia Romola net susijuokė: 

— Negi galėjai pamanyti, kad ta mergina — Vanesa! 
Esu mačius tą namą. Tokioje vietoje niekas jos nepri- 
verstų gyventi. Vanesa pripratus prie prabangos, ir, net 
ir be mamos pagalbos, turėdama savo pinigų, ji gali 
juos leisti savo malonumui. Ne, Džuljeta, tu turi susitai- 
kyti su mintimi, kad Vanesa greičiausiai... 

— Aš tikiu, kad ji gyva. 

Romola ranka perbraukė sau per veidą, tarsi ji ką 
tik būtų užkliudžius voratinklį. Pasigirdo jos tylus, kupi- 
nas nevilties atodūsis: 

— Jei aš galėčiau manyti, kad... 

Pasidarė gaila, kad nuo jos viską nuslėpiau. Ji buvo 
plepi ir kėlė gailestį bei užuojautą, bet aš ja pasitikėjau. 
Nusisukau ir nuėjau prie stalelio, ant kurio stovėjo ma- 
žos aštuonioliktojo amžiaus tabakinės. Vieną jų pakė- 
liau. Šioje pagrobimo istorijoje buvau kaip tarpininkė. 
Žinojau tai, ko nežinojo šeima, tačiau įkaitės saugumo 
sumetimais negalėjau nieko išduoti. Įkaitė? Vanesa? Bet 
ko jie nori už jos paleidimą? Kodėl, jei ji galėjo man 
slapčia išsiųsti atvirukus ir su manim susisiekti, galėjo 
vaikščioti Borgezės parke, kodėl ji nepriėjo tiesiai prie 
carabinieri? 

Romola kalbėjo toliau: 

— Filipas pasisiūlė važiuoti tavęs ieškoti. Geriau bū- 
tų buvęs kas kitas, bet neliko laiko. Galvoje sukosi viso- 
kios baisios mintys. Nieko kito, be Filipo, nebuvo. Irena 
išvykus, 0 aš vairuoti automobilio nemoku. 

— Viskas gerai, Zia Romola. Nieko neatsitiko. Pa- 
mirškime tai. 

— Tr po to jis pakvietė tave pietums Fraskatyje — 
miestelyje, kur jis ir Vanesa... 

— Nemanau, kad tai buvo tas pats restoranas. 

Atrodė, kad ji manęs negirdi. 

— Kaip jis galėjo! Bet, kita vertus, jis juk visai ne- 
turi sąžinės, ir nemanau, kad nors kiek dėl to būtų sie- 
lojęsis. — Ji ėmė pirmyn ir atgal vaikštinėti po kamba- 
rį. — Jis čia taip dažnai lankosi. Šį rytą, pavyzdžiui, 
atėjo teisindamasis, kad turįs Leo perduoti keletą an- 
gliškų laikraščių. Juk žino, kad Leo Milane, o laikraš- 
čiai gali palaukti. Jis suteikia sau teisę ateidinėti čia, 
kada tik panorėjęs. Ir šį rytą, pasiųsdama jį tavęs ieš- 
koti, aš dar labiau paskatinau jo pasipūtimą, sustipri- 
nau jo teisę dalyvauti mūsų reikaluose. Kaip aš galė- 
jau? Ak, kaip aš galėjau? 

Romola pasisuko ir žiūrėjo į didžiulį šešioliktojo am- 
žiaus veidrodį paauksuotuose rėmuose, kuris jau silpnai 
beatspindėjo, ir jos atvaizdas buvo padūmavęs, ir atrodė, 
kad ji nereali. 

— Jis visą šeimą ima pajungti savo valiai. Tai siau- 
binga. Mama protinga moteris, bet ji Malimbrozų atei- 
ties dėlei pasiryžus mokėti šios įtakos kaina. 

Romola nuėjo prie stalo, nuo kurio aš ką tik buvau 
pasitraukusi, paėmė vieną tabakinę ir ėmė ją nervingai 
sukioti tarp pirštų, ją atidarinėdama ir vėl uždarinėda- 

ma, o jos akys žaižaravo jas supančių tamsių ratilų ir 
pageltusio veido fone. 

— Kodėl aš negalėjau būti jos vietoje, — toliau kal- 
bėjo Romola. — Kodėl prieš daugelį metų, kai dar buvau 
jauna, negalėjo kas nors manęs panorėti? 

Stovėjau tylėdama, ir, kai ji atsigręžė, mane apėmė 
gilus sielvartas, jos akyse pamačius nykią vienatvę. Ro- 
mola tęsė: 

— Jei būčiau ištekėjus, vyrą būčiau įkalbėjus paim- 
ti mano pavardę ir viskas būtų buvę gerai. Būčiau turė- 
jus vaikų, sūnų... moterys mūsų šeimoje nėra nevaisin- 
gos. Malimbroza... 

Tabakinėlė išsprūdo jai iš pirštų, atsitrenkė į stalo 
kampą ir suskilo į tris gabalus, kurie nuriedėjo ant Ab- 
jusono kilimo. Romola puolė ant kelių ir ėmė graibstyti 
sudužusį porcelianą. 

— Na, tik pažiūrėk, ką aš padariau... Kodėl aš iš 
prigimties tokia nevykėlė? — Ji pakėlė į mane pasimeti- 
mo ir skausmo kupinas akis. — Kodėl aš tokia kerėpla... 
tokia bjauri... 

Atsiklaupiau šalia ir apkabinau jos kaulėtus pečius. 
Iš jos rankų atsargiai paėmiau tabakinės gabaliukus: 

— Liaukitės taip apie save galvojus. Jūs nesate nei 
nerangi, nei bjauri. Susikrimtę visi būname nevikrūs. Ir 
man taip būna: sudaužau ką nors, išlieju... Sakykite, 
kur aš galėčiau juos nunešti, kad suklijuotų, ir niekam 
apie tai neprasitarsime. 

— Tu manai, mama nesužinos? — neatlyžo Romo- 
la. — Ji viską pastebi. 

— Tuomet mes paprasčiausiai pasakysime, kad ji 
sudužo. Manote, kad ji pati nėra nieko per gyvenimą 
sudaužius. — Apžvelgiau nuostabų kambarį, meno dirbi- 

nių gausybę. — Čia tiek visko daug, kad Nonna nepaste- 
bės trūkstant vieno mažo daiktelio. 

— Ji pastebės tuščią tarpą ir supras, kad ten turėjo 
kažkas būti. 

Nuėjau prie atokiau kampe stovinčio stalo, nukrauto 
miniatiūromis ir stikliniais įdėklais, kuriuose buvo raš- 
tuoto šilko su perlamutriniais papuošimais vėduoklės. 

— Paimkime ką nors iš čia ir padėkime vietoj sudu- 
žusios tabakinės. 

Romola, rodės, manęs negirdėjo. Ji tarsi pati su sa- 
vim lėtai kalbėjo keistu, verksmingu balsu: 

— Mes turime tiek daug... Rūsiuose dėžių dėžės pri- 
krautos visokiausių daiktų... daiktų, kurių mes net ne- 
same matę... niekas nemato... 

— Tuomet aš nusileisiu žemyn ir pažiūrėsiu, kas ten 
yra. Štai paimkite šukes ir pasiteiraukite, ar galima šią 
tabakinę suklijuoti. Kol suklijuos, pastatyti jos vietoj ką 
nors surasiu rūsyje. 

Ji stovėjo priešais mane kaip bejėgė mergaitė seny- 
vos moters veidu. 

— Eikite, — paraginau. — Eikite ir kur nors ją nu- 
neškite. Padarykite tai dabar. 

— Dar per anksti. Parduotuvės bus uždarytos. Žino- 
ma, siesta. Bet kai tik galėsiu, nunešiu ją į Džuturną. 

Man net širdis krūtinėj apsivertė. Jei pardavėjas 
pavartytų užsakymų knygas, jis surastų, kad opalo ir 
rubinų auskarai, kurių vienas guli mano rankinuke, bu- 
vo daryti Malimbrozų užsakymu. Tada jis galėtų užsi- 
minti, kad buvo užsukus jauna moteris ir pranešė radus 
vieną iš tų auskarų, bet atsisakė jį palikti. Nieko nega- 
lėjau padaryti, kad užkirsčiau kelią šiai itin nepalankiai 
situacijai, nebent tik suspausti kumštį ir viltis, kad aus- 

karai buvo daryti taip seniai, jog įrašų apie juos nebe- 
suras. 

— Eisiu į rūsį, pažiūrėsiu, ką ten galima rasti, — 
pasakiau. 

— Ten yra tamsi ąžuolinė išdrožinėtu priekiu skry- 
nia, — pasakė Romola vienišo ir apleisto žmogaus bal- 
su. — Joje galima surasti kažką panašaus. 

Ji tai ištiesdavo, tai vėl sugniauždavo delną su por- 
celiano šukėmis ir buvo panašu, kad tuoj tuoj gali įsi- 
pjauti. 

— Greitai jas suvyniokite, — pasakiau. — Kol Nonna 
jų nepamatė. 

— Ji ilsisi arba bent jau nori, kad mes taip manytu- 
me. Abejoju, ar mama kada nors iš tikrųjų ilsisi. Ji gu- 
li ant savo didelės dieninės sofos ir sprendžia įvairias 
problemas. 

Palikus ją, išėjau pro į tarnų patalpas vedančias 
duris, stengdamasi prisiminti, kurios iš klaidžios gausy- 
bės durų veda į rūsį. Bet kai tik jas pamačiau, iš karto 
atpažinau. Durys buvo nežmoniškai sunkios, apkausty- 
tos geležimi, todėl prireikė abiejų rankų, kad jas šiaip 
taip atidaryčiau. Kurį laiką stovėjau sraigtinių laiptų 
viršuje, prisimindama, kaip vaikystėje, kupina baimės 
jaudulio, kartu su Vanesa šiais laiptais leidausi žemyn, 
o ji kikendama man pasakojo, kaip senovėje rūsiai bu- 
vę vienas iš pirmųjų romėnų kalėjimų. Mano kūnas nu- 
ėjo pagaugais, kai ji pasakė, kad tie rūsiai tikrai buvo 
dalis katakombų, kurios kaip koriai tęsiasi po senovės 
Roma. Zia Romola ją griežtai subarė, kad nekvailiotų — 
jokių skeletų rūsiuose nėra buvę. 

Tada Vanesa pasakė: „Bet žmonės buvo įkalinti, ir 
kai kurie iš jų mirė, todėl čia turėtų būti vaiduoklių“. 

Romola į tai atsakius: „Vaiduokliai gyvena virš Žemės, 
cara“. 

Bet mes jos nesupratome ir toliau viena kitą gąsdi- 
nome kraują stingdančiais prasimanymais apie numirė- 
lius, kol, išgirdus mūsų klyksmus, žemyn nenusileido 
Gizela ir nenutraukė mūsų šėlsmo, dar nespėjus mums 
įsivaryti isterijos savo viena už kitą išradingesnėmis iš- 
monėmis. 

Rūsiai buvo paversti sandėliais. Atidarinėdamos di- 
džiulius lagaminus, rasdavome balinių suknelių, didelių 
ir mažų puošnių plunksnų, nėrinių, ir visu tuo išsipuoš- 
davome. Vanesa netgi buvo iš viršaus atitempus sunkų 
veidrodį, kad galėtume į save pasižiūrėti, kaip atrodome 
apsimuturiavusios, vos galėdamos pajudėti tarp tamsiai 
raudonų ir ryškaus smaragdinio žalumo satinų. Susiplo- 
ję sabalų kailiai, galvos papuošalai iš rojaus paukščių 
plunksnų — viskas atsidavė kažkokiais chemikalais nuo 
kandžių. 

Nepaisant pro senovę menančius akmenis besi- 
skverbiančio šalčio, tas senovinių skrynių, nebereikalin- 
gų baldų, rietuvėmis sukrautų paveikslų pasaulis buvo 
gana svetingas. Čia buvo apdulkėjusi liutnia ir spine- 
tas*, ant kurio dar buvo išlikę nustabiai žvilgančio jo 
paviršiaus lopai. Uždegiau elektros lempas, nes vienin- 
telė šviesa sklido tik pro nedidelį langelį su grotomis, 
ant kurių buvo apsivynioję oleandrai, ir jų rausvi žiedai 
kyšojo pro masyvių grotų ornamentus. 

Žvilgantis Irenos abisinietiškas katinas Lojolas tu- 
pėjo ir nemirksėdamas spoksojo į mane. Priėjau arčiau 
prie aukštai esančių grotelių ir sušukau: „Jei tu nori 


* Styginis klavišinis muzikos instrumentas, nedidelis 
klavesinas. 

užeiti, susirask kitą kelią. Pro čia aš negaliu tavęs įleis- 
ti“. Katinas man mirktelėjo, jis buvo toks žvilgantis, iš- 
didus ir puikus. 

Klaidžiojau rūsiais po jų aukštais skliautais, įjungi- 
nėdama šviesą ir ieškodama išdrožinėtos ąžuolinės 
skrynios. Galiausiai suradau ją pačiame tamsiausiame 
rūsyje. Dangtis buvo labai sunkus, ir man prireikė dide- 
lių pastangų jį pakelti. Viduje gulintys daiktai buvo su- 
vynioti į popierių, sudėti į specialias dėžutes ir net su- 
rišti į jau sudūlėjusio šilko ryšulėlius. Suradau keletą 
senų tabakinių ir išsirinkau vieną su piemenaitės pieši- 
niu, kurį supo paauksuoti užraitai. Tabakinė buvo labai 
panaši į Romolos sudaužytąją. 

Uždariau skrynią ir pro didžiules skliautų arkas nu- 
ėjau į pirmąjį rūsį. Lojolas tebetupėjo atsisukęs į grotas 
ir saulės atokaitoje snūduriavo. Negalėjau atsilaikyti pa- 
gundai nueiti prie cassone, kurioje su Vanesa buvome 
radę kažkada buvusių puikiais rūbų. Dievai žino, kam 
jie buvo laikomi, jei Malimbrozos sentimentų nepripaži- 
no. Pasilenkiau, pažvelgiau į vidų ir pradėjau traukti iš 
jos aksomus ir satinus. Jie dabar atrodė labiau išblukę 
ir apdulkėję nei tie, kokius juos prisiminiau iš ano kar- 
to, bet visiškai nepaliesti kandžių. Pagalvojau, kaip juos 
norėtų įsigyti koks nors muziejus, kuris išsaugotų jų 
pirminį Žavesį. 

Šalia tos cassone buvo ir kita skrynia, kurią, rodos, 
taip pat prisiminiau. Ji buvo pilna knygų. Tos knygos 
buvo senos, odiniais viršeliais, daugiausia italų klasika, 
bet suradau ir keletą nedidelių, raudonais viršeliais 
knygų su reljefiniu Malimbrozų giminės herbu. Paėmiau 
vieną jų ir atsiverčiau. Tai buvo prieš kokius keturioli- 
ka metų rašytas dienoraštis, ir pirmame puslapyje pa- 

svirusiu, kampuotu braižu plonyte linija buvo išvedžio- 
ta: „Luciana Malimbrosa“. 

Stebėjaus, kaip Malimbrozos galėjo dienoraščius nu- 
grūsti į sandėlį. Tačiau, kita vertus, jau seniai mirusi Lu- 
čiana daugelį metų tebuvo tik tyli, žavi senutė. Dienoraš- 
tyje tikriausiai aprašyti nuobodūs šeimos kasdieninio 
gyvenimo dalykai, todėl niekas nė nepagalvojo, kad jį 
verta laikyti viršuje, Leo bibliotekoje, kartu su naujau- 
siais leidiniais. 

Atverčiau knygą ir ėmiau skaityti kampuota rašyse- 
na plona linija išraizgytą rašinį. Suprasti nebuvo labai 
lengva. Dienoraštyje buvo trumpi, bet tikslūs aprašymai 
žmonių, kurių pavardės man nieko nesakė. Tačiau paste- 
bėjimai buvo kandūs, prasiskverbiantys iki esmės, ir, 
nors daug metų Lučiana buvo kurčia, galėjai jausti, kaip 
dienoraščio puslapiuose pulsuoja gyvenimas moters, pro 
kurios akis nepraslydo niekas iš to, kas vyko aplinkui. 

Nors man buvo nepažįstami vardai šeimos draugų, 
apie kuriuos ji rašė, jų vaizdingi aprašymai man buvo 
įdomūs, vietomis net jaudinantys, ir, kiek spėjau perskai- 
tyti, teikiantys malonumą. Pasikišau knygą po pažastimi, 
uždariau skrynią, paėmiau tabakinėlę ir, išėjus iš rūsių, 
užgulus visu savo svoriu uždariau jų sunkias duris. 

Zia Romola nervingai manęs laukė salone. Tabaki- 
nėlę pastačiau į tarpą tarp kitų ant stalo buvusių daiktų. 

— Piešinys ant dangtelio nėra labai jau panašus į 
tą, kuris buvo ant sudaužytosios tabakinės, bet abejoju, 
ar kas nors tai pastebės, — pasakiau. 

Romola žiūrėjo į mano laikomą knygą. 

— Kas tai? 

— Dienoraštis, — atsakiau. — Vienas iš Nonnos Lu- 
čianos dienoraščių. Tikiuosi, niekas nesupyks, kad, pra- 

ėjus tiek laiko, aš jį pasklaidysiu. O gal manote, kad 
man nederėtų šito daryti? 

— Kodėl gi ne? — abejingai atsakė Romola. — Ne- 
manau, kad jame rastum ką nors itin įdomaus. Nonna 
Lučiana buvo visiškai kurčia. Sunku patikėti, kad ji bū- 
tų galėjus daug žinoti apie tai, kas vyko. Ji tikriausiai 
gyveno paskendus savo įsivaizdavimuose. 

Nieko neužsiminiau apie kelias vaizdingai parašytas 
ištraukas, kurias buvau spėjus perskaityti. Labai abejo- 
jau, ar tai buvo vienas iš tų dienoraščių, kurie gali pa- 
keisti istorijos eigą — net ir Malimbrozų istorijos. 

— Ačiū, kad suradai tabakinę, Džuljeta, — tarė Ro- 
mola. — Tikėkimės, kad mama nepastebės. 

Ji pakilnojo ant popieriaus lapo su Malimbrozų her- 
bu sudėtas šukes ir, atsigręžus į mane, nusišypsojo. Pa- 
likau ją, žvilgčiojančią į laikrodį ir laukiančią, kada ati- 
darys Džuturną. 

Holu praėjo Irena, skleisdama aplink sandalo me- 
džio ir jazminų kvapą. Nežinau, kokie tai buvo kvepa- 
lai, bet tas kvapas buvo sodrus ir jaudinantis, ir spėjau, 
kad vyrams — taip pat. Ant rankų ji laikė katiną, kuris 
per jos petį išdidžiai į mane žvelgė savo auksaspalvėmis 
akimis. 

Sode ant stogo negailestingai plieskė saulė, todėl susi- 
radau kėdę kažkokių mažų medelių pavėsyje, užmečiau 
kojas ant kėdutės kojoms pasidėti ir atsiverčiau dieno- 
raštį. Vanesa buvo sakiusi, kad Lučiana niekada nemė- 
go savo marčios. Tai buvo išdėstyta kampuotu, plona li- 
nija suregztu raštu: 

„Alegra atėjo į šį pasaulį, nepritikdama savo kartai. 
Ji priklauso praeičiai, viduramžių karalienių diktatorių 
epochai. Ji griežta, viską apskaičiuojanti ir talentinga. 
Įtariu, kad jei mano sūnus būtų buvęs fiziškai stiprus 
vyras, ji nebūtų už jo tekėjusi. Kai numirsiu, ji grei- 
čiausiai sunaikins šiuos dienoraščius, jų net nepaskai- 
čius. Esu tikra, jog tai, ką aš galvoju, jos nė trupučio 
nedomina. Net jei ir perskaičius sužinotų, ką aš apie ją 
manau, tai jos nė kiek nenuliūdintų“. 

Verčiau puslapį po puslapio. Kažkas atvyko į rūmus 
oficialiems pusryčiams. O štai kviestiniai pietūs. Visa 
šeima vyko į operą. „O, kaip mane išvargino „Cosi Fan 
Tutti“*!"... 

Maždaug po pusės metų Lučiana rašė: „Romola 
liūdna ir nusivylus moteris, gyvenanti savo nemokan- 
čios užjausti motinos šešėlyje“... Apie Vanesą: „Ji kaip 
liepsna. Kad tik savęs nesudegintų . 

Atverčiau kitos dienos įrašą. 

„Šįryt buvau nuėjusi aplankyti Flavijos ir Konsue- 
los. Jiedvi panašios į savo čiulbaujančius paukštelius. 
Nežinau, kiek ir ko Alegra joms yra papasakojusi, bet 
jaučiu, kad jos nieko nežino. Visa tai neteisinga, bet 


* V. A. Mocarto opera „Visos jos tokios“ (it.). 

mano prieštaravimai beprasmiai. Jie sako, kad savo 
amžiuje žmogus pats užsitarnauja tai, kaip su juo elgia- 
masi ir kas apie jį kalbama. Tuos pačius žodžius galima 
pritaikyti ir mano šeimai. Ją turi ištikti tragedija, kurios 
ji nusipelnė.“ 

Žiūrėdama į rausvai violetinius krūmokšnio meta- 
mus šešėlius, suraukiau antakius. Galėjau tik spėlioti, 
kad Lučiana kalba apie kažkokią šeimos paslaptį, šne- 
kėti apie kurią buvo draudžiama. Žinoma, tai galėjo bū- 
ti ir koks mažareikšmis dalykas. Lučiana buvo sena, jos 
gyvenimas gana ribotas, todėl net ir visai menkas nesu- 
sipratimas jai galėjo pasirodyti baisiai svarbus. Čia pat 
man kilo mintis, kad galiu aplankyti tas tetule:, kurios 
dabar turėtų būti labai labai senos. Prisiminiau, kokios 
jos man buvo geros, kai mane, mažą mergaitę, nuvedė 
į jų daugybe baldų ir daiktų užgriozdintą namą netoli 
Vatikano. 

Pravertus dar kelis puslapius, pamačiau savo var- 
dą. „Mažoji Džuljeta. Negali be susijaudinimo žiūrėti į 
šį kerintį vaiką. Tačiau ji labai lengvai pažeidžiama. Jai 
teks patirti skausmo, ir tai mane labai liūdina, nes aš 
ją pamilau. Kodėl gerasis Dievulis leidžia, kad bran- 
giausi žmonės labiausiai kentėtų?“ 

Sukrėsta tų apie mane parašytų žodžių, užverčiau 
dienoraštį. Tąkart būdama Romoje, su NMonna Lučiana 
taip retai matydavaus. Retkarčiais ji pasikviesdavo ma- 
ne ir sekdavo pasakojimus apie senovės Romą. Aiškiau- 
siai apie ją prisiminiau du dalykus: nuostabų soliterį* 
ant jos liesos rankos ir jos kambaryje visuomet tvyran- 
tį rožių kvapą. 


* Atskirai įtaisytas stambus briliantas. 

Akis įbedus žiūrėjau į priešais esančią baliustradą, 
kurią dengė rožių ir jazminų uždanga. Sode tvyrojo tarsi 
kokių smilkalų kvapas, daugiau jaudinęs, negu raminęs. 
Žieduose dūzgė bitės. Toli apačioje, stengdamiesi pirmieji 
pasiekti ir pravažiuoti sankryžas ir šviesoforus, lenkty- 
niavo automobiliai. Norėjau čia tingiai tysoti ir skaityti, 
bet iš siestos pabudusio miesto sujudimas ir man sukėlė 
kažkokį nerimą. Dienoraštį su seniai mirusios moters 
mintimis bus galima paskaityti ir laisvalaikiu. 

Atsikėliau ir nuėjau prie terasos pakraščio. Iš čia, 
pažvelgus žemyn, matėsi aplinkinių namų stogai ir se- 
nieji palazzo, kuriuose buvo Filipo butas. Terasos lan- 
gus dengė ilgi tentai iš audinio su raudonais ruožais, ir, 
man bežiūrint, iš jų paunksmės į saulę išėjo du žmonės. 
Vyras ir moteris. Iš tokio nuotolio negalėjau atpažinti 
vyriškio, bet baltą žaliais apvadais suknutę buvau visai 
neseniai mačius. Ja vilkėjo Irena, kai stovėjo hole, ant 
rankų laikydama savo katiną. 

Juos stebėdama, jaučiausi slapta įsibrovus į svetimus 
reikalus. Ir tikrai, vertinant tiesiai, susidarė įspūdis, tar- 
si slapstyčiaus už vienos iš vazų su pelargonijomis Filipo 
rūmų sode ant stogo. Norėjau nusigręžti ir negalėjau. 
Laikiausi įsitvėrus saulėje įkaitusios akmeninės baliustra- 
dos ir mačiau, kaip Irena pasisuko ir kažką pasakė. Ma- 
čiau, kaip Filipas jos link ištiesė ranką. Kurį laiką abu 
stovėjo nejudėdami. Po to dingo tento šešėlyje. 

Tada ir aš apsigręžiau, nulėkiau į savo miegamąjį, 
dienoraštį padėjau ant staliuko prie lovos, priėjau prie 
veidrodžio ir ėmiau šukuotis. Iš veidrodžio į mane spok- 
sojo piktas veidas. Buvo gėda pačiai sau prisipažinti, kad 
pasijutau išduota. Filipui Kornelui aš buvau niekas, ir, 
logiškai galvojant, ir man jis turėjo būti niekas, gal tik 

įtariamasis, kuris apie Vanesos dingimą žinojo daugiau, 
nei pasakė. Sprendžiant iš to, kas man buvo žinoma, jis 
galėjo būti aktyvus mano priešas, tas, kuris pasiuntė ma- 
ne į butą Via Campisolo, tas, kuris žinojo, kas į mane 
sviedė mirtį nešantį daiktą Artemidės viloje. Net jei dėl 
visų šitų dalykų jis ir nekaltas, jis man nedavė jokio pre- 
teksto, kad dabar turėčiau niršti dėl matytos scenos. 
Alegros sukurptas planas neturėjo nieko bendro su ma- 
nim, pašaliniu asmeniu Malimbrozų rūmuose, atsidūru- 
siu ten, lėmus gerai, o gal — blogai lemčiai. Vaikščiojau 
po kambarį galvodama, ką toliau daryti. Turistinės Ro- 
mos pramogos gali palaukti. Pakedenau gvaizdūnes sela- 
dono vazoje, sulanksčiau kaklaskarę, išsiėmiau du Vane- 
sos atvirukus ir dar kartą juos perskaičiau. Prisiminus 
dienoraštį, nutaiiau aplankyti tas dvi senutes, Flaviją ir 
Konsuelą, kurias savo aprašymuose taip dažnai minėjo 
NMonna Lučiana. 

Nesibaiminau dėl to. kad jos gali būti kur nors iš- 
ėjusios. Vanesa yra sakius, kad jos niekada niekur nei- 
na, tik į bažnvčią. Bet jos gali manęs nebeprisiminti ar- 
ba nenorėti priimti. Roma — ne lengvabūdiškasis 
Londonas. Pašaliniai žmonės atsitiktinai, iš anksto nesu: 
sitarę, pas tokius žmones kaip Malimbrozos nesilanko. 
Tačiau jau pats sumanymas lipti žemyn ir kambarėlyje 
už pertvaros gulinčioje knygoje odiniais viršeliais suras- 
ti jų adresą, pats vykimas į jų nainus teikė man galimy- 
bę ištrūkti iš savo minčių ir pasinerti į kitus dalykus. 

Važiuodama taksi į Popiežiaus kvartalą netoli Piaz- 
za Farnese*, žvilgtelėjau į savo laikroduką. Rodė pusę 


* Farnezė Aleksandras — žymus XVI a. italų generolas ir 
valstybės veikėjas. 

šešių. Diena buvo kupina sukrečiančių įspūdžių. Įdomu, 
ką atneš vakaras. 

Seserys Malimbrozos gyveno niūriai atrodančioje vi- 
loje, kuri nebuvo aptverta aukšta siena. Kai langinės 
būdavo atidarytos, praeiviai galėdavo pažvelgti tiesiai į 
pirmo aukšto kambarius, užtat ant langų buvo masyvios 
geležinės grotos. 

Kai paskambinau, mane įleido aukšta, sulysusi mo- 
teris, savo išvaizda labai panaši į anglę. Man prisista- 
čius, ji nei nusišypsojo, nei davė suprasti, kad būsiu 
priimta. Mane palydėjo į nedidelį, juodojo ąžuolo bal- 
dais užgriozdintą priimamąjį, kurio sienos buvo nukabi- 
nėtos senomis fotografijomis. Ji pasiteirausianti, ar sin- 
jorinos mane priims. 

Moteris tuoj pat grįžo ir pakvietė eiti paskui ją. Ei- 
dama ilgu į namo gilumą vedančiu koridoriumi, prisimi- 
niau žodžius iš Lučianos dienoraščio: „Jaučiu, kad jos 
nieko nežino“. O gal jos žinojo, gal ir aš sužinosiu. kas 
ten buvo įvykę? Ir jei sužinosiu, ar bus iš to naudos? 
Ar praeityje Malimbrozų gyvenime buvo Kas nors tokio, 
kas užuominą Lučianos dienoraštyje susictų su tuo, kas 
nutiko Vanesai? Per daug jau nereali atrodė ši viltis. 
Per ilga metų virtinė buvo nusidriekusi tarp to, kas bu- 
vo svarbu tada, ir to, kas įvyko dabar... 

Atidarė duris, ir aš įėjau į kambarį, kuriame buvo 
tokia prieblanda, kad man prireikė kelių minučių, kol 
įsižiūrėjus pamačiau dvi smulkutes senučiukes, kurios 
mažais žingsneliais tarsi bėgte bėgo manęs pasitikti. Jos 
mane apkabino, pabučiavo į skruostą ir pakiliu balsu vis 
prisiekinėjo mane prisimenančios, negalėdamos atsi- 
džiaugti, sakydamos, koks tai nuostabus netikėtumas vėl 
mane pamatyti. Ir visą tą jų sujudimą akompanavo di- 

džiuliame narve uždarytų daugybės australiškų papūgė- 
lių čiauškėjimas. Violetinės ir geltonos, pilkšvai rausvos 
ir žydros jos lakiojo tarp savo mažyčių sūpuoklių ir sū- 
pynių, lyg šokdamos kokį nesurežisuotą paukščių baletą. 

Sėdėdamos priešais mane kėdėse su tiesiais atlošais, 
tos dvi mažos moterėlės viena per kitą be perstojo man 
bėrė klausimus. Pasisukdama tai į vieną, tai į kitą, sten- 
giausi į visus juos atsakyti, pirmą kartą gyvenime pasiju- 
tusi esanti per didelė, per tvirta, ir galvojau, ką pasaky- 
tų mano draugai, erzindavę mane dėl mano smulkumo, 
jei pamatytų šias dvi kerinčias moterėles-lėles. 

Kada aš atvažiavus? Ar ilgai jau čia esanti? Ma- 
limbrozoje! Tikrai? Išgąstingai susižvalgė, ir Flavija vos 
pastebimai papurtė galvą. Įdomu, kas ten buvo tokio, 
ko ji nenorėjo, kad sesuo pasakytų? 

Ar jau gėrusi arbatą? Papurčiau galvą, sakydama, 
kad man ji nebūtina. Pusė šešių, mano supratimu, ne- 
buvo metas arbatai gerti. Tačiau būtent toks buvo jų 
pasiūlymas. Kaip ir daugelis romiečių, jos pietaudavo 
gana vėlai. 

— Šiuo laiku mes visada pagal anglų tradicijas ge- 
riame arbatą, — pasakė Flavija. 

— Šis įprotis mums išliko nuo to laiko, kai buvome 
nuvažiavę į Angliją... 

— Ir mes negalime be šito apsieiti. 

Žiūrėdama, kaip jos truktelėjo prie židinio įrengtą 
skambutį, prisiminiau, kaip vaikystėje, kada su Vanesa 
atėjome jų aplankyti, mane prajuokino jų kalbėjimo bū- 
das, kada viena pradeda sakinį, o kita jį pabaigia, tarsi 
jiedvi būtų vienas asmuo. 

Kai arbatą atnešė, Flavija -įpylė jos į dailų žalią 
puoduką ir padavė man. 

— Tai kiniška arbata, cara... 

— Aromatizuota jazminų žiedais. 

Siurbtelėjau, pasakiau, kad arbata labai gardi, o 
mažo pyragaičio atsisakiau. 

— Iš tikrųjų norėčiau sužinoti, ar jūs man galėtu- 
mėte padėti suvokti, kodėl pradingo Vanesa. 

Jos vėl greitai klausiamai susižvalgė. 

— Tai mums visiška paslaptis. Tikiu, kad visi pada- 
rė, ką galėjo — policija, Alegros pasamdyti sekliai... 

— Kai paskutinį kartą Vanesa buvo atvažiavus mū- 
sų aplankyti, mes susirūpinome, — pasakė Konsuela. — 
Ji atrodė nepaprastai susijaudinus ir netgi labai susi- 
nervinus. Mes pagalvojome... 

— Mes pagalvojome, kad ji galbūt turi kokį meilės 
romaną, kuriam, jos manymu, mes galime nepritarti. 
Kvaila mergaitė, lyg nors kartą mes ją būtume smerkę. 

— Pasmerkimas. „Neteiskite, ir nebūsite teisiami“... 

— Mes stengiamės neteisti, — tarė Flavija. — Bet 
mums norėjosi sužinoti, kas tas vyriškis, su kuriuo ji 
buvo susitikus. 

— Vanesa pažįsta daugybę vyrų, — pasakiau. 

— Ak, bet šis buvo kas kita... 

— Matote, Džuljeta, kai mūsų draugės Ženevoje 
dukra atvažiavo pas mus į svečius, mes Leilos — tai mū- 
sų tarnaitė ir draugė, ta, kuri jus įleido, — paprašėme, 
kad viešnią nuvestų į Vatikano muziejų. Ten, terasoje, ji 
pamatė Vanesą. Ji pasakojo, kad su Vanesa buvęs kaž- 
koks vyras ir kad Vanesa atrodžiusi labai susikrimtusi. 
Ji sakė buvus tikra, kad Vanesa verkus. Po kiek laiko 
mes pasiuntėme Leilą į palazzo, kad įteiktų dovaną 
Alegrai jos gimtadienio proga, ir Leila grįžus sakė, kad, 
jai išvykstant, atvažiavęs tas vyras. 

— Ar jūs pasakėte apie tai Nonnai? 

— O taip, juk matote, kaip mes dėl Vanesos suneri- 
mome... 

— Bet Alegra dėl to visai nesirūpino. Ji tik pasakė, 
kad tas vyras esąs jų šeimos draugas, kažkoks Filipas 
Kornelas, anglas. 

Jų naujiena man neką tepadėjo, Zia Romola man 
jau buvo sakius apie Vanesos meilę Filipui. Nors man 
buvo smagu su jomis vėl pasimatyti, supratau, kad šis 
apsilankymas neatnešė jokios naudos, nes aš tikėjausi, 
kad jos papasakos ką nors tokio, kas man padės su- 
prasti, kur yra Vanesa. 

Pagalvojau apie auskarą, gulintį mano rankinuke, 
bet nusprendžiau jo nerodyti, nes tai reikalautų paaiš- 
kinimų, kurių aš negalėjau atskleisti, be to, Flavijai tai 
sukeltų bereikalingą sielvartą. Po pusvalandžio pakilau 
eiti. Jos pasiuntė Leilą, kad ši duotų nurodymą jų auto- 
mobiliu mane parvežti į palazzo. Senutės palydėjo ma- 
ne iki neįprastai, Viktorijos laikų stiliumi apstatyto holo 
su vazonuose augančiomis palmėmis ir marmuriniais 
biustais. 

Konsuela pabučiavo mane pirma ir, laikydama už 
rankos, pasisuko į seserį: 

— Kaip tu manai, gal turėtume jai papasakoti? 

— Ką papasakoti? — greitai paklausiau. 

— Ne, nereikia, — atsakė Flavija. 

— Kodėl gi ne? — Konsuela atrodė nusiteikus šiek 
tiek maištingai. — Alegra niekada nesužinos. 

Flavija perėmė iniciatyvą: 

— Jūs, be abejo, žinote, kad Vanesa buvo išvaryta iš 
palazzo, kad Alegra su ja nebepalaikė jokių ryšių? 

— Taip, visa tai Žinau. 

— Nuo tada Alegra ne kartą yra pareiškusi norą vėl 
susitikti su jumis. Dar praeitą savaitę ji sakėsi galvojan- 
ti parašyti ir pakviesti jus į Malimbrozą. 

— Ji ruošėsi mane pakviesti? Bet kodėl? — netikė- 
dama sušnibždėjau. 

— Ji ėmė jausti prieraišumą jums, — tyliai pasakė 
Flavija. 

— Tokį prieraišumą, kaip kažin ar kam daugiau yra 
jautusi... 

— Ir žinote, kai... 

— Konsuela! — piktai dėbtelėjo į ją Flavija. 

— Sinjorina, ką jūs man norėjote pasakyti? 

Konsuela išsižiojo, kažką bandydama sakyti, bet Fla- 
vija įsikišo pirma: 

— Ak, tik tai, kad, kai jūs taip netikėtai atvykote į 
palazzo, Alegra tikriausiai labai džiaugiasi. Juk tik tai, 
Konsuela? 

Kietai sučiaupus lūpas, Konsuela linktelėjo galva. 

— Cara, — ištarė Flavija ir antrą kartą pabučiavo 
mane į abu skruostus. — Būtinai vėl mus aplankyk. 

Buvau maloniai išlydėta, taip ir negavus atsakymo į 
savo klausimą. Kieme didžiuliame senoviniame automo- 
bilyje jau laukė vairuotojas. Važiuodama visą kelią mąs- 
čiau apie Malimbrozą, stengdamasi įspėti, ko pasakyti 
neleido Konsuelai, ir buvau suintriguota, nes visa tai 
buvo susiję su manimi. 

A: priėmiau pakvietimą tau atvykti į balių pas Lian- 
gente ketvirtadienį. 

Pasikvietus mane į savo darbo kambarį, Alegra ste- 
bėjo, kaip aš reaguoju, išgirdus Liangente pavardę, lyg 
ji man kažką turėtų reikšti. Klausiamu tonu tą pavardę 
pakartojau, ir Alegra paaiškino: 

— Principessa* visada rengia balių, vieną iš pasku- 
tinių, prieš Romos aukštuomenei išsiskirstant po vasar- 
namius ir jachtas. Tau tai bus proga praturtinti patir- 
tį. — Savo ilgais pirštais Alegra stumdė figūras ant 
perlamutrinės šachmatų lentos. — Eis Irena su Leo, o 
Filipą pakvietėme tau kaip palydovą. 

Mano galvoje šmėstelėjo mintis: „Jūs užsakote me- 
lodiją, o Filipas šoka...“ Tai buvo Alegros nurodymas, 
bet aš, sukaupdama savo valios jėgas, galėjau atsisaky- 
ti jam paklusti. Tomis akimirkomis, kai karštligiškai 
galvodavau, ką atsakyti, jausdavausi susidvejinus: vie- 
nas mano „aš“ beatodairiškai ir gėdingai troško eiti su 
Filipu ir, tarsi koks pakvaišęs lemingas, šokti iki savo 
žūties; o kitas ne mažiau beatodairiškai ieškojo pasitei- 
sinimų neiti. Pasakiau: 

— Ačiū jums, Monna, už pasiūlymą, bet aš... tikrai 
negaliu eiti. 

— Ir kodėl gi? 

— Aš neatsivežiau nieko... nieko, ką galėčiau tokia 
oficialia proga apsirengti. Drabužiai, aš noriu pasaky- 
ti... aš... — visiškai susipainiojau savo pasiteisinime. 

— Tai ne bėda. Balinei sukniai įsigyti Romola nuves 
tave į Fernando Guiskardo saloną. 


* Kunigaikštienė (it.). 

— Bet aš nenoriu... 

— Esi pakviesta pas mane mano gera valia, ir turė- 
si eiti. Ar tau aišku, Džuljeta? Labai norėčiau, kad ei- 
tum. — Ji tikriausiai mano veide pastebėjo maištingu- 
mą, nes toliau kalbėjo jau švelnesniu balsu: — Mes iki 
šiol dar nepasiūlėme tau jokių pramogų. Prašau, leisk 
man išreikšti tau savo geranoriškumą. 

— Jūs mane svetingai priėmėte, Nonna. Ir to dau- 
giau, negu pakanka. 

Alegra pasiekė žirgą ir perstatė jį viena pozicija ar- 
čiau karalienės. Prislopinta šviesa apšviestame kamba- 
ryje švytėjo šachmatų lenta. Žiūrėdama į galvojančią 
Nonną Alegrą, pamaniau sau: „Aš — tai dar vienas pės- 
tininkas, kurį jūs stumdote. Manimi bus pasinaudota 
tam, kad Irena su Filipu galėtų būti tame baliuje, nebi- 
jodami apkalbų. Irena, kaip ir dera, eina su savo vyru. 
Tačiau kam reikalingas visas šis manevravimas? Ar pa- 
sklido kokie nors gandai apie slaptus planus Malimbro- 
zų rūmuose? „Tos kalbos — vieni niekai. Filipas Korne- 
las draugauja su mergina iš Anglijos“. 

— Pasakyk Romolai, kad aš noriu ją matyti, — palie- 
pė NMonna Alegra. 

— Vis dėlto, aš manau... jeigu jūs kaip nors galėtu- 
mėt atsiprašyti kunigaikštienės... 

Ji šaltai į mane pažvelgė: 

— Tu paveldėjai juokingą savo motinos išdidumą. 
Prašau, Džuljeta, nebūk nuobodi. 

Ji žinojo, kad nugalėjo. Tolesni mano atsikalbinėji- 
mai būtų reiškę tik mano neišsiauklėjimą. Aš pasidaviau. 

— Labai gerai. Ačiū jums, NMonna. 

Ji grįžo prie rašomojo stalo, pakėlė kažkokius po- 
pierius ir, vėl nežiūrėdama į mane, tarė: 

— Na, padaryk tai, ko prašiau, ir atsiųsk man Ro- 
molą. Ji turi tave nuvesti pas couturiere“. 

Tolygiai ir švelniai, kaip besiiriantis ungurys, liftas 
užvežė mane į viršų. Pasibeldžiau į Zia Romolos duris 
ir perdaviau Alegros prašymą. Romola pasakė: 

— 0, man labai patinka lankytis Guiskardo salone, 
nors ten nusipirktos suknelės man niekada netinka. — 
Romola pertraukė mano bandymą paprieštarauti. — Ne- 
turiu figūros. Aš kaip kotas. Bet nesvarbu. Man bus 
malonu paprasčiausiai pasižiūrėti į apdarus. 

Paskutinysis Žodis pabrėžė mūsų pasaulių skirtin- 
gumą: drabužius, kuriuos dėvėjau, aš vadinau drabu- 
Žiais... 

Prieš išeidama pasakiau jai įmantrų komplimentą: 

— Kai matau jus einant, būtinai pagalvoju apie se- 
novės Prancūzijos rūmus — visas tas prabangių apdarų 
šnarėjimas, vaikštant chateaux**, tai turėtų būti išties 
nuostabu. 

Padėką už šį mano gana aplinkinį komplimentą ji 
išreiškė rankos palytėjimu, o kai ji nušnarėjo laiptais 
žemyn, aš nuėjau į sodą ant stogo. 

Išėjus iš po žydrų tentų, į mano veidą visa savo ga- 
lia plykstelėjo saulės kaitra. Nuo akinamo raudonumo 
liepsnagėlių, augančių prie akmeninės arkų galerijos, ku- 
ri skyrė sodą į dvi dalis daugiau dėl gražumo, o ne iš 
reikalo, man suskaudo akis. Praeidama pro fontaną, pa- 
silenkiau ir kyštelėjau pirštus į jo baseino vandenį. Nuė- 
jau į tą palazzo pusę, kur priešais stovėjo susigrūdę na- 
mai, vildamasi, ar toje plačiai nusidriekusioje namų 
“ * Moteriškų drabužių ateljė siuvėjas, jos vadovas, kurian- 


tis madas (pranc.). 
** Dvaro rūmai (pranc.). 

gausybėje — tarp vilų ir rūmų, atšlaičių terasose išsidės- 
čiusių namų — nepamatysiu kartais stogo to namo, ku- 
riame stovi pertvara iš trijų dalių. Kas jo savininkas? 
Kas gyvena tame name, kuriame Vanesa sėdėjo ir laukė? 

— A, Džuljeta, štai kur tu! 

Buvau apsupta neaiškių minčių miglos, nuo hipnoti- 
zuojančios saulės nugrimzdus lyg į kokią tuštumą, todėl 
Romolos balsas mane išgąsdino. 

— Atėjau, nes reikia tave nuvesti į Fernando Guis- 
kardo saloną, kur tu turi išsirinkti vakarinę suknelę. 
Mama jau paskambino, ir sinjora Simionata mūsų lau- 
kia. — Romola staiga susierzinus papurtė galvą. — Ma- 
ma sako, kad į principessos balių tave turi lydėti Fili- 
pas. Paklausiau jos, ar nebūtų galima įkalbinti Conte di 
Mettrivesi — jis labai elegantiškas viengungis ir puikus 
šokėjas. Bet mama nutarus kviesti Filipą. Man tai nepa- 
tinka... 

Ir man taip pat, brangioji Romola... Garsiai gi džiu- 
giu balsu pasakiau: 

— Kai dėl manes, tai, kai tik įžengsime pro duris, 
Filipas galės palikti mane vieną. Aš jausčiaus laiminga 
paprasčiausiai stebėdama ir godžiai rydama visą tą ža- 
vesį... juk pasaulyje žavesio ne taip jau daug beliko, 
tiesa? 

Romola atsiduso ir apsidairė aplinkui, tarsi tuo no- 
rėdama pasakyti, kad ją tas žavesys supa visą gyveni- 
mą, tačiau jis jai neteikia jokio pasitenkinimo. 

— Tau reikia susiruošti, cara. Mes turime susitikimą. 

| RAA Guiskardo salonas buvo niūriame name 
niūrioje gatvėje. Lyginant su visai neįspūdinga pastato 
išore, prabanga jo viduje atrodė labai netikėta. Dekore 
vyravo biskvitinė ir aukso spalvos, pagrindinio salono 
grindys buvo išklotos leopardų kailiais, iš smilkytuvų 
rūknojo smilkalai. Prabanga be kaltės jausmo; nevaržo- 
mas grožis. 

Priešais iškabinti besipuikuojantys rūbai mane su- 
glumino. Pirmą kartą nusidėjau, klausinėdama kainų, 
net kaip reikiant neapžiūrėjus apdarų. Zia Romola leng- 
vai truktelėjo mane už rankos ir sušnibždėjo: 

— Dėl kainos nesirūpink, cara. Atėjai čia išsirinkti 
drabužį, o ne kalbėti apie kainas. 

Baigiantis šou — būtent taip visa tai man atrodė — aš 
jau buvau savininkė baltos šilko suknelės, grubių veido 
bruožų Simionatos žodžiais tariant, „itin grakščių antikos 
linijų“. Bestovėdama ir belaukdama, kol suknelės apačią 
atlenkinėjo trumpinimui, svarsčiau — gal tai būtų atrodę 
ir kiek juokingai — ar kada nors jos nebus galima apsi- 
rengti kaip vestuvinės suknelės. Jei ne, tai jau įsivaizda- 
vau ją padėtą kur nors ir niekam nebereikalingą, kaip ir 
tie niekam nebereikalingi rūbai Malimbrozų rūsiuose. 

Mano kaklą apjuosė gryno aukso juostos pavidalo 
antkakle. 

— Daugiau jokių papuošalų nereikėtų, sinjorina. 

Antkaklė buvo masyvi ir nuostabiai paprasta. Lies- 
dama ją pirštais, paklausiau kainos. Man už nugaros 
stovėjusi Romola nepatenkinta atsiduso. Sinjora Simio- 
nata lengvabūdiškai tarstelėjo kainą, tarsi kalba būtų 
ėjusi apie Žemės riešutų skardinėlę. Pasakiau mananti, 
kad man būtų gerai ir kas nors kita, bet, kai Zia Romo- 
la prašneko: „Bet, Džuljeta...“, aš ją pertraukiau: 

— Turiu auksinę grandinėlę. 

Tai nevisiškai buvo tiesa, nes auksas ir paauksavi- 
mas mažiau vienas į kitą panašūs nei netikri broliai. Pa- 
sijutau atrodanti juokingai. Salone vyraujantys pasipūtė- 
liški nutylėjimai, nerašytas įstatymas, kurį aš du kartus 
pažeidžiau, klausinėdama kainų, rafinuotai reiškiamas 
anaiptol grožiu nepasižyminčios sinjoros Simionatos pra- 
našumas, tarsi parduodama šiuos daiktus, ji teiktų malo- 
nę, sukėlė manyje piktą džiūgavimą. Tiek pinigų buvo iš- 
leista tik tam, kad aš nueičiau į balių su žmogum, kuris 
greičiausiai pasikvietė mane tik dėl to, kad užkirstų kelią 
gandams apie jį patį ir gražią ištekėjusią moterį. 

Sėdėdama automobilyje spėliojau, ar tai kažkuris iš 
tarnų bus kažką nugirdęs čia arba Safyro viloje ir išdrį- 
sęs tai papasakoti kitiems, ar, galimas dalykas, kas nors 
bus matęs Ireną su Filipu jo sode ant stogo, kaip kad 
aš juodu mačiau. 

Apdarą pristatė kitą dieną. Dideliam mano nusimi- 
nimui, ten buvo ir lygi auksinė antkaklė. Romolai ste- 
bint, kaip aš atidarau aksomu išklotą dėžutę, pasakiau: 

— Bet aš jos neužsisakiau. 

— Aš pasakiau mamai, kad sinjora Simionata siūlė 
ją įsigyti. Mama paskambino ir davė paliepimus, kad tu 
ją turėtum. 

Kaip begalėdama maloningiau nusileidau ir suknelę 
pakabinau kaip flamingai rausvame Vanesos persirengi- 
mo kambaryje, o odinę dėžutę su auksine antkakle įdė- 
jau į stalčių ir nulipau žemyn padėkoti Monnai Alegrai. 
Man išeinant iš jos darbo kambario, suskambo telefo- 
nas. Po to, kai skambutis nutilo, į holą įėjo Albertas ir 
pasakė, kad skambina man. Kambarėlyje už pertvaros 
paėmiau telefono ragelį. 

Balsas buvo nepažįstamas, prikimęs ir atsargus: 

— Sinjorina... sinjorina Džuljeta? 

— Klausau. 

— A, — balsas pasikeitė. — Čia Gizela. Jei jūsų ne- 
būtų buvę, būčiau apsimetus, kad sujungė ne su tuo 
numeriu. 

— Kas atsitiko? 

— Pepis. Aš labai sunerimus. 

— Tada ar ne geriau būtų, jei jūs pasikalbėtumėte 
su sinjora? 

— Negaliu. Pepis gavo sinjorinos Vanesos atviruką, 
kuriame ji rašo, kad sinjora apie tai neturi žinoti. Jis 
taip baisiai sujaudintas, o aš negaliu jo nuraminti. Pama- 
niau, gal jūs galėtumėt čia atvažiuoti... Turiu galvoje... 

— Žinoma, atvažiuosiu. Šį rytą vykti į Grotočiarą 
jau vėloka, nes, jei nesuspėčiau grįžti iki priešpiečių, 
sinjora gali pasiteirauti, kur aš buvau, o geriau, kad ji 
nežinotų. Atvyksiu pas jus po pietų. 

„Bet juk, — pagalvojau, klausydamasi jos gausių dė- 
kojimų, — ką aš galėsiu padaryti?“ Tačiau jaučiausi sko- 
linga Gizelai už visą jos gerumą, parodytą man prieš 
daug metų, o, be to, norėjau pamatyti Pepiui atsiųstą 
atviruką. Abejojau, ar galėsiu berniuką kaip nors nura- 
minti — buvau per daug jam svetima. 

Norėjau sužinoti, ar kas nors nesiklausė lygiagrečiu 
telefonu, todėl, kai Gizela baigė kalbėti ir padėjo rage- 
lį, aš minutėlę palaukiau, ar neišgirsiu trakštelėjimo, 
kuris patvirtintų, kad kas nors iš šeimos narių klausėsi 
mūsų pokalbio. Jeigu ir klausėsi, tai dabar gudriai lau- 
kė, kol aš pirma padėsiu telefono ragelį. 

„Deufine“ jau buvo kaip reikiant suremontuotas, ir 
man buvo pasakyta, kad galiu juo naudotis, kada tik 

panorėsiu. Ėmiau galvoti apie tai, kokią dovanėlę galė- 
čiau nuvežti Pepiui. Pamaniau, gal jam patiktų angliška 
knygutė, nes man sakė, kad jis buvo gabus kalboms ir 
mėgo kalbėti angliškai. Pakeliui užsuksiu į knygyną, 
esantį Via del Babuino. 

Kambaryje tyliai suskambo telefonas. Skambino Mar- 
tinas. 

— Ar gali kartu su manim papietauti? 

— Taip, prašom. Turiu tau kai ką pasakyti. 

— O aš turiu šį tą gana nemalonaus papasakoti tau. 
Atvažiuosiu tavęs paimti apie pusę pirmos. 

Kai padėjau ragelį, į galvą atėjo mintis apie tai, 
kad kaip žmogus, dirbantis ambasadoje, jis telefonu 
kalbėjo truputį neapdairiai ir neatsargiai. Jam derėtų 
žinoti, kad tokioje vietoje, kaip Malimbroza, turėtų būti 
tuzinas ar dar daugiau lygiagrečiai įjungtų telefonų. 

Paaiškinti Monnai Alegrai, kad su Martinu vyksta- 
me į restoraną, nebuvo sunku, tačiau labai gerai žino- 
jau, kad pasimatyti su juo ji nesuinteresuota. Jai net- 
gi nerūpėjo jo draugystė su Vanesa. Britanijos amba- 
sadoje jis buvo niekas, o jeigu ir būtų buvęs kas nors, 
abejojau, ar ji kada nors būtų jį pakvietus į palazzo — 
nebuvo panašu, kad Malimbrozos būtų linkę kitiems 
teikti pramogas. Tačiau tada lieka paslaptis Alegros 
motyvai pakviesti mane pas juos paviešėti, nes buvo 
akivaizdu, kad nei mano asmeninis gyvenimas, nei 
mano draugai, net ir tai, ką aš mėgstu ir ko nemėgstu, 
jos nedomino. 

Martinas atvažiavo manęs paimti ir nuvykome į 
viešbutį Via Nazionale, kur valgėme terasoje, žiūrėdami 
į kvadratinį sodelį su virš baseino balansuojančia skais- 
čiai balta nimfa. Iš priešingos sodelio pusės, kur buvo 

Operos rūmų siena, sklido skardūs savo partiją repetuo- 
jančio tenoro tonai. 

Martinui užsiminiau apie maišelį, priekine puse į 
viršų gulėjusį ant grindų bute Via Campisolo. 

— Vakar buvau nuvažiavus į Izolezi, — pasakiau, ir 
papasakojau, kas buvo nutikę. 

Jis atsilošęs sėdėjo ir šypsojosi: 

— Važiuoji į nuošalius namus, vaikštinėji aplinkui, 
prieini prie lango uždarytomis langinėmis. Ko gi tu ga- 
lėjai tikėtis — svetingai ištiestos rankos? „Būtinai užeiki- 
te ir pavokite šeimos sidabrą. Jis visas šiame stalčiuje. 
Duosiu jums į ką suvynioti“. 

— Tu visai kaip Filipas, — pasakiau. 

— O, tai tu jam pasakojai? 

— Kadangi jis atvažiavo ir mane išgelbėjo, turėjau 
jam pasiaiškinti. 

— Nori pasakyti, kad jis važiavo visą tą ilgą kelią į 
kalnus? 

— Taip. 

— Keistas poelgis, tiesa? Juk, jei būtum pakliuvus į 
avariją, būtum buvus ligoninėj, o jei ne, tai būtum pa- 
skambinus ir paprašius pagalbos. 

Jis galvojo logiškai, taip, kaip ir aš jo vietoj būčiau 
galvojus. Atsakiau sausai: 

— Taip, jis važiavo. Galbūt jam patiko sumanymas 
išvykti į kaimą. 

— Su tavim kelio gale? 

— Ne. Nebent... — Nutilau ir pagalvojau, kad Marti- 
nas turi žinoti net mano įtarinėjimus. — Nebent jis žino- 
jo, kas gyvena Artemidės viloje, ir norėjo pasižiūrėti, ar 
aš, pasiklausinėjus kaime, kaip nors būsiu radus kelią į 
Negyvąją Žemę. 

— Ir apskritai, per daug jau laiku padarytas tas Ro- 
molos Malimbrozos sprendimas paskui tave pasiųsti Fi- 
lipą. Ir jo santykiai su Vanesos šeima atrodo pernelyg 
jau draugiški. Įdomu kodėl? Tokią padėtį visuomenėje 
užimantys romėnai atvykėlių paprastai nesutinka iš- 
skėstomis rankomis. Kur yra sąsaja? 

Atsakyti jam į šį klausimą negalėjau. Jis klausinėjo 
toliau: 

— Tas Kornelas. O jeigu Malimbrozos įtaria, kad jis 
turi ką nors bendra su Vanesos dingimu, jei tu sakai, 
kad jis matė ją paskutinis? O jeigu jie atlieka nedidelį 
asmeninį tyrimą? 

— Galimas dalykas. 

Lėkštėje knebinėjau jūros liežuvį. Jis buvo apibars- 
tytas kvapniais prieskoniais. Vynas mano taurėje buvo 
blyškiai auksinis kaip žiemos saulė. Martinas tarė: 

— Visa tai man kelia nemalonų įtarimą. Apie tai tau 
ir užsiminiau, kai kalbėjomės telefonu. 

— Kažkas manyje to klausytis nenori, — pasakiau. — 
Bet tęsk. 

— Tarkim, kad Vanesa su tuo Kornelu susiginčijo. 
Tarkim, įsiutęs jis jai sudavė, ji parkrito ir susitrenkė 
galvą. 

— Ir kas tada? 

— Ir ji mirė kur nors kalnuose, kur jos niekas iki 
šiol nesuranda. Arba — jis ją užkasė. 

Atrodė, kad mano balsas užstrigo gerklėje ir, šiaip 
taip išsilaisvinęs, su gargždesiu prasiveržė: 

— Bet aš ją mačiau... 

— O gal kažką, ja apsimetusią? Nepamiršk, kad 
merginos veidą tu matei, kai ji stovėjo kitoje gatvės pu- 
sėje, o Via Veneto plati. 

— O... O... atvirukai? 

— Nebūtų sunku nukopijuoti jos skubotą rašyseną ir 
netgi jos piešimo būdą. 

Pažvelgiau į jį, apimta siaubo: 

— Zia Romola taip pat sako, kad Vanesa žuvus, bet 
aš... Aš negaliu... Martinai, ji tokia kupina gyvenimo 
džiaugsmo. Vanesa ir... ir... mirtis... kažkaip nesiderina. 

Užsikirsdama lemenau tuos žodžius, suprasdama, 
kad neigti Vanesos mirtingumą yra tas pat, kaip neigti 
metų laikų kaitą. Nepaisant to, suradau kitą paneigimą: 

— Bet jeigu ji nebegyva, kodėl tada kažkas stengia- 
si mane nugalabyti? Kodėl manęs nepalikus visiškoj ne- 
žinioj, nieko nedarant? Kam reikia mane skatinti tęsti 
paiešką? 

— Galbūt todėl, kad jis — arba jie — žino, kad tu at- 
kakli ir kad ketini sužinoti viską, kas tik galima. Todėl 
ir vedžioja už nosies, verčia pašokti. 

— Mirties šokį, — sudrebėjus ištariau. 

— Štai kodėl geriausia, ką gali padaryti, tai sudaryti 
galimybę visiems patikėti, kad lioveis ieškojus Vanesos. 

— Aš nesilioviau. 

— Aš tą žinau, bet telieka tai mudviejų paslaptis. 
Mes turime tęsti paieškas, ir darysime tai kartu. Bet 
kažkas iš mūsų aplinkos yra jos priešas, taip pat ir 
mudviejų priešas. Juo gali būti kas nors iš šeimos narių 
arba artimai su šeima susijęs... 

— Kornelas? 

— Galbūt. 

Vienu kartu pakėlėme savo vyno taures. Begeriant 
atrodė, kad atsiduodame makabriško tosto palaimai. 

V.aiiau tą popietę vykau į Safyro vilą. Važiavau keliu 
tolyn, o didingi griuvėsiai stūksojo iškilę virš judrios, 
dar neatlėgusiu dienos karščiu alsuojančios Romos. 
Senasis Paolas atidarė vartus, ir ilga pušų, bugienių ir 
kedrų alėja nuvažiavau link namo. Tolėliau pastebėjau 
jaudinantį ryškiu savo žalumu lopinėlį ir, užuot lipusi 
laiptais link durų, nuėjau palei namą. Apačioje, visža- 
lio ąžuolo paunksmėje, pamačiau sėdinčią Gizelą. Žie- 
duose skendinčiomis terasomis nusileidau žemyn ir to- 
liau ėjau tarp apkarpytų stačiakampio formos gyva- 
tvorių, pro nedidelį baltą paviljoną su trimis dorėninė- 
mis kolonomis, kuriomis, tiesdamos savo ūsus, aukštyn 
vijosi pilkšvai žalios vistarijos. Ant nuostabaus sodo 
auksą žėrė vaiskūs saulės spinduliai, visur tvyrojo sod- 
rus kvapniųjų augalų aromatas, tarsi pats oras jį būtų 
iškvėpęs. 

Gizela buvo palinkusi prie siuvinio, todėl mano žings- 
nius išgirdo tik man priėjus visai arti. Ji pakėlė akis, nu- 
metė siuvinį ant balto geležinių pinučių stalelio ir nuste- 
bus garsiai ištarė mano vardą. 

— Ak, sinjorina, ačiū, kad atvykote. Gal man nerei- 
kėjo jūsų kviesti, bet jūs man buvot pažadėjus... 

— Taip, buvau. 

— Prašom sėstis. Išnešiu į lauką kavos. O gal jums 
labiau patiktų viduje? 

— Čia, — pasakiau ir palaimingai nugrimzdau į kė- 
dę. — Kur Pepis? 

— Jis kažkur važinėjasi su savo triratuku. Buvo taip 
baisiai susijaudinęs, kad Marija patarė paskambinti sin- 
jorai. Bet aš to daryti nenorėjau. Po kiek laiko mums 

šiaip taip pavyko jį nuraminti, ir jis buvo trumpam už- 
snūdęs. Buvo toks nusikamavęs. Dabar žaidžia, bet ne- 
linksmas. Atnešiu dabar kavą ir sinjorinos atviruką. 

Būdamas kažkur sodo pakrašty, Pepis mane pama- 
tė ir dabar, mindamas triratuką, važiavo artyn. Atsisto- 
jau ir nuėjau jo pasitikti. Jis pastatė triratuką ant tako 
ir mandagiai ištiesė man ranką: 

— Laba diena, Z-zia Džuljeta. 

Įdomu, ar jis pats nuo ano vakaro prisiminė, kad 
aš anglė, ar Gizela jam priminė? Paėmiau jį už rankos 
ir, nuėję prie kėdžių, susėdome ir pradėjome kalbėtis. 
Ar jis dalį savo atostogų praleis, išplaukdamas į jūrą? 
Jis be entuziazmo atsakė, kad liepos mėnesį jie visi iš- 
plauks jachta. 

— B-būsime išplaukę ištisas s-savaites. 

— Tai bus puiku. 

— Taip... 

— Neatrodo, kad tai tave labai džiugintų. 

— Džiugintų? — jis galvodamas susiraukė. 

Paaiškinau itališkai. 

— AĄ-a, aš nemėgstu jūroje plaukioti jachta. — An- 
gliškai jis kalbėjo aiškiai, bet truputį nenatūraliai. Išsi- 
laisvino iš laikiusios jį apglėbus mano rankos ir sukry- 
žiuotomis kojomis atsisėdo ant žolės. — Aš mėgstu būti 
jūros viduje. Ostijoje aš m-maudausi, bet Monna nelabai 
nori, kad aš važiuočiau į Ostiją. 

— Kodėl? 

Iš viršaus pažvelgiau į jo liesą kaklą ir petukus: 
smulkučiai kauliukai buvo išsišovę kaip varlytės. 

— V-vasarą ten būna labai daug ž-žmonių, ir Nonna 
sako, kad ten, kur yra daug žmonių, g-galima p-pasi- 
gauti dalykų, blogų dalykų, ir susirgti. 


230 


Pagalvojau, kad keli paprasčiausi mikrobai padidin- 
tų jo atsparumą labiau, nei laikymas izoliuotai. 

— K-kodėl jūs atvažiavote p-pas mus? — paklausė 
be nuoširdaus susidomėjimo, tarsi jį būtų mokę bendra- 
vimo etiketo, bet jam tų taisyklių laikymasis būtų buvęs 
nemalonus. 

— Puiki diena, todėl nutariau pasivažinėti. 

— Aš noriu, kad atvažiuotų Vanesa. 

Gizela atnešė kavą ir padėjo ją ant stalelio. 

— Pepi, caro, eik pažaisti. Ir būk geras berniukas, 
nunešk šį mano siuvinį į vidų, gerai? — Gizela tiesė jam 
savo siuvinį. Bet Pepis stebėjo, kaip ji kitą ranką įkiša į 
didžiulę savo sijono kišenę ir ištraukia atviruką. 

— Ne, ne. Aš n-neisiu Ž-žaisti, — jis staiga užsiplies- 
kė. — Čia mano atvirukas. Jį man atsiuntė Vanesa. — Jis 
pabandė ištraukti atviruką iš Gizelos rankos. — Jūs 
n-neturite t-teisės p-paimti to, k-kas man p-priklauso. 
Aš p-pasakysiu Monnai. Pasakysiu... 

— Pepi, — pasilenkiau į priekį, — galima man tik į jį 
pažiūrėti? Man patinka Vanesos atvirukai. Matai... — Jo 
veide pastebėjus kylantį maištingumą, skubiai pridū- 
riau: — Atvirukai ne tas pat, kaip laiškai. Kai žmonės 
nori parašyti ką nors labai asmeniško, jie rašo laišką, 
įdeda jį į voką ir užklijuoja. Atvirukai yra kas kita. 

Jis abejodamas atidžiai pažvelgė į mane: 

— Bet aš galėsiu jį p-pasiimti? 

— Žinoma, jis tavo. 

Gūžtelėjes pečiais, jis sutiko ir nepatikliai pažvelgė 
į Gizelą, kuri tebelaikė lininę skepetą, iš kurios ji kažką 
siuvo. 

— Pepi, prašau, nunešk šitą į vidų, o tada gali bė- 
gioti ir Žaisti. Sinjorina po ilgo kelio pavargus. Pailsėjus 
ji su tavimi pasišnekės. 

— Aš nenoriu ž-žaisti. Man neįdomu žaisti v-vie- 
nam. Man čia nepatinka. K-kodėl aš negaliu grįžti į Ro- 
mą? Aš noriu eiti į mokyklą... — tai kylančia, tai krin- 
tančia intonacija išdainavo Pepis. 

Gizela sugriebė jį už rankos. 

— Virtuvėje tau yra kai ko skanaus, — meiliai įkal- 
binėjo jį Gizela. — Marija iškepė cavallucci*. 

— Jei aš nueičiau ir atsineščiau k-keletą, ar galė- 
čiau juos valgyti čia, su jumis? 

— Nueik ir pažiūrėk, ką pasakys Marija. 

Pepis nenoriai, vilkdamas kojas, nuėjo takais tarp 
vazonų su gėlėmis ir lauro gyvatvorių. 

Gizela paaiškino: 

— Cavallucci — tai meduoliai, ir Pepis juos mėgsta. 
Bet jie dar orkaitėje, todėl jam teks palaukti. Marija jį 
užims. Štai atvirukas. 

Paėmiau jį. 


Nepamiršk manęs, brangusis Pepi, nes aš visados tave 
prisiminsiu. Ir retkarčiais tu mane pamatysi. Bet tu privalai 
niekam apie tai nesakyti. 


Atverčiau kitą atviruko pusę. Joje pamačiau eskiziš- 
ką piešinį, kuriame buvo pavaizduotas lovoje sėdintis 
berniukas, žiūrintis į permatomą Vanesą — merginą-vai- 
duoklę... 

— Jis atėjo paštu? 

Gizela papurtė galvą: 

— Šį rytą radau jį pakištą po Pepio žaidimų kamba- 
rio durimis. Jis pusryčiavo, todėl aš pirma pamačiau. 


* Arkliukai (it.). 

— Kažkas buvo įėjęs į namą... 

— O, ne. Jo žaidimų kambario durys išeina tiesiai į 
sodą, štai iš tos pusės. — Gizela parodė už mažojo pavil- 
jono. — Kas nors galėjo prisėlinti terasos laiptais ir 
įmesti atviruką į kambarį, ir jis nukrito ant grindų. 

— Bet kas galėjo patekti pro vartus? 

— Be Paolo žinios — niekas. Bet galima įeiti pro tar- 
pą gyvatvorėje nuošaliam sodo pakrašty. 

— Kas apie tai galėtų žinoti? 

Gizela gūžtelėjo pečiais: 

— O, bet kas. Vilos bokštas matyti iš tolo. Mes ant 
kalvos. 

— Ar galime būti tikros, kad tai parašė Vanesa? 

Ji pažvelgė į mane: 

— Na, žinoma. 

— Nebūtinai. Raštas panašus į jos raštą, tik daug 
netvarkingesnis. 

— Galbūt ji skubėjo. 

— Ir piešinys prastas. 

— Jei ji bandė... na... 

— Perduoti atviruką slapčia? 

— Taip, taip ir norėjau pasakyti. Perduoti atviruką 
slapčia, ir ji skubėjo, jai nebuvo laiko kruopščiai nu- 
piešti. 

Gizela galėjo būti teisi, bet turėjau ją įspėti apie 
galimybę, kad kas nors kitas gali būti ja apsimetęs, to- 
dėl pasakiau: 

— Ar jums kartais neateina į galvą mintis, kad Va- 
nesa gali būti jau nebegyva? 

— Gran Dio*, nekalbėkite tokių baisių dalykų! Ji ne- 
gali būti... — Gizela persižegnojo. 


* Grande Dio — Dieve visagalis (it.). 

Kiek galėdama švelniau pasakiau: 

— Atleiskite, jei jus nuliūdinau. Gal aš perdedu. Net 
negalvokime apie tai. Geriau tikėkime, kad tai ji Pepiui 
perdavė šį atviruką tam, kad mes žinotume, jog ji gyva, 
bet negali pati su mumis susitikti. 

— Bet jūs negalite manyti, kad sinjorinos nebėra... 
nebėra gyvos, — atkakliai tebetvirtino Gizela. 

— Nežinau, ką man ir manyti, — liūdnai pasakiau. 

Už puslankiu mus supančių krūmų pavėsio ribų ne- 
gailestingai kepino saulė. Tačiau aš pajutau šaltį ir, at- 
sigręžus atgal, pasižiūrėjau, ar kas nors, tik man vienai 
tematomas, nestovi už nugaros. Tiesiai pro saulę nėrė 
paukštis, šmėstelėjo jo šešėlis, ir aš, greitai pakėlus gal- 
vą, pamačiau jo išskleistus juodus sparnus. 

— Vanagas, — paaiškino Gizela. — Nemėgstu jų. Jie 
neša nelaimes man ir mano šeimai. 

Žinojau, kad ji labai prietaringa, be to, dabar buvo 
ne laikas ją guosti. Pasakiau: 

— O, tai plėšrūnai paukščiai, bet juk visi ką nors 
medžioja. 

Ji nesiklausė. 

— Aš pradedu bijoti, — pasakė. — Man atrodo, kad 
Vanesą kas nors laiko nelaisvėje ir kurią dieną pareika- 
laus... — Ieškodama tinkamo žodžio, ji greitai judino 
pirštus. 

— Išpirkos? — pasakiau angliškai. 

Ji to žodžio nesuprato, bet pajutus, kad tai yra bū- 
tent tai, ko reikia, linktelėjo galva. 

— Sinjora ant jos supykus ir gali nepanorėti mokėti 
pinigų, kurių jie pareikalaus už sinjorinos sugrąžinimą. 
Jei ji nepanorės... 

— Gerai, — pasakiau. — Net jei visa tai ir taip, kaž- 
kas jai padeda, kažkas už ją atneša atvirukus. 

Neskubėdama išgėriau kavą. Ji buvo kvapi ir labai 
karšta, bet jos karštis nepasiekė manyje tos vietos, ku- 
rioje tūnojo šalta baimė. Pastačiau puoduką ir vėl paė- 
miau atviruką. Piešinys aiškiai nebuvo toks gražus, kaip 
tie, kuriuos aš gaudavau Londone, o rašysenoje nebuvo 
tokių pat veržliai skubančios plunksnos prisilietimų. Bet 
Gizela galėjo būti teisi. Vanesa tikriausiai paskubomis jį 
brūkštelėjo, kad kas nors grįžęs neužtiktų jos beban- 
dančios užmegzti ryšį su išoriniu pasauliu. 

— Pradedu niekuo nebepasitikėti, — pasakė Gize- 
la. — Tiriamai į mane žvelgė jos didelės, juodos akys, o 
lūpos buvo patemptos tarsi vaiko, kuris štai tuoj tuoj 
pravirks. — Kai būnu viduje, mane apima baimė, nors 
žinau, kad Marija, Paolu ir jo žmona galima pasitikėti. 
Bet... — Ji žvelgė kažkur į tolį ir tyliai pati sau ištarė: „I 
muri hanno orecchi“. Ir sienos turi ausis. 

Taigi ją čia persekiojęs jausmas, kad ji stebima, jos 
klausomasi, buvo toks pat, kaip ir jausmas, persekiojęs 
mane Malimbrozoje. Tačiau ji buvo atsakinga už Pepį, ir 
padidėjusi jos vidinė įtampa, nervingumas, o, be to, jos 
įgimtas prietaringumas galėjo blogai atsiliepti mažam, 
jautriam berniukui. Kažkaip turėjau ją nuraminti. Steng- 
damasi, kad mano balsas skambėtų įtikinamai, pasakiau: 

— Manau, kad mes per daug visa tai sureikšmina- 
me. Galbūt sinjorina turi meilės romaną ir... 

Mano žodžius užgožė vienas kitą keičiantys tai 
verksmo, tai klyksmo garsai. Gizela pašoko ir nulėkė 
link oleandrų alėjos. Pepio triratuko nebebuvo. 

— Pepi, — Gizelos balsas darėsi vis aukštesnis. — O, 
Dio, kur tu? Kur tu? 

Vėl pasigirdo riksmas, ir mes vienu metu atsisuko- 
me į už vilos sodo esančio miško pusę. 

— Jis nuklydo į mišką! — šaukė Gizela. — O sinjora 
kaip tik prašė manęs pasižadėti saugoti, kad jis jokiu 
būdu ten neitų. Tai yra, kad vienas neitų. 

Pasileidome bėgti. Lėkėme vingiuotais takais tarp 
vejų ir kiparisų. Aplenkėme mažą ežerėlį ir kalvos šlai- 
tu nudūmėme miško link. Visą laiką šaukėme jį vardu, 
pirma viena, o kai ta uždusdavo, imdavo šaukti kita: 

— Pepi!.. Pepi!.. 

Popietė tebebuvo karšta, saulės nuauksintas oras 
skardėjo nuo balsų, mums desperatiškai stengiantis, 
kad jis mus išgirstų. 

Ilėkėme į mišką, užkliūdamos ir klupdamos bėgome 
per šakas ir kuokštais sužėlusios žolės kauburius, per 
tamsias paunksmes ir saulės šviesą, žeriamą pro palin- 
kusias nuo žalių ir variu parausvintų lapų medžių ša- 
kas. Truputį viena nuo kitos nutolome. 

— Pepi... Pepi... — spiegdama šaukė išsigandus ir 
pasimetus Gizela. Ji atrodė lyg koks keistas pavasario 
migracijos metu nuo kitų atsiskyręs paukštis. Mačiau, 
kaip tarp medžių švysčioja jos žalias sijonas. 

Ir staiga ji dingo iš mano akiračio. 

— Gizela, kur jūs? 

— Aš jį suradau. — Jos balsas sklido man kažkur iš 
kairės. — Aš... suradau... jį... 

Pro žemai nusvirusias medžių šakas skyniausi kelią 
link tos vietos, iš kur sklido balsas, ir pamačiau ją pri- 
tūpusią ir ant rankų laikančią Pepį. Jų tamsias galvas 
puošė saulės šviesos ir šešėlių arabeskos. Pepis gaudė 
orą ir kūkčiojo, tegalėdamas pratarti tik į žagsėjimą pa- 
našius garsus, kurie, jeigu kas būtų galėjęs juos supras- 
ti, turbūt buvo jo sakomi žodžiai. 

Vargu ar Gizela mane pastebėjo, kai, prie jų pribė- 
gus, tankiai alsuodama atsišliejau į medį. 

— Povero bambino*, — murmeno ji, glostydama ber- 
niuko plaukus ir pirštais braukdama jo ašaras. — Jis sa- 
kosi matęs sinjoriną Vanesą. Jis sakosi... 

— Aš t-tikrai ją mačiau, Z-zia Džuljeta, aš t-tikrai 
ją mačiau. Jos p-plaukai b-buvo šlapi ir... — jis visas 
ėmė drebėti, — nutaisius siaubingą veidą, ji mane gąsdi- 
no. Anksčiau ji niekada taip nedarydavo. 

Priklaupiau prie jo: 

— Pepi, atidžiai klausyk. Ar Vanesa buvo visai arti 
prie tavęs? 

Jis papurtė galvą. 

— Tada tu negali būti visiškai tikras, kad tai buvo 
ji, ar ne? 

— Tai buvo Vanesa... Ji... su manim kalbėjo. 

— Ką ji sakė? 

Jis įsikniaubė į Gizelos petį, ir aš įsitempus turėjau 
klausytis jo aksėjimo itališkai ir išsiversti tai, ką jis sa- 
ko. Vanesa kalbėjusi: „Būk atsargus, brangusis. Kai kas 
ruošiasi tave nuskriausti. Bet tu turi būti drąsūs. Juk 
nesileisi, kad kas nors tave mirtinai išgąsdintų, tiesa?“ 
Kūkčiodamas pasakojo, kad bėgęs prie jos, bet ji liepu- 
si jam laikytis atokiau. „Tik žinok, kad aš visados tave 
mylėsiu“. Po to ji labai greitai, atrodo, nuėjus mišku. 

— Bet Pepi, — tariau, — tu juk žinai, kad Vanesa 
niekada nebandytų tavęs bauginti, sakydama, kad kaž- 
kas ruošiasi tave nuskriausti. Tu negalėjai girdėti ją 
taip sakant, bent jau... 

— Aš g-girdėjau, ji s-sakė... 

— Tuomet išeina, — sušuko Gizela, — kad sinjorina 
išprotėjo, visai išprotėjo. 


* Vargšas berniukas (it.). 

— Na, tiek to. Tiek to, — draudžiančiu žvilgsniu pa- 
žvelgiau į ją. Pepis stebėjo mus labai atidžiai. — Kuria 
kryptim ji nuėjo? 

Pepis parodė ranka sakydamas: 

— Į N-negyvąją Ž-Žemę. 

Pažvelgiau į tolį, ir už vešlios smaragdinės žalumos 
pamačiau ruduojančią ūkaną. 

— Negyvoji žemė ribojasi su šiuo mišku, — paaiški- 
no Gizela. — Jie suspėjo užgesinti gaisrą, jam dar ne- 
spėjus persimesti į mūsų miškus. Bet tai, ką Pepis ma- 
tė, negalėjo būti sinjorina. Aplinkui per kelias mylias 
čia niekas negyvena. 

Nenorėjau prisipažinti, — kad paskui galbūt netektų 
aiškintis, — jog man Negyvoji žemė jau žinoma. Atsar- 
giai paklausiau, ar ten kas nors gyvena. 

— Tik jauna pora, kurie savaitgaliais atvyksta iš Ro- 
mos. Jie ten išsinuomojo vilą. Ji labai apgadinta, bet 
jie, matyt, neseniai vedę ir labai įsimylėję. — Gizela sva- 
jingai nusišypsojo, bet tuoj pat, prisiminus mūsų ką tik 
patirtą išgąstį, priglaudė prie savęs Pepį. 

Atsistojau ir nuo sijono nusipurčiau prilipusias ša- 
keles bei sudžiūvusius lapus. 

— Einu paskambinti sinjorai. Ji turi Žinoti. 

Gizela paėmė Pepį ant rankų. Jis savo rankutėmis 
apsivijo jos kaklą ir įsikniaubė jai į petį. Atrodė, kad, 
būdamas visiškai nusikamavęs, jis norėjo pasislėpti nuo 
tokio didžiulio ir baugaus pasaulio. 

Einant į vilą, Gizela tarė: 

— Greičiausiai sinjora jumis nepatikės. Žinote, Pepis 
savo vaizduotėje prisigalvoja visokių nuotykių. Kartais 
tam, kad jam būtų linksmiau, bet jie... bet jie... 

— Pasidaro nebevaldomi? 

— Pasidaro nebevaldomi. Taip. Ir tada jis pats sau 
įsivaro baimės. 

— Manau, kad jis sakė tiesą. Šiaip ar taip, turiu pa- 
skambinti. Jeigu yra kažkoks žmogus, kuris jį gąsdina... 

— Kažkoks žmogus? Kalbate taip, tarsi tai būtų kaž- 
kas visiškai svetimas. Bet kaip svetimas žmogus galėtų 
žinoti apie sinjoriną Vanesą... apie tai, kad ji taip myli 
Pepį? 

Tas, kas ja apsimetinėjo, žinojo. Žinojo viską. Galė- 
jo būti apsirengęs jos drabužiais. Rašyti jos atvirukus. 
Kopijuoti jos piešimo manierą. Vesti mane pražūtingais 
takais... Bet Gizelai viso to aš nesakiau. 

— Aš... t-tikrai... m-mačiau... Vanesą... — įsikniau- 
bęs į Gizelos petį, maumeno Pepis. 

Gizela ėmė jį švelniai kalbinti: 

— Štai kas, caro. Aš manau taip: tu pamatei mergi- 
ną, ir kadangi tau labai norėjosi, kad tai būtų Vanesa, 
įsiteigei sau, jog tai ir buvo ji. Ar tu prisimeni, kaip aš 
tau pasakojau apie savo dėdę Kostelą? Jis buvo piemuo 
Abruco kalnuose. Per kiekvienas Kalėdas nusileisdavo 
žemyn ir ateidavo į miestą groti savo dūdelėmis. Bet jis 
mirė, o aš jį taip mylėjau, kad naktimis atsibudus regė- 
davau jį stovint prie lovos kojūgalio. Tikėdavau, kad 
Dievulis jį man atsiunčia tam, kad parodytų, jog jis kaž- 
kur tebegyvena. Taigi... 

Buvo per vėlu. Pepis Gizelos žodžius suvokė visai ne 
taip, kaip ji tikėjosi. Jis taip pašėlusiai ėmė veržtis iš Gi- 
zelos rankų, kad ši turėjo pastatyti jį ant Žemės. Stovėjo 
įniršęs ir pakraupęs, veidas buvo baltas kaip popierius. 

— Bet Vanesa nemirusi. Ne... ne... ne! Kokia tu 
kvaila, Gizela. Iš dangaus ž-žmonės negali atsiųsti atvi- 
rukų. N-nedora sakyti man, kad ji mirus. Tavo dėdė 

Kostelas mirė, bet Vanesa myli mane. Ji nemirs... Atsi- 
gręžęs atgal, pažvelgė į taką, kuriuo atėjome. 

Paėmiau jį už rankos, jis įsispyręs traukėsi atgal. 
bandydamas ištrūkti, bet aš laikiau jį tvirtai, kaip kokį 
mažą kalinį. Šitaip, deja, mes grįžome į vilą. 

Pepį nuvedėme į virtuvę, kur Marija pasodino jį ant 
didelio stalo krašto ir pavaišino meduoliais, šiltais, ką 
tik išimtais iš orkaitės. Gizelos paprašiau, kad pokalbiui 
telefonu mane sujungtų su palazzo, ir, kai tik Albertas 
atsiliepė, ji man padavė ragelį. 

Mane tuoj pat sujungė su Nonnos Alegros kamba- 
riais, ir papasakojau jai, kas atsitiko, neužsimindama 
tik apie Vanesos atneštą atviruką. 

Laidais atskriejo ramus jos balsas: 

— Žinoma, gerai padarei, kad man pranešei, bet tu 
neturėtum dėl to sielotis, Džuljeta. Matai, tu Pepio nesu- 
pranti tiek, kiek aš. Jis labai jausmingas ir turi pernelyg 
lakią vaizduotę. Jo prisirišimas prie Vanesos buvo virtęs 
manija. Tai, kas nutiko, man visiškai akivaizdu. Jis pa- 
matė kažką einant mišku, ir, kadangi ji buvo šviesi, tai 
jis šią visiškai svetimą merginą įsivaizdavo esant Vanesa. 

— Jei jūs būtumėt ten buvus, jį mačius, būtumėt 
supratus, kokia ji jam buvo reali. 

— Žinoma, ji jam buvo reali. Haliucinacijos visada 
atrodo realios. 

— Aš netikiu... — staiga išsiveržė man iš lūpų. 

Ji mane pertraukė: 

— Pepis gali išsigąsti savo paties šešėlio. 

— Bet Monna... 

Mano prieštaravimai jos nepaveikė. 

— Savo anūką aš suprantu kur kas geriau nei tu, 
Džuljeta. 

Tai buvo tvirtas kaip plienas priekaištas. Manęs ne- 
prisileidžiantis. Pabrėžiantis mano svetimumą. 

— O dabar gal malonėtum leisti man pakalbėti su 
Gizela? Jai yra duoti griežti nurodymai neleisti Pepio už 
vilos ribų. 

Mažas berniukas, dėl jo vertingumo ateityje įkalin- 
tas Malimbrozoje... Pašaukiau Gizelą, ji priėjo nenoriai, 
sakydama: 

— Pepio triratukas. Mes jį pamiršome. Turiu eiti jo 
paimti... 

Paėmiau Gizelos dešinę ranką ir jos pačios pirštais 
apglėbiau telefono ragelį. 

— Tai sinjora, — sušnibždėjau. — Nebijokite. Ji ma- 
nimi taip pat netiki. 

Palikau ją prie telefono ir nuėjau pasižiūrėti, ar Pe- 
pis dar pas Mariją. Ji buvo tokia stora, kad aš stebėjau- 
si, kaip ji įstengia apsiauti batus. Bet pasaulyje nebuvo 
kito tokio veido, kuriame būtų buvę tiek gerumo, kiek 
jos veide, todėl žinojau, kad Pepis čia saugus. 

Nusileidau terasomis, per sodą nuėjau tolyn ir, 
perėjus per nuostabias nedideles rausvai violetines pa- 
unksmes, išėjau į be galo ryškią medetkos žiedų gelto- 
numo saulės šviesą. Buvo vėlyva popietė, kuomet vis- 
kas, kiekviena rožė, kiekvienas bijūnas, rodos, truputį 
aukščiau pakelia savo galvas, tarsi ieškodami nors 
menkiausio debesėlio negailestingame ultramarininia- 
me danguje. 

Priėjusi mišką stabtelėjau, stengdamasi prisiminti, 
kaip toli į kairę, ieškodama Pepio, buvo nuėjus Gizela. 
Pagaliau man pagelbėjo proskyna, nuėjau pro ją ir pa- 
mačiau prie medžio nusviestą triratuką. Tik akimirką pa- 
dvejojus, nutariau jį palikti ten, kur jis buvo, pažvelgiau 

į priekį ir staiga pajutau nenugalimą sepija nutapyto Ne- 
gyvosios žemės peizažo tolumoje trauką. Neturėjau jokio 
supratimo, kada aš jį prieisiu, kaip dar toli Artemidės vi- 
la ir ar iš viso aš noriu tą vietą aplankyti dar kartą. Ta- 
čiau, kaip kokį lunatiką, mane kažkas verste vertė eiti 
pirmyn į nematomą pavojų. Kažkur čia, netoliese, buvo 
šviesiaplaukė mergina, taip viskuo panaši į Vanesą, kad 
iš tolo ir Pepiui, ir man anksčiau pasirodė, kad mes ją 
atpažinome. Mergina, mažą berniuką pasmerkusi amži- 
nai ją mylėti ir jį įbauginusi keliais trumpais, iš tolo pa- 
sakytais sakiniais bei neleidusi jam arčiau prie jos priei- 
ti. Buvau visiškai tikra, kad Vanesa negalėtų tyčia gąs- 
dinti Pepio. Vadinasi, šiame miške vaikščiojusi „nergina 
turi būti ta pati, kurią aš mačiau Via Veneto ir paskui 
kurią sekiau. Mergina, nešiojanti Vanesos auskarus su 
opalais. Jos vaidmens atlikėja. 

Ar ji čia atvažiavo automobiliu? Atėjo iš Izolezi? O 
gal ji taip pat gyveno toje sudarkytoje akmeninėje vilo- 
je? Jeigu taip, tai jos buvimo čia motyvai ir Pepiui pa- 
sakyti žodžiai žadino siaubą keliančią nuojautą. Pepis 
turėjo būti, jos žodžiais tariant, „mirtinai gąsdinamas“. 
Priminimas, kad „Vanesa jį mylėjo“, buvo paprasčiau- 
siai noras įrodyti jos tapatumą. Tai ji tikriausiai įmetė 
atviruką į Pepio žaidimų kambarį. Tai ji buvo visur: čia, 
pakankamai arti prie Pepio, kad galėtų nuolat jį bau- 
ginti, pakankamai arti manęs Romoje, kad galėtų pa- 
siųsti mane jos ieškoti į tokią vietą, kur tik mano pačios 
žaibiška reakcija išgelbėjo mane nuo pražūties. 

Atidžiai apsižvalgydama, per tankų mišką ėjau į 
rausvai gelsvais gobeleno tonais dūluojantį tolį, kuris 
buvo Negyvoji žemė. Kartkartėmis stabtelėdavau, atsi- 
gręždavau atgal, įsiklausydama, ar netrakštels kur ša- 

kelė, nesučežės pernykščiai lapai, tarsi kas nors būtų 
manęs tykojęs. Nebuvo nė garso. 

Pagaliau priėjau pirmuosius parudavusius medžius. 
Jų sausos, nuogos šakos kabinosi už vešliai žaliuojančių 
kaštonų, o po mano kojomis jau buvo ne lapai ir sama- 
nos, bet gurgždėjo negyvas miškas ir rudi paparčių ske- 
letai. Atsargiai apsižvalgydama, paėjau dar kelias minu- 
tes ir pamačiau vilą. Nesiruošiau prie jos prieiti, kad 
vėl man ant galvos ko nesviestų, šį kartą galbūt jau žy- 
miai taikliau. Stovėjau pasislėpus už storo, randuoto 
kamieno ir stebėjau. 

Namas atrodė tuščias. Nebuvo nieko, kas paliudytų, 
kad jame kas nors yra: ant privažiavimo keliuko nesto- 
vėjo automobilis, langinės buvo sandariai uždarytos. Pa- 
galvojau, ar ant palangės tebėra duonos trupinių. 

Laikas slinko lėtai. Iš mano atėjimo čia nesimatė 
jokios naudos. Arba turiu prieiti prie namo ir pabandy- 
ti sužinoti, ar gyvena čia šviesiaplaukė mergina, arba 
kuo greičiau reikia grįžti į Safyro vilą. Pirmasis suma- 
nymas manęs visiškai neviliojo, tačiau, nenorėdama 
mesti šio kol kas dar jokių rezultatų nedavusio stebėji- 
mo, ir toliau stovėjau užsiglaudus už medžio, nukreipus 
žvilgsnį į namą, net nežinodama, ką aš ten tikiuosi pa- 
matyti. Mano kūnu nuvilnijo mažos karščio bangelės. ] 
suknutę nusišluosčiau delnus, atbula ranka perbraukiau 
sau per kaktą. Vienintelis dalykas, kurį sužinojau čia 
ateidama, buvo tai, kad, keliaujant tiesiai, Artemidės vi- 
la buvo nelabai toli nuo Malimbrozų vasaros vilos. Įky- 
rėjo stovėti, ėmiau nekantrauti. Laukimas man niekada 
nebuvo malonus užsiėmimas, ypač kai lauki, pati neži- 
nodama ko. Jau buvau benueinanti, kai atsidarė vilos 
durys ir iš namo išėjo mergina. Valandėlę dvejodama 

stovėjo ir dairėsi. Tada uždarė prieangio duris ir išėjo į 
ryškią saulės šviesą. 

Mano reakcija buvo visiškai man nepavaldi. Nei aš 
stabtelėjau pagalvoti, nei pilnai suvokiau, ką daranti, 
tik pasijutau klupdama bebėganti per nelygią dirvą. 

„Vanesa...“ 

Nuo vilos tolau taip negreit, kad mergina už namo 
pradingo daug anksčiau, nei aš pasiekiau prie namo ve- 
dantį keliuką. Ėmiau ropštis ant pakelės šlaito, didžiu- 
liai pajuodę paparčiai draskė mano nailonines kojines, 
braižė rankas ir plaštakas, ir tuo metu išgirdau užveda- 
mo automobilio burzgimą. Matyt, jis buvo pastatytas 
pavėsyje, už vilos. Pamačiau jo ilgą, tamsų priekį, po to 
už vairo sėdinčią merginą. Kai automobilis pasuko link 
Izolezi, aš jau buvau užsiropštusi ant pakelės šlaito. Su- 
pratau, kad mergina manęs nepastebėjo. Mergina... Va- 
nesa? Šito aš nežinojau, nes gerai nemačiau jos veido. 

Keliuku nuėjau prie vilos. Nebuvau drąsesnė negu 
prieš keletą minučių, bet turėjau viltį, kurią, save ra- 
mindama, paverčiau įsitikinimu: kol mergina grįš, vila 
bus tuščia. Tačiau ėjau atsargiai apsidairydama. Prislin- 
kau prie langinės, kurios keli skersiniai buvo išlūžę. Pa- 
žvelgiau į apytamsio kambario vidų. Pamačiau keletą 
labai paprastų baldų, išmėtytus žurnalus ir prie pat 
lango stovintį stalą. 

Stengdamasi pamatyti, kas yra ant stalo, per daug 
arti prisispaudžiau prie apirusios langinės ir įsibrėžiau 
nosį. Užtat ant stalo pamačiau keletą rašiklių, laiškų 
popieriaus krūvelę ir keletą atvirukų. Jie buvo ne- 
įprastai dideli ir pilkšvai balti. Tokie pat atvirukai, ko- 
kiais naudojosi Vanesa, siųsdama draugams savo pie- 
šinius... 


244 


Staiga virš manęs pakibo šešėlis. Staigiai atsisukau 
ir išgąstingai kvėptelėjau. Ore vėl sklandė vanagas. Su 
palengvėjimu atsišliejau į akmeninę sieną. Man į plaukus 
buvo prisivėlę grudžių nudžiūvusio vistarijos krūmo ša- 
pų. Ištraukinėjau juos, o tuo metu galvoje zujo baimė ir 
netikrumas. Atvirukai — dar ne įrodymas, kad ta mergi- 
na Vanesa, bet jei tai buvo ne Vanesa, tai jų buvimas ant 
stalo nebuvo atsitiktinis sutapimas. 

Vanesa ar jos vaidmens atlikėja? O, kad būčiau iš 
arti pamačius jos veidą! Bet tai niekada nepavykdavo. 
Atstumas visuomet mus laikydavo rūpestingai atskyręs. 

Supratau, kad ir kas būtų, apie Artemidės vilą priva- 
lau papasakoti Nonnai Alegrai. Turiu ją įtikinti, kad ir aš 
mačiau merginą, kuri iš tolo buvo labai panaši į Vanesą. 
Privalau patvirtinti nors tą Pepio pasakojimo dalį. 

Po to, kai šitai papasakočiau, turėčiau veikti labai 
apdairiai ir atsargiai, galbūt net pasakyčiau apie butą 
Via Campisolo. Tai reikštų, kad sulaužyčiau ištikimybę 
Vanesos reikalavimui viską laikyti paslaptyje, ir ką aš 
galiu žinoti, kokios būtų viso to pasekmės? Jei Vanesa 
gyva... bet ilgiau aš nebegalėjau būti dėl to tikra. Kai 
Negyvojoje žemėje tolo merginos vairuojamo automobi- 
lio burzgimas, man tarsi nutrūko loginio mąstymo min- 
čių siūlas ir pakibau nežinios bei netikrumo būsenoje. 
Žinojau apie tokius dalykus, kurių ilgiau slėpti savyje 
nebegalėjau. Apsisukau ir bėgte pasileidau nelygiu pri- 
važiavimu, perbėgau keliuką ir atsidūriau apdegusio 
pomiškio raizgalynėje. Mano bėgimas negąsdino nei 
paukščių, nei kitų gyvūnų ant nebegalinčios jų maitinti 
žemės. Abejoju, ar po mano kojomis žuvo bent vienas, 
kad ir pats menkiausias vabzdys. Iš Negyvosios Žemės 
patekau į gyvąją, kur šviesa buvo žalia. O kai išvydau 

ryškiaspalvį, gyvą, renesanso stiliumi suplanuotą Safyro 
vilos sodą, lioviaus bėgus ir, alpdama iš palengvėjimo, 
vos begalėdama atgauti kvapą, parkritau ant samanų. 
Gulėjau, žvelgdama aukštyn į galiūnus medžius, ir aiš- 
kiai supratau: vaizduotė paverčia bailiais tuos, kas ją 
turi. Žiūrėjau į pro medžių lapiją besiskverbiančios sau- 
lės šviesos kūgius ir klausiau savęs, ko aš bijojau. Atsa- 
kymas buvo paprastas: bijojau dėl savo gyvybės. Viskas 
susipynė į klaikų audinio raštą, tik gaila, kad nemačiau 
svarbiausiųjų gijų. Nežinojau, ar Vanesa gyva. 

Tačiau mano apsilankymas šią popietę Safyro viloje 
padėjo suprasti, kad ir Pepis, ir aš buvome įtraukti į to- 
kį svarbų vyksmą, kad jo psichikos sveikumui ir mano 
gyvybei akivaizdžiai gresiančių pavojų ilgiau nepaisyti 
nebebuvo galima. 

| dė suprasti, kaip iš pirmo žvilgsnio atrodantys 
atsitiktiniais ėjimai, kuriuos su savo žirgais ir rikiais 
darė Monna Alegra, užimdavo jos nerimstančius pirštus 
ir padėdavo jos protui skverbtis prie esmės to, kas jai 
būdavo sakoma. Už tų jos ėjimų slėpėsi absoliutus dė- 
mesingumas. 

Dabar ji klausėsi manęs, sėdinčios meniškai išdro- 
žinėtoje kėdėje kitapus Nonnos Alegros rašomojo stalo 
ir detaliai pasakojančios apie tai, kas tą popietę atsitiko 
Safyro viloje. Papasakojau ne viską. Vanesos labui dar 
nenorėjau per daug visko atskleisti. Pirma policija ir 
Nonnos Alegros sekliai turi išsiaiškinti, ar apleistoje vi- 
loje gyvena Vanesa, ar kažkokia kita, ja apsimetanti. 

— Taigi, — pasakiau, baigdama pasakojimą, — kaž- 
kokia labai panaši į Vanesą mergina apsistojusi name 
Negyvojoje Žemėje. 

— Bet tu nematei jos veido? 

— Ne. Bet Pepis matė. 

— Deja, jo pasakojimas nėra tai, kuo aš galėčiau 
pasikliauti. Ir dar, Džuljeta. Kad ir kas būtų ta mergina, 
jeigu ji nėra tikra pabaisa, ji nevaikščios, gąsdindama 
vaikus. 

— Bet ji tai darė. 

Rankoje laikydama rikį, Monna Alegra pakėlė galvą. 
Giliose akiduobėse nugrimzdusiose jos akyse suliepsno- 
jo pyktis: 

— Aš jau bandžiau tau paaiškinti, Džuljeta, kad Pe- 
pis fantazuoja. 

Neketinau jos išsigąsti: 

— Visi vaikai fantazuoja, bet... 

— Šiuo atveju tos fantazijos yra pavojingos. Jeigu 
nori, kad tau būtų išdėstyta aiškiau, aš pasakysiu, kad, 
deja, vaiko psichika šiek tiek sutrikusi. 

— Aš netikiu tuo! — pašokau nuo kėdės, pamiršus 
gero elgesio etiketą. — Jūs, be abejo, jaučiate skirtumą 
tarp vaiko su... su... polinkiu į proto nekonkretumą ir 
vaiko, kuris specialiai gąsdinamas. 

— Taip, — burbtelėjo ji. — Jaučiu. 

Staiga pajutusios tarp mūsų iškilusią ledo sieną, 
akimirksnį žiūrėjome viena į kitą, neatitraukdamos 
akių. Tapome priešais. Krūtinėje besidaužant širdžiai, 
pagalvojau: „Dabar ji mane išvarys, kaip išvarė Vanesą. 
Ji nepyks ir nesiginčys...“ 

Pirmoji akis nuleido Alegra. Prieš save ištiesusi pirš- 
tus, ji apžiūrinėjo du žiedus su žydraisiais deimantais. 

— Tuomet turiu tau pasakyti tai, kas neturėtų pra- 
siskverbti už šeimos rato. Pepį du kartus buvau nuve- 
dus pas gydytoją. Jis jį ištyrė ir pasakė, kad berniukas 
yra isterikas. Kol kas nieko nedarome ir tikimės, kad 
jis iš šio... silpnaprotiškumo išaugs. Jei ne, turėsime 
jam parūpinti psichiatrinį gydymą. 

Mano galvoje dilgtelėjo mintis, kad, Pepiui gyvenant 
normaliai, su tėvais, o ne su jam prižiūrėti pasamdyta 
mergina iš kalnų, žinojimas, kad jis yra mylimas, paža- 
botų tas jo fantazijas. Galbūt jam stigo reikiamo dėme- 
sio — ne lepinimo, ne perdėto rūpinimosi, o bendraamžių 
draugijos, trūko saugumo jausmo, kurį teikia paprasta, 
žmogiška meilė, o ne meilė įpėdiniui, kuris turi paveldė- 
ti tai, kas ateityje iškils prieš jį kaip kažkas didelio ir ne- 
aprėpiamo lyg pasaulis. 

— Po viso to, ką man papasakojai mačiusi, aš, žino- 
ma, privalau pranešti tai mūsų sekliui. — Alegra pakilo 


248 


nuo stalo ir žvelgė į mane be pykčio. — Į tavo minėtą 
vilą pasiųsiu Pietrą Alderną, mūsų šeimos seklį. Liepsiu 
jam apie vilą nuomojančius Žmones sužinoti viską, ką 
tik jis galės. Jis protingas ir bus taktiškas. 

Nesupratau, ar tai buvo kaip nuolaida mano reika- 
lavimui, manęs nuraminimas, ar susirūpinusios šeimos 
poreikis sužinoti ir išnagrinėti viską, kas galėtų jiems 
padėti atskleisti Vanesos dingimo paslaptį. Kad ir kas 
būtų, aš jaučiausi dėkinga Alegrai už tai, kad ji manimi 
patikėjo, ir jai padėkojau. 

— Tiesą sakant, — tarė ji, — sinjorui Aldernui aš pa- 
skambinsiu tuoj pat. Palauk. Išgirsi, ką jam sakysiu. 

Atsirėmiau į aukštą kėdės atkaltę ir žiūrėjau į ma- 
žą šachmatų lentą. Šio žaidimo nemokėjau. Gerai nesu- 
nratau, ar jos dešinė ranka žaidė prieš kairiąją, ar kaip 
kitaip, ir kurioj pusėj buvo pranašumas. Žirgai ir rikiai 
buvo išsklaidyti po visą lentą. Alegra surinko numerį, 
išgirdau, kaip ji teiraujasi sinjoro Alderno, ir, šiam ne- 
trukus priėjus prie telefono, ji jam davė aiškius nurody- 
mus. Jis turi nuvykti į Izolezi, o po to į Grotočiarą, kai- 
mą, ir, ką tik galės, sužinoti apie Artemidės viloje gyve- 
nančius Žmones. 

— Ta vila miške, — aiškino Alegra, — kaimiečių vadi- 
namoje Negyvojoje žemėje. Pernai ten buvo gaisras... — 
Ji klausėsi, ir mačiau, kaip du ar tris kartus linktelėjo 
galvą. — Jūs pats sugalvosite apklausos priežastį, mūsų 
pavardė neturi būti minima. Po to suraskite kitą dingstį 
užsukti į vilą. Abejoju, ar jie ten turi vandentiekį arba 
net elektrą, todėl galėtumėt tariamai atstovauti kompani- 
jai... Gerai... Gerai... Nuvyksite ten rytoj ir iki vakaro še- 
šių man pranešite. Ir, Pietrai, jei sugebėtumėt patekti į 
vidų, būtų dar geriau. 

Alegra trinktelėjo telefono ragelį ir sausai, be links- 
mumo, man nusišypsojo: 

— Ar tave tai patenkina, Džuljeta? 

Sumurmėjau padėkos žodžius, į kuriuos ji tik mos- 
telėjo ranka. 

— Galimas dalykas, — tarė ji, — ir aš norėčiau suži- 
noti, kas ta taip į Vanesą panaši mergina. O dabar turiu 
pasimatyti su Bruno ir duoti jam nurodymus rytdienai. 

Kai ji, paspaudus mygtuką, pradėjo kalbėtis vidiniu 
telefonu, supratau, kad jau galiu eiti. 


Pirmoji mano mintis pabudus kitą rytą buvo apie tai, 
kad vakare eisiu į balių pas Liangente. Ji sukėlė man 
dvilypį — baimės ir džiugesio — jausmą. Troškau ten ei- 
ti. Laukiau, kada galėsiu pasirodyti su pačia puikiausia 
suknia, kokią tik kada nors esu turėjus. Norėjau savo 
akimis pamatyti, kaip iš tikrųjų atrodo tie paskalas ap- 
rašinėjančių žurnalistų taip išliaupsinti aukštuomenės 
susiėjimai. Ir, save už tai niekindama, labiausiai norė- 
jau būti su Filipu. Gulėjau pro užuolaidas besisunkian- 
čios blyškios kaip perlas šviesos pripildytame žydrajame 
Vanesos-kambaryje ir vyliausi, kad įvyks kas nors, kas 
kartą ir visiems laikams mane išgydys nuo to siaubingai 
mane apsėdusio jausmo. 

Dar laukė man parūpintas paskyrimas pas kirpėją 
visai netoli Via Veneto, o iki tol diena priklausė man. 

Pirmiausia, ką padariau išėjus į miestą, buvo tai, 
kad iš viešbučio fojė paskambinau Martinui. Mano bai- 
siam ir visas jėgas atimančiam įsiūčiui, visi mano nuo- 
tykiai Grotočiaroje jam neatrodė reikšmingesni nei Non- 
nai Alegrai. 

— Tu iš tikrųjų niekam tikęs seklys, — pasakė, juok- 
damasis iš manęs. — Belieka laukti, kad danguje pradė- 
tum matyti ženklus. Nejaugi tu tikrai manai, kad kaž- 
kas bus toks kvailas ir paslėps Vanesą beveik prie pat 
Safyro vilos slenksčio? Na jau liaukis! Be to, kadangi 
panašu, kad ji prašosi pagalbos, tai negi ji vaikščios 
miške ir laisvai automobiliu važinės į miestelį? Jeigu 
yra taip, tai kas tada jai trukdo nueiti į policiją? 

— O jeigu ta mergina ne Vanesa? 

— A, tai jau kita kalba. Bet palikime tavo miglotus 
įtarinėjimus ir apsvarstykime mano praktinį požiūrį. 

— Kuris teigia... 

— Pirmiausia, ką reikia padaryti, tai surasti, kokio- 
je vietoje yra ta piešinyje pavaizduota pertvara su tri- 
mis plokštėmis. 

— Romoje tikriausiai tokių pertvarų šimtai. 

— Bet tokia su tomis šlykščiomis figūromis jos vir- 
šuje ir tokiais neįprastais ornamentiniais užraitais jos 
šonuose yra tik viena. Knygose peržiūrėjau garsiųjų pa- 
statų kambarių nuotraukas. 

— Ir suradai tokią pertyarą, ir ji kaip tik pasitaikė 
Vatikane! — pasišaipiau. Jis galėjo šaipytis iš manęs, aš — 
iš jo. 

— Ne, aš jos nesuradau, bet manau, kad galėtume 
surasti, jei šį mano pasiūlymą stengtumėmės įgyvendin- 
ti drauge. 

— O jei ji kokioje nors viešoje vietoje, kur lankosi 
turistai, kokia tada iš to nauda? 

— Eikime žingsnis po žingsnio. Galbūt kas nors, gal 
gidas, bus matęs ten piešusią į Vanesą panašią merginą 
ir vyrą, atėjusį jos pasiimti, ir galės nusakyti, kaip jis 
atrodo. 

— Nebloga idėja, — nenoriai pritariau jo sumany- 
mui. — Tačiau kaip mes tą vietą surasime? 

— Toliau perversiu knygas, kurių jau nemaža turiu 
prisiglobęs. Kol kas tai tik nuojauta, bet iš jos gali išsiru- 
tulioti tai, ko mums reikia. Ar galime šįvakar susitikti? 

— Ne. Aš einu į balių pas Liangente. 

Martinas pratisai sušvilpė: 

— Pasilinksmink jame kaip reikiant, brangute. Kiek 
mums žinoma, tik Pelenė vyko į tokį balių. 

— Kiek tau yra žinoma, savo likusį gyvenimą ji bū- 
tų galėjus praleisti šokdama. 

— Palikime pasakas. Kaip tu manai, ar sugebėsi iki 
rytojaus vakaro pakankamai nusileisti prie Žemės ir su 
manim pavakarieniauti? 

— Norėčiau. 

Išėjau iš telefono kabinos ir ėmiau žvalgytis taksi. 
Norėjau pažiūrėti, ar bus namie Artelas. 

Iki taksi sustojimo teko eiti per Via Veneto. Visą tą 
kelią svarsčiau, kas būtų, jei vėl pamatyčiau tą mergi- 
ną, jei ji mane sektų. Gal štai pasuksiu už sankryžos ir 
pamatysiu ją kitoje gatvės pusėje? O gal tuo metu būsiu 
parduotuvėje, ieškodama dovanų draugams parvežti, ar- 
ba lipsiu aptrupėjusiomis Koliziejaus terasomis... Taksi 
vairuotojo paprašiau išleisti mane ties sankryža su Via 
Margutto ir toliau ėjau pėsčia. Kaip ir pirmą kartą, šis 
dailininkų kvartalas žadino manyje smalsumą. Kieme 
žaidė tas pats vaikų būrelis; tos pačios pelargonijos pa- 
vargusios sviro virš akmenų. Išoriniais laiptais užlipau 
iki pat viršaus. Artelo durys buvo uždarytos. Pasibel- 
džiau ir tuoj pat pasigirdo maurojantis „Veni“, net neiš- 
ėjus pažiūrėti, kas aš — draugas ar mokesčių rinkėjas. 
Šį kartą studija neatrodė tokia didelė. Manau, tai dėl to, 

kad, kai lankiausi čia pirmą kartą, studijoje nieko ne- 
buvo. Dabar visą jos erdvę užgožė didžiulių gabaritų 
vyras Ticiano plaukais, kokius kartais galima pamatyti 
šiaurinėje Italijoje. Stovėjau dvejodama, prisiminus kvai- 
lą pietiečių italų perspėjimą: „Niekada nebūk patikli su 
vyru raudonais plaukais“. Kai jis atsisuko, pajutau, kad 
pasitikėsiu juo daugiau nei bet kuo kitu. Prie puodų 
žiedimo rato sėdėjęs Artelas, apsimestinai rodydamas 
savo padėties beviltiškumą, skėstelėjo moliu aplipusio- 
mis rankomis: 

— Sinjorina, atleiskite man, negalvojau, kad teks 
užimti damą. 

Jis pakišo rankas po čiaupu ir nusišluostė jas į 
nešvarų skudurą. Jo burna buvo didžiulė, o šypsena — 
kerinti. 

— Aš esu Džuljeta Holdroid, — pasakiau, — Vanesos 
draugė. Manau, kad ir jūs buvote jos draugas. 

— Vanesos?.. — atsargiai paklausė. 

— Galbūt jūs pažinojot ją vardu, kuriuo ji buvo įsi- 
gijus krautuvėlę Via Prassodi. Marija Sirena. 

— Teisingai. — Jis nė nebandė apsimetinėti. — Kas ji 
buvo iš tikrųjų, sužinojau tik kai pas mane atėjo polici- 
ja ir ėmė klausinėti. — Jis pažvairavo į savo ištiestą 
ranką ir paslėpė ją už nugaros. — Nepakankamai švari 
pasisveikinimui. — Galvos linktelėjimu parodė į aplūžu- 
sią sofą: — Sėskitės. Spyruoklės truputį išsitampiusios, 
bet juk jūs labai lengva, tiesa? Jums neturėtų būti ne- 
patogu. Neseniai čia pas mane buvo kokių penkiolikos 
stonų* moteris, tai jos užpakalis prasmego tarp tų spy- 
ruoklių, o kojos užsivertė į viršų. Gersite kavos? 


* Stonas — svorio matas Anglijoje, apyt. lygus 6,34 kg. 


253 


Pasakiau, kad neatsisakyčiau. Nepaprastai stebė- 
jaus, kaip jis galėjo išbubenti visus tuos sakinius, be- 
veik nė karto neatsikvėpęs. 

— Būgštauju, kad jus trukdau. Galėtume kalbėtis 
jums dirbant, jei norite. 

— Džiaugiuosi, kai atsiranda pasiteisinimas nedirb- 
ti. Jei būčiau labai darbštus, būčiau turtingas. 

Jis pradingo už arkinio perėjimo su atsilupusiu tin- 
ku. Girdėjau, kaip tarška puodukai ir burzgia kavos ma- 
lūnėlis, užuodžiau geros, puikiai paruoštos kavos kvapą. 
Viršuje pasigirdo baisus trinksėjimas ir dunksėjimas. 

— Atsiprašau dėl bildesio virš mūsų galvų, — rėkė 
jis. — Ant stogo žaidžia vaikai. Jūs anglė? 

— Taip, atvykau čia į svečius pas Vanesą ir išgir- 
dau, kad ji prapuolė ir niekas nežino, kur ji. 

— Numanau, kad šeima jos ieškojo. Ar jūs juos pa- 
žįstate? Ar dėsitės cukraus? 

Šaukdama jam atsakiau, kad taip, pažįstu Malimb- 
rozas, ir kad ne, geriu be cukraus. 

— Tai labai gerai, nes atrodo, kad mano cukrus jau 
baigėsi. 

Kava buvo išpilstyta į storasienius puodukus. Ji bu- 
vo kaip tik tokia, kokią aš visuomet svajodavau išsivirti 
ir niekada nesugebėdavau. Artelas sėdėjo apsižergęs 
kėdę ir garsiai sriūbčiojo. Jis tarė: 

— Jūs norite išgirsti, ką aš žinau apie Mariją? Tik 
menką mažumėlę. Ji ateidavo pas mane mokytis pieši- 
mo — matote, aš juk iš tikrųjų dailininkas. Puodininkys- 
tė tik iš reikalo, nes būtent tai turistai mėgsta parsivež- 
ti į namus. Mano paveikslai duoda daug daugiau pelno, 
kada jie juos parduoda... Gal norėtumėt jų pasižiūrėti? 

— Labai norėčiau, tik vėliau. Vanesa... Marija... 

— Taip, žinoma. — Jis atrodė nė trupučio neįsižei- 
dęs. — Na, ji turėjo talentą žaibiškiems eskizams, suge- 
bėjo pavaizduoti daugiau bendrą įspūdį, o ne ką nors 
detalaus. Pastaroji sritis buvo jos bėda — kai reikėdavo 
pasistengti, ji būdavo tingi kaip katinas. Bet visame, ką 
ji darydavo, tuose negausiuose jos linijų brūkštelėjimuo- 
se buvo kažkas gyvo ir puikaus. O Dieve, tikiuosi, ji te- 
bėra gyva. 

Pažvelgiau į puoduko pusiau uždengtą jo veidą. 

— Ar galite man pasakyti ką nors tokio, — paklau- 
siau, — nors ir kokią smulkmeną, kas bent kiek nušvies- 
tų tai, kas atsitiko Vanesai? 

— Prašote manęs lygiai to paties, ko prašė policija. 
Ir šeimos privatus seklys. Ne, aš nieko apie ją nežino- 
jau, išskyrus tai, kad ji buvo smarki kaip liepsna. 

— Kai paskutinį kartą ją matėte, ar ji atrodė lai- 
minga? 

— Laiminga? Iš jos elgesio sunku būdavo apie tai 
spręsti. Tuo metu aš galvojau, kad ji paprasčiausiai mer- 
gina iš eilinės šeimos, pradedanti verslą, kad galėtų nu- 
tiesti savo gyvenimo kelią. Maištininkė. Bet Renata — tai 
mergina, gyvenanti priešingoje laiptinės pusėje — atkrei- 
pė dėmesį, kad Marija dėvi aukštuomenės drabužius. Ji 
sakė: „Ta mergina man tikras galvosūkis. Juk niekas, 
dirbdamas mažoje krautuvėlėje Via Prassodi, nenešioja 
Balenciagos kostiumėlių ar Galitcine suknelių“. 

— Ar niekada iš jos elgesio nesimatydavo, kad ją iš- 
tikus kokia nors bėda? 

— Nerimą jutau. — Jis perbraukė ranka sau per 
smakrą. - Bet, kai buvo atėjus čia paskutinį kartą, ji iš- 
sirinko du mano paveikslus, kad parduotų savo krautu- 
vėlėje, ir man pasirodė, kad ji kažką yra sumanius. — 
Artelas nutilo ir prisimerkė. 


— Ar nepaklausėte, kas atsitiko? 

— Taip. O ji tik pasakė: „Vieną dieną aš susilyginsiu 
su jumis, vyrai“. Ir nusijuokė. Bet aš pajutau, kad lygiai 
taip pat lengvai ji galėjo ir pravirkti. 

— Gal buvo kas nors, su kuo ji turėjo meilės ro- 
maną... 

— O, dėl to aš neabejoju. Tokios merginos, kaip ji, 
vienos po Romą nevaikštinėja. — Jo šypsena atskleidė 
stambių baltų dantų eilę. — Kartą bandžiau ją prisijau- 
kinti — žinote, kaip tai būna. 

Linktelėjau galva. Artelas tęsė: 

— Ji mane atstūmė ir pasakė: „Aš užimta. Nors tik 
dievai žino kodėl. Jis žiurkė! Jis toks pat dviveidis, kaip 
mėnulis veidrodyje, bet jis mane pakerėjo. Ir iš to visas 
pragaras“. 

— Niekada nebuvote to Žmogaus sutikęs? 

— Ne. 

— Nė vardo nežinote? 

— Nė vardo. — Ir pagvvėjęs pridūrė: — Ji kai ką mi- 
nėjo ir apie jus. Bent jau tikiuosi, kad apie jus. Ji sakė, 
kad pas ją į svečius atvažiuoja jos draugė iš Anglijos. 
Taigi neatrodo, kad ji būtų planavus pradingti, tiesa? 

— Tai viskas, ką jūs žinote? 

Įbedęs į mane akis, tarsi aš būčiau jo atminčiai rei- 
kalingas paskatinimas, jis lėtai pasakė: 

— Dabar, kai pradedu apie tai galvoti, prisiminiau 
mažą detalę. Keista, kad buvau tai pamiršęs. Kartą, kai 
užsukau į jos parduotuvę, atnešdamas naują savo paveiks- 
lą, kurį ji komise galėtų parduoti, ant jos stalo pamačiau 
anglišką laikraštį. — Jis nusišypsojo. — Aš moku daug kal- 
bų. Tai bastymosi po Europą, siekiant šlovės ir pripažini- 
mo, rezultatas. Taigi laikraštis buvo atverstas ties straips- 
niu, kurio antraštė buvo „Apie Romą“. Marija buvo man 

sakius, kad ji pažįstanti daug anglų, todėl, nors ir nebūda- 
mas tuo labai suinteresuotas, aš jos paklausiau, ar ji pa- 
žįstanti žmogų, parašiusį šį straipsnį. Ji nusijuokė ir pasa- 
kė: „O, tai mano demonas, mano mylimasis“. 

Jis liovėsi kalbėjęs, ir aš paraginau: 

— Ir... tada? 

Artelas skėstelėjo rankomis: 

— Daugiau nieko. 

Apie Romą, autorius — Filipas Kornelas... 

— Vadinasi, policija apie tai nežino? 

Jis papurtė galvą. 

— Nors atrodo, kad aš apie tai užsiminiau priva- 
čiam šeimos sekliui. 

Jis pamojavo puoduku: 

— Gal dar kavos? 

Papurčiau galvą. 

— Mano atmintis labai bloga, — tarė jis, — bet esu 
tikras, kad sekliui apie tai pasakiau. 

— Ir ką jis sakė? 

— Kiek prisimenu, nieko. 

Atrodo, tai buvo viskas, ką Artelas galėjo man pa- 
pasakoti. Kol nepaaiškėjo, kad Marija Sirena buvo Va- 
nesa Malimbroza, žmonės dailininkų kvartale jos gyve- 
nimą vertino paprastai, be klausimų ir zondavimų. Iš 
tikrųjų iš šio susitikimo nesužinojau nieko tokio, ko ne- 
būčiau žinojus anksčiau. Nauda buvo tik ta, kad visi 
gandai ir pašnibždėjimai apie tai, kad Vanesa buvo įsi- 
mylėjus Filipą, dabar, bent jau man, pasitvirtino, nebe- 
palikdami jokių abejonių. 

Išsiblaškius apėjau studiją, apžiūrinėdama piktus, 
liepsningus Artelo paveikslus, žalsvai bronzinės spalvos 
puodus. Pasakiau, kad vėl kada nors užeisiu, ir paga- 
liau pasiekiau duris. 

— Norėčiau, kad man kada nors papozuotumėt, — 
pasakė Artelas, kai stovėjome tamsioje laiptinėje. — Jūsų 
gundantys plaukai, ir man patinka žalsvai pilkos akys. 

Įvertindamas jis nužvelgė mane su tokiu atvirumu, 
kad, daug negalvojus, atšoviau: 

— Galiu nuvilti. Kai per ilgai sėdžiu, sutraukia mėš- 
lungis. 
Padėkojau už pokalbį ir, jam dar nespėjus pradėti 
mano gerų ir blogų savybių apžvalgos, išėjau. 

Taigi Nonna Alegra tikriausiai žinojo apie Vanesos 
ir Filipo Kornelo romaną ir vis tiek kviesdavosi jį į Ma- 
limbrozą. Kodėl? Todėl, kad jai daugiau neberūpėjo, 
kas nutiko jos anūkei, o buvo tik suinteresuota Irenos ir 
Filipo santykiais? Taip galėjau galvoti, iš anksto many- 
dama, kad Alegra žinojo apie galimą Vanesos meilę Fi- 
lipui, nors kaip to įrodymą aš teturėjau Zia Romolos 
žodžius ir Artelo pastebėjimus. Bet dabar jie susidėjo, ir 
galutinė suma mane taip pritrenkė, kad ėjau gatve vos 
vilkdama kojas ir Piazza del Popolo* pavėlavau pagrieb- 
ti paskutinį taksi. 

Spoksojau į nutolstantį taksi, negalėdama visiškai 
išsivaduoti iš apnikusių minčių apie Vanesą. Tarkim, 
Nonnai Alegrai pasirodė, kad Vanesos buvimas kėlė 
daug nemalonumų... Ir čia aš sustojau, mano mintys at- 
sisakė toliau funkcionuoti. Tai buvo pasibaisėtina ir vi- 
siškai protu nesuvokiama. Viskas, kas nutiko Vanesai, 
įvyko be jos senelės žinios. Pavojų ir intrigų tinklą galė- 
jo nupinti Filipas, tačiau, savaime suprantama, be Aleg- 
ros Malimbrozos pagalbos. 


* Liaudies aikštė (it.). 

Norą Alegrą sutikau galerijoje, kai laikrodis viena- 
me iš kambarių mušė šešias. Ji pašaukė mane, įeinan- 
čią į savo miegamąjį. 

— A, Džuljeta! Prieš dešimt minučių man skambino 
Pietras Aldernas. Jis lankėsi Artemidės viloje ir sako, 
kad ji beveik visiškai tuščia, ten tėra tik keli beverčiai 
baldai. Jam pavyko atsekti tos vietovės savininkus ir jis 
sužinojo, kad tai pagyvenusi pora, kuri vilą išnuomojo 
jaunam siciliečiui su žmona. Bet pastarieji prieš kelias 
savaites vilos atsisakė, ir dabar ji stovi tuščia. 

— Bet ta mergina, kurią mačiau... 

Nonna Alegra gūžtelėjo pečiais. 

— Galbūt kas nors apžiūrinėjo vietą, ketindamas vi- 
14 nupirkti. Senoji pora nori ja atsikratyti, bet, mano 
supratimu, vila apgailėtinos būklės ir niekas ja nesuin- 
teresuotas. — Ji žengė keletą žingsnių lifto link, duoda- 
ma suprasti, kad pokalbis baigiasi. — Taigi, kaip matai, 
aš buvau teisi. Tu merginą matei tik iš nugaros, o kas 
dėl Pepio, tai aš jau tau bandžiau paaiškinti, kad jo 
protinis suvokimas yra miglotas, jis gyvena fantazijo- 
mis. O dabar paprasčiausiai pamiršk Vanesą ir nusiteik 
šio vakaro linksmybėms. Filipas užsuks tavęs paimti 
apie devynias. 

Praėjo dar kelios valandos, ir kai išėjus iš savo 
kambario, kur buvau užsukus pasiimti vakarinio ranki- 
nuko, ėjau galerija, išgirdau laikrodį mušant devynias. 
Apačioje rotondoje pasigirdo balsai, ir, žvilgtelėjus per 
baliustrados viršų, pamačiau su Zia Romola besišneku- 
čiuojantį Filipą. Nė vienas jų aukštyn nepažvelgė ir ma- 
nęs nepamatė, todėl galėjau čia stovėti ir juos stebėti. 

Vilkėdamas vakariniais drabužiais, Filipas neatrodė 
drovus ir berniokiškai žavus, kas taip jaudina kai ku- 
rias moteris, bet ne mane. Jis jautėsi visiškai laisvai, ir 
aš stovėjau, apimta prieštaringų jausmų šėlsmo, vieno- 
dai trokšdama ir vakaro šventės, ir jos pabaigos. 

Reikėjo pastangų prisiversti pajudėti link laiptų ir 
jais nusileisti žemyn. Lipau lėtai, viena ranka prilaiky- 
dama kiek pakeltą savo apdaro kraštą, o kita — lengvai 
liesdama marmurinį baliustrados turėklą. Buvau beveik 
laiminga, įsitikinusi, kad atrodau kuo puikiausiai: plau- 
kų sruogos sukeltos ir susuktos ant viršugalvio, vienin- 
telis papuošalas — auksinė antkaklė, kad niekas dau- 
giau neatitrauktų dėmesio nuo nepriekaištingų baltų 
mano suknelės klosčių. Tačiau taip pat supratau, kad, 
norint sėkmingai išlaikyti šio vakaro išbandymus, man 
reikia sukaupti visą manyje esantį pasitikėjimą savimi. 

Rotondoje prie Filipo ir Zia Romolos prisijungė Non- 
na Alegra, ir niekas manęs nepastebėjo iki tol, kol nusi- 
leidau iki paskutinio didžiulių laiptų vingio. Tada, tarsi 
pajutes ką už nugaros, Filipas atsigręžė. Jis nužvelgė 
mane santūriai, neskubėdamas ir viską pastebėdamas. 

— Ir taip, atplaukė nimfos, ir nuo Olimpo nusileido 
deivės. 

Komplimente suskambusi pašaipa nuskurdino jo 
puošnumą. Jis žvelgė į mane, bežengiančią paskutiniais 
laipteliais, ir kandeliabro šviesoje jo akys spindėjo. 

Tas jo komentaras uždėjo antspaudą visam vakarui. 
Matyt, mano palydovo vaidmenį jis ketino atlikti su po- 
tekste: „Aš tau sakysiu pačius ekstravagantiškiausius 
komplimentus, bet nedrįsk patikėti nei vienu jų žodžiu“. 
Ką gi, aš su malonumu įsijungsiu į šį žaidimą. Mano 
lengvabūdiškumas bus vienintelė apsauga nuo jo pa- 

trauklumo. Juoką aš panaudosiu kaip ginklą sveikam 
protui prieštaraujančiam geismo absurdiškumui įveikti. 

Romola taip pat atsigręžė: 

— Ji puikiai atrodo, tiesa, Filipai? Bet cara, ar ne- 
turi kuo apsisiausti? Jokio vakarinio apsiausto? 

Pasakiau, kad neturiu ir, kadangi naktis šilta, man 
jo neprireiks. 

— Luktelk. — Ji nulėkė į kambarį už pertvaros ir 
grįžo nešina kažkokio sunkaus šilko apsiaustu. — Pama- 
niau, kad nieko tinkamo iš Londono neatsivežei, todėl 
suradau štai šį. Aš jo nevilkėjau jau daug metų, bet ap- 
siaustai visuomet atrodo elegantiškai. — Ji apgaubė juo 
mano pečius. 

Paglosčiau storą šilką ir pastebėjau, kad gencijono 
mėlynumą dar dengė tarsi plonytis sidabro sluoksnis. 

— Zia Romola, jis puikus... 

— Man labai malonu, kad tau jis patinka. Tikrai ne- 
galėjai eiti niekuo neapsisiautus. 

Su šypsena pagalvojau: į šiuos susiėjimus Žmonės 
taip be nieko neina. Ar vakaras karštas, ar šaltas, turi 
demonstruoti savo vakarinį apsiaustą, kaip kad demonst- 
ruoji savo papuošalus. 

— Gal jau eisime? — paklausė Filipas. 

— Linkiu smagiai praleisti laiką, — pasakė Zia Ro- 
mola. 

Nonna Alegra tik palingavo galva ir vos kilstelėjo 
ranką, tarsi palaimindama vakarą, kuris man, aišku, 
nebus palaimingas. 

Liangente vila buvo kiek pavažiavus Via Venti Set- 
tembre*. Už aukštos, grėsmingos mūro sienos iš gatvės 


* Rugsėjo dvidešimtosios gatvė (it.). 

buvo matyti tik aukštas bokštas. Pro mūrinę arką įva- 
žiavome į didžiulį kiemą. Iš namo, kuris labiau panėšė- 
jo į kai kurias Pietų Ispanijoje mano matytas bažnyčias, 
plieskė šviesos. Varpinės bokštas buvo iliuminuotas, ir 
nuo puošnaus frontono ant atvykstančių svečių tvieskė 
šviesa. 

Filipas pastatė automobilį, išjungė variklį ir tarė: 

— Turiu tave įspėti, kad šokimas nėra mano hobis. 

— Nieko tokio. Galite mane palydėti, kol susitiksime 
su šeimininke. Po to galėsite pabėgti, aš nesijausiu ne- 
laiminga. 

— Nei aš pabėgsiu, mano brangioji, nei tu. Patinka 
tai tau ar ne, šiam vakarui tu susieta su manimi. — Sa- 
kydamas šį galantišką pastebėjimą, jis išlipo iš automo- 
bilio ir, apėjęs aplink, atidarė dureles man. 

Viloje buvo milžiniška salė, visa iš baltojo marmu- 
ro, šalta ir rūsti savo paprastume, su nišose stovinčio- 
mis skulptūromis. Man manieringai buvo parodyta į di- 
džiulius laiptus, kuriais šnekučiuodamos, viena kitą 
pašaukdamos, jau lipo, kaip man pasirodė, koks šimtas 
moterų. Prie palei sienas stovinčių veidrodžių stoviniavo 
eilutės, ir aš lioviausi bandžius prie kurio nors iš jų pri- 
eiti. Mano kompaktinis veidrodukas man parodė, kad 
plaukai tvarkingi, lūpų dažai nei per ryškūs, nei per 
blankūs, šešėliai normalūs. Pasisukau ir vėl nusileidau 
laiptais Žemyn, galvodama, kaip reikės surasti Filipą, 
jeigu jis dar norės būti surandamas. 

Buvo panašu, kad jis norėjo, nes lūkuriavo prie 
laurų vainiku vainikuoto vyro skulptūros. 

Filipas paėmė mane už rankos ir nuvedė prie sve- 
čių, išsirikiavusių pasisveikinti su šeimininke, kuni- 
gaikštiene Teodora Liangente. Ji buvo viena iš pačių ne- 

patraukliausių žmonių, kuriuos tik man yra tekę sutik- 
ti. Labai aukšta ir liesa, su griežta susuktų ir sukeltų į 
viršų juodų plaukų šukuosena, labai primenančia klasi- 
kinį japonų stilių. Kunigaikštienės vakarinė suknia buvo 
juoda, labai paprasta ir, matyt, pasakiškai brangi. Dėvė- 
jo vienintelį papuošalą: jai atsisukant paspausti man 
rankos, ant jos kaklo suspindo didžiulis deimantas. Kai 
ji man šyptelėjo savo oficialia šypsena, neabejojau, kad 
aš jos visai nedominau, ir kad visas šis prabangus rei- 
kalas jai buvo lygiai toks pat suplanuotas ir besielis, 
kaip ir Malimbrozoms jų pramoninis verslas. Ji buvo 
principessa, ir balius jai buvo reikalingas tik tam, kad 
pagarsintų savo vardą žemyno laikraščių straipsniuose 
apie aukštuomenės gyvenimą. 

Su Filipu šokome, išlaikydami pagarbų nepažįstamų 
žmonių santūrumą. Aplink viskas judėjo, mainėsi spal- 
vos, tviskėjo papuošalai, o, kai šokėjų poros praskrieda- 
vo palei viename pasienyje sustatytas didžiules gėlių 
virtines, moterų suknios brūkštelėdavo per lelijų vainik- 
lapius ir keliais aukštais išsidėsčiusių azalijų žiedus. 

Priešingoje pusėje salė tiesiogiai jungėsi su terasa. 
Mačiau, kad didžiulė įstiklintų dalių siena buvo atidary- 
ta, todėl apšviestas sodas ir namas susijungė į vientisą 
erdvę. 

Kartą, kai orkestras nustojo grojęs, Filipą pasveiki- 
no plačiapetis, kresnas vyras, kurį man pristatė kaip 
Karlą Džiovanį, „vieną iš žymiausių redaktorių Romo- 
je“. Pristatydamas mane, Filipas pasakė: 

— Mis Holdroid yra anglė. Ji turi teisę būti laikoma 
garsia, nes savo dienas praleidžia vaikščiodama Vest- 
minsterio koridoriais — tai vieta, iš kurios, kaip jūs, be 
abejo, žinote, prastai valdomi britai. 


263 


Sinjoras Džianis pabučiavo man ranką ir nustebęs 
paklausė: 

— Jūs politikė, sinjorina? 

— Aš tik sekretorė, sinjoras Filipas perdeda. 

Džianis plačiai nusišypsojo: 

— Tai žavi mūsų profesijos silpnybė. Mes dažnai 
tiesą pagražiname. Nebūčiau galėjęs patikėti, kad jūs 
esate jūsų Bendruomenių rūmų narė. Jūs dar gerokai 
per jauna ir elegantiška, ir jūsų veidas dar per daug ly- 
gus. Leiskite jūsų nuolankiai paprašyti, sinjorina, kad 
niekada pirma laiko savęs nesusendintumėt, kovodama 
dėl principų. 

Aš vėl nusijuokiau: 

— Jei man reiktų viešai kalbėti, tai pirmiausia pa- 
prašyčiau, kad pralaisvintų pakylos lentas ir galėčiau 

— O čia tai jau kuklumo bagažas, — tarė Filipas. — 
Kai reikia apginti savo pozicijas, sinjorina moka pui- 
kiausiai kalbėti, šitai galiu jums garantuoti. — Po dvi- 
prasmiška šypsena Filipas bandė paslėpti savo žodžių 
kandumą. Po to jis pasiūlė: — Gal eikime į sodą? Čia 
karštoka. — Pasisukęs į Džianį, pakvietė: — Prisijunkite 
prie mūsų. Norime suspėti nustverti staliuką, kol neuž- 
ėmė visų vietų, kad paskui netektų sėdėti ant žolės. 

— Kai tik man pavyks susirasti savo Žmoną, mes 
būtinai ateisime, — pažadėjo Džianis. 

Jutau, kad ant mažų, jų svoriui per daug trapių kė- 
dučių sėdinčių moterų akys nukreiptos į mane. Pagalvo- 
jau: štai ką reiškia būti apsirengus Fernando Guiskardo 
rūbais, ir, įsikibusi Filipui į parankę, kartu su juo nuė- 
jau į sodą. 

Mums benužengiant nuo terasos, Filipas atsigręžė. 
Įdomu, kad atsisukau ir aš. Atpažinau abrikosų spalvos 
šifoninio sijono sūkurį ir pastebėjau silpną Irenos rubi- 
nų žėrėjimą. Atvažiavo Leo su Irena. 

Jaučiau, kaip dar prieš man atsisukant ji žvilgtelė- 
jo mūsų pusėn, ir kad jie su Filipu apsikeitė žvilgsniais. 

— Atvažiavo Irena su Leo, — tyčia pasakiau. 

— Taip, aš juos mačiau. Eime, nes kitaip nebeliks 
staliukų. Žinau šiuos balius. Per daug žmonių ir per 
mažai sėdimų vietų. 

Už mūsų vyrai šokio sūkury suko moteris, žėrinčių 
sietynų šviesoje viskas atrodė net pernelyg spalvinga, or- 
kestras grojo kvikstepą ir, nors melodijos garsuose buvo 
per daug žalvarinio skambesio, iškilminga aplinka teikė 
jai žavesį. Priešais mus į tolį driekėsi sodas, ir buvo sun- 
ku patikėti, kad tiek erdvės gali būti tokiame tankiai ap- 
gyvendintame didmiestyje kaip Roma. Ir tada prisiminiau 
kažkada girdėjus, kad Renesanso laikų Romos sodų ir 
parkų planuotojai buvo ne tik architektai, bet ir meni- 
ninkai, sugebėję pritaikyti kiekvieną visžalės augmenijos 
subtilybę perspektyvos ir erdvės iliuzijai sukurti. 

Aukštai švietė mėnulis, ir bugieniai bei kiparisai 
tamsavo pasidabruoto dangaus fone. Terasomis nusilei- 
dome žemyn, pasukome į magnolijų alėją, pro pjedesta- 
lus, nuo kurių savo nereges akis į mus buvo atgręžę 
marmuriniai vyrai Cezario veidais. 

Ant vejų buvo sustatyta begalės baltų staliukų ir 
kėdžių, ir visi jie, rodos, jau buvo užimti. Pagaliau ra- 
dome vieną ties vingiuojančio tako posūkiu, stačiakam- 
piškai apkarpytos gyvatvorės prieglobstyje, iš kur visu 
savo grožiu atsiskleidė panorama su aukštai virš išsike- 
rojusio kedro keliaujančiu mėnuliu. 


— Užjaučiu šioje spūstyje dirbančius padavėjus, — 
tarė Filipas. — Jei čia pabūsi, nueisiu atnešti gėrimų. 
Ko tu norėtum? Šampanas liejasi upėmis. 

— 0, šampano, prašau. 

Žiūrėjau, kaip jis ištirpsta minioje, atsirėmiau į kė- 
dės atkaltę. Užsisvajojus svarsčiau, kiek ilgai gyvena 
medžiai, ir ar tarp jų vaikščiojo Kotryna Mediči arba 
Bordžios. Galbūt šioje vietoje kažkas atsegė miniatiūri- 
nę žiedo sagtelę ir, pakreipęs žiedą, įpylė nuodų į prie- 
šo taurę. Iš ko jie tais laikais gerdavo? Iš metalinių tau- 
rių? Buvau skaičius, kad kartais labai turtingi romėnai 
gerdavo iš ametisto taurių, nes buvo manoma, kad šis 
mineralas stebuklingai apsaugąs nuo pasigėrimo. 


E iipas ilgai negrįžo. Kažkur iš už nugaros užuodžiau 
rožių kvapą. Atsikėliau pasižiūrėti, kur jos. Rožės buvo 
čia pat, už gyvatvorės, ir mėnulio šviesoje bolavo kaip 
popierius. 

Krūptelėjau pajutus, kaip kažkieno ranka suėmė 
mano ranką žemiau alkūnės, ir visos keleto pastarųjų 
dienų baimės vėl iškilo į paviršių. Staiga apėmusio siau- 
bo akimirką smilktelėjo mintis, kad Filipas čia man pa- 
ruošė spąstus ir dabar jie paskui mane užsitrenkė. Prie 
pat ausies išgirdau švelnų balsą: 

— Bella... ah, bella carissima... 

Atsisukau, staigiu judesiu ištraukdama savo ranką. 
Jaunuolis buvo tamsaus gymio ir labai jaunas, gal ne 
daugiau aštuoniolikos. Jis buvo linksmas ir gerokai iš- 
gėręs. Itališkai paklausė: 

— Jūs viena? 

— Tik kol kas, — tyčia atsakiau angliškai. — Draugas 
nuėjo atnešti gėrimo. 

Jis sušuko iš džiaugsmo ir, prieš mane svyrinėda- 
mas, prašneko angliškai: 

— Čia tiek žmonių — principessos pobūviuose visada 
minios žmonių. Jūsų draugas užtruks ilgai. Tad jūs ir 
aš... Aš jums patinku, taip? 

— Jūs man nepatinkate, — žengtelėjau atgal toliau 
nuo jo. — Ir ar ne per anksti būti girtam. — Stengiausi 
atrodyti juo besibodinti. 

— Mano vardas Rudis, — tarė jis. — Tai tiesa ar tai 
netiesa, kad anglės merginos tik apsimeta esančios abe- 
jingos? — Jis palietė mano veidą. Pliaukštelėjau jam per 
ranką. Jaunuolis iš pasitenkinimo sukikeno. Jis buvo 
kaip koks atlapaširdis vėjavaikis, įsitikinęs, kad aš su 
juo juokauju. 

— Ak, eikite, prašau. Man jūs netgi nepatinkate. 

Ištariau žodžius, kurių nereikėjo ištarti. Jaunuolio 
akys sublizgėjo, ir jis prisitraukė mane prie savęs. Pa- 
bandžiau išsisukti, nugręždama savo veidą į šalį. 

— Nebūkite toks beviltiškai kvailas, — pasakiau. 

Jo lūpos palietė mano lūpas. Mano pečius sugriebė 
kažkieno ranka ir su jėga mane atgręžė. 

Galvoje buvo tik klaiki mintis: tai spąstai, čia, sode, 
Romoje... 

Jaunuolis suriko, prarado pusiausvyrą ir susverdė- 
jęs, mataruodamas rankomis ir kojomis, nuvirto į gyva- 
tvorę. Ten gulėdamas ir pro smulkią lapiją suglumęs 
spoksodamas į mane, jis atrodė kaip gražus ir sutrikęs 
klounas. Atsikvėpiau su palengvėjimu. Tai nebuvo spąs- 
tai. Mane išlaisvino Filipo rankos. 

— Kad man netektų tai pakartoti dar kartą, — įspė- 
jo berniuką Filipas ir pasuko link stalo. 

— Padėk jam atsikelti, Filipai. 

— Niekada gyvenime. Jis ten pats nugriuvo, tegu 
pats ir ieško būdo, kaip atsistoti ant kojų. Ir tu jam ne- 
padėk, — timptelėjo mane, kai pasilenkiau, norėdama 
paduoti ranką besistengiančiam atsikelti berniukui. 

Įsikibdamas į šakas jis atsistojo ir mums pavymui 
sušuko: 

— Kas jums užėjo? Pasirinkdamas merginas, aš bū- 
nu apdairus. Ši nemūvi žiedo, vadinasi, ji ne jūsų. 

— Neturėjau laiko nupirkti. O dabar šuoliuok iš čia. 

Parkritimas jaunuolį tikriausiai prablaivė, nes jis 
liūdnai ir atidžiai pažvelgė man į akis: 

— Nesuprantu, sinjorina, kodėl tekate už tokio anglo. 

Tai pasakęs, jaunuolis pranyko sprinterio greičiu. Pa- 
kėliau ant stalo priešais mane stovinčią siaurą tulpės for- 
mos taurę. Šampanas buvo sausas ir puikiai atšaldytas. 

Prie mūsų prisijungė Karlas Džianis ir moteris pa- 
purusiais plaukais bei nuostabiai gražiais pečiais. 

— Mano žmona, — pristatė Karlas Džianis. 

Ji man plačiai, draugiškai nusišypsojo: 

— Jums čia tikriausiai patinka. O kai dėl manęs, tai 
verčiau užkėlus kojas sėdėčiau namie. Kartais abejoju, 
ar man patinka tai, kad mano vyras toks žymus laik- 
raščio redaktorius. 

Ji buvo nuostabi, neturinti kompleksų moteris, ir 
savo vyrui: nusišypsojo šypsena, kurioje buvo kur kas 
daugiau tiesos nei ką tik išsakytoje abejonėje. 

Prie mūsų prisijungė daugiau žmonių, ir dabar visi 
gyvai šnekučiavosi, kartais itališkai, kartais, iš mandagu- 
mo man, — angliškai. Šampanas ir juokas nustelbė viską, 
ir liko tik akimirkos džiaugsmas. Man buvo smagu. 

Kažkas pasakojo apie savo prosenelį, kuris buvo 
pabėgęs su čigone, ir, likimo bei kelių žiaurių karų 

blaškomiems, jiems gimęs sūnus, kuris vėliau tapęs ka- 
raliumi. 

Nedalyvaudama pokalbyje, klausiausi, įsigilinus į 
vaizdingas smulkmenas, kai už manęs sėdėjusi moteris 
sušuko visam stalui: 

— O, Filipai, ką mes girdime! 

Pasakojimas tuoj pat nutrūko. Apsidairius pamačiau 
merginą smulkiu Žebenkšties veidu, su kaip vandens 
čiurkšlės ausyse žėrinčiais deimantais. Ji buvo įsitvėrus 
už parankės su ja atėjusiam vyrui ir, per stalą pasilen- 
kusi Filipo pusėn, atrodė labai nustebus dėl jos klausi- 
mą pasitikusios tylos. 

— Ar būtina būti tokiems paslaptingiems? — papildė 
savo klausimą mergina. 

— Nežinau, apie ką eina kalba, — atsakė Filipas. 

— Sužadėtuvėms reikalingas balius — argi jūs šito 
nežinojote? 

— Mano sužadėtuvės ir mano balius buvo prieš še- 
šerius metus, — ramiai atsakė Filipas. 

Merginos aiškiai būta nejautrios, nes stojusi tyla tik 
dar labiau pakurstė jos smalsumą. Ji apžvelgė visus sė- 
dinčius prie stalo, ir ilgiausiai jos žvilgsnis apsistojo ties 
manimi. 

— Bet iš Rudžio Sanrienzio mes ką tik sužinojome, 
kad jūs ir... 

Paskubėjau atsakyti anksčiau, negu tai būtų suspė- 
ję padaryti kiti: 

— Jūsų draugužį Rudį šiek tiek paveikė mėnulis. 
Kartais jis su žmonių vaizduote iškrečia pokštų. 

— Jis susipras, — pasakė Filipas. 

Merginos auskarai sužvilavo: 

— Jūs norite pasakyti, kad nieko... 

— Ne, — pasakiau. — Nieko. — Tyčia nenusisukau 
nuo jos, kad ji pamatytų juoku švytintį mano veidą. 

Temą labai delikačiai pakeitė sinjora Džiani. Paė- 
miau šampano taurę ir gurkštelėjau per didelį gurkšnį. 
Užuodžiau nuo už manęs sėdinčios merginos sklindantį 
jazminų kvapą. Mačiau, kaip tvyksčioja žiedai ant sėdin- 
čių prie stalo moterų rankų. Man į veidą tvieskianti mė- 
nulio šviesa darė jį per daug lengvai visiems išskaitomą, 
todėl stengiausi išlaikyti savo nepaneigiamą džiaugsmin- 
g4 šypseną. 

Mergina juokdamasi pasakė: 

— (0) Dieve, vos be reikalo neiššvaisčiau savo sveiki- 
nimų. Atsiprašau. — Jazminų kvapas susilpnėjo — mer- 
gina nuslinko tolyn. 

Visi aplinkui staiga sušneko su kiek perdėtu pagy- 
vėjimu, tarsi norėdami pamiršti merginos žebenkšties 
veidu nesmagų išsišokimą. Nežiūrėdama į Filipą, žino- 
jau, kad jis nusisukęs, gal iš bodėjimosi, gal iš pykčio. 
Žvilgtelėjau į iš namo į sodą plūstantį žmonių srautą ir 
pamačiau Ireną, stovinčią krintančios šviesos ruože. Ta- 
da supratau, kad ką tik vykęs pokalbis Filipo nei sutrik- 
dė, nei jo supykdė — vargu ar iš viso jis jam rūpėjo. Jis 
pamatė Ireną. 

Netrukus mūsų draugija išsiskirstė, ir likome su Fi- 
lipu vieni. 

— Jei nori pašokti... — prašneko jis. 

— Bet jūs nenorit. Be to, man ir čia gerai. 

— Abejoju. — Jis atsisuko ir pažvelgė tiesiai man į 
veidą, ir aš troškau, kad tai jo veidas būtų mėnulio 
šviesoje, o mano — šešėlyje. Jis tęsė: — Manau, kad man 
derėtų tave nusivesti į pokylio salę ir parodyti žmo- 
nėms, jog neketinu tavęs monopolizuoti. 

— Jums svarbu, ką žmonės galvoja? Ak, taip, labai 
atsiprašau. 

— Už ką atsiprašinėji? 

— Kad trukdau jums būti su... žmonėmis... su ku- 
riais norėtumėt būti. 

— Liaukis kvailiojus. 

— Stengiuosi būti supratinga. — Paskutinysis Žodis 
nuskambėjo manieringai ir šiek tiek pompastiškai. Su- 
skubau paaiškinti: — Noriu pasakyti, kodėl jūs, tiesą sa- 
kant, turėtumėt visą vakarą praleisti su manimi. Žmo- 
nės ne... — Pakilau ir lengvabūdiškai mostelėjau ran- 
ka: — Einu pasivaikščioti. Padarysiu tarsi žiedinę eks- 
kursiją ir sugrįšiu į pokylio salę. Susitiksime vėliau. 

— Gerai. Eik ir bendrauk su gamta, jei tau tai pa- 
tinka. Tik čia mažai beliko gamtos, kur galėtum pabūti 
pati sau viena. Pamatysi, kad čia niekam neleidžiama 
būti laisvam ir natūraliam. Tai vienas iš tokių sodų, kur 
viešpatauja savininko valia, net ir medžiai čia apgenėti 
ir priversti įgauti ypatingą išvaizdą. 

Nuėjau neatsigręždama. Suteikiau jam galimybę su- 
sitikti su Irena. 

Medžiai, krūmai, vejos buvo būtent tokie, kaip sakė 
Filipas, — per prievartą padaryti skrupulingai tobuli. 
Dėl architekto meistriškumo sodas buvo puikus, kaip 
kad puikus būna paveikslas. Nebuvo nei gėlių lysvių, 
nei paliktų natūralių plotelių, bet ta tvarka atrodė labai 
miela ir dvelkė praeitim. 

Takas staigiai užsisuko, ir aš supratau priėjus jo 
galą. Apsisukau, žengiau porą žingsnių ir susitikau su 
Filipu. Jis taip stipriai suspaudė man rankas, kad aš iš 
skausmo net susiraukiau. 

— Aš pasiklydau, — nuolankiai pasakiau. 

— Nesi niekada pasakius nieko teisingesnio. 

— Kodėl neprisijungėte prie savo draugų? 

— Nesu beprotiškas šokių mėgėjas. Pamiršai? 

— Kodėl sekėte paskui mane? 

— Smalsumas. 

Krūmuose kažkas subruzdėjo — tarsi žaliasis elfas į 
mus iš apačios žvelgė jaunasis gėrūnas Rudis. 

— O, tik ne tu vėl! — sušukau. 

Jis sėdėjo krūmuose sukryžiavęs kojas ir iš juos- 
mens žemai nusilenkė: 

— Aš neturėčiau jums sutrukdyti. 

— Tu netrukdai, — pasakė Filipas ir, man nespėjus 
pasitraukti, pasilenkė ir mane pabučiavo. 

Jo apglėbime ir jo lūpose visai nebuvo švelnumo. 
Jei apsvaigusiam Rudžiui ar kam nors kitam mus ma- 
čiusiam mes būtume galėję atrodyti kaip įsimylėjėliai, 
tai būtų buvus tik viena iš jų mažareikšmių iliuzijų. Fi- 
lipas, akivaizdžiai sukeldamas vien tik apgirtusio ber- 
niuko piktdžiugišką pasitenkinimą, padarė blogiausia, 
ką galėjo padaryti iš to, ko, jo nuomone, aš iš jo lau- 
kiau, ir darė tai su šaltu, tyčiniu tiesmukiškumu. 

Buvo beprotiška jam jausti ką nors daugiau, o ne 
vien neapykantą, tačiau kai, Rudžiui kikenant iš pasi- 
tenkinimo, aš priešinausi Filipui, galvoje tvykstelėjo bai- 
si mintis: Kas žino, kur trenks perkūnas? Jis trenkė į 
mane, stovinčią mėnesienos nužertame sode. 

Filipas mane paleido taip staigiai, kad aš vos nesu- 
klupau ir stvėriaus už krūmo, kuris nuo mano svorio pa- 
linko. Atgavusi pusiausvyrą, supratau, kad Rudis, matyt, 
jau buvo pakankamai blaivus ir per paskutines akimir- 
kas nutarė pasišalinti. 

Net nežiūrėjau, kur nueina Filipas, bet kai dreban- 
čiomis kojomis grįždama taku, kuriuo ir buvau čia at- 

ėjus, su Filipu susigretinau, pasirodė kitu, statmenu ta- 
ku einanti vieniša moteris. Ji buvo aukšta, su ant gal- 
vos uždėtą karūną primenančia šukuosena. Tai buvo 
Irena. Ji žiūrėjo tiesiai prieš save, tarsi mūsų su Filipu 
nepastebėdama. Tačiau krūmai buvo žemi ir reti, ir ji 
tikriausiai matė mūsų siluetus, šiame meilės spektakly- 
je einančius šalia vienas kito. 

Mane buvo apėmęs apmaudas ir įsiūtis, ir mano 
kulniukai, einant taku, gurgždėjo taip garsiai, tarsi bū- 
čiau stengusis sutraiškyti viską, ant ko tik eidama atsi- 
stodavau. Kraujas mano gyslose tvinkčiojo taip smar- 
kiai, kad nebuvo abejonės, jog mano veidas liepsnojo 
raudoniu. Pridėjau ranką prie skruosto — jis buvo šal- 
tas. Kartą grįžtelėjau atgal ir pamačiau, kad šį kartą 
Filipas paskui mane jau neseka. Takų sankryžoje pasu- 
kau ir atėjau į staliukais nustatytas vejas. Praeidama 
pro žmones jutau, kaip jie į mane atsisuka ir žiūri. Tik- 
riausiai jie manė, kad mane kas nors pametė, sau susi- 
radęs dailesnę merginą. Mano įsiūtis buvo per daug 
akivaizdus, tik jie nežinojo, kad tai įsiūtis ant pačios sa- 
ves dėl neįtikėtino savo jausmų prieštaringumo. 

Priėjusi pokylio salę, suabejojus stabtelėjau. Eiti į 
vidų ir žiūrėti į šokančius žmones nenorėjau, bet ir ne- 
ketinau slėptis viršuje esančiame pudravimosi kambary- 
je. Smukau į sidabruojančią tamsą ir nuėjau aplink na- 
mą. Surasti vietą, kur galėčiau viena pasėdėti, atrodė 
beviltiška — visur buvo Žmonės, besijuokiantys, besišne- 
kučiuojantys klegančiais būreliais ir tyliomis porelėmis. 
Nieko neįžiūrėdama, įėjau į tamsų užkampį ir ten sura- 
dau arkinę krūmokšnių pavėsinę. Joje vos juntamai 
kvepėjo rožėmis. Palaimingai atsisėdau ant metalinio 
suolelio, užverčiau galvą ir keletą kartų įkvėpiau švel- 
naus Oro. 

Kaip šaltakraujiškai ramus vaiduoklis, iš praeities 
prie manęs prisėlino Rūta Voren. „O jei šitaip atsitiktų 
trečią kartą, tai jau būtų emocinė savižudybė“. 

Iš savo tamsaus kampo žvelgdama į akinančios mė- 
nesienos apšviestą sodą, koviausi pati su savimi. Buvau 
jauna ir laisva; buvau nepriklausoma ir, kaip tikėjaus, 
išdidi. Ištiesiau į šalis rankas ir uždėjau jas ant vėsios 
suolelio atramos. Stengiausi kvėpuoti lygiai ir ramiai; 
nuvyti šalin kvailo susižavėjimo fantazijas kartą ir vi- 
siems laikams. Užmerkiau akis ir mintyse kartojau: aš 
laisva... aš laisva... aš laisva. Tačiau po šiais savitaigos 
žodžiais nerimo tikrojo žinojimo demonas ir kalbėjo ką 
kita. Aš apsėsta. 

Girdėjau jį ir jo klausiausi. Tuomet, — įtikinėjo ma- 
no racionalus protas, — tėra tik viena išeitis. Turiu iš- 
vykti iš Romos. Nesuradau Vanesos, nieko negalėjau pa- 
dėti Pepiui, ir patį pirmąjį vakarą Romolos pasakyti 
žodžiai „Vanesa žuvus“ dabar man pradėjo atrodyti re- 
alūs. Kai dėl Pepio, tai jauni graudžiai verkia, bet greit 
ir pamiršta. Tik bėgimas iš Romos gali mane išgelbėti iš 
šios beviltiškos jausmų painiavos ir apsaugoti nuo gre- 
siančios pražūties. Vanesos tegu ieško policija. Aš šiame 
darbe pasirodžiau esanti tik mėgėja. Išvykti iš Romos... 

— Geriau parymotum po Malimbrozos žvaigždėmis, — 
Filipo balsas buvo žemas ir su valiūkiška gaidele. — Ei- 
me. Balius baigėsi. 

— Tai mums jau tampa žaidimu, tiesa? „Surask 
Džuli“... 

— Jei manai, kad man patinka žaisti slėpynių, tai 
klysti. Tačiau jau vėlu, ir aš noriu namo. 

— Vėlu? 

— Jau po dviejų. Jei nori pasilikti iki aušros, gali 
pasilikti. Surasime Ireną su Leo, ir jie tave pasaugos. 0 
manęs rytoj laukia ilga diena, be to, savo gyvenime, 
taip sakant, ir taip per daug esu atėmęs iš miegui skir- 
to laiko. 

Man besigalynėjant pačiai su savimi, kol priėjau 
galutinę išvadą, jog turiu išvykti iš Romos, laikas tik- 
riausiai prabėgo labai greit, tačiau supratau, kad links- 
mybės Liangente viloje prarado žavesį. Aš taip pat no- 
rėjau greičiau į savo lovą. 

Pro žmonių būrelius kartu grįžome prie spindinčių 
sietynų bei ritmingai trenkiančios muzikos ir suradome 
šeimininkę. Ji, paėmus mane už rankos, abejingu balsu 
tarė, kad jai buvę malonu su manimi susipažinti. Ne- 
abejojau, kad ji buvo pamiršus mano vardą, ir, kai dėl 
jos, tai aš galėjau būti atvykus nors ir iš Mongolijos. 

Įsisupus į Romolos žydrąjį apsiaustą, pirma Filipo 
ėjau į tą vietą, kur buvo pastatytas jo automobilis. Kar- 
tą atsigręžiau ir pažvelgiau į namą. Manęs jau niekados 
nebepakvies į tokį pokylį, o aš nepasinaudojau šia pro- 
ga taip, kaip galėjau. Kaip į uždraustą miestą atvykus 
pabėgėlė, graužiausi dėl to, kas nepasiekiama, o jaudi- 
nančios ir žavios akimirkos prabėgo pro šalį. Kodėl ne- 
galėjau priimti jų ir jomis džiaugtis? Ir kas mano natū- 
roje buvo tokio, kas skatino mane taip susieti save su 
žmonėmis ir kitais dalykais, kurie mane gali sunaikinti? 
Atsakymai buvo vos ne patys paprasčiausi. Nieko kom- 
plikuoto manyje nebuvo; buvau normali ir nuspėjama, 
kaip ir bet kuri kita mergina, ir rūpinausi savo drau- 
gais ir draugėmis. Jei jiems prireiktų pagalbos, kiek 
galėdama jiems padėčiau. Mano silpnybė buvo ta, kad 
buvau linkus galbūt kiek perdėtai žavėtis, o tai ir 

traukdavo mane prie žmonių, kurie iš tikrųjų būdavo 
man negeri. 

Iš stovėjimo aikštelės iššoko automobilis. Filipas su- 
griebė ir atitraukė mane pačiu laiku. 

— Ar tau būtina lįsti po niekuo dėto vargšelio ratais? 

— Jis tikriausiai mane matė. Galėjo palaukti, — pik- 
tai pasakiau. 

Filipas nusijuokė: 

— Romoje vairuotojai nelaukia. Mano dėka dabar ga- 
li gyventi toliau ir kautis už dar vieną gyvenimo dieną. 

— Kautis? 

— Dėl Vanesos, — pasakė jis ir atidarė ilgos tamsios 
spalvos „Lancios“ dureles. 

Ta po kelių minučių pastebėjau, kad gatvės, kuriomis 
važiuojame, man nepažįstamos. Norėdama atidžiau įsi- 
žiūrėti, pasilenkiau į priekį: 

— Ar čia mes trumpiausiu keliu važiuojame į pa- 
lazz0? 

— Ne. 

— Tuomet kur mes važiuojame? 

— Pasivažinėti. 

— Maniau, kad norite važiuoti namo ir atsigriebti 
už neišmiegotas naktis. 

— Būna impulsų. 

— Ir man taip pat. Ir manasis yra mano puikios, 
patogios lovos troškimas. 

— Tuomet mūsų norai kertasi, ar ne? — Jis kilstelė- 
jo rankas nuo vairo. 

Pasidaviau, nes žinojau, kad neturiu pasirinkimo: 

— Gerai. Automobilyje vadas jūs, ir dabar antra va- 
landa nakties. Nesu linkusi kovoti. 

— Gerai. 

Vogčiomis į jį pažvairavau. Jo veide atsispindėjo jė- 
ga, bet piktumo nebuvo. Kad ir kaip labai jis būtų susi- 
jęs su Vanesos dingimu, baimės jis man nekėlė: Ma- 
limbrozoje žinojo, kad aš su Filipu... Tada ėmiau 
svarstyti, kiek galiu pasitikėti Vanesos šeima. 

— Kur mes? 

— Tai Janikulumas. — Filipas sustabdė automobilį, 
išlipo ir apėjo aplinkui atidaryti durelių man. 

Į mano kaktą dvelktelėjo vėsa. Užgniaužiau kylan- 
čią baimę dėl minties, kad jis čia mane atvežė ne no- 
rėdamas suteikti man malonumą ar darydamas man 

gera. Užkopėme į kalną ir užlipome ant aukštos jo ke- 
teros. Apačioje driekėsi Roma, išmarginta vėlyvos mė- 
nesienos ir gatvių žibintų, su juoduojančiais kupolų ir 
paminklų siluetais, kurie atrodė tarsi nupiešti ant 
žvaigždėto šilko. Niekada anksčiau nebuvau patyrus 
tokio jausmo, kaip tada, kai stovėjau greta Filipo, pa- 
vargus, rami ir visiškai atsidavus likimui — kas turi at- 
sitikti, vis tiek atsitiks, — visai nejausdama net ir bai- 
mės Filipui. 

Tylūs stovėjome vienas šalia kito ištisą amžinybę, ir 
kai pagaliau Filipas prašneko, atrodė, kad jo balsas su- 
drebino nakties ramybę. 

— Prieš penkerius metus, — pasakė jis, — mes su 
Mariana stovėjome čia ir žiūrėjome, kaip aušta diena. 

— Mariana? 

— Mano žmona. 

Kvailai būtų atrodę, jei būčiau sumurmėjus „užjau- 
čiu“, todėl tylėjau ir žiūrėjau į tolumoje dunksančio pa- 
minklo Viktorui Emanueliui kontūrus, paminklo, kurį 
romiečiai švelniai vadina „Vestuviniu tortu“. 

— Po vedybų kartu pagyvenome tik metus, — tarė 
Filipas. 

Geriau apsisiaučiau apsiaustą, delnais perbraukiau 
švelnų jo šilką. Supratau, kad mano žodžiai dar nerei- 
kalingi. 

— Po tokių vedybų, kaip mūsų, niekas rimtai nebe- 
įsimyli. Gyvenimas tampa kompromisu, naudojiesi pro- 
gomis, tiek materialinėmis, tiek dvasinėmis, stveri aki- 
mirkos teikiamą džiaugsmą ir leki prie kito. 

Pasikišau rankas po apsiaustu. 

— Gyvenimas be jausmų! — pasakiau. — Kokia tai 
turėtų būti tuštuma, lyg gyventum vakuume. 

— Priešingai, jausminis nepriklausomumas teikia 
patį nuostabiausią erdvės pajautimą, erdvės, kurioje 
žmogus gali kvėpuoti ir gyventi. Praeitį turiu uždaryti į 
orui nepralaidžią kamerą. Tai tartum kitas pasaulis, į 
kurį pažvelgti galiu, tik griežtai suėmęs save į rankas, 
kitaip aš žuvęs. Štai kodėl dabartim džiaugtis sugebu 
visai kitaip. Net ir dabar ji man atrodo labai gera. 

— Paprasčiausiai čia stovint... 

— Taip. 

— Bet jūs prisiminėt... Marianą... 

— Tai buvo numatyta. Dėl to atvažiavau į šią vietą. 
Norėjau išbandyti save, ir dabar žinau, kad esu pajėgus 
nustumti praeitį į jai pritinkamą vietą. Ji turėjo savo 
reikšmę ir savo gelmes, bet dabar su ja baigta. Dabar- 
tis turi teisę gyventi, ir tai man patinka. — Jis atsisuko 
ir pažvelgė į mane: — Tu su savo baltąja suknia ir žyd- 
ruoju apsiaustu, ir tavo plaukai... Aš niekuo neišsiskiriu 
iš kitų vyrų, mėgstu jutiminius malonumus. — Jis trum- 
pam nutilo, po to pridūrė: — Būk rami. Be leidimo aš 
niekuomet jais nesinaudoju. 

— Ir niekada nieko rimto? 

— Daugiau nebe. 

Praslinkus kelioms tylos minutėms, Filipas vėl pra- 
šneko, tačiau pakilumo jo balse jau nebebuvo: 

— Būna, kad pasislepiame nuo skausmo, laidydami 
sąmojus arba po bravūros priedanga. 

— Bravūros? 

— Mes sakome: „Aš vėl stiprus“, ir tikime, kad sa- 
kome tai rimtai. Tai tuomet mus perveria skausmas, su- 
vokus, kad mes visai nesame stiprūs. Visa tai ir yra, 
kaip aš pasakiau, „bravūra“. 

— Vadinasi, jūs dar galite jausti? 

— Tikiuosi. 

— Tuomet viskas, ką jūs pasakojote, tam priešta- 
rauja. 

Žibinto šviesoje jo veidas atrodė kaip žmogaus, pri- 
versto sugrįžti iš tolimos kelionės. 

— O, ne. Aš viską kruopščiai apgalvojau. Į praeitį 
žvelgiu labai iš toli, tik prisimindamas apie liūdesį. Ji 
buvo trumpa ir puiki, ir ji baigėsi. Šįvakar pirmą kartą 
leidau sau atsiduoti praeities ilgesiui — tai per daug jau 
pražūtingas malonumas. Dabartis man žavi, o ateitis — 
gera. Nenoriu, kad kas nors suardytų šią pusiausvyrą, 
girdi? — Jis atsisuko į mane su tokia jėga, kad aš Žen- 
giau žingsnį atgal. Jis sugriebė mane už pečių: — Kodėl, 
po velnių, tu atvykai į Romą? 

— Atsakymas jums žinomas. — Bandžiau atlaikyti jo 
žvilgsnį, bet būtent aš pirmoji nusukau akis į šalį. 

Nusisukdamas jis burbtelėjo: 

— Tu teisi. Tai, ką aš dabar pasakojau, yra priešta- 
ringa. Kelias akimirkas aš nebesijaučiau tvirtas, nebesi- 
jaučiau tikras, kad esu nugalėjęs jausmą. Čia atvažiuo- 
damas, aš padariau klaidą. 

Akimirksnį jis buvo labai žmogiškas. Žmonos mirtis 
jam vis dar kėlė skausmą. Tyliai tariau: 

— Važiuokime, Filipai, — ir siekiau jį paimti už 
rankos. 

Jis išvengė mano prisilietimo ir stovėjo, žiūrėdamas 
į apačioje nusidriekusią Romą, o aš pagalvojau: su kuo 
dabar jis mintyse? Su Mariana? Vanesa? Irena? 

Žemu, kupinu skausmo balsu jis tarė: 

— Ši vieta ne mums. 

Man pasirodė, kad jis staiga prisiminė, kad aš ne- 
buvau vien tik moteris, tyliai stovinti ant Janikulumo, 

pažadinusi jo liūdesį, kuris, jo manymu, jau buvo pra- 
ėjęs. Mes buvome smarkiai sunerimę priešai, jis ir aš — 
Vanesa mus tokiais padarė. 

Palikau jį, nusileidau nuo kalvos ir nuėjau prie au- 
tomobilio. Jis atėjo truputį vėliau. Nepratardami nė žo- 
džio, važiavome į Malimbrozą. 

Duris mums atidarė Leo: 

— Mes su Irena ką tik grįžome. Eikite į vidų. — Jis 
pažvelgė į Filipą: — Grįždamas į svečius atsivežiau Bret- 
tą Mc Arlaną. Norėčiau, kad jūs susipažintumėt. 

— Amerikos inžinierinės minties genijų? — paklausė 
Filipas. — Tokių progų aš nepraleidžiu. Trečia valanda 
nakties ar ne. aš išgausiu iš jo sutikimą duoti interviu, 
kol jis neišvyko iš Italijos. 

— Tada eik ir susitark, kada susitiksite, — pasakė 
Leo ir pasisuko į mane. 

— Einu miegoti, — pasakiau. — Labanaktis, Leo. Ir 
ačiū jums, Filipai, už šį vakarą. 

Filipas kažkaip keistai pažvelgė į mane: 

— Ypač už kurią dalį? 

Neatsakiau, tik pasisukau ir ėmiau lipti prislopinta 
šviesa apšviestais laiptais. 

Iš salone sklindantis vyrų balsų dudenimas lydėjo 
mane per visą holą iki lifto. Kai įėjau į miegamąjį, laik- 
rodis su paauksuotos bronzos papuošimais išmušė tris. 
Nusirengiau, atsiguliau ir, pasivertusi ant šono, pati save 
įtikinėjau, kad esu pavargus ir užmigsiu. Tačiau kiekvie- 
ną kartą, kai tik imdavau grimzti į miegą, į mano pusiau 
komos būsenoje esančias smegenis atklysdavo kuris nors 
vakaro vaizdas ir paukštelėdamas vėl mane prižadinda- 
vo. Nors kambarys buvo labai aukštas ir kvepėjo gaiva, 
man pritrūko oro. Atsikėliau, įsisupau į chalatą ir plačiai 

atidariau langines. Mėnulis jau buvo nusileidęs, o pradėti 
aušti dar buvo per anksti. Buvo vėsu, dienos karštis iš 
akmeninės balkono baliustrados jau buvo išsisklaidęs, to- 
dėl, į ją atsirėmus, pajutau šaltį. 

Iš apačios nebesigirdėjo jokio garso. Arba Leo sve- 
čius nusivedė į savo kambarį, arba, kas labiau panašu, 
jie kartu išgėrė ir išsiskirstė. Labai tikėtina, kad Filipui 
pavyko susitarti dėl interviu su Leo draugu iš Amerikos. 
O pats Filipas? Kilo kvailas noras eiti į sodą ant stogo 
ir pro žemus pastatus pažvelgti į aukštus jo buto lan- 
gus. Bet, jei tai padaryčiau, reikštų, kad pasiduodu vie- 
nai iš tų paaugliškų pagundų, iš kurių laikiau save jau 
seniai išaugus. Užsimerkiau, trokšdama, kad Filipas iš- 
nyktų iš mano minčių... 


Ratu apeik jį tris kartus 

Ir dievobaimingai užmerk akis, 
Nes jis maitinos nektaru 

Ir gėrė rojaus pieną. 


Žodis „dievobaimingai“ mūsų atveju buvo absurdiš- 
kas, nes susijęs su dievais. Jį išmetus, visi kiti žodžiai 
labai tiko tiek man, tiek Filipui. Jis irgi stovėjo vidury 
rato, kuriame jautėsi nepažeidžiamas. Kartu su jau mi- 
rusia Mariana jie išgėrė stebuklingąją beribės laimės 
taurę. Kai dėl manęs, tai aš dar turėjau surasti būdą, 
kaip aplink save apsibrėžti ratą, kad neįvyktų, Rūtos 
žodžiais tariant, „emocinė savižudybė“. 

Įsigilinus į keistą ir neįtikėtiną fantazijos ir realy- 
bės atitikimą, iš pradžių tik neaiškiai suvokiau žodžius, 
sklindančius iš apačioje esančio salone. Langinės ir lan- 
gas, matyt, buvo atidaryti, nes galėjau ne tik atpažinti 

balsus, bet ir suprasti kai kuriuos Žodžius. Kalbėjosi 
Irena su Filipu. O ne, ne kalbėjosi — jie ginčijosi. 

Girdėjau, kaip Filipas sušuko: 

— O Dieve brangiausias! Turėtum žinoti, ką tau rei- 
kia daryti. 

Irena ilgai ir audringai prieštaravo, jos žodžiai lie- 
josi vienas po kito, todėl negalėjau jų pakankamai gerai 
suvokti. Stojo tyla, ir tada labai aiškiai išgirdau jos 
verksmą: 

— Ak, Filipai, pasistenk suprasti... 

Apsisukau ir nulėkiau į savo kambarį, uždariau 
langines ir privėriau langus, kad ne taip girdėtųsi Ire- 
nos raudojimas. 

D.. kartą į Džuturną užsukau kitos dienos rytą. Abe- 
jojau, ar po paskutinio nepasisekusio siaubingo pasikė- 
sinimo į mano gyvybę jie vėl panorės per juvelyrinę su 
manim susitikti. Tačiau, kitaip pagalvojus, galėjo būti, 
kad beviltiškoje padėtyje atsidūrusi Vanesa pati siuntė 
man žinią, bet kažkas tą žinią perėmė ir ėmėsi įgyven- 
dinti savo planus. Jeigu buvo būtent taip ir Vanesa apie 
tai nežino, ji vėl gali bandyti per Džuturnos parduotuvę 
su manim susisiekti. Kitą kartą, jei tas kitas kartas dar 
bus, su savim pasiimsiu Martiną. 

Vėl mane pamatęs, pardavėjas atrodė nustebęs. Jis 
papurtė galvą ir pasakė, kad niekas neskambinęs ir ne- 
pareiškęs pretenzijų į auskarą. Aš tikrai turinti nunešti 
jį į policiją. Pardavėjas kalbėjo rūsčiai. Jis buvo neką 
už mane vyresnis, bet žvelgė į mane kaip priekaištau- 
jantis tėvas. 

Skubėjau pasiteisinti: 

— Sinjore, prašom negalvoti, kad ketinu auskarą 
pasilikti sau. Kad patikėtumėt, jog aš tikrai sąžininga, 
paliksiu jums savo adresą. Aš esu apsistojus Malimbro- 
zų palazzo. 

Nuostaba jo veide buvo beveik komiška. Jo elgesys 
pasikeitė. Aš nebeatrodžiau menkysta, rezganti nebūtus 
dalykus apie kažkokį sutapimą, kad esu radusi auskarą 
draugės, su kuria praradau ryšį. Malimbroza buvo „Se- 
zamai, atsiverk“ pasitikėjimui ir keliaklupsčiavimui. 

Tačiau pamačiau, kąd jam kažkas darosi neaišku, 
ir pasijutau atsidūrus nesaugioje padėtyje. Kaip ir per 
pirmąjį apsilankymą čia, būgštavau, kad dvi pavardės — 
Vanesa Malimbroza ir Marija Sirena — jo atmintyje gali 

būti kažkiek susiję. Deimantinė žvaigždutė, kurią jis bu- 
vo įsisegęs švarko atlape, man mirktelėjo. Jaučiau, kad 
papuošalai labai daug reiškė jo gyvenime ir jo pasauly- 
je. Toks Žmogus apie laikraščiuose išspausdintus prane- 
šimus pamiršta, vos spėjęs juos perskaityti. 

Tačiau net jei ir Vanesos, ir Marijos vardai buvo 
įsidėmėtini, tai neturėjo reikšmės. Slaptumo aš daugiau 
nebesilaikiau, bet ir neturėjau noro jam ką nors dau- 
giau aiškinti. Jei auskaro savininkė jam vėl paskambin- 
tų, paprašiau, kad praneštų man į palazzo. Bet prieš 
tai gal turėsiu galimybę papasakoti Monnai Alegrai apie 
šią istoriją viską, ką žinojau. Jeigu Vanesos nebėra gy- 
vos, tai aš jai nepakenksiu, o tas, kas ja apsimetinėja, 
turi būti surastas arba šeimos privataus seklio Pietro 
Alderno, arba policijos. 

Ir vis tiek, išėjusi iš Džuturnos, pajutau kojas pa- 
kertantį beviltiškumą. Buvau tarsi atsidūrus ant uolos 
krašto, o man už nugaros stovėjo piktasis demonas, to- 
dėl, kur bešokčiau, mano gyvybė buvo pavojuje, o žūti 
nenorėjau. Vienintelis saugus mano kelias — pabėgimas 
iš Romos. 

Tačiau su baime buvo susipynęs ir stiprus smalsu- 
mas. Jei Vanesa žuvus — nužudyta ar žuvus nelaimingo 
atsitikimo metu — kas atliko jos vaidmenį? Ar ta mergi- 
na buvo tam pasamdyta? Ir kam aš kėliau grėsmę? 

Ėjau gatve nieko aplink nematydama, atsitrenkda- 
ma į praeivius, murmėdama atsiprašymo žodžius, tų 
praeivių iš tikrųjų nė nematydama. Buvau nugrimzdus į 
prošvaisčių neturinčią savo neviltį. Įdomu, ar narveliuo- 
se uždaryti paukščiai, iš savo protėvių paveldėję laisvės 
prisiminimą, žiūrėdami pro narvelių virbus jaučia ką 
nors panašaus į tai, ką jaučiau aš? 

Ėjau ir vis negalėjau tvirtai apsispręsti. 

Man buvo gėda, kaip man atrodė, dėl savo silpnu- 
mo, nutarus pabėgti nuo dalykų, kurie pasirodė už ma- 
ne stipresni. Pusę sielos buvo užvaldęs troškimas pasi- 
likti ir kovoti, tačiau logiškesnis noras save apsaugoti 
nugalėjo. Grįšiu į Angliją, ir Monnai Alegrai turi būti 
duotas ne miglotas, pabrėžtinai mandagus pasiaiškini- 
mas. Jai turi būti papasakota viskas, kas su manim bu- 
vo atsitikę nuo pat mano atvykimo. 

Ėjau pro turizmo agentūrą, esančią Via Colo di 
Rienzo. Būrelis turistų lipo į autobusą. Staiga man kilo 
noras užeiti į agentūrą ir nusipirkti bilietą į vadinamąją 
„Žaibišką Romos apžvalgą“. Šis pavadinimas mane liū- 
dino. Romoje nieko negalima „perversti“ probėgomis, 
kaip kokį žurnalą su spalvotais paveikslėliais, bet man 
nors kelioms valandoms reikėjo išsivaduoti iš apnikusių 
mane minčių. Taigi be jokio džiaugsmo, su kuriuo aš 
laukiau šių ekskursijų po miestą, būdama Anglijoje, 
kartu su kitais turistais tai lipdavau į autobusą, tai iš jo 
išlipdavau. Tylėdama, apimta pagarbios baimės stovėjau 
ant išrantytų Koliziejaus laiptų; mėčiau monetas į Tre- 
vio fontaną, mechaniškai save įtikinėdama, kad norė- 
čiau čia vėl sugrįžti; žiūrėjau į Mikelandželo Dievą, ku- 
riantį Adomą, ir į kitas nuostabias grupines freskas 
Siksto koplyčioje. Ir visur, kur tik lankydavomės, dai- 
riausi merginos šviesiais plaukais... Vanesos arba jos 
vaidmens atlikėjos. 

Grįžtant pasiprašiau išleidžiama prie „Ekscelsior“ 
viešbučio ir Veneto gatve nuėjau į palazzo. Buvau pasi- 
ruošus ginčytis su Zia Romola, kai ji emocingai man 
reikš nepritarimą, sužinojus, kaip aš praleidau šį rytą. 
Bet, kaip ir paprastai, juodojo ąžuolo baldais apstatyta- 

me valgomajame priešpiečius valgiau viena. Monna Aleg- 
ra ir Irena priešpiečius oficialiame valgomajame retai 
kada valgydavo, bet tikėjaus, kad Zia Romola čia bus. 

Kai Nuncija įėjo paimti lėkštelės su krevečių piurė, 
pasisukau jos paklausti, ar Zia Romola išėjus, ir nuste- 
bus pamačiau, kad Nuncijos akys paraudusios. 

— Kas atsitiko? 

Ji papurtė galvą, padėjo tamsiai raudoną, paauk- 
suotais ornamentais papuoštą lėkštelę su mažais viščiu- 
ko krūtinėlės gabaliukais ir salotomis ant prieš mane 
padėtos lėkštės iš to paties komplekto ir nusukdama 
veidą į šalį paklausė: 

— Ar gersite vyno, sinjorina? 

— Nesivarginkite. Įsipilsiu pati. 

Bet ji ėmė pilti, ir butelis tilindžiavo į krištolinės 
taurės kraštą. 

Tuoj pat paklausiau: 

— Ar tik neserga sinjora? 

Ji papurtė galvą. 

— Ne. Ji savo kambaryje su sinjoru Leo valgo prieš- 
piečius. Bet nemanau, kad normaliai pavalgys — jie 1a- 
bai sukrėsti. 

— Kas atsitiko? 

Ji greit į mane pasižiūrėjo: 

— Mes, čia dirbantys, esame pasižadėję to, kas vyks- 
ta, neišplepėti. Bet mes negalime nežinoti. 

Baimė brūkštelėjo mane savo sparnu, bet aš daly- 
kiškai pasakiau: 

— Kadangi aš čia dabar būnu, tai taip pat negaliu 
nežinoti. 

— Tai sinjorina Irena. 

— Ji serga? 

— Ji išėjo. 

Paėmiau šakutę ir paknibinėjau viščiuko griežinė- 
lius. Padėjau šakutę ir stipriai sunėriau ant kelių nu- 
leistas rankas. 

— Ką jūs turite galvoje, sakydama „išėjo“? 

— Ji išėjo iš palazzo. Bianka, jos kambarinė, padėjo 
jai susikrauti daiktus. Irena pasiėmė kai kuriuos daiktus 
ir papuošalus, bet nelabai daug. Bianka virtuvėje, ji visa 
nusiraudojus. 

— Jei Irena tik pasiima atostogų, kodėl visi taip nu- 
siminę? 

— Tai ne atostogos, sinjorina. Ji išėjo labai tyliai ir 
padavė man raštelį, kad perduočiau jį sinjorai tik tada. 
kai Irena jau bus išėjusi. Bianka sako, kad jų kambary- 
je sinjorui Leo taip pat buvęs laiškas, ir sinjora jam ry- 
tą paskambino, kai tik perskaitė mano paduotą raštelį, 
todėl Leo grįžo namo. Bet aš negaliu daugiau nieko pa- 
sakoti, net ir jums, sinjorina. 

— Niekas nesužinos, kad mes iš viso kalbėjomės, — 
patikinau ją. — Nesijaudinkite. Bet ačiū, kad pasakėte. 

Kai Nuncija išeidama uždarė duris, norėjau, kad 
netoliese būtų koks nors katinas, kuriam galėčiau iš 
lėkštės numesti mėsos, nuo kurios, jaučiau, galiu pa- 
springti. 

Atmintyje atgijo ryškūs vakar vakaro vaizdai. Žai- 
biškai visais savo jausmais sugrįžau į tą akimirką, kai 
Filipas laikė mane apkabinęs ir kvailam, įkaušusiam 
berniukui demonstravo įsimylėjėlių sceną. Vėl mačiau 
Ireną, vos akimirksniu vėliau praeinančią statmenu mū- 
siškiam taku. 

Prisiminimai nuslydo į ankstyvą šios dienos rytą: 
vėl tarsi girdėjau širdgėlos kupiną Irenos balsą kamba- 

ryje po balkonu, kuriame aš stovėjau, jos kūkčiojimą ir 
Filipo nekantravimą. 

Mane varstė deginantys sąžinės diegliai pagalvojus, 
kad Irena buvo tos trumpos, iš šalies galėjusios atrody- 
ti aistringa scenos Liangente viloje liudininke. Ji tik- 
riausiai bus neteisingai supratus. Bet, net jei aš būčiau 
priėjus prie jos ir viską paaiškinus, kokia iš to būtų bu- 
vus nauda? Ji būtų galėjus pagalvoti, kad aš per daug 
save teisinu. Dar labiau nekenčiau Filipo už tai, ką jis 
padarė, ne tik Irenai, bet ir man, priversdamas mane 
jaustis kalta dėl to, kas nuo manęs nepriklausė. Bet dar 
gilesnis už neapykantą buvo mano pražūtingas jausmas, 
mano aistra, kurią reikėjo žūtbūt užmušti, ir nedelsiant. 

Nuncija grįžo nešina taure vandens su užšaldytų sul- 
čių ledo gabaliukais. Tai buvo Malimbrozų ypač mėgsta- 
mas gėrimas, pagamintas pagal sicilietišką receptą ir pa- 
skanintas jazminais. Išgėriau pusę taurės ir kuo greičiau 
lėkiau iš to slegiančio valgomojo. Spėliojau, ar Zia Ro- 
mola bus mane išgirdus, ar ji išeis ir pakvies mane į sa- 
vo kambarį ir pateiks man josios versiją apie tai, kas at- 
sitiko. Bet galerijoje buvo tylu ir tuščia. 

Nuėjau prie savo lovos, nuklojau antklodę ir, atsi- 
gulus ant šilkinių paklodžių, ištiesiau ranką, siekdama 
paimti Lučianos dienoraštį. Pasinėrimas į praeitį būtų 
atsipalaidavimas nuo dabarties. Apgraibomis ieškojau 
dienoraščio, tačiau pirštai užčiuopė tik naktinės lempos 
pagrindą. Dienoraščio nebuvo. Iki šio momento noras 
paimti jį į rankas nebuvo labai didelis, tačiau dienoraš- 
čio dingimas sužadino įgeidį būtinai jį turėti. Galbūt Fi- 
tvarkė mano kambarį ir dienoraštį kur nors nudėjo. At- 
sikėliau ir pradėjau ieškoti iš eilės po visus stalčius, ta- 

čiau be rezultatų. Tada pagalvojau, kad galbūt Zia Ro- 
mola, šį rytą atėjus į mano kambarį pakeisti gėlių, bus 
pamanius, kad aš jau baigiau jį skaityti, ir nunešus at- 
gal į rūsį arba gal net nutarus paskaityti pati. Žinoma, 
ji neturėjo nieko prieš, kad aš jį skaitau, ir nebuvo pa- 
našu, kad kas nors kitas būtų jį paslėpęs toliau nuo 
mano, atvykėlės, akių. Pradžioje buvęs vangus mano 
noras jį skaityti dabar virto neatidėliotina būtinybe. Pa- 
ėmiau dvi angliškas minkštais viršeliais knygas, kurias 
buvau nusipirkus kioske Via Veneto, bet nė viena jų tuo 
metu manęs nesudomino. Nusviedžiau jas ant lovos ir 
pagalvojau, ar pirmame aukšte esančioje bibliotekoje 
nebūtų ko nors tokio, kas bent kokiai valandai prikaus- 
tytų mano dėmesį. 

Didžiulio namo siestos ramybę drumstė tik mano 
pačios žingsniai; rotondoje nieko nebuvo. Nuo kupolo, 
žėrėdami pro uždengtus langus prasiskverbiančioje sau- 
lės šviesoje, žvelgė raudonas karalius ir žalias juokda- 
rys. Palietus Parmos žibuoklių melsvumo kolonas, jutau 
jų vėsą. 

Apėjusi koromandelišką pertvarą, patekau į kamba- 
rį, esantį už jos. Beveik visos stiklinėse spintose išri- 
kiuotos knygos buvo odiniais viršeliais su reljefiniais or- 
namentais, paauksuotais pakraščiais, ir beveik visos jos 
buvo itališkos. Man reikėjo nemažai pastangų kalbėti 
šia kalba ir ją suprasti, todėl neturėjau jokio noro šią 
valandą praleisti, bandydama skaityti sunkią italų klasi- 
ką. Apmąstymams norėjau kažko lengvesnio, kažko pa- 
našaus į Lučianos dienoraščius, parašytus paprasta, aiš- 
kia italų kalba. Nedidelė tų dienoraščių krūvelė buvo 
skrynioje rūsyje, todėl galėčiau ten nueiti ir atsinešti ki- 
tą dienoraštį. 

Pasukau pro duris, vedančias į virtuvės patalpas. At- 
rodė, kad ten nieko nebuvo, o siestos metu nemiegoję 
tarnai buvo tikriausiai jų bendrame kambaryje kitame 
namo gale. Perėjime ir su juo susisiekiančiuose kamba- 
riuose buvo tamsu, o kitame gale buvo didžiuliai virtuvės 
kambariai, kuriuos dar prisiminiau iš vaikystės. 

Kelią į rūsį žinojau gerai, todėl įjungti šviesos nesi- 
varginau. Kažkur priekyje pasigirdo keistas, silpnas gar- 
sas, lyg paskubomis būtų nušlepsėjęs kažkas, mūvintis 
šlepetėmis. Taip pat užuodžiau silpną Irenos naudojamų 
švelnių ir egzotiškų Guerlaino kvepalų aromatą. Bet man 
sakė, kad jos čia nebėra... Stovėjau nejudėdama ir abejo- 
dama pašaukiau: 

— Irena? 

Niekas man neatsakė. Iš akmenų sumūrytų sienų 
koridoriumi nuėjau link rūsio durų. Kvepalų dvelksmo 
paaiškinimas buvo akivaizdus: Irenos nebuvo, ir Bianka 
neatsispyrė pagundai jais pasišlakstyti. Ji tikriausiai bi- 
jojo, kad jos nepamatytų, ir, išgirdus kažką ateinant, 
spruko tolyn. Priėjau išsišakojusius perėjimus ir, prisi- 
minus, kad reikia pasukti į kairę, praėjau pro keletą 
uždarų durų ir pamačiau, kad didžiulės, storos rūsio 
durys buvo atdaros. Įjungiau šviesą, apšvietusią laiko 
nugludintus laiptus, ir jais nulipau žemyn. Apačioje bu- 
vo dar vienas jungiklis, ir aš jį paspaudžiau. Niekas ne- 
pasikeitė. Pažvelgus aukštyn, laiptus apšvietusioje švie- 
soje pastebėjau, kad nėra lemputės. Po mano paskutinio 
apsilankymo čia kažkas buvo, lemputė perdegė, ją išsu- 
ko, o naujos neįsuko. Tai nebuvo svarbu, nes iš lauko 
netiesioginė saulės šviesa pro grotas silpnai apšvietė 
pirmąjį rūsį. Pro arkinį perėjimą patekau į kitą rūsį, 
kuriame stovėjo pilna knygų skrynia, ir, uždėjus ant 

jungiklio ranką, paspaudžiau mygtuką. Šviesa ir šį kar- 
tą neužsidegė, bet buvo per tamsu, kad pamatyčiau, ar 
ir čia lemputė buvo išsukta. 

Viena perdegus lemputė — dar suprantama, bet 
dvi — jau įtarimą keliantis sutapimas. Žiūrėjau į tarpu- 
savyje besijungiančius skliautų gaubiamus rūsius, kurie 
prieblandoje atrodė daug erdvesni ir nusitęsiantys į be- 
galybę. 

Visą tą aplinkos proziškumą su didžiulėmis kelioni- 
nėmis dėžėmis ir skryniomis, išmestais baldais ir viso- 
kiais daiktais daikteliais, kuriuos prisiminimui saugojo 
viskuo pertekusi giminė, pakeitė pojūtis kalėjimo, pilno 
kadaise čia nukankintų žmonių šmėklų. Dingo noras 
ieškoti kito Lučianos dienoraščio, todėl grįžau į pirmąjį 
rūsį ir pasisukau lipti laiptais. Vos tik spėjau žengti ant 
pirmojo laiptelio, kai užgeso šviesa ir rūsio durys ėmė 
užsiverti. 

Šaukdama kiek beįkabindama nėriau aukštyn, klup- 
dama ant ištrupėjusių laiptų, tačiau kai užbėgau, durys 
jau buvo spėjusios užsidaryti. Daužiau jas kumščiais, 
bet mano smūgiai tarsi prasmegdavo nežmoniškoje du- 
rų storybėje — ši vieta buvo įrengta atlaikyti kur kas 
stipresnėms nei mano bebandančiųjų pabėgti rankoms. 
Pagalvojau, kad mano kojos galėtų sukelti kur kas stip- 
resnį garsą, ir ėmiau duris spardyti, visą laiką šaukda- 
ma kimstančiu balsu. Niekas nepajudėjo, ir galiausiai 
nusikamavus atsišliejau į sieną ir bandžiau save įtikin- 
ti, kad tyčia manęs čia niekas neuždarė. 

Durys užsivėrė per mano pačios neapdairumą. Da- 
bar prisiminiau, kad, kai čia ateidavome būdamos vai- 
kai, kad durys neužsidarytų, Gizela jas visuomet kabliu 
prikabindavo prie geležinės kilpos šoninėje sienoje. Tik 

laimingo atsitiktinumo dėka durys neužsivėrė, kai bu- 
vau nusileidus čia ieškoti tabakinės Zia Romolos sudau- 
žytajai tabakinei pakeisti... O gal kaip tik blogai, kad 
jos tada neužsidarė, nes, jei taip būtų atsitikę tada, Rą- 
mola būtų žinojus, kur aš esu, ir tai būtų mane pamo- 
kę kitą kartą būti atsargesnei. 

Kiek tik galėdama pasiekti, pirštais apgrabaliojau 
kiekvieną durų paviršiaus colį, bet neužčiuopiau nieko 
daugiau, tik grublėtą, seną, storą kaip medžio kamie- 
nas, tvirtą kaip plienas medieną. Supratus, kad durys, 
kaip ir akmeniniai skliautai, garsui nepralaidžios, lio- 
viausi šaukus ir jas daužius. Kadaise čia gyvenusiems 
senovės romėnams nebūtų patikę, kad jų puotas būtų 
trikdę kalinių šauksmai. Po langeliu su grotomis stovė- 
jo dėžė arbatai gabenti. Nulėkiau prie jos ir pabandžiau 
atplėšti grotas. Galėjau iš karto suprasti, kad iš vidaus 
jų pajudinti neįmanoma. 

Ėmiau šaukti. Nuo lauke augančio oleandro krūmo 
atsimušęs ir nusilpęs mano balsas tvoskė atgal į mane. 
Prigludus prie grotų, klausiausi už aukštos palazzo sie- 
nos pravažiuojančio transporto riaumojimo. Negalėjau 
tikėtis, kad pro tą ūžimą mano balsą būtų galima iš- 
girsti, o net jei kas ir išgirstų, pagalvotų, kad tai kas 
nors šaukia gatvėje: gal vaikas šaukia motiną, mote- 
ris — vyrą; balsas būtų iškraipytas automobilių riaumo- 
jimo. Turėjau susitaikyti su mintimi, kad niekas iš už 
tos sienos manęs išgelbėti neateis. 

Išpylė lipnus ir šaltas prakaitas. Žinojau, kad nie- 
kam nieko neprireiks iš to, kas čia sudėta. Niekam ne- 
reikia nei seniai mirusių žmonių drabužių, nei senų 
knygų, nei dėžučių su smulkiais meno dirbiniais, kai 
viršuje nuo jų kambariai tiesiog lūžte lūžta. Nei iš di- 

dingųjų Terakotos rūmų aplinkos, nei iš jų vidaus nie- 
kas neateis ir šiuose rūsiuose manęs nesuras. 

Staiga toptelėjo mintis. Tikriausiai štai dėl ko nebu- 
vo elektros lempučių: žinodami apie čia saugomas ve- 
rtybes, buvo įėję vagys ir apkraustė skrynias. Tai buvo 
kur kas labiau paguodžianti mintis, nei būgštavimas, 
kad kas nors mane čia uždarė tyčia. 

Pro arkas apgraibomis nuėjau į rūsį, kuriame bu- 
vau radus tabakinėle. Šį rūsį pasiekianti šviesa buvo 
jau labai silpna, bet man jos pakako pamatyti, kad 
skrynios tebėra prigrūstos tabakinių, vėduoklių, tapybos 
miniatiūrų. Niekas į Malimbrozą įsilaužęs nebuvo. 

Grįžau į guodžiančią pirmojo rūsio šviesą ir, žiūrė- 
dama pro grotas, vėl pabandžiau pasišaipyti iš savo 
baimės. Tame, kad durys mane čia įkalindamos užsida- 
rė, nėra jokio iš anksto suplanuoto piktadariškumo. Ko- 
dėl, po galais, aš įsivaizduoju esanti kam nors tokia 
svarbi, kad man reikėtų pakenkti? Atsižvelgiant į tai, 
kas jau du kartus man buvo nutikę, šis mano optimisti- 
nis klausimas buvo gryniausia mano pačios išmonė. La- 
biausiai tikėtina, kad kažkas norėjo man pakenkti. 

Reikėjo sužinoti, ar dienoraštis padėtas atgal į skry- 
nią. Pakėliau dangtį ir tamsoje bandžiau įžiūrėti knygas, 
bet nieko negalėjau matyti. Tada paėmiau keletą knygų 
nuo viršaus ir, nunešus jas prie grotų, pasižiūrėjau. 1955 
metų dienoraščio tarp jų nebuvo. 

Būčiau galėjus išieškoti visą skrynią, jei kartais nedi- 
delis dienoraštis kokiais nors sumetimais būtų buvęs pa- 
slėptas skrynios dugne. Bet tai nebebuvo svarbu. Prasmę 
turėjo tik mano išsigelbėjimas. Galvok... galvok... 

Lydima kulniukų kaukšėjimo aido, per rūsius nuė- 
jau ieškoti ko nors tokio, kuo daužydama galėčiau iš- 

laužti duris. Suradau storą raudonmedžio šulą, bet kai 
jį pabandžiau pakelti, jam atitraukti nuo sienos prireikė 
abiejų rankų. Šiaip taip nutempiau jį iki akmeninių 
laiptų, ir jo svoris mane priveikė. Paleidau jį su baisiu 
bildesiu riedėti žemyn, tikėdamasi, kad tas garsas pra- 
siskverbs į viršuje esančius kambarius, ir kas nors 
išgirs. 

Laikas slinko labai lėtai. Baimė vorais ropinėjo po 
mano kūną. Buvau apsirengusi medvilnine suknute be 
rankovių ir, kad rankos bent kiek sušiltų, ėmiau jas 
trinti. Pro tankios oleandro lapijos tarpelius mačiau, 
kaip saulė svilinte svilino Romą, bet iš rūsio skliautų 
sklido per du tūkstančius metų juose susikaupęs šaltis. 
Žinojau, kad po miestu teka požeminiai upeliai, kurie 
vėliau išsilieja nuostabiais miesto fontanais. Labai gali- 
mas dalykas, kad toks upelis tekėjo ir po romėnų vilos 
pamatais, ant kurių stovėjo Malimbrozų rūmai, ir ak- 
menys, ant kurių stovėdama aš nervinausi ir siutau, bu- 
vo persisunkę vandeniu. 

Kažin ar, kai baigsis siesta, namiškiai manęs pasi- 
ges ir ims ieškoti? Ir jei taip, tai ar pagalvos, kad reikia 
ieškoti čia? Jie gal net nelauks manęs pietums. Sakys: 
„Džuljeta mieste su tuo jaunuoju anglu, ir net nesiteikė 
mums pranešti. Tai tik dar vienas šiuolaikinio jaunimo 
neišsiauklėjimo pavyzdys“... „Džuljetai pas mus nuobo- 
du, čia ją supanti aplinka jos nedomina. Ji nori ben- 
drauti su jaunais vyrais...“ Įsivaizdavau tokius atsiliepi- 
mus prie pietų stalo. Buvau visiškai tikra, kad nė 
vienam iš jų neateis į galvą, kad aš galiu būti nusigrū- 
dus po jų kojomis, po didžiulėmis akmeninėmis arko- 
mis, kaip duslintuvai nuslopinančiomis bet kokius gar- 
sus tiek iš vienos, tiek iš kitos pusės. 

Priverstinis nieko neveikimas buvo nepakenčiamas. 
Kažkaip turiu perduoti žinią išoriniam pasauliui. Besė- 
dint ant dėžės po grotomis ir bežiūrint į daiktų chaosą 
aplinkui, atmintyje švystelėjęs prisiminimas pasiūlė idė- 
ją. Nušokau nuo dėžės ir nuėjau prie skrynios su rū- 
bais, kadaise man ir Vanesai teikdavusiais tiek džiaugs- 
mo. Atsiklaupus ant nelygių, šaltų akmeninių grindų, 
atlenkiau apsinešusius žalvarinius užraktus ir pakėliau 
sunkų dangtį. Ėmiau raustis po drabužius, ieškodama 
to, ką žinojau tikrai ten esant, o virš manęs kilo dulkių, 
užsistovėjusių daiktų ir chemikalų nuo kandžių kvapų 
debesis. 

Jis gulėjo dėžės dugne — išblukusio, sudūlėjusio šil- 
ko skėtis nuo saulės. Numečiau jį ant grindų ir ėmiau 
raustis arbatos dėžėje, kurioje iš vaikystės prisiminiau 
esant nedidelių, bet sunkių daiktų. Vieną po kito išvy- 
niodama juos iš saugojusio popieriaus, pagaliau sura- 
dau storu rūdžių sluoksniu apsinešusią mažą statulėlę. 
Čiupau ją ir aštria jos pagrindo briauna ant akmeninių 
grindų išbrėžiau kryželį. Sumanymas pasitvirtino: ji pa- 
liko aiškų, rusvą pėdsaką. Pašėlusiai džiūgaudama nu- 
lėkiau prie dėžės su knygomis, iš vienos jų išplėšiau 
priešlapį ir statulėlės briauna rūdžių spalvos raidėmis 
itališkai iškeverzojau: „Aš uždaryta rūsiuose. Džuljeta“. 

Labai stambia rašysena tą patį užrašiau ir kitoje 
pusėje. Tada perdurdama raštelį užmoviau ant metali- 
nio skėčio antgalio ir užlipau ant dėžės po grotomis. 
Nužiūrėjau plačiausią tarpą ir pro jį atsargiai prakišau 
skėtį. Siaubingai bijojau, kad popierius neužsikabintų 
už oleandro šakelių, todėl darbavausi su man nebūdin- 
ga kantrybe. Skėčio antgalį su neįkainojamu pranešimu 
laviruodama stūmiau per krūmą. Kai pamačiau, kad jis 

jau išlindo iš krūmo kitoje jo pusėje, raštelį nubraukiau 
nuo skėčio strypo ir pastūmiau jį į tako vidurį. 

Parašiau raštelius ant trijų priešlapių, prastūmiau 
juos kiek galima toliau viena nuo kitos nutolusiose vie- 
tose ir laukiau. Netvarkos aplink Malimbrozą niekada 
nebūna. Anksčiau ar vėliau kas nors prieis prie lango 
atidaryti ar uždaryti langinių ir pažvelgęs pamatys po- 
piergalius; pasiųs tarną jų surinkti, ir didžiulėmis rai- 
dėmis parašytas užrašas bus pastebėtas... O jei ne? Jei 
šįvakar niekas nepažvelgs pro langus, tada rytą Fran- 
českas, sodininkas, ateis tvarkyti terasos ir šluoti tako 
aplink namą. Rytoj rytą... Mano laikrodis rodė tik ket- 
virtą valandą po pietų. 

Buvau pasiruošus blogiausiam. Jei per likusias va- 
landas iki sutemstant niekas nepastebės ant tako išmė- 
tytų popiergalių, turėsiu naktį praleisti rūsiuose. Turė- 
siu šilčiau įsitaisyti. Teks iš senos dėžės išsiimti krūvas 
senovinių apdarų, vienus pasikloti, į kitus pačiai susivy- 
nioti. Jei atsitiktinai kas nors surastų mane bemiegan- 
čią — jei galėsiu miegoti šiuose šaltuose kadaise buvu- 
siuose kalėjimuose — išvystų keistą reginį: miegančią 
merginą, atsigulusią ant išblukusių šilkų ir satinų, apsi- 
klojusią dūlančiais aksomais ir nėriniais. 

Nuo baimės, tūnančios po mano praktinėmis pa- 
stangomis išsigelbėti, mane ėmė troškinti. Rūsių labirin- 
tais pro didžiules arkas nuėjau į tą vietą, kur būdavo 
laikomas vynas. Jau prieš daugelį metų Monna Alegra 
buvo nutarus vyną laikyti mažoje akmeninėmis sieno- 
mis kamarėlėje prie virtuvės kambarių, nes tada ji bu- 
vo įtarus, kad vienas iš tarnų apžiūrinėjęs skrynias su 
tabakinėmis, vėduoklėmis ir miniatiūromis ir keletą šių 
daiktų pavogęs. Tai buvo seniau, dabartiniu personalu 

pasitikima ir rūsys nerakinamas. Dabar čia nebuvo sau- 
gomas nei maistas, nei vynas. Tačiau buvo šiokia tokia 
tikimybė, kad per neapsižiūrėjimą koks nors butelis bus 
užsilikęs. 

Apgraibomis turėjau eiti į atokiausią vietą, kur bu- 
vo įrengti stelažai. Grabaliodama po medinius skersi- 
nius, mintyse išvydau tragikomišką reginį: būdama nie- 
ko nevalgius, išgėrus vyno apsvaigsiu, ir mirtinai nusi- 
gėrusią mane ras ant dūlančių šilkų krūvos. Ne, ne- 
ras — lentynos buvo tuščios. 

Grįžtant į pirmąjį rūsį, mane persmelkė baimė: ga- 
li pakilti vėjas ir mano raštelius nunešti į krūmus. Nu- 
ėjau prie grotų, užlipau ant dėžės ir pažvelgiau į kie- 
mą — popiergalių nebebuvo. 

Nuo to momento, kai prieš save pamačiau uždarytas 
duris, mane buvo apėmusi baimė; dabar aš patyriau tik- 
rą siaubą. Kažkas stebėjo; kažkas numatė, kad padėties 
beviltiškumas pažadins manyje išradingumą, ir budriai 
laukė, ką aš darysiu, bandydama išsigelbėti. 

Neatsargiai lipdama nuo dėžės, paslydau ir nukri- 
tau. Gulėjau ant grindų susirietus, rankomis užsidengus 
veidą. Atrodė, kad širdies dūžiai persidavė net į gerklę 
ir užėmė kvapą. Pagalvojau: baimė gali pražudyti, ir 
pabandžiau suimti save į rankas. 

Dabar buvau įsitikinus, kad tas, kas manęs nekentė, 
buvo Malimbrozoje. Lučianos dienoraštis, matyt, buvo 
paimtas tam, kad eičiau į rūsį jo ieškoti arba išsirinkti 
kito. Lemputės buvo išsuktos paliekant tik vieną viršuje 
tam, kad man nekiltų jokio įtarimo, kol nueisiu pakanka- 
mai toli nuo durų, kad nesuspėčiau išsigelbėti, prieš 
joms užsidarant. Kas? Kas žinojo, kad aš nuėjau į rūsį? 
Kas mane stebėjo gal iš už koromandeliškosios pertva- 

ros, 0 gal iš už pusiau pravertų durų? Bet kas, prade- 
dant pačia Monna Alegra ir baigiant tarnais. Bet tik vie- 
nas žmogus žinojo, kad aš turiu Lučianos dienoraštį ir 
kad, jo neberadus, aš galiu ieškoti kito. Zia Romola. 

Tačiau, galvojant apie Romolą, neįmanoma tuo pat 
metu galvoti ir apie neapykantą. Ji mane mylėjo, ji man 
buvo gera. 

Šaltis iš akmeninių grindų kiaurai smelkėsi per visus 
sąnarius. Buvau apimta tokio fizinio ir psichinio šalčio, 
kad net drebėti nebegalėjau, o nelauktai dingtelėjusi 
mintis man sukėlė dar didesnį siaubą: ar Vanesa savo 
atviruką rašė iš šio kadaise buvusio romėnų kalėjimo? 
„Kol laukiu...“ Tačiau jei čia ir buvo pertvara su keistais 
papuošimais, dabar ji buvo dingusi. 

Ar šiame rūsių labirinte galėtų kur nors būti kitos 
durys? Niekada nebuvau jų pastebėjus ir tuo abejojau. 
Galingi Cezario laikų senatoriai nebūtų sudarę dviejų 
galimybių pabėgti. 

Planavau nedelsiant išvykti iš Romos, tačiau buvo 
kažkas, tarp kurio ir manęs egzistavo makabriškas tele- 
patinis ryšys, ir tas kažkas užbėgo man už akių. 

— S nioliūss, Sinjorina... 

Nerangiai atsistojau, kojos buvo sustingusios nuo 
drėgno ledinių akmenų šalčio. Šaukdama kaip begalė- 
dama garsiau, nušlubčiojau link laiptų: 

— Aš čia... Aš čia... 

Į apmirusias galūnes vėl plūstelėjo kraujas, užlė- 
kiau laiptais aukštyn ir ėmiau daužyti duris. 

Kai išgirdau metalo žvangesį, pajutau tokį didelį 
palengvėjimą, kad net pravirkau. Durys atsidarė, ir pa- 
mačiau išsigandusį Nuncijos veidą. 

— Sinjorina... Ak, ak, kas nutiko? 

Puoliau jai į glėbį. 

— Nusileidau čia... paieškoti knygos... ir mane už- 
darė... — Netikėtai užplūdęs saldžios laisvės pojūtis bu- 
vo toks stiprus, kad nusisukau ir, delnais užsidengus 
veidą, atsirėmiau į sieną. — Atsiprašau. Buvau taip išsi- 
gandus. — Taip kvailai nuskambėjo šie mano tikrovę su- 
menkinantys žodžiai, kad verkdama susijuokiau. 

Šilta savo ranka Nuncija suėmė mano ranką: 

— Nereikia atsiprašinėti. Mes niekada neiname į rū- 
sį, jums galėjo tekti čia išbūti... o, Gran Dio, dienų die- 
nas... Jei man taip būtų atsitikę, tai pirmiausiai būčiau 
numirus iš baimės, nebebūtų reikėję mirti iš bado. 

Tvardydamasi paklausiau: 

— Kaip jūs sužinojote, kad aš čia? 

— Sinjora buvo nuėjus į savo darbo kambarį ir, ati- 
darius langines, ant tako pamatė popiergalius. Netvar- 
kos ji nemėgsta, todėl pasiuntė mane jų surinkti. Per- 
skaičiau jūsų užrašytus žodžius ir nunešiau lapelius 
parodyti sinjorai. Ji jūsų laukia, sinjorina, salone. 

Ategra sėdėjo kėdėje su aukšta atkalte. Ji ištiesė man 
ranką su anksčiau jai nebūdingu nuoširdumu: 

— Džuljeta, kaipgi tau galėjo atsitikti šis baisus da- 
lykas? 

— Nuėjau į rūsį paieškoti knygos paskaityti — Zia 
Romola sakė, kad galima... — apdairiai stengiausi nepa- 
minėti dienoraščio. 

— Bet juk bibliotekoje šimtai knygų. 

— Žinau. Bet aš... aš pagalvojau, kad gerai būtų pa- 
sklaidyti kai kurias tikrai senas knygas. 

Mano pasiaiškinimas skambėjo neįtikinamai, ir aš 
pajutau palengvėjimą, matydama, kad ji juo patikėjo. 
Nors Romola buvo nieko prieš, kad aš skaityčiau senus 
dienoraščius, Alegra, jaučiau, į tai nebūtų taip atsainiai 
pažiūrėjus. 

— Kaip tave uždarė? 

— Nežinau, durys paprasčiausiai užsivėrė. 

— Bet jos negali užsidaryti savaime. Kai, iki atsi- 
randant šaldytuvams, rūsiuose buvo laikomas maistas ir 
vynas, prie durų buvo įtaisytas specialus įtaisas, nelei- 
džiantis joms savaime užsidaryti. 

— Nonna, tos durys tikrai užsidarė. Ir dar daugiau — 
šviesa degė tik virš laiptų. Kitos lemputės išsuktos. 

Jos veide šmėstelėjo keista išraiška ir pradingo 
anksčiau, nei aš spėjau ją suprasti. Baimė.. .pyktis... 
įtarimas? Galėjo būti po truputi visų trijų. 

— Kažkas buvo labai nerūpestingas, — pasakė ji. — 
Lemputės, matyt, perdegė, ir jas išsuko, o įsukti naujas 
pamiršo. Ir kas nors iš tarnų tikriausiai ėjo pro šalį, 
pamatė duris atdaras ir, manydamas, kad ten nieko nė- 
ra, jas uždarė. 

— Bet virš laiptų degė šviesa, o prieš uždarydamas 
duris kažkas ją išjungė. 

— Žinoma, aš apklausiu tarnus, bet nė vienas jų 
neprisipažins tai padaręs. Tai galėtų turėti rimtas pa- 
sekmes, ir jie bijos. Bet sakyk man, kaip tu įsigudrinai 
ant tako išdėstyti tuos raštelius? 

Papasakojau, ir ji pažvelgė į mane susižavėjimo ku- 
pinomis akimis: 

— Tu buvai išradinga. 

— Manau, neviltis suaktyvino mano mąstymą. 

— Atrodai išblyškus, figlia mia. Ar tau ne silpna? 

— Ne, tik šalta ir... baisu. 

— Čia tau visiškai nėra ko bijoti. 

— Man įėjus, kažkas tas duris užtrenkė. 

— Sakiau jau: tarnų atsainumas. 

— Arba kieno nors tyčinis veiksmas. 

Alegros veidu perbėgo susierzinimo šešėlis: 

— Tu pergyvenai labai didelę baimę, Džuljeta, bet 
neturi leisti sau per daug fantazuoti. Kaip sakiau, ap- 
klausiu tarnus. Bet kas dėl tavęs, tai visas tave kamuo- 
jančias mintis turi išmesti iš galvos. 

Kol ji kalbėjo, supratau, kad dabar pats tinkamiau- 
sias laikas papasakoti ir kitus dalykus. Visa, kas man 
nutiko rūsyje, jos manymu, gali būti pakankamai logiš- 
kai paaiškinama. Tik aš su savo įtarinėjimais apie kaž- 
kokius piktus kėslus buvau nelogiška. Tada kiek ji pati- 
kėtų, jei papasakočiau visą istoriją! Niekas to negalėtų 
patvirtinti, net ir Martinas nebūtų galėjęs to padaryti, 
nes visa atsitikdavo man būnant vienai. 

Viskam ateina savas laikas, ir aš turiu palaukti. Jis 
gali ateiti šiandien, rytoj, — aš žinau tik tiek, kad jis tu- 
ri ateiti netrukus... Šį savo tikėjimą siejau ne su pačia 

savimi, o su kažkuo kitu, kas pagreitins atomazgą. Ju- 
velyru, skambinančiu į Malimbrozą ir pranešančiu, kad 
man yra dar viena žinia... galbūt kalbančiu net su pa- 
čia Nonna Alegra. Supratau, kad kažkas iš šalies turi 
priversti ją patikėti, kad aš nesu savo itin lakios vaiz- 
duotės auka. Jei jai parodyčiau mano rankinuke gulintį 
auskarą ir pasakyčiau, kas jis Vanesos, ji pamanytų, 
kad aš paprasčiausiai radau jį Borgezės soduose — itin 
retas sutapimas, kurį ji tik pripažintų ir, gūžtelėjus pe- 
čiais, jo paprasčiausiai nebepaisytų. 

— 0 dabar, cara, tu norėsi išgerti arbatos. 

— Būtų labai malonu. 

— Manau geriau, kad ją atneštų tau į kambarį, o 
dar geriau — išgerk ją sode ant stogo, tegu saulė tave 
sušildo. 

— Ačiū jums, Nonna Alegra, — tyliai pasakiau. 

Pakilau ir, staiga prisiminus kvapą, kuris užsilikęs 
tvyrojo, man einant į rūsį, stabtelėjau. 

— Irena? — klausiamai ištariau jos vardą. 

Iš po užgriuvusių vokų žvelgė du juodi spindintys 
taškai. 

— Ką norėtum sužinoti? 

— Pagalvojau, gal kartais... gal kartais ji su manim 
išgertų arbatos. Norėčiau pasikalbėti apie vakarykštį 
balių. Žinau, kad ten buvo daug įžymių žmonių ir... — 
bandžiau išsisukti. 

Nonnos Alegros veidas buvo bejausmis. 

— Bet juk tu labai retai susitinki su Irena, tiesa? Ji 
turi savo gyvenimą ir savo draugus. Kam klausti? Ak, 
nesistenk išgauti kokio nors paaiškinimo. Neabejoju, 
kad Nuncija patarnavo tau per priešpiečius, kad paste- 
bėjai jos paraudusias akis ir kad ji pasakė, jog Irena 
mus paliko. 

— Visa tai tiesa, bet tai nebuvo Nuncijos kaltė... 

— Tau nebūtina ją užstoti. Ji puiki tarnaitė. Aš visai 
neketinu jos atleisti vien už tai, kad ji su tavim kalbėjo 
apie tai, ką vis tiek būtum sužinojus. Bet, tikiuosi, tu su 
ja neaptarinėji paskalų? 

Papurčiau galvą. Alegra pavargusiu balsu tęsė: 

— Ir neaptarinėsi šito su niekuo, Džuljeta. Ir, žino- 
ma, nei su savo pažįstamu anglu iš ambasados. Šis rei- 
kalas turi likti šeimos rate. Negaliu uždrausti tarnams 
šnekėtis tarp savęs, bet jie yra raštiškai pasižadėję mū- 
sų reikalų neaptarinėti už Malimbrozos ribų. 

Ir kiekgi laiko praeis, pagalvojau, kol tai nuskam- 
bės per visą Romą? 

Liftu pasikėliau į sodą ant stogo, susiradau kėdę ir 
patraukiau ją į saulės atokaitą. Reikėjo sušilti. Pagaliau 
man reikėjo šviesos, kad liaučiaus bijojus. Gulėdama il- 
goje sodo kėdėje vėl ėmiau galvoti, ar mano baisusis 
priešas buvo Malimbrozoje, koks tarnas ar kažkoks pa- 
lazzo paslaptingasis, nežinomas rūmų gyventojas. Tai 
buvo paika mintis, bet Vanesa man buvo pasakojus, kad 
viršutiniame aukšte buvo daug tuščių kambarių, į ku- 
riuos niekas niekada neužeidavo. Net jei ir taip, mintis 
buvo pernelyg kvaila, kad vertėtų ties ja apsistoti. Aiš- 
ku, kad name niekas nesislapstė... 

Arbatai gerti ant sidabrinio padėklo buvo atneštas 
Rokingemo porceliano servizas kartu su naminiais ama- 
retti, kurie buvo trapūs iš išorės ir minkšti bei tąsūs vi- 
duje — tokie, kokie ir turi būti migdoliniai sausainiai. 

Išgėrus du puodukus deginančiai karštos arbatos, 
pasijutau geriau. Gulėjau, stebėdama po žiedus narinė- 
jančias bites ir tarp rožių plevenantį geltoną taškuotą 
drugelį. Už nugaros čiurleno maži fontanėliai, kurių 

srovelės krito į marmurinį baseiną, o tarp terasos ir 
Borgezės sodų vėjo nešamas sklandė paukštis. 

Rūsiuose praleista amžinybė dabar atrodė tik kaip 
labai tikroviškas sapnas. Šiame ramiame, auksinės sau- 
lės šviesos, dangaus ir gėlių pasaulyje mane apėmė su- 
vokimas, kad Monna Alegra tikriausiai teisi, kad tik ma- 
no pačios vaizduotė tam durų uždarymui, lempučių 
nebuvimui suteikė piktadariškumo prasme. Atsilošiau, 
užmerkiau akis, ir prieš mane purpurine ir tamsiai rau- 
dona spalvomis liepsnojo popiečio saulė. 

Neturėjau supratimo, kaip ilgai aš taip gulėjau, at- 
sipalaidavus ir pusiau snausdama, jausdama laisvės at- 
neštą palengvėjimą, apmalšinusį įtarumo ir baimės 
maudulį. 

Staiga pajutau, kad aš jau ne viena. Lėtai pravė- 
riau akis ir pro primerktas blakstienas pamačiau tie- 
siai prieš saulę prie manęs stovinčią kažkieno aukštą, 
tamsią figūrą. 

Tai buvo Zia Romola. Rankose ji laikė nedidelę or- 
namentuotais viršeliais knygą. Atsisėdau ir krūptelėjau, 
jos veide pamačius per jėgą išspaustos šypsenos grima- 
są. Galvoje tvykstelėjo mintis, kad galiausiai tai gali bū- 
ti ji, kuri užtrenkė mane rūsyje, o dabar eina iš proto, 
matydama, kad aš išsigelbėjau. 

Paslėpus savo tikrąsias mintis ir susijaudinimą, 
draugišku balsu pakviečiau: 

— Zia Romola, prieikite arčiau ir sėskitės štai čia. 
Aš... aš susirasiu kitą kėdę. — Mano žvilgsnis krypo į 
knygą jos rankose. 

Man atsistojus, ji sugriebė mane už riešo: 

— Tu žinai. Tu perskaitei dienoraštį... 

— Ką žinau? 

— Tu perskaitei dienoraštį, — pakartojo ji. 

— Tiesą sakant, neperskaičiau. Tik žvilgtelėjau į kai 
kurias jo vietas. Kodėl jūs taip sakote? Ar ten yra kas 
nors tokio, ko man nederėjo perskaityti? Jei taip, tai 
galiu jus užtikrinti, kad neturiu supratimo, kas tai galė- 
tų būti. 

Laukiau, o tarp mūsų tvyrančioje tyloje girdėjosi 
fontano čiurlenimas ir tolimas transporto gaudesys. So- 
do kvapai buvo subtilūs kaip parfumerininko banketas. 

— Prašom, — nutraukiau tylą ir pabandžiau išsklai- 
dyti jos įdėmaus žvilgsnio hipnozę, — sėskitės. Kažin ar 
ji mane išgirdo. Stovėjo su savo tamsia suknute, sulysus 
kaip kokia paauglė, kaklas pakreiptas į priekį, Žilstan- 
tys plaukai išslydę iš surišto kuodo. Pagalvojau, kad, 
būdama tokia turtinga kaip ji, turėčiau tarnaitę. 

Romola nusviedė dienoraštį ant laisvos kėdės: 

— Stengiesi patausoti mano jausmus, todėl nesakai, 
kad skaitei dienoraštį, juk taip? Juk taip? 

— Sakau jums, aš tik perverčiau jį. Ruošiausi skai- 
tyti jį šiandien po pietų, bet pamačiau, kad dienoraščio 
mano kambaryje nebėra. 

— Aš jį paėmiau. Atnešiau pamerkti tau šviežių gė- 
lių ir pamačiau dienoraštį. Tik šiaip paėmiau jį nuo sta- 
lelio ir pavarčiau. Ir tada... — Ji kažkaip keistai vektelė- 
jo, tarsi žodžiai būtų įstrigę jos gerklėje, du kartus 
nurijo seiles ir sušnibždėjo: — Tada aš atverčiau vieną 
puslapį ir ėmiau skaityti... 

Žiūrėjau į ją ir laukiau. 

— Niekas nežinojo, kad mano senelė rašė dienoraš- 
tį, ir kai po jos mirties kraustė iš jos kambario daiktus, 
dienoraščio tomelius paprasčiausiai sudėjo į krūvą ir iš- 
nešė, net jų nepavartę. — Kalbėdama Romola spoksojo į 

dienoraštį, lyg jis būtų buvęs koks velnio nuodėgulis ir 
ji savo įtūžio kupinu žvilgsniu būtų norėjus tą piktąją 
dvasią išvaryti. — Senelė sėdėdavo savo krėsle, linkčio- 
davo galva ir šypsodavos, ir mes manydavom, kad ji jau 
visai nusenus. Ji taip mažai kalbėdavo. Atrodydavo, jog 
gyvena tik tam, kad pavalgytų ir vėl sėdėtų snūduriuo- 
dama, kol mes kalbėdavomės. Tačiau visą laiką, visą 
laiką ji viską stebėjo, matė ir suprato. Ji matė tai, ko 
aš, turėdama geras akis ir jauną galvą, niekada nema- 
tydavau... — Romola kilstelėjo galvą ir pažvelgė į mane 
beveik su neapykanta: — Tu juk meluoji? Tu juk per- 
skaitei dienoraštį nuo pradžios iki pat pabaigos. Tu 
žinai... 

— Aš nemeluoju. Kodėl turėčiau meluoti? — įpykus 
klausiau pakeltu balsu. — Nagi, tęskite toliau, pasakyki- 
te, kodėl aš jums turėčiau meluoti? 

— Todėl, kad manai, jog geriau apsimesti nieko ne- 
žinančia. 

Tiek įtemptų pergyvenimų per vieną dieną man jau 
buvo gana. Tėkštelėjau ranka į gėlių vazono šoną. Šis 
mano poelgis buvo nežabota į išorę prasiveržusio mano 
vidinio sąmyšio išraiška. 

— Pasakykite gi pagaliau, ką aš ten turėjau rasti, 
arba apie reikalą šnekėkite rimtai. Su šitais miglotais 
kaltinimais apie tai, kad aš kažką tokio pamačiau, ko 
neturėjau matyti, mes toli nenueisime. 

Įsiūtis iš Romolos veido dingo, ir ji pavargusiu bal- 
su tarė: 

— Pykstu ne dėl to, kad galėjai pamatyti, ką rašė 
Lučiana. Pykstu dėl to, kad... — Ji žvilgtelėjo į dienoraš- 
tį, paėmė jį ir pakišo man po nosimi. — Rugpjūčio vie- 
nuoliktoji. Perskaityk. 

Perverčiau dienoraščio puslapius ir suradau nuro- 
dytą datą. Prieš pradėdama skaityti, abejodama pažvel- 
giau į Romolą: 

— Ar tikrai norite, kad aš žinočiau? 

Iš pradžių pamaniau, kad ji ruošiasi dienoraštį iš 
manęs pagriebti. Bet ji tarė: 

— Taip. Perskaityk. Pažiūrėk, kaip mano brangioji 
mama sugriovė man gyvenimą. Sugriovė... — Romola 
nusisuko ir stovėjo nugara į mane. Ir nors pro langą 
žiūrėjo į Borgezės sodus, žinojau, kad ji ten nieko ne- 
mato. 


1955 M. RUGPJŪČIO 11 D. 

Šį rytą praeitis iškilo man prieš akis visu savo žiaurumu. 
Prie manęs prisėdo Alegra, ir mūsų pokalbis pakrypo į senus 
laikus. Ji prisiminė, kaip pas ją buvo atėjęs Markas Džiminia- 
nas pranešti, kad jis ketinąs vesti Romolą. Tada aš dar neži- 
nojau, kodėl jis staiga dingo iš Romos. Šiandieną, praėjus tiek 
daug metų, aš sužinojau tiesą. Mano prancūzė marti įsikišo ir 
sustabdė vedybas iš meilės, nes aš tikrai žinau, kad Markas 
Romolą mylėjo. Bet Malimbrozos į savo tarpą nepriima daili- 
ninko be tėvų ir perspektyvos, kol tas žmogus nesutiks pa- 
miršti savo meninių siekių ir tapti sraigteliu Malimbrozų ma- 
šinoje. Būtent tai Alegra išdrįso pasiūlyti. 


Šis jausmų proveržis užėmė visą puslapį ir dar kitą 
lapo pusę. Jis buvo pratęstas rugpjūčio 12 d. įraše: 


Alegrai priminiau, kad tada aš tam prieštaravau, saky- 
dama, kad Markas niekada nesutiks su tuo, kas yra beveik 
įsakymas, ir kad tada ji nepanorus manęs klausyti. Šiandien, 
kai ji sėdėjo prisipažindama ir nejausdama dėl to kaltės, aš 

paklausiau: „Ar tu nemanai, kad Markas galbūt tebejaučia 
tau dėl to neapykantą?“ Alegra tik nusišypsojo ir pasakė: 
„Ak, mama, bet tu juk niekada nežinojai, kad visą atsakomy- 
bę aš uždėjau Romolai. Aš jam pasakiau, kad ji manęs papra- 
šiusi jam pranešti, jog ji už jo tekėsianti tik su sąlyga, kad jis 
pamirš meną ir prisijungs prie Malimbrozų“. Alegra sėdėjo 
čia, mano tyliame kambaryje, ir didžiavosi savim. Ji pasakė: 
„Jis buvo toks kvailas jaunuolis, kad Romolai geriau be jo. Jis 
manęs nieko nepaklausė, jis paprasčiausiai išėjo, ir daugiau 
apie jį mes nieko nebegirdėjome“. Mano klausa dabar žymiai 
silpnesnė, bet aš galiu suprasti iš lūpų ir žinau teisingai su- 
pratus, ką pasakė Alegra. Prieš daug metų du jauni žmonės 
leidosi, kad Alegra tvarkytų jų gyvenimus. Nenueidamas pas 
Romolą, Markas pasielgė neteisingai, bet jauni impulsyvūs ir 
išdidūs, ir jis neketino būti valdomas uošvės. 


Atverčiau kitą puslapį. 


RUGPJŪČIO 13 D. 

Praėjusią naktį gulėjau nesudėdama bluosto ir vis galvo- 
jau apie tai, ką man papasakojo Alegra. Kaip aš ją smerkiu, 
jos gailiuosi ir drauge žaviuosi ja, nes jos mąstymas, jos 
sprendimai remiasi vien tik savo vadovaujančio vaidmens su- 
vokimu. Vidury nakties meldžiausi už Romolą. Bet jai reikia 
ne mano maldų, jai reikia, kad ją kas nors mylėtų. Visa tai 
toli praeityje, bet būtent jos pagrindu kuriama dabartis, o iš 
dabarties kuriama ateitis. 


Įrašas baigėsi. Romola atsisuko ir, žiūrėdama į ma- 
ne, pasakė: 

— Ką gi, dabar tu žinai šį tą, kas vyko šiuose rū- 
muose, kurių mums daug kas pavydi. 

— O dabar... dingo Vanesa. Kita... tragedija... — tariau. 

— Turime ją pamiršti, — pasakė Romola. — Jei bū- 
čiau ištekėjus, būčiau turėjus vaikų, jau sakiau tai tau. 
Mūsų giminėje moterys nėra nevaisingos. Mano jau mi- 
rus sesuo pagimdė Pepį, bet ji visada buvo gležna. Aš 
stipri. Aš būčiau turėjus, ko mama nori. Sūnų... 

— Dėl Dievo meilės, kodėl tada jūs neišėjote su 
Marku? 

— Manai, nebūčiau, jei jis to būtų manęs paprašęs? 
Bet tokios galimybės aš neturėjau. Jis patikėjo tuo, ką 
sakė mama — jog aš norėjusi, kad jis meną išmainytų į 
komerciją. — Romola nutilo, jos veide buvo gilus liūde- 
sys. — Mama tai padarė, ir po to net nesigėdijo girtis 
apie tai Nonnai Lučianai. Mano tėčio žmona... — Paskuti- 
nį sakinį ji ištarė lėtai, pabrėždama kiekvieną žodį, tarsi 
norėdama išsižadėti savo giminystės ryšio su Alegra. 

— Ir jūs Marko daugiau niekada nebematėte? 

— Niekada nuo to jo pokalbio su ja. Tai buvo dau- 
giau negu paprasta. Aš nieko nežinojau. Kaip niekur nie- 
ko vaikščiojau po saule, mėnuliu, žvaigždėmis. Bet kai 
vieną rytą paskambinau į jo studiją, jis jau buvo išvy- 
kęs. — Romola ranka perbraukė sau akis ir nuo ryškios 
saulės pasitraukė į šešėlį. — Tik kartą apie jį vėl išgir- 
dau — jo darbų paroda Niujorke turėjo didelį pasisekimą. 

Kiek meilės jai galėjo būti padovanota per tuos pra- 
bėgusius metus... 

Dienoraštį padėjau ant kėdės. 

— Negalima kaltinti vien tik Nonnos Alegros. Jei 
Marko charakteris būtų buvęs stipresnis, būtų jus ve- 
dęs, išsivežęs iš Romos, toliau nuo šeimos įtakos. 

Ji papurtė galvą: 

— Tu nesupranti. Malimbrozų čiuptuvai toli pasie- 
kia, ir Markas tai suprato. Mama stipri varžovė. 

Trokšdama žūtbūt jai suteikti nors kruopelę paguo- 
dos, tyliai tariau: 

— Bent jau buvote mylima. 

Romola nusikvatojo, ir tas jos kupinas sielvarto, at- 
šiaurus juokas nemaloniu disonansu perskrodė sodo ra- 
mybę. Man atrodė, kad net gėlės sudrebėjo. 

— Vargšė Romola, — šaipėsi ji iš savęs. — Tokia tur- 
tinga ir nereikalinga nė vienam vyrui, netgi dėl pinigų. 
Bent jau taip aš maniau. Kai aš labai sielojaus, kad 
Markas išvyko iš Romos man nepranešęs, mama pasa- 
kė: „Nesikrimsk. Jis to nevertas“. — Romola įkvėpė, pa- 
sigirdo silpnas švilptelėjimas. — 0 mano gyslomis teka 
tos prancūzės moters kraujas. 

Gailestis jai užgožė mano pačios nemalonumus. Ne- 
galėjau jai pasakyti, kad nors ir ji su tuo nesutinka, bet 
aš abejojau, ar Markas ją labai mylėjęs, nes, jei taip 
būtų buvę, jis Romolai būtų pasakęs apie jos mamos 
grobuonišką planą ir pasiteiravęs, ar tai tiesa, kad Ro- 
mola pati reikalavusi tų sąlygų. Galbūt, būdama jauna, 
savo kančia paženklintu grožiu ji laikinai galėjo sužavė- 
ti jauną dailininką. 

Zia Romola pasakė: 

— Eisiu ir parodysiu jai dienoraštį. Pasakysiu: „Štai 
ką tu su manim padarei. Žinodama tai, dabar aš nekę- 
siu tavęs visą savo likusį gyvenimą“. — Ji pažvelgė že- 
myn ir, pamačiusi, kad aš laikau ją paėmusi už rankos, 
atsitraukė į šalį. Jai nereikėjo mano užuojautos, jai tik 
reikėjo, kad aš išklausyčiau. Jos veide matėsi vien tik 
neviltis. — Bet, kad ir kaip jos nekęsčiau, jai tai nesu- 
teiks jokio skausmo. Kitų žmonių nuomonė apie ją jos 
nejaudina. Aš liksiu kvaile, kuri renka paskalas. Visą 
gyvenimą gyvenu jos paniekos šešėlyje, tik klinikose, 
kur dirbu, aš šį tą reiškiu. Aš esu sinjorina, kuri ligo- 

niams paskyrė pinigų ir eina ten dirbti darbo, kurį ga- 
lėtų atlikti ir kokia įstaigos sekretorė. Ar aš juo paten- 
kinta? Ne. Ar žinai, kodėl aš einu ten, kur kančia ir li- 
gos? Tam, kad pabėgčiau nuo Malimbrozos viešpatavi- 
mo. Noriu vyrauti pati, noriu būti gerbiama. Aš, kuri 
net nemoka sutvarstyti rankos ar išpjauti skaudulio, 
vaikštau po tas puikias klinikas, kurioms pastatyti sky- 
riau savo pinigus, varstau duris, priiminėju pranešimus 
ir matau, kaip tie, kuriems tarnauju, palydi mane dė- 
kingumo kupinais žvilgsniais... — Romola ištiesė ranką 
ir nuskynė baltą rožę. Kai paleido nuskabytus žiedla- 
pius, ant jos piršto pastebėjau mažytį prasisunkusio 
kraujo lašelį — jai įdūrė rožės dyglys. 

Žiūrėjau į ją, ir mane apėmė kaltės jausmas: galvo- 
dama tik apie save ir manydama, kad tai, kas buvo se- 
niai, dabar nebeturi reikšmės, smalsumo vedina aš ją 
priverčiau šią paslaptį atskleisti. Ir nieko negaliu pada- 
ryti, kad šią savo kaltę išpirkčiau. 

— (0 dabar, — ji stovėjo labai tiesi, kažkaip despera- 
tiškai triumfuodama, — gali sužinoti, kas dar yra šiame 
dienoraštyje. 

— Nenoriu jo skaityti, — pasakiau. — Paprašysiu, kad 
kas nors iš tarnų nuneštų jį atgal į skrynią. — Prisimi- 
niau, kad dar nepasakiau jai, kad mažiau kaip prieš va- 
landą sėdėjau uždaryta Malimbrozos požemių kalėji- 
me. — Kažkas atsitiko... 

— Kažkas tikrų tikriausiai atsitiko, Džuljeta, kažkas, 
kas tau gyvybiškai svarbu. 

— Man?.. 

Romola linktelėjo galva. Jos veide žaidė piktdžiugiš- 
ka šypsena. 

— Esu mamai prisiekus, kad niekada apie tai ne- 
prasitarsiu. Tai turėjo likti užtušuota. Bet dabar tai bus 

būdas priversti ją kentėti už tai, ką ji man yra pada- 
rius. Pasiskaitysi, kas dienoraštyje parašyta apie tave. 
Ieškok įrašo, skirto Džuli. Ieškok, Džuli. 

Verčiau puslapius. „Taigi Odeta pagaliau sutiko, ir 
Džuljeta atvyksta į Malimbrozą“. 

Odeta, mano mamos vardas. Atmintyje staiga iškilo 
vaizdas, kaip aš, aštuonerių metų mergaitė, klausausi 
telefonu piktai kalbančios mamos balso, kaip ji, pokal- 
biui pasibaigus, sugrįžta į kambarį ir man šaltai pasa- 
ko: „Daugiau niekada nebevažiuosi į Malimbrozą“. 

Romola tarė: 

— Paliksiu tau dienoraštį. Galbūt perskaičius apie 
save parašytus puslapius, tu taip pat turėsi ką pasakyti 
mano brangiajai mamai. Ir galėsi pasakyti, kad aš lie- 
piau tau tai perskaityti. Kodėl aš turėčiau dėl to jaudin- 
tis? Aš juk ta, kuri nemoka laikyti liežuvio už dantų, ta, 
kuri turi įgimtą kaimiečių pomėgį paskaloms. — Kalbė- 
dama ji ėjo tolyn. 

— Neišeikite. Prašau, neišeikite! — sušukau. 

Taftinio apatinio sijono čežėjimas liovėsi. 


— Ir Džuljeta... — Aš laukiau. — Kai perskaitysi, kas 
ten parašyta, galbūt labai daug ką suprasi. 
— Ką?.. 


Jos veido išraiškoje buvo kažkas keliančio man bai- 
mę. ir tas vienintelis mano pratartas žodis virto šnabž- 
desiu, kurį ji kažin ar išgirdo, o po pertraukėlės ji pati 
man ištarė atsakymą: 

— Galbūt suprasi, kodėl po vaikystėje praleistų pas 
mus atostogų tavo mama nesutiko su mūsų mamos pra- 
šymu pasiimti tave gyventi čia. 

Po mėlynais tentais Romola nuėjo į namą. 

23 
L liessias ir palinkau prie dienoraščio. 


Jeigu Robertas būtų gyvas, koks visiškai kitoks būtų gy- 
venimas! Jis buvo smarkus, nepriklausomas ir pats protin- 
giausias. Motinos mylimiausias vaikas, su kuriuo ji siejo pa- 
čias nuostabiausias svajones, ir kuris metė jai iššūkį ir atnešė 
didelį skausmą, jei tik Alegra turi jaučiančią širdį. Greičiau- 
siai jos vos nepalaužė jos pačios išdidumas ir jos siekių žlugi- 
mas. Šiandien devintosios Roberto žuvimo lėktuvo katastrofo- 
je Ženevoje metinės. Kartu su ta lemtinga žinia Alegra patyrė 
dar vieną smūgį. Prieš keletą mėnesių Robertas buvo vedęs 
merginą, Odetą Rivers, kuri gyveno Kembridže. Pasakiau 
Alegrai: „Dabar ši mergina yra tavo marti. Turi ją pakviesti 
atvykti čionai“. Alegra tik sėdėjo tarsi sustingus ir tarė: „Nie- 
kada. Aš niekada nepripažinsiu šių vedybų. Nors jis ir miręs, 
niekada nedovanosiu. Robertas man nebe sūnus. Visada tai 
prisimink, mama. Robertas man ne sūnus ir tau ne anūkas“. 
Ginčijaus su ja, bandžiau jai įrodyti, kad jis šią santuoką nu- 
slėpė todėl, kad žinojo, jog ji jam niekada neatleisianti. Jis 
vedė Anglijoje, toli nuo savo gimtinės, nesulaukęs šeimos pri- 
tarimo. Aš supratau kodėl. Todėl, kad jis mylėjo tą merginą, 
Odetą, ir nenorėjo, kad būtų ginčijamasi, kritikuojama, prieš- 
taraujama, nenorėjo, kad būtų juodinama jo meilė. Vėliau, kai 
jų santuokai pavojus jau nebegrėstų, esu tikra, kad jis būtų 
Alegrai pasakęs. Tačiau tik tada, kai jis būtų galėjęs čia atsi- 
vežti Odetą ir ištarti: „Štai vieneri ar dveji metai, kaip mes 
vedę ir vis dar tebemylime vienas kitą. Tai įrodymas. Net ir 
Jūs neįstengsite šito sugriauti“. Ir šiandien, per jo žuvimo de- 
vintąsias metines, jo dukra Džuljeta atvyko į Malimbrozą. 

Šį įrašą perskaičiau tris kartus, savo vertimą gre- 
tindama su esamais faktais. Mano mama, Odeta Rivers, 
ištekėjo už Roberto Malimbrozos. Praėjus kuriam laikui 
po jo žuvimo, mama ištekėjo už vyro, kurį aš laikiau 
savo tėvu, — tą didžiulį linksmą žmogų galingu balsu ir 
jautriomis rankomis, kurios nulaužtą paukščio sparnelį 
galėdavo sutvarstyti taip atsargiai, tarsi jos būtų lietu- 
sios pienės pūkelį. 

Padėjau dienoraštį ant kelių ir pritrenkta spoksojau 
į švytintį dangų. Amžinybei galėjau pasakyti: Aš esu 
Malimbroza, tačiau nebuvau tikra, ar tuo kada patikė- 
siu. Aš, Džuljeta Holdroid, iš tikrųjų esu Džuljeta Ma- 
limbroza. Aš viena iš jų... kaip Vanesa, kaip Pepis... 

Drovi, sužavėta mergaitė vaikščiojau po savo Tera- 
kotos rūmus, niekada net nesapnavus, kad čia būti tu- 
riu abejonių nekeliančią teisę. Aš priklausau... O ar iš 
tikrųjų? Kokią prasmę turi tas nuolatinis kartojimas, 
kad aš priklausau šiai šeimai, jei Malimbrozos nenori 
manęs pripažinti? „Tai bus mano kerštas brangiajai 
mamai“. Tai, kad aš sužinojau, kas esanti? Kerštas gali 
būti nukreiptas tik prieš tą, kuriam jis galėtų sukelti 
skausmą. Vadinasi, Alegra niekada nenorėjo, kad tai 
taptų žinoma. Siūlai pradėjo išsinarplioti. Nuostaba, su- 
krėtimas, susijaudinimas skatino mano mąstymą. Paga- 
liau pradėjau suprasti, kodėl aš taip giliai pasinėriau į 
visą šį reikalą. 

Dabar man nebebuvo abejonės, kad tai, kas su ma- 
nim buvo nutikę, tik dalinai susiję su mano rūpinimusi 
Vanesa; buvo kitas faktas, dėl kurio buvau su visu tuo 
susijus kur kas asmeniškiau. Viskas, kas su manim at- 
sitiko nuo pat mano atvažiavimo į Romą, įvyko todėl, 
kad mano tėvas buvo Robertas Malimbroza. Jie — kad 

ir kas jie būtų — tai žinojo, ir aš buvau ne mažesniame 
pavojuje kaip Vanesa ar Pepis. 

Mano sunaikinimas buvo tikriausiai suplanuotas vos 
tik mane išvydus Romoje. Jie masino mane vildamiesi, 
kad aš greit sureaguosiu į Vanesos dingimą. 

Su apmaudu pagalvojau: kaip gerai jie turėjo žino- 
ti mano būdą! Mano neperkalbamumą, mano impulsy- 
vumą ir mano prisirišimą prie Vanesos, kuris nebūtų 
leidęs man likti abejinga jos dingimui. 

Ar ji žuvus? Atsistojau, nuėjau prie terasos krašto 
ir pažvelgiau į Romą. Nuo šiol, kur beeičiau, visada su 
baime žvalgysiuos aplink. Galėčiau, žinoma, nueiti į po- 
liciją, bet tada aš pasidaryčiau dar nesaugesnė, nes tie, 
kurie mane seka, pasistengtų mane nutildyti anksčiau, 
nei suspėčiau pasiekti įstatymų ginamą zoną. Dabar dar 
tvirčiau buvau įsitikinus, kad turiu išvykti iš Romos. 
Galėjau ginčytis su savim, sakydama, kad elgiuosi kaip 
bailė, bet taip pat galėjau guostis tuo, kad neketinau 
beprotiškai rizikuoti. Mylėjau gyvenimą ir nenorėjau ri- 
zikuoti, kad jį prarasčiau. Jau buvau apsisprendus prieš 
išvažiuojant viską papasakoti Nonnai Alegrai, įspėti ją, 
kad ir Pepiui gresia pavojus. O gal ji visa tai žinojo? 
Kiek ji su visu tuo susijusi? Bent jau galėsiu triumfuoti 
savo nuostabioje išėjimo scenoje: „Likite sveika, Non- 
na — taip vadinti jus aš turiu teisę, nes, matote, aš ži- 
nau, kad iš tikrųjų esu Džuljeta Malimbroza“. Visiškai 
suprantama tai, kad mama slėpė nuo manęs tikrąją 
mano pavardę. Ji pranešė Malimbrozoms apie mano gi- 
mimą, bet ir toliau buvo ignoruojama. Todėl, supykus ir 
būdama išdidi, ji nutarė nuo jų nusisukti ir juos taip 
pat ignoruoti. Tačiau dabar aš supratau, kad, galimas 
dalykas, manim visą laiką buvo atidžiai domimasi. Gal- 

būt Vanesa specialiai buvo atsiųsta į mokyklą, kurioje 
aš mokiausi: mūsų auklėjimu rūpinosi direktorė, kuri 
pažinojo mano mamą. Net ir manęs, tuo metu dar vai- 
ko, pakvietimas atvykti į Malimbrozą greičiausiai buvo 
sumanytas Alegros smalsumui patenkinti, norint pama- 
tyti, kaip iš tikrųjų atrodo Roberto dukra. Ir, kai ji ma- 
ne pamatė, tikriausiai aš jai patikau. Taip manyti mane 
skatina tas telefono skambutis iš Romos į Londoną prieš 
daugelį metų: „Man reikia Džuljetos“. O mama atsisakė 
patenkinti jos pasipūtėlišką reikalavimą. Taigi, kiek 
daug — per daug — reikia apmąstyti ir perprasti. Per 
daug vienai sukrėtimų kupinai popietei, kuri prasidėjo 
įkalinimu pagonių romėnų rūsiuose. 

Staiga prisiminiau: o juk Zia Romolai aš nieko ne- 
pasakiau apie Ireną. Turėjome savo netikėtų sukrėtimų 
ir apie Ireną pamiršome. 


Assia ir nulėkiau į savo kambarį, pasiėmiau ran- 
kinuką ir nuskriejau laiptais Žemyn, ir net budrusis Al- 
bertas nebesuspėjo atidaryti man durų. Smarkiai pa- 
stumtos, jos plačiai atsivėrė, o žvilgtelėjus atgal ir pa- 
mačius hole stovintį Albertą, palikau jam jas uždaryti. 
Atsivėrė ornamentuotų geležinių pinučių vartai, ir aš 
atsidūriau gatvėje. 

Oro linijų kasos buvo netoli, tad visai nebūtų reikė- 
ję skubėti. Tačiau vis tiek Veneto gatve skubėjau link 
Piazza della Republica, tarsi tai būtų lėmę mano gyve- 
nimą, ir su sunkia širdim pagalvojau, kad greičiausiai 
taip ir yra iš tikrųjų. Į įstaigą kylant puslankiu išlenk- 
tais laiptais, pasigirdo, lyg kas būtų mane pašaukęs. At- 
sigręžiau pasižiūrėti ir suklupau. Moteris padėjo man 

atsistoti. Ne, nesusižeidžiau, padėkojau jai. Nusišypso- 
jau taip, tarsi apskritai neturėčiau jokių rūpesčių, ir 
per dengtą perėją patekau į pastatą. Apsižvalgius nė 
vieno pažįstamo nepastebėjau. 

Prie aptarnaujančių darbuotojų lūkuriavo būreliai 
žmonių, ir, kai prie vieno iš tarnautojų Žmonių nebeli- 
ko, aš jam padaviau aviabilietą ir paprašiau vietos į 
ankstyvesnį reisą. „Kuo anksčiau, tuo geriau“. 

Jis šyptelėjo, tarsi pagalvojęs, nuo ko aš taip skubu 
pabėgti, pasižiūrėjo į įrašus, pasiteiravo telefonu ir, pa- 
žvelgęs į mane, pasakė, kad visiems ateinančių trijų 
dienų skrydžiams į Londoną visos vietos jau išpirktos. 
Gali būti, kad kas nors atsisakys. Gal jis galėtų man pa- 
skambinti? Pasakiau, kad ne, kad pirksiu bilietą į lėktu- 
vą, skrisiantį po trijų dienų, bet kad galbūt rytoj po pie- 
tų užsuksiu dar pasiteirauti, ar neatsirado atsisakytos 
vietos. 

„O per tą laiką, — pagalvojau, išėjus iš kasų, — tu- 
rėsiu labai ilgą pokalbį su Monna Alegra“. 

Sugrįžus į Malimbrozą, manęs laukė žinia, kad Mar- 
tinas priminęs apie mūsų šio vakaro susitikimą. 

Maudydamasi ir persirenginėdama galvojau, kad 
negalėsiu jam pasakyti nei apie Irenos pabėgimą iš Ma- 
limbrozos, nei apie savo atradimą, kad aš esanti Vane- 
sos pusseserė, nors to ir norėjau. Man taip reikėjo su 
kuo nors pasikalbėti, bet tai buvo šeimyniniai reikalai, 
o apkalbų Malimbrozos nekentė. 

Per galeriją man beeinant lifto link, iš savo kamba- 
rio išėjo Romola. Matyt, ji klausėsi, kada aš praeisiu. 

— Perskaitei apie savo mamą, Džuljeta? Dabar vis- 
ką žinai... 

— Taip. 


Ji papurtė galvą tarsi mechaninė lėlė. 

— Buvau pasikalbėti su mama. Norėjau išprovokuo- 
ti baisų ginčą su ja, bet negalėjau. Atrodo, kad nebega- 
liu leistis dar labiau įskaudinama. Ji pasakė, kad nė 
vienas vyras nepaliktų moters, jei ją mylėtų, o aš nuty- 
lėjau. Su ja aš pasijuntu tokia silpna! — Ji atlošė galvą 
ir užsimerkė. — Bet tu, Džuljeta... 

— Ką aš? 

— Pasakiau jai, kad skaitei dienoraštį, bet ji nesilei- 
do į kalbas, sakydama, kad Nonna Lučiana buvo nusenus 
ir viską išsigalvodavo, kad jos dienoraščius reikia sude- 
ginti, nes jie tikriausiai pilni visokiausių pavojingų prasi- 
manymų. Bet tai ne prasimanymas, Džuljeta. Dėl to man 
nėra abejonių. Tu esi Roberto dukra. Bet aš neturiu apie 
tai žinoti, nes aš plepė ir tą paslaptį galiu atskleisti. Tam 
tikrais sumetimais mama nenori, kad kas nors sužino- 
tų. — Romola atsimerkė. — Džuljeta, cara, mes nieko, 
nieko negalime padaryti. Man taip apmaudu. 

— Prašau, nereikia, — pasakiau. — Turiu iš savo mo- 
tinos paveldėtą išdidumą. Aš nebėgiosiu niekam iš pas- 
kos, prašydama, kad mane pripažintų. — Paliečiau jos 
ranką — tik tiek ji man būtų leidusi — ir išėjau. 

Martinas sėdėjo už automobilio vairo ir maloniai 
man šypsojosi. 

— Man patinka, kai tu geltonai apsirengusi, — tarė jis. 

— Tai saulės spalva. Ar tu nežinojai, kad buvau 
Saulės garbintoja? 

Jis pabučiavo mane į skruostą: 

— Tai tik aperityvas. 

0 toliau bus pietūs ir mylėjimasis, kaip baigiamasis 
patiekalas? Jis greit galės įsitikinti, kaip puikiai aš mo- 
ku šito išvengti. 

Geriant gėrimus, pasakiau jam, kad užsisakiau bi- 
lietą ir po trijų dienų skrendu namo. Jis apstulbęs su- 
šuko: 

— Bet juk tu ką tik atvykai! Maniau, kad tu čia su 
misija — surasti Vanesą. 

— Daugiau jau nebe. Įsipainiojau į pernelyg didelį 
pavojų. Jei Vanesa dar gyva, ji užmegs ryšį su kuo nors 
kitu. O jeigu, kuo aš vis tvirčiau imu tikėti, ji žuvus, tai 
kokia iš viso to nauda? Tu, žinau, tuo netiki, bet tas, 
kuris... kuris su ja taip pasielgė, nori ir mane pašalinti 
iš kelio. 

— Todėl, kad įpuolei ne į tą butą ir įžengei į kaž- 
kieno privačią teritoriją? Na jau, liaukis! Kam kurti me- 
lodramą iš situacijų, į kurias tu pati save įstumdavai? 
Pasilik Romoje ir smagiai leisk laiką. 

Lioviausi ginčytis ir apsidairiau. Oloje įrengtas resto- 
ranas buvo apšviestas šimtu degančių žvakių, ir jų švie- 
sa krito ant freskų su scenomis iš romėnų gyvenimo, su 
arkliais, pakinkytais į dviračius kovų vežimus, su maudy- 
mosi baseinais. Martinas užsakė vakarienę. Norvegiški 
jūros vėžiai... Pollo in Padella*. Pikantiškų gardumynų ir 
ledų iš užšaldytų sulčių paprašysime vėliau. 

— Apie savo išvykimą dar niekam nesakiau, — pa- 
aiškinau. 

— Na, aš nesiruošiu niekam skambinti ir išplepėti, 
bet tu negali taip staiga imti ir išvykti. 

— Pasakysiu jiems rytoj vakare. 

— Beje, turiu tau kai kokių naujienų. Atrodo, žinau, 
kur yra ta pertvara. 

— Taip? Kur? Kada galime ten nuvažiuoti ir pasi- 
žiūrėti? — staiga pagyvėjus paklausiau. 


* Kepta vištiena (it.). 

— Palūkėk. Ji privačiose valdose ir taip paprastai 
ten patekti negalima. Abejoju, ar, praėjus tiek laiko, iš 
to bebus kokios naudos. 

— Galėtumėme bent jau ten nuvykti. 

— O jei tu suteiktum man galimybę tą vietą apžiū- 
rėti ir pasiteirauti, kas ten gyvena? 

— Kur tai? 

— Už Ponte* Margherita. Ir nesiruošiu pasakyti tau 
nieko daugiau, nes nulėksi ten kaip patrakus, įkrisi į 
kanalizacijos šulinį, o paskui kaltinsi kitus, sakydama, 
kad jį ten tyčia įrengė. 

— Niekada negali kalbėti rimtai. 

— Tik ne apie tai, — pasakė Martinas ir, mane svei- 
kindamas, kilstelėjo taurę vyno. 

Kai po vakarienės jis pasiūlė važiuoti į jo butą, nė 
kiek nesijaudindama jam atsakiau, kad, belikus tik dviem 
naktims, kurias aš galėsiu praleisti Romoje, norėčiau dar 
kai ką mieste pamatyti. Martinas mielai nusileido. 

— Kaip tu pati sakai, liko dar dvi naktys. Tad pir- 
myn. Parodysiu tau kai ką iš naktinio gyvenimo. 

Tas naktinis gyvenimas buvo toks pat, kaip ir visur 
kitur: šokiai apytamsėse patalpose, apatiškai grojant or- 
kestrui, per brangūs gėrimai, per daug žmonių, per 
maža Oro. 

Kai grįžome prie palazzo, laikrodis mušė pirmą va- 
landą po vidurnakčio. Ties vartais po žibintu Martinas 
mane pabučiavo. 

— Rytoj, — pasakė jis, — bus dar vienas vakaras. 
Pasaugok jį man. 


* Tiltas (it.). 

— Jei galėsiu. Monna Alegra gali panorėti, kad va- 
karą praleisčiau su ja. 

— Kodėl ji galėtų panorėti? 

— Aš jos viešnia, ir tai bus paskutinis mano vaka- 
ras, — pasakiau ir paspaudžiau skambučio mygtuką prie 
aukštų kairiųjų vartų. 

Praėjus pro oleandrus ir jau lipdama laiptais, išgir- 
dau Martiną šaukiant, kad jis man paskambinsiąs. 

Atėjus į savo kambarį, pagalvojau, kad Martinas dar 
nežino nei kad aš Roberto dukra, nei apie Irenos pabėgi- 
mą. Tai buvo dalykai, kurių jam kol kas negalėjau at- 
skleisti. Taip pat žinojau, kodėl jam nepapasakojau apie 
savo klaikius pergyvenimus rūsiuose: jis iš to būtų tik 
pasišaipęs, kaip kad pasišaipė sužinojęs, kad vos neįšo- 
kau mirčiai tiesiai į glėbį Via Campisolo. 

Atsigulus tuoj pat nugrimzdau į miegą, tarsi per 
dieną nebūtų įvykę nieko labai baisaus, dėl ko negalė- 
čiau užmigti. 

Kios dienos rytą slampinėjau po palazzo ir kaip be- 
galėdama stengiausi, kad mane pastebėtų, tikėdamasi, 
kad Monna Alegra arba Zia Romola pasiųs ką nors ma- 
nęs pakviesti. Nė viena jų nepakvietė, neturėjau vilties 
susitikti ir su Leo, nes jis išvyko į darbą dar gerokai 
anksčiau, prieš man nusileidžiant laiptais į apačią. Jis 
man tebebuvo beveik visiškai svetimas, ir supratau, kad 
išvyksiu iš Malimbrozos taip ir nesužinojus apie jį nieko 
daugiau. 

Glūdinėjau po namus, vis pasiklausydama, ar kas 
neateina, siaubingai nekantraudama pamatyti, kaip, 
mane pamačiusi, elgsis Monna Alegra. Ji jau žinos, kad 
aš skaičiau Lučianos dienoraštį. Tačiau į mano mintis 
įsėlino abejonė. Prieš save tarsi mačiau sulysusį, rūstų 
Alegros veidą, iš po užgriuvusių vokų šaltai, o gal net 
su pašaipiu pasitenkinimu žvelgiančias jos akis. Įsivaiz- 
davau, ką ji galėtų pasakyti: „Vargšė mergaitė! Ką tu 
perskaitei — tai tik nusenusios moters svaičiojimai. Ti- 
kiu, kad Kembridže Robertas pažinojo tavo mamą, bet 
jų bendravimas buvo atsitiktinis ir nereikšmingas. Tikrų 
tikriausiai aš nesu tavo senelė. Tau tai tik mandagus 
kreipinys, nes mes leisdavome tau taip kreiptis, kai bu- 
vai maža“. 

Žvilgčiojant į laikrodžius kambariuose, į kuriuos už- 
klysdavau, mane apimdavo vis didėjantis nerimas ir 
laukiau, kad kas nors nutrauktų tylą. Ir visą laiką ban- 
džiau įsivaizduoti, ką man pasakys Nonna Alegra, į jos 
pailgas, plonas lūpas tarsi dėliojau žodžius, vaizduotėje 
piešiau jos akių išraišką, kai ji kalbės man tuos žodžius 
su pašaipa arba užuojauta. 

Po vienuoliktos valandos jau nebegalėjau ilgiau tver- 
ti mane užvaldžiusios įtampos ir išlėkiau iš namų, nuė- 
jau į Donio kavinę pasėdėti prie staliuko po medžiu. Už- 
sisakiau kavos ir persėdau į kitą kėdę, kad galėčiau ma- 
tyti gatvę, turėdama niekuo nepagrįstą, net gerokai gąs- 
dinančią viltį, kad vėl pasirodys Vanesa. 

— Labas rytas, Džuljeta. Galima prie tavęs prisėsti? 

Pakėliau akis ir nustėrus pamačiau, kad prie mano 
staliuko stovi Filipas. 

— Žinoma. — Nuo laisvos kėdės paėmiau savo ran- 
kinuką, ir jis atsisėdo. — Ar tai atsitiktinis susitikimas? 

— Galbūt. 

— Maniau, kad uždarbiaujate pragyvenimui. 

— Tam tikra prasme aš taip pat esu laisvas ir ne- 
priklausomas, o visi į Romą atvykę užsieniečiai anks- 
čiau ar vėliau susitinka prie staliuko Donio kavinėje, — 
pasakė juokaudamas. 

Nešinas mano caffelate*, atėjo padavėjas ir priėmė 
Filipo užsakymą. Neabejojau, kad jo pasirodymas čia 
nebuvo atsitiktinis. Jis tyčia atėjo, tikėdamasis mane čia 
surasti. 

— Ar girdėjot, kad Irena paliko Leo? — paklausiau. 

— Taip. 

— Gal žinote, kur ji išvyko? 

— Kodėl, po galais, aš turėčiau žinoti? 

Ramus jo atsakymo nerūpestingumas mane suerzino: 

— Todėl, kad tai jums turėtų ypatingai rūpėti. 

Jis žvilgtelėjo į mane ir ėmėsi labai stropiai išvy- 
nioti pailgą stačiakampio formos cukraus gabaliuką, ku- 
rį įmetė į mano kavą. 


* Kava su pienu (it.). 

— Ką ruošiesi veikti, kai nusibos čia sėdėti? — pa- 
klausė jis. 

— Apžiūrinėti Romą. 

— Nebeieškoti Vanesos? 

Papurčiau galvą: 

— Ten per daug dalykų, kurių aš negaliu suprasti, 
be to, man nelabai sekasi seklio mėgėjo vaidmuo. 

— Čia su tavim sutinku. 

— Ką jūs apie visa tai žinote? — staigiai į jį žvilgte- 
lėjus, paklausiau. 

— Apie ką aš žinau? 

— Apie Vanesą. 

— Kodėl aš ką nors turėčiau žinoti? 

Sėdėjau labai rami ir žiūrėjau, kaip padavėjas prie- 
šais jį deda kavą. Kai jis nuėjo, pasakiau: 

— Nemanykite, kad aš taip ir patikėsiu, jog jūs ne- 
žinote, apie ką aš kalbu. Esu visiškai tikra, kad apie 
Vanesos dingimą jūs žinote gerokai daugiau, nei pasa- 
kote, — ir taip pat apie Irenos. Visa tai dėl jūsų... — nu- 
tilau, pati pasibaisėjus savo emocijų protrūkiu. 

— Apie ką, po velnių, tu galvoji? 

— Čia viskas aišku, — santūriai ir griežtai pasakiau. 

— Ne, kaip Dievą myliu, neaišku! Nagi, drąsiau — 
ką norėjai pasakyti? 

Aplinkui buvo daug žmonių, todėl jaučiausi saugi. 
Su tikru nutrūktgalviškumu, kuris su drąsa neturi nieko 
bendro, pasakiau: 

— Jūs žinote, kodėl pradingo Vanesa; jūs žinote, ko- 
dėl Irena paliko Leo... 

— Ir jeigu pusė tavo kaltinimų teisingi, tai kas tada 
toliau? 

— Kodėl? — Staiga atsigręžiau į jį, o širdis, rodės, 
iššoks iš krūtinės. — Kodėl?.. 

— Ar tave taip smarkiai apėmęs paprasčiausias 
smalsumas, kad taip nori, jog pasakyčiau? 

— Jūs su visu tuo susijęs, štai kodėl... aš noriu... 
noriu žinoti. 

— Aš velniškai su visu tuo susijęs. — Jis sugriebė 
mane už riešo. — O taip, mano atkaklioji Džuli, aš susi- 
jęs, ir tu galėsi sužinoti kaip. Eime... 

— Aš nebaigiau gerti kavos. 

— Kai su tavim baigsiu, galėsi išgerti nors ir visą 
galoną. 

Viena ranka tempdamas mane nuo stalo, kita ant 
sąskaitos tėkštelėjo pinigus. Į mus sužiuro žmonės. Ga- 
lėjau šauktis pagalbos, galėjau iš jo ištrūkti, nes jis ne- 
būtų drįsęs smurtauti. Aš taip pat nedrįsau. Ėjau paskui 
jį iš šalies žvelgiant romi, tačiau viduje mane buvo apė- 
musi baimė. Bet vis tiek kaip kokia kvaila ožka ėjau 
paskui tą, kuriam, kad ir kas jis būtų, ožkos negali pa- 
sipriešinti. 

— Paleiskite mane, — sušvokščiau. 

Jis dar stipriau suspaudė mano riešą. 

— Kur mes einame? 

— Pamatysi. 

Gestant paskutinei mano bravūriškumo kibirkščiai, 
ištariau: 

— Bet jeigu aš nenoriu? 

— Tada blogai, nes tau reiks daryti tai, ką aš liepsiu. 

— O, ne... 

Bet jo pirštai jau nebe taip stipriai suspaudę laikė 
mano riešą, ir tylėdami nuėjome Veneto gatve. Prie 
sankryžos netoli nuo „Ekscelsior“ viešbučio jis sustojo, 
atidarė ten pastatyto savo automobilio dureles ir įgrūdo 
mane į vidų. 

Drąsos manyje nebebuvo nė trupučio. Kita vertus, 
mane apėmė nenumaldomas jaudulys pagalvojus apie 
tai, ką aš tuojau pamatysiu, išgirsiu, sužinosiu. Jau po 
laiko dar pabandžiau su juo paskutinį kartą pasiginčyti. 
Kai jis atsisėdo už vairo, pasakiau: 

— Jums nebūtina mane kur nors vežtis. Galite pa- 
prasčiausiai čia ir dabar paaiškinti tai, ką norite, kad 
aš žinočiau. 

— Geriau vieną kartą pamatyti, nei šimtąkart išgirs- 
ti, — atsakė jis ir užvedė automobilį. 

— Ar jūs visada darote tai, kas jums patinka, nepai- 
sydamas kitų žmonių? — Vos nepridūriau: „Kaip Nonna 
Alegra, šachmatų lentoje stumdydama savo nefritinius 
pėstininkus“. 

Netikėtai įpykęs, jis ėmė aiškinti: 

— Manai, aš turiu noro tave kur nors vežti? Suprask 
teisingai, neturiu. Bet taip pat neturiu noro džiaugtis, 
matydamas tave besikankinančią dėl tų su manim sieja- 
mų tavo kaltinimų. Dievai žino, kodėl man tai turėtų rū- 
pėti. Gal todėl, kad toks tavo požiūris žeidžia mano savi- 
garbą. 

— Taip, aš esu visiškai tikra, kad jūs tuščiagarbis. 

— Palikime mano charakterio analizę. Ar tu nieko 
prieš, jei truputį patylėtume? Važiuodamas Romos gat- 
vėmis, noriu būti atidus. Taip pat negaliu pakęsti, kai 
šalia sėdi pikta jauna moteris. 

— Nebūtina stengtis. Galite mane išleisti. 

— Niekada gyvenime. Norėjai būti įpainiota, taip ir 
atsitiko. 

— Negaliu dėl to su jumis ginčytis, nes aš ne viską 
žinau. 

— Tesk toliau! Nebūk tokia drovi! Tai tau netinka, — 
tvčiodamasis sušuko. 

Iš visų jėgų stengiausi susivaldyti, sulaikyti savo 
įtūžį, baimę ir savo neįtikėtiną meilę. 

Pasiekėme tokią būseną, kai nė vienas nebegalėjo- 
me ką nors pasakyti, nerizikuodami, kad tai gali tapti 
nedovanotinu įsibrovimu. Buvo nelengva. Jeigu jis visą 
šį laiką žinojo, kur yra Vanesa, vadinasi, jis turėjo kaž- 
kokią blogą užmačią niekam apie tai nesakyti ir dabar 
mane pas ją nuvežti. Tačiau tai, daugiau nei kas kita, 
reiškė, kad Vanesa gyva. 


Las į užmiestį vykome prislėgti nepakeliamos piktos 
tylos, ir aš jau pradėjau gailėtis, kad nesukėliau scenos 
Donio kavinėje, kai jis, sugriebęs mane už riešo, tempė 
nuo staliuko. 

Važiuojant pro Porta* San Sebastiano, senuoju Api- 
jaus keliu, mano dėmesio niekas ypatingai nepatraukė. 
Palankesnėmis aplinkybėmis mane gal būtų sudominęs 
neįprastas naujo ir seno derinys, krikščionybės atsiradi- 
mo metais statytų pastatų aptrupėjusios akmeninės sie- 
nos, šiuolaikiniai garažai ir pro ilgus išsitaršiusios žolės 
ruožus protarpiais šmėkščiojantys tramvajaus bėgiai. 

Privažiavome kažkokį miestą, ir Filipas pasakė: 

— Albanas. 

Vienoje pusėje pro stačią nuokalnę buvo matyti besi- 
driekiančios Kampanijos platumos. Karščio migloje rai- 
buliavo auksu nužerti laukai ir balti kaip sniegas namai. 

— Ar mes čia sustosime? 

— Ne. 

— Koks jūs šnekus, — pasakiau. — Tikiuosi, jums 
patinka šis pasivažinėjimas? 


* Vartai (it.). 

— Automobilis man teikia laisvės pojūtį. 

Jo užsigavimas ir pyktis mus apgaubė kaip kokia 
juoda aura. Mačiau dvi autobusais keliaujančių turistų 
grupeles ir jiems pavydėjau jų neabejotinai gyvo susido- 
mėjimo. 

Kita vieta, į kurią Filipas teikėsi atkreipti mano dė- 
mesį, buvo Veletri. Pralėkėme pro ją, važiuodami siaura 
gatve su apkarpytais medžiais. Toliau driekėsi didžiuliai 
vynuogynai, kuriuose, susodintos lygiomis eilėmis, ant iš- 
tiestų stiprių vielų vijosi puikios išvaizdos vynuogės. Dar 
kiek pavažiavę, patekome į miestelį su padrikai išsimė- 
čiusiais namais. Po tvarkingų, išteklingų vynuogynų 
miestelis spiginančios saulės atokaitoje atrodė liūdnai ir 
vargingai. Visur buvo dulkių — ant žolės, ant namų, ir 
darėsi keista pagalvojus, kaip jos ten pateko, kai dulkių 
debesis sukeliančių automobilių, išskyrus mūsiškį, rodės, 
daugiau čia ir nebuvo. 

Filipas įvažiavo į mažą atsilupinėjusių, apirusių na- 
mų kvartalą, kuriame zujo būriai gyvulių ir sustojančių 
į mus pažiopsoti vaikų, tarsi mes būtume į jų apleistą 
miestelį nusileidę ateiviai iš kitų planetų. Kitame aikš- 
tės gale po platanu sėdėjo keli senukai, moteris su kū- 
dikiu ant rankų gainiojo nuo jo muses su šluotele iš 
laikraščio juostelių, pririštų prie bambuko lazdelės. Ki- 
toje atšerpetojusio vandens siurblio — pagrindinio aikš- 
tės akcento — pusėje stovėjo dar viena moteris ir žiūrė- 
jo į mus. Moteris buvo vešliais, žilstančiais plaukais, 
pūstu kaip septynioliktojo amžiaus valstietės sijonu ir į 
apdriskusią prijuostę šluostėsi rankas. Ji buvo smarkiai 
įdegus saulėje — matyt, dirbo vynuogynuose. 

— Pažvelk į anoje aikštės pusėje antrą iš kairės namą. 

— Kur stovi moteris raudonu sijonu? 

— Visiškai teisingai. 

— Ir ką? 

— Norėjai sužinoti atsakymą į klausimą. 

Įdėmiai į jį pasižiūrėjau. 

— Jūs norite pasakyti... jūs negalite pasakyti, kad 
čia galėtų gvventi Vanesa. — Pasisukau ir dar kartą pa- 
žvelgiau į namą ir prie jo stovinčią moterį. — Jis jau be- 
veik baigia griūti. Aplūžusios langinės ir visi tie vaikai... 

— O kaip, tavo manymu, jis galėtų atrodyti viduje? 

— Tamsu, tvanku, daugybė gyventojų... Filipai, ar 
jūs norite pasakyti, kad ši vieta — atsakymas į mano 
klausimą? 

— Į vieną iš jų. 

— Netikiu jumis. Vanesa negali čia būti... 

— Ak, dėl Dievo meilės, baik su tomis tave apsėdu- 
siomis mintimis apie Vanesą; atrodai kaip įsimylėjus 
mokinukė. 

Piktai atšoviau: 

— Jei jūs turėtumėt artimą draugą, tokį, kuriuo jūs 
tikrai rūpintumėtės, ir, nuvažiavęs šimtus mylių pas jį 
pasisvečiuoti, sužinotumėt, kad jis dingęs, ar jūs nesi- 
domėtumėt, kas jam nutiko? Ak, ne, jūs tikriausiai ne- 
sirūpintumėt. Pasiųstumėt jo šešėliui oro bučinį, saky- 
damas: „Malonu buvo tave pažinoti“. 

Filipas išjungė variklį, išsiėmė cigaretę ir tarė: 

— Tu nerūkai, tiesa? 

— Ne, — atšoviau. 

Sėdėjau ir žiūrėjau į namą, į moterį, kuri pačiupo 
vieną iš mažųjų mergaičių ir įgrūdo ją į namo vidų. 

— Maniau, kad atsivežėt mane į šią vietą — kaip ji 
vadinasi — tam... 

— Ruorentas. 

— ...tam, kad atsakytumėt į mano klausimą. O jis 
buvo toks: „Jūs žinote, kodėl dingo Vanesa“. 

— Vadinčiau jį teiginiu, o ne klausimu. 

— Tiek to, bet dėl to, kad aš tai pasakiau, jūs mane 
stvėrėte ir nusitempėte prie savo automobilio. Tad, kai 
mes jau čia, kam apsimetinėti?.. 

— Aš niekada neapsimetinėju. 

Kažkas labai tvirto ir ramaus jo balse sutramdė 
mano pasipiktinimą. 

— Tuomet, — beveik nuolankiai paklausiau, — kodėl? 

— Pamiršai antrąją savo kaltinimo dalį. Tu taip pat 
klausei: „Ar žinote, kodėl Irena paliko Leo?“ 

Įtemptai žiūrėjau į suklypusių, apgriuvusių namų 
eilę, bijodama išgirsti tai, ką Filipas aiškiai nusiteikęs 
man papasakoti. Norėjau sušukti: „Žinau kodėl! Viską 
žinau! Romola klausėsi po langais ir viską man papasa- 
kojo. Nenoriu girdėti jūsų nuomonės, noriu grįžti į Ro- 
mą“. Tačiau tik užsimerkiau ir tvirtai sučiaupiau lūpas. 

— Name, į kurį tu žiūrėjai, — tarė Filipas, — gimė 
Irena. 

Atsimerkiau taip staiga, kad net apakau nuo saulės. 
Nustėrus žiūrėjau į aptrupėjusį tinką ir aplūžusias lan- 
gines, ne per švariausius to namo vaikus. Sunku buvo 
patikėti, kad toks patricijietiškas grožis, toks judesių 
gracingumas kilo iš šios namų parodijos. Vienas iš vai- 
kų, žaidusių prie namo, sukliko, kitas jam sušėrė... Ire- 
nos namai. O, ne... 

Filipas pertraukė tikrovei besipriešinančias mano 
mintis: 

— Pats negaliu suprasti, kodėl ruošiuosi tau patikė- 
ti Irenos gyvenimo istoriją. Aš to neketinau daryti. 

— Tai kodėl darote? 

— Būna akimirkų, kai staiga kilusio pasitenkinimo ar 
susierzinimo vedamas ir aš elgiuosi neapgalvotai. Palieku 
tau spėti, kuris iš jų paskatino tave čionai atvežti. 

Žiūrėjau į tamsiai įdegusią moterį, kuri kažką sakė 
kaimynei, ir galvojau, kas tokio galėjo įvykti šios dris- 
kių šeimos gyvenime, kad pasauliui buvo padovanota 
tokia beveik tobula moteris-perlas. 

— Irena manęs paprašė, ar aš negalėčiau sužinoti, 
kur ji yra gimusi. — Filipas atsilošė ir visiškai atsipalai- 
davęs žiūrėjo, kaip sulysęs šuniukas bando įtraukti į 
žaidimą dar labiau sulysusią katę. — Šiame pasaulyje 
yra žmonių, kurių nedomina jų šaknys. Irena ne iš to- 
kių. Ji norėjo sužinoti, kas jos artimieji, ypač dėl to, 
kad Malimbrozos jos deramai taip ir nepriėmė į savo 
tarpą. Netgi Leo... 

— Jis ją vedė, nežinodamas šito? 

— O, jis ja didžiuojasi — ji jam nuostabi galimybė 
pasipuikuoti, — bet kiek gilūs jo jausmai, dar teks įsiti- 
kinti. Padariau, ką turėjau padaryti, nes Irena kai ką 
spėjo apie savo kilmę, ir jų vedybiniame gyvenime susi- 
darė krizinė padėtis, nes ji mano, kad Leo turįs Žinoti 
tiesą ir pasirinkti. 

— Jūs kalbate taip, tarsi gyventumėt ne šiame am- 
žiuje, — pašiepiau jį patenkinta, radus galimybę į ką nors 
nukreipti savo neapykantą. — Tarsi tai būtų svarbu, kur 
ji gimė; tarsi Leo ar kas kitas ją išvarytų už tai, kad ji 
neturi krikštijant jai padovanoto auksinio barškučio... 

Supykdyti jo nepavyko. Nė kiek nesutrikęs, jis tarė: 

— Iš kur mes galime žinoti, kaip kas pasielgtų esa- 
moje situacijoje? Tau, kaip ir man, kaip tikriausiai ir 
visai mūsų kartai, yra įdiegta, kad visi vyrai vienodi. 
Tačiau tu esi Italijoje ir gyveni šeimoje, kurios tradicijos 

per tris šimtus metų išliko beveik nepakitusios. Papras- 
čiausiai pasistenk pasitelkti savo vaizduotę. 

Žinoma, jis buvo teisus. Taip nebūna, kad pasauly- 
je būtų tik koks nors vienas standartinis požiūris. Tyliai 
pasakiau: 

— Atsiprašau. Jūs, žinoma, teisus. Bet, kalbant apie 
Ireną... 

— Jau gerokai anksčiau ji atėjo pas mane ir pasa- 
kė: „Aš turiu kieno nors būti — visi yra kažkieno. Nega- 
lima augalo atskirti nuo jo šaknų. Kur manosios?“ 

— Ji, aišku, žinojo savo mergautinę pavardę, jai te- 
reikėjo... 

— Brangi mano mergaite, jei tai būtų taip paprasta, 
kam ji, tavo nuomone, būtų prašius mano pagalbos? 
Prireikė ilgo laiko ir daug ieškojimų. Taip mažai ką ji 
teprisiminė. 

Pažvelgiau į apgriuvusio namo viršutinį aukštą, kur 
įlinkusiame balkone buvo išdžiaustyti skalbiniai. Į bal- 
koną išėjo sena moteris, pačiupinėjo skalbinius, po to 
stovėjo, žiūrėdama į aikštę, ir krapštė nosį. 

— Jos mama, — pasekęs mano žvilgsnį, paaiškino 
Filipas. — Vienas iš tų dalykų, kuriuos Irena prisiminė 
iš vaikystės, buvo ta akmeninė figūrėlė ant vandens 
siurblio. Pasižiūrėjus į ją iš arčiau, matosi, kad ten bu- 
vęs raguotas dievas. 

— Panas. Jei tai viskas, kuo jūs galėjote pasiremti, 
tai tokių visoj Italijoj gali būti daugybė. 

— Tai tiesa. Bet kai aš suradau šią figūrėlę, nuėjau 
pas vietinį kunigą ir paklausiau, kas vyko Ruorente per 
karą, ar vaikai buvo pasilikę. Sužinojau, kad žmonės 
baisiai kentėję ir kad viena moteris, kurios vyras buvo 
žuvęs kare, norėdama savo jauniausią mergaitę išgelbė- 

ti nuo bado, atidavė ją kitiems žmonėms. Tada užėjau 
pas tą moterį. 

— Su-prantu... 

— Ne, nesupranti, — atžariai burbtelėjo Filipas, — 
nes čia kaip tik ir glūdi visa paslaptis. Ji pasakė, kad 
neturinti supratimo, kam atidavusi mergaitę. Vežimuo- 
se, prikrautuose visokiausio šeimyninio turto, per mies- 
telį plūdo pabėgėliai. Toje sumaištyje Irenos motina, tu- 
rėjusi dar tris vyresnius vaikus, mažąją mergaitę įmetė 
į vieno iš pravažiuojančių vežimų galą. Priekyje sėdėję 
žmonės nežinojo, kad ten gulinti mergaitė, kol sustojo 
ir išgirdo ją verkiant. 

— Ir tai viskas, ką ji prisimena? 

— Kai ta moteris metė mergaitę į vežimą, Irenos 
rankutė kliudė kažkokio daikto kampą. Motina sako 
mačiusi, kaip iš žaizdos srūva kraujas, ją apėmusi pani- 
ka ir ji puolusi paskui vežimą, bet nebesuspėjusi. Ant 
Irenos dešinės rankos dilbio yra randas. 

— 0 ką tame vežime važiavusi šeima? 

— Irena jų neprisimena. Ji sako labai miglotai prisi- 
menanti, kaip ją kažkur palikę — vežimo savininkams, 
matyt, savų rūpesčių buvo per akis, kad dar prasidėtų 
su jiems įbruktu vaiku. Tačiau kažkokia moteris radusi 
ją gulinčią ant gatvės ir parsinešusi į namus. Irena sa- 
ko, kad jie buvę geri žmonės ir rūpinęsi ja. 

Auksinėje šviesoje išniro Irenos paveikslas, pro šai- 
žų vaikų šūkaliojimą švelnus kaip sapnas atvilnijo jos 
balsas. Filipo pasakojimu negalėjau patikėti. Pasakiau: 

— Kodėl ten būtinai turėjo būti Irena? Argi nebuvo ir 
daugiau vaikų, šitaip pamestų per tuos karo baisumus? 

— Yra vienas dalykas, įrodantis, kas jos tėvai. Ire- 
nos motinos paklausiau, ar ji nepalikusi prie vaiko ko- 

kio nors vertingo daikto — apyrankės, auksinio kryželio 
ar kokio nors žaislo. Ji pasakė, kad jos vyras jai buvo 
padovanojęs auksinį kuloną, kurį jis išlošęs kažkokioje 
jūreivių lošimo užeigoje Honkonge. Ji nelabai tą kuloną 
vertinusi, bet Irena mėgdavusi su juo Žaisti, todėl moti- 
na pririšusi prie jo virvutę ir užkabinusi jį Irenai ant 
kaklo. Aš jį mačiau. Jis padarytas iš reto brangakmenio 
nefrito ir vaizduoja lotosą. Abejoju, ar vežime Ireną ra- 
dę žmonės suvokė jo vertę — gal jo nė nepastebėjo: jis 
galėjo nuslysti po Irenos drabužėliais ir glūdėti prie jos 
nuogos krūtinės. 

— Jūs matėte tą kuloną? 

— Jau sakiau. Irena jį tebeturi. 

— Vadinasi, visa tai tiesa. 

— 0 ką tu manai? Kad aš tau seku pasakas? 

— Kai kalbėjotės su Irenos motina, ar ji nepasido- 
mėjo, kodėl ją klausinėjate? O gal jūs jai pranešėte, kad 
jos dukra ištekėjusi už Malimbrozos? 

— Atėjau pas ją kaip žurnalistas paklausinėti, kas 
jų miestelyje dėjosi per karą. Nepamiršk, kad esu išmo- 
kytas pateikti klausimus. Toks interviu, po karo praėjus 
tiek laiko, galėjo sukelti abejonių, bet jie paprasti žmo- 
nės ir neįtarė, kad mano klausinėjimas gali turėti kokį 
slaptą tikslą. 

Įkišau ranką į savo rankinuką ir išsiėmiau akinius 
nuo saulės. Per daug įtemptai žiūrėjau prieš šviesą ir 
dabar, į ką bepažvelgdavau, ėmė rodytis spalvotos 
žvaigždutės. 

— Ar ruošiatės tai papasakoti Irenai? 

— Jau papasakojau. 

Salone po mano miegamuoju, neužsidarius langų... 

— Ir dėl to ji paliko Leo, — atsigręžus į jį pasa- 
kiau. — Kaip jūs galėjote? Ar kartais nėra geriau neži- 
noti — nors nesakau, kad Irena pati tuo nebūtų domėju- 
sis — juk, šiaip ar taip, koks kieno reikalas, kas kur yra 
gimęs. Bet tai šeimai, Malimbrozoms, tai svarbu. 

— Bet ar tau neatrodo, kad tiesa gali būti naudin- 
ga? Ji arba ką nors sunaikina, arba sudaro sąlygas 
naujo augimui. 

— Šiuo atveju ta tiesa sugriovė vedybas. Reikėjo pa- 
likti Ireną nežinioje. Ką gero jūs tuo padarėte? 

— Galbūt labai daug gero, o galbūt pridariau žalos. 
Laikas parodys. Šiaip ar taip, čia atsiskleidė vienas da- 
lykas, su kuriuo ji anksčiau nebuvo susidūrusi, 0 aš ją 
paskatinau tai pamatyti. 

— Kas tai? 

— Tai suvokimas, kad mes priklausome ne tiems, 
kurie mus pagimdo, bet patiems sau ir tiems, kurie 
mus myli. Ir gerai, kad Irenos nesaisto jokie ryšiai. Ją 
atidavė, išmetė, jei norite. Niekam iš savo praeities ji 
neturi jokių moralinių įsipareigojimų. 

— Išskyrus tuos, kurie ją paėmė ir augino. 

— Jie abu jau mirę. 

Lėtai pratariau: 

— Jūsų nuomone, mes priklausome tik patiems sau... 

— Aš pridūriau „ir tiems, kurie mus myli“. 

— Tai reiškia — savo tėvams. 

— Kaip kada. Nemanau, kad tai galioja Irenos at- 
veju. 

Sėdėjau nuleidus galvą ir žiūrėjau į savo rankas. O 
mano atveju? Visą gyvenimą, iki pat vakar dienos tikė- 
jau, kad mano patėvis yra tikrasis mano tėvas, ir jį my- 
lėjau. Supratau, kaip reikėjo jaustis mamai. 

Kaip paprasta skausmą palaidoti kartu su mano tė- 
vu; auginti mane, man tikint, kad žmogus, kurį aš ma- 
tydavau kiekvieną dieną, buvimas su kuriuo man atneš- 
davo daug džiaugsmo, buvo mano tikrasis tėvas... 
Pagaliau aš supratau... 

— Nieko nebekalbi. 

— Buvau užsigalvojus... 

Tačiau savo minčių jam nepasakojau. Sėdėjau ir žiū- 
rėjau, kaip jis užveda automobilį ir suka aplink aikštę. 

— Juk nesiruošiat užeiti į tą namą? — paklausiau. 

— Ne. Tai jau padaryta. Grįšime atgal į Romą. 

Žvilgtelėjau į užpakalinio vaizdo veidroduką. Tam- 
siaveidė moteris išėjo iš namo ir žiūrėjo į mūsų nuva- 
žiuojantį automobilį. Galimas dalykas, kad ji atpažino 
Filipo automobilį, tačiau tik žvilgtelėjo mūsų pusėn ir 
nuėjo per aikštę, po pažastimi nešdama kažką panašaus 
į senų rūbų ryšulį. Irenos mama mumis nebesidomėjo. 

— Jeigu tie prie namo žaidę vaikai jos, tai kažin 
kiek ji jų turi? 

Filipas pirmą kartą per visą nuo ryto praėjusį laiką 
nusijuokė: 

— Sprendžiu, kad tai jos anūkai. 

Važiuojant per Albaną, nusisukus žiūrėjau pro lan- 
gą. Skyrybų, žinoma, nebus. Ireną tikriausiai privers 
grįžti ir gyventi Malimbrozų arogancijos šešėlyje... Aleg- 
ros marti kaimietė... Jų paslaptis bus budriai saugoma 
ir nukrypimų nuo Alegros plano nebus. 

0 Filipas? Jis tebebuvo nežinomasis dydis x, kurio 
lygtyje nepajėgiau surasti. 

Bandžiau pamiršti, kad jis sėdi šalia. Būdama nusi- 
sukus į šalį, jau beveik galėjau patikėti, kad manęs ne- 
domina tas už vairo sėdintis vyras ir kad nieko jam ne- 

jaučiu. Užuot apie jį galvojus, stengiausi prisiminti, kur 
šiose apylinkėse buvo vynuogynai, į kuriuos, vaikais bū- 
damos, kartu su Vanesa ir Gizela kartą buvome atvažia- 
vusios, ir Gizela mums pasakojo apie tas ypatingas hia- 
cinto spalvos vynuoges, iš kurių buvo daromas praban- 
gus aštrusis sausas Veletri vynas. 

Artėjome prie tarp medžių pasislėpusio ir nukaru- 
siomis vistarijomis apaugusio nedidelio trattoria. 

— Deja, neturiu pakankamai laiko tave pasotinti ka- 
dirbsiu, tačiau manau, kad mums būtų ne pro šalį atsi- 
gerti, ir, jei tu nieko prieš, galime pasiimti ką nors grei- 
to ir paprasto. 

Visa savo esybe buvau už lengvą užkandį. 

S ėdėjome terasoje, kurią nuo gatvės skyrė vistarijų 
uždanga, valgėme šviežiai iškeptą duoną su sūriu, už- 
sigardžiuodami alyvomis, ir gėrėme vyną. Buvome pa- 
vėsyje, todėl savo akinius nuo saulės įsidėjau atgal į 
rankinuką. Įdėdama akinius, užčiuopiau atviruką, kurį 
per Martiną man buvo atsiuntusi Vanesa. Nesvarstyda- 
ma, ar elgiuosi išmintingai, ar ne, tiesiog pagauta aki- 
mirkos akstino, ištraukiau atviruką ir padaviau jį Fi- 
lipui. 

— Šitą atviruką gavau, vos tik atvažiavus. — Stebė- 
dama, kaip jis reaguoja, pridūriau: — Pažiūrėkite į pie- 
šinį kitoje pusėje. 

Jis tą piešinį ilgai apžiūrinėjo. 

— Pertvaros su reljefiniais papuošimais — tokių tu- 
rėtų būti tūkstančiai. Vanesa sėdi paprastoje kėdėje su 
tiesia atkalte, ir kažkas yra prie jos iš kairės. Negaliu 
įžiūrėti, kas tai. 

Paėmiau iš jo atviruką: 

— Panašu į kažkokį paveikslą. 

— Ikona, kokios būna rusų cerkvėse. Bet tikintieji 
per pamaldas ten paprastai stovi, rankose laikydami 
degančias žvakes, ir tik seni Žmonės sėdi ant pakraš- 
čiais sustatytų suolų. Tad — kodėl kėdė? 

— Jei čia ne privatūs namai. 

— Privati koplyčia. — Jis atvertė kitą aviruko pu- 
se: — „Kol laukiu“. Laukiu ko? 

„Tavęs?“ — pagalvojau, stebėdama jo veido išraišką. 
Bet nieko joje neišskaičiau. 

— Taigi, — tarė jis, — viskas, ką mes žinome, yra 
tai, jog ji laukė, kad kažkas ateitų ir ją išsivestų. 

— Bet kodėl koplyčioje, kodėl ne savo bute? Manau, 
kad ji specialiai nupiešė tą vietą, tikėdamasi, kad aš su- 
rasiu, kur ta vieta vyra ir kam ji priklauso. 

— Galimas dalykas. Kada jį gavai? 

— Jis buvo įdėtas į Martino pašto dėžutę, bet užra- 
šytas man. Atviruką Martinas rado, grįžęs iš Londono. 
Turbūt Vanesa jam siuntė todėl, kad nežinojo, kur aš 
apsistosiu. 

Filipas grąžino man atviruką ir žvilgtelėjo į laikrodį. 

— Per šią popietę man reikia parašyti straipsnį, todėl 
mums jau pravartu kilti. Jo nenoras rimčiau pasvarstyti 
klausimą dėl atviruko manyje vėl visu smarkumu sukėlė 
įtarimą dėl jo prisidėjimo prie šio reikalo. Išvyka į Irenos 
gimtąjį kaimą mūsų su Filipu santykiuose nieko neiš- 
sprendė. Tiesa, matyt, yra tai, kad, norėdamas nukreipti 
mane nuolat persekiojančias mintis nuo man svarbesnių 
dalykų, jis man pakišo kitą susidomėjimo objektą. 

Išeinant iš trattoria, jis ištiesė ranką ir kilstelėjo ma- 
no plaukus. Pajutau sprandu nuvilnijantį švelnų dvelkte- 
lėjimą. 

— Tavo nuostabūs plaukai, — pasakė. 

Įsėdome į automobilį ir nuvažiavome senojo Apijaus 
kelio link. Važiuoti buvo labai smagu, kol nepasiekėme 
miesto, kur visi šviesoforai, rodės, stengėsi mus sulaiky- 
ti. Jutau tramdomą Filipo nekantravimą. Jis mokėjo 
stipriai save suimti į rankas, tačiau kažkas iš jo vidinio 
nerimo prasiskverbdavo į paviršių, ir tai mane glumino. 
Atrodė, kad gyvenime jis neturi itin daug rūpesčių: pa- 
reigos reglamentuotos, atlyginimas užtikrintas. Jis buvo 
užsidaręs, išdidus, protarpiais mįslingai švelnus. Ar ga- 
lėjo būti, kad jo sąžinę draskė paradoksalus aistringų 
siekių ir į šalį nustumtų jausmų prieštaravimas? 

Kalbėjomės abejingai ir padrikai, ir, kai automobilis 
sustojo prie palazzo, pasakiau: 

— Šįvakar susitinku su Martinu. Jis mano žinąs tą 
atviruke pavaizduotą vietą. Mes turime žūtbūt pabandy- 
ti ją surasti. 

— Ir kas iš to išeis? 

— Nežinau. 

Staiga jis pakeitė pokalbio temą: 

— Rytoj užsuksiu pasimatyti su Leo. 

— Ruošiatės jam papasakoti tą istoriją, kurią man 
papasakojote? 

— Pasakysiu tik tai, ką, mano manymu, jis turėtų 
žinoti. 

Filipas atidarė man automobilio dureles, ir kažkas 
mano veido išraiškoje sukėlė liūdesį jo balse: 

— Tau dar daug reikia augti, Džuli, ar ne taip? 

— Žiūrint, — burbtelėjau, — kaip jūs suprantate au- 
gimą. 

Po to, kai stovėjome prie vartų, jau nebe taip piktai 
pridūriau: 

— Ačiū, kad nuvežėte į Ruorentą. Ką jūs besugalvo- 
tumėte daryti, aš niekam apie tai, ką sužinojau, nepra- 
sitarsiu. 

— Aš ir nemanau, kad prasitarsi, — tarė jis. — Norė- 
čiau tik, kad būtum išmintingesnė kituose dalykuose. 

Jau nusisukus girdėjau, kaip jis sėdasi į automobi- 
lį. Neatsisukau ir nepažvelgiau į jį, nors ir norėjau tai 
padaryti. 

Kai įėjau į vidų, pamačiau per rotondą einančią 
Nonną Alegrą. 

— Ą, Džuljeta. Tikiuosi, rytas praėjo smagiai. 

— Buvo įdomu. Apgailestauju, kad nebuvau per prieš- 
piečius. Man derėjo paskambinti... 

Tik dabar su pasibaisėjimu suvokiau, jog kiekviena 
minutė buvo tokia kupina įspūdžių, kad apie paskambi- 
nimą nebuvo nei kada pagalvoti. 

— Filipas man sakė, kad priešpiečius tikriausiai val- 
gysi kartu su juo. 

Vadinasi, buvau teisi manydama, kad prie stalelio 
Donio kavinėje jis mane pamatė ne atsitiktinai, o spe- 
cialiai manęs ieškojo. Galbūt iš savo pastatyto automo- 
bilio net sekė, kur aš užeisiu. 

Nedrąsiai paklausiau: 

— Turiu jūsų paklausti, ar yra kokių žinių apie Ireną? 

— Jokių žinių nėra, bet tai dabar ir nesvarbu. Ji grįš. 

— Ar jūs, NMonna, taip sakėte ir tada, kai pradingo 
Vanesa? 

Alegros veide plykstelėjo pyktis, tačiau ji tuoj pat jį 
numalšino: 

— Tu pamiršai, kad prieš jos dingimą su ja jau kuris 
laikas nebesusitikdavau. Aš jos nebelaikiau savo anūke. 

— Kodėl, Nonna, kodėl?.. 

— Tai jau mano reikalas, vaikeli, — atsakė ji. 

— Atleiskite. 

Galvojau, kas būtų, jei pasakyčiau: „Aš skaičiau 
Nonnos Lučianos dienoraščius. Žinau, kas aš esu“. Bet, 
tarkim, Monna Lučiana buvo tokia nusenus, kad jos įsi- 
vaizdavimai jai tapo tikrais dalykais; tarkim, jog ji mane 
pamilo ir troško, kad tie pramanyti dalykai būtų tiesa... 

Lyg manydama nuspėjanti mano mintis, Nonna 
Alegra pasakė: 

— Leo suras Ireną ir be privataus seklio ar policijos 
pagalbos. 

Skandalas būtų nepakeliamas, ypač po atsitikimo 
su Vanesa... Žiūrėjau į liesą, išdidų profilį. 

— Ar šią popietę ilsėsies, Džuljeta? 

— Galbūt, — nusišypsojau. — O gal eisiu į parduotu- 
ves. — (Ir kažkuriuo laiku šiandien arba rytoj, Nonna, 
turėsiu jums pranešti, kad išvykstu iš Romos.) 

— Jeigu tau striuka su pinigais, būtinai man sakyk. 

— Jau ir taip buvot man labai dosni. Ta puiki suk- 
nia, ta antkaklė... 

Ji tik numojo ranka. 

— Tai buvo niekai. Kai grįši į Angliją, tą antkaklę 
reikėtų apdrausti. Kol esi čia, dėl jos visiškai saugu. 

Visiškai saugu? Kai kažkas gali įsėlinti ir užtrenkti 
mane rūsyje, niekam nieko apie tai nežinant? O gal tai 
nebuvo pašalinis žmogus... Pastaroji mintis nė kiek ne- 
sumenkina to įvykio piktybiškumo. 

— Prašau, nesijausk esanti jau labai savarankiška, 
ir, jei reiktų pinigų, paprašyk, Džuljeta. Tavo motina 
buvo išdidi. Tikiuosi, kad nepaveldėjai šios jos savybės. 

— Deja, paveldėjau. Bet vis tiek jums ačiū. Tik no- 
rėčiau paprašyti vienos paslaugos — ar galėčiau šian- 
dien po pietų pasiimti „Deufine“? 

— Žinoma. 


L rečia valandą popiet, per patį popiečio karštį, auto- 
mobiliu važiavau į Grotočiarą. Senasis Paolas stovėjo 
prie sargo namelio ir rūkė cigarą. Jis atidarė vartus ir 
nudžiugęs pasisveikino. Stabtelėjus persimečiau su juo 
keletu žodžių, susitikau su jo žmona, kuri atbėgo iš na- 
mo paspausti man rankos ir visą laiką linkčiodama ne- 
apoliečių tarme kalbėjo taip greit, kad beveik nieko ne- 

buvo galima suprasti. Gerai, kad kas nors atvykstąs ap- 
lankyti vaiko. Ar aš ketinanti pasilikti? Jos žvilgsnis nu- 
slydo į mašinos galą — lagamino ten nebuvo. Pasakiau, 
kad tai tik trumpas popietinis apsilankymas, nes neiš- 
drįsau jai prisipažinti, kad atvykau atsisveikinti su ma- 
žu, liesučiu kaip viščiukas berniuku. Palikus juos besto- 
vinčius, nuvažiavau prie namo. 

Per kažkokius vynuogienojus, kurie lengvai galėjo 
būti ne mažiau paslaptingi kaip „telefonas“ tarnų kam- 
bariuose Malimbrozoje, Gizela jau buvo sužinojusi, kad 
Irena paliko Leo. Ji tarė: 

— Dar neišdrįsau apie tai pasakyti Pepiui. Po Vane- 
sos sinjorą Ireną jis labiausiai mylėjo. Ji ruošėsi atei- 
nančią savaitę atvažiuoti čia dviem ar trims dienoms. 

Prisiminus Monnos Alegros įsitikinimą, kad Irena 
grįš, pasakiau: 

— Jinai galbūt grįš iki to laiko. 

Gizela gūžtelėjo pečiais. 

— Reikėjo jam aiškiau parodyti, kad ją myli. Jis bu- 
vo toks šaltas, toks nepasiekiamas, — pridūrė jausmin- 
gai. — Net jeigu būtų ją parsivedęs iš gatvės, neturėjo 
su ja elgtis, tarsi ji būtų... tik... — Gizela ieškojo tinka- 
mo žodžio. 

— Vertingas turtas, — tyliai pasakiau. 

Pasakiau angliškai, ir Gizela nesuprato. Klausiamu 
žvilgsniu paprašė, kad išversčiau. 

— Tai nesvarbu. Daugiausia, ko mes galime tikėtis, 
tai kad ji sugrįš, jei panorės grįžti. Kur Pepis? 

Gizela atidarė langines ir pamačiau Pepį, sėdintį 
sūpuoklėse su baldakimu kartu su Marija, kuri jam 
kažką skaitė. Prisimerkiau prieš saulės šviesą ir atsida- 
viau savo vaizduotės žaismui. Kur vaikai? Atveskite 

čion vaikus — atveskite čia tuziną vaikų, šimtą, tūks- 
tantį! Tegu šie didžiuliai sodai skardena jų balsais, 
teištiesia jie rankas Pepiui... Mirktelėjau, ir mano vaiz- 
duotės sukurtas reginys pradingo, taip ir nespėjęs įsikū- 
nyti tikrovėje: sode sėdėjo tik vienas nuobodžiaujantis 
berniukas. 

— Ar jam dar vis sapnuojasi košmarai? — paklausiau. 

Gizela linktelėjo galva. 

— Ir šiąnakt jis regėjo baisų košmarą. Mes su Mari- 
ja ilgai prie jo sėdėjome. 

— Vanesa? 

— Jis raudodamas aiškino, kad ji stovėjusi jo kam- 
baryje ir kalbėjusi: „Aš negyva, bet tu visuomet mane 
regėsi, caro, nes tu mane myli. Tebemylėdama tave, aš 
nuolat tave lankysiu, o žmonės galvos, kad tu išprotė- 
jai“. Bent jau kažką panašaus, nes jis visas buvo apim- 
tas siaubo, ir mudvi su Marija tegalėjome iš jo išgirsti 
tik atskirų žodžių nuotrupas. 

— Jei sinjora Irena grįžtų į Malimbrozą ir kitą sa- 
vaitę čia atvažiuotų, būtinai apie tai jai pasakykite. Ar- 
ba net sinjorui Leo. 

Gizela papurtė galvą: 

— Iš to nebus jokios naudos. Jie sakys, kad visa tai 
jam prisisapnavo. Bijau, kad tikriausiai taip ir buvo. 

Ji žiūrėjo į mane ir buvo matyti, kad dvejoja, ar 
man pasakyti dar kai ką, ir pagaliau ryžosi: 

— Aš ir Marija miegame šioje namo pusėje, šiame 
aukšte. Pagalvojome, kad Pepiui bus geriau, jei jo mie- 
gamasis bus apačioje, šalia mūsų miegamojo. Nežinau, 
ar tai patiks sinjorai, bet viršuje Pepis jaučiasi labai 
vienišas. Jei tie jo sapnai liausis, perkelsiu atgal į jo 
miegamąjį. 

— Vadinasi, jis miega šiame aukšte, ir iš jo miega- 
mojo galima patekti tiesiai į sodą. 

Gizela linktelėjo galva. 

— Iš to kambario durys išeina tiesiai į terasą. Bet 
nakčiai jos užrakinamos, ir paliekamas atviras tik ma- 
žas langelis virš tų durų... — rankų judesiais ji tai pa- 
vaizdavo ore. 

— Vėduoklės formos langas, — pasakiau. — Taip, su- 
prantu. 

— Taigi niekas negalėtų įeiti ir jo išgąsdinti. Kai ry- 
tą patikrinome, durys buvo užrakintos. Taigi, matote, 
tai buvo sapnas. 

Pepį apsėdusios mintys apie Vanesą, vienintelę Ma- 
limbrozų šeimoje, kuri jam atnešdavo džiaugsmo ir jo 
trokštamos meilės... Nežiūrint tos išvados, su Gizela 
apėjome terasą ir apžiūrėjome Pepio kambarį. Duryse 
buvo įtaisyta nuo įsilaužimų apsauganti spyna. Niekas į 
vidų patekti negalėjo, taip pat ir Vanesą vaidinanti švie- 
siaplaukė mergina. 

Mane pamatęs, Pepis nusiropštė nuo sūpynių ir pri- 
bėgo pasisveikinti. Spustelėjau jį savo glėbyje ir paklau- 
siau, apie ką buvęs jam skaitomas pasakojimas. 

— Apie Anglijos karalių Artūrą ir Apskritąjį stalą, — 
paaiškino Pepis. — Labai įdomu. Ten pasakojama apie 
nuostabią ledi Eleinę ir burtininką Merliną. 

— Ir ekskalibru vadinamą stebuklingąjį kardą, — 
pridūriau. — Taip, tai nuostabus pasakojimas. 

— Bet labiausiai man patinka karalius Artūras. 

Kažkada buvęs karalius ir likęs juo ateities kar- 
toms... Kaip ir tu būsi imperijos karaliumi, tik ne žmo- 
nių imperijos, o plastmasių ir chemikalų, — jei tik kaž- 
kokia paslaptingoji leis tau sulaukti vyro metų, neišva- 
riusi tavęs iš proto... 

— Kodėl jūs tokia liūdna, Zia Džuljeta? 

— Aš susiraukus nuo saulės, — atsakiau ir nusijuo- 
kiau, paėmiau jį už rankos ir tekini pasileidome per dar 
neatlėgusią popiečio kaitrą link tolumoj žaliuojančios 
pievos, kur baltieji povai skleidė savo uodegas ir kry- 
kaudami barėsi ant mūsų, o oras kvepėjo medumi. 

Atvažiavau atsisveikinti su Pepiu, bet tam man pri- 
trūko drąsos. Jis prarado Vanesą, Irena gali nebegrįžti. 
Kokią savaitę ar dvi turiu leisti jam visa tai išgyventi, o 
paskui iš Londono rašysiu jam ilgus laiškus, žadėdama 
vėl atvažiuoti į Italiją. Taip bus lengviau susitaikyti su 
praradimu dar vieno suaugusio žmogaus, kuris rūpino- 
si juo kaip mažu berniuku, o ne kaip verslo garantija. 


L: safyro vilos išvykau, Gizelai net nepasakiusi, kad po 
dviejų dienų išskrendu namo, į Angliją. Nerūpestingai 
ištariau „sudie“, lyg ruoščiausi greit sugrįžti. 

Nemio kryptimi nuvažiavus pusę kelio, sustabdžiau 
automobilį, išlipau ir per mišką pasukau link Negyvo- 
sios žemės. Nieko sumanius nebuvau, paprasčiausiai 
ėjau tarp lyg sepija nudažytų medžių, norėdama pama- 
tyti Artemidės vilą. 

Kai ji išniro iš už medžių, sustojau. Nebebuvo jokio 
noro pulti į naujus pavojus, tad iš tolo stebėjau bjaurųjį 
namiūkštį, tikėdamasi, kad kas nors iš ten išvažiuos ar 
atvažiuos. Jaučiausi taip, tarsi būčiau laukus pasimaty- 
mo su nepažįstamu žmogum — nežinodama, ką pamaty- 
siu. Namas buvo uždarytas ir atrodė, kad niekas jame 
nebegyvena, todėl, pastovėjusi kokias penkias minutes ir 
ilgiau nebegalėdama pakelti vaiduokliškos tylos ir ramy- 
bės, pasukau atgal. Kad nenuklysčiau į šalį, buvau įsidė- 

mėjusi būdingesnės išvaizdos medžius ir parudavusiais, 
susipynusiais paparčiais apaugusias laukymes. 

Kartais tvyro tokia ypatinga tyla, kai atrodo, kad 
tave iš visų pusių supa nebylios gyvos būtybės. Tačiau 
iš tikrųjų miškas buvo niekieno nelankomas, tad mano 
pasirodymas čia buvo beveik šventvagystė. Nebuvo žalių 
šakų, ant kurių nutūpę paukščiai čiulbėdami galėtų 
skelbti apie savo užimtą teritoriją, nuskurdinta žemė 
nepuoselėjo gyvūnų. Jokių spalvų. Ir staiga pamačiau 
kažkokį tamsiai raudonos ir sodriai žalios spalvos lope- 
lį ir nuskubėjau prie jo: mažoje laukymėlėje gulėjo šil- 
kinė kaklaskarė. Pakėlus ją, mane persmelkė nerimas. 
Gerai prisiminiau, kad pro šią laukymėlę buvau praėju- 
si — buvau įsidėmėjusi keistos išvaizdos medį: jo kreivų 
šakų kontūrai priminė arklio galvą — pražioti žabtai, 
platėjančios prusnos, karčiai... Tada kaklaskarės čia ne- 
buvo. Atitraukiau nuo jos rankas kaip nuo kokio degi- 
nančio daikto, ir ji išsidriekė ant sudžiūvusių paparčių. 

Kažkas buvo čia, sekė mane ir švelnią, dailią kvad- 
ratinę audeklo skiautę numetė kaip įspėjimą man nesi- 
artinti arba — priešingai — privilioti mane prie Artemi- 
dės vilos tikintis, kad ateisiu pasiteirauti, ar nepametė 
jos kas nors iš vilos gyventojų. Šiaip ar taip, tai buvo 
dailus, šilkinis pavojus. 

Niekada anksčiau nesu buvus ant ko nors tiek įtū- 
žus, kad būčiau norėjus turėti ginklą, bet dabar tik su 
pistoletu rankoje būčiau išdrįsus prisiartinti prie Artemi- 
dės vilos. Kaip paprastai tokiais atvejais būna, ėmė vai- 
dentis visokie miško garsai: sausų šakelių trakštelėjimas, 
sudžiūvusių paparčio lapų čežesys... Apsižvalgiau, bet 
nieko nesimatė. Kiekvieną mano kūno ląstelę pripildęs 
savisaugos instinktas liepė man kiek tik kojos neša bėgti 

prie automobilio. Tačiau per daug neskubėdama, su per- 
dėtu atsargumu žirgliojau tuo pačiu keliu, ir tik palietus 
žydrojo „Deufine“ durų rankeną, su palengvėjimu atsi- 
kvėpiau. Net nežvilgtelėjus į užpakalinio vaizdo veidrodu- 
ką, kad pamatyčiau, ar kas neišlindo iš savo slėptuvės 
pasižiūrėti į nuvažiuojantį automobilį, dūmiau tolyn. 

Jei tai papasakočiau Martinui, jis greičiausiai tik 
nusijuoktų ir paklaustų, ar aš nemananti esanti vienin- 
telė, kuri atvažiavo pasižiūrėti Negyvosios žemės. Ta- 
čiau aš supratau, kad, jei ten būtų buvę daugiau žmo- 
nių, būčiau juos pastebėjus. Laukymėlė, kurioje gulėjo 
kaklaskarė, buvo visai netoli nuo keliuko į Artemidės 
vilą, todėl, jei kas būtų tuo keliuku praėjęs, būčiau bū- 
tinai jį pamačius, jei tik, žinoma, ta būtybė būtų norė- 
Jus būti pamatoma... 

Tai, kad Pepis matė Vanesą, nebuvo sapnas, nebuvo 
tai ir jo haliucinacijos. Kažkas apsimetinėjo Vanesa — 
mergina taip į ją panaši, kad per Veneto gatvės plotį ar 
miegamojo prieblandoje ją buvo galima palaikyti Alegros 
anūke, kažkas tuo jos panašumu pasinaudojo kaip įran- 
kiu, norėdamas mano šeimos narius pašalinti iš kelio. 

Grįždama į Romą galvojau, jog šiuo atsitikimu pasi- 
remsiu kaip dar vienu įrodymu, kad įtikinčiau Alegrą, 
jog Pepio psichikai gresia pavojus, jog Pietras Aldernas 
apsiriko tvirtindamas, kad Artemidės viloje niekas nebe- 
gyvena. Ak, kiek daug reikia papasakoti savo senelei... 

Ki, vakarą, ruošdamasi vakarieniauti su Martinu, 
apsirengiau jo taip mėgstamą geltonąją suknelę ir, ka- 
dangi dar buvo anksti, nutariau nuvažiuoti į oro uosto 
kasas įregistruoti skridimo bilieto. 

Salone buvo girdėti balsai. Man beeinant durų link, į 
rotondą išėjo Filipas. Pro praviras duris susitiko mano ir 
salone lūkuriuojančios Monnos Alegros žvilgsniai. Buvo la- 
bai panašu, kad Filipas, o gal net ir jie abu, manęs laukė. 

Nerūpestingai į juos žvilgtelėjusi, pasakiau: 

— A, sveiki. Vykstu vakarieniauti su Martinu. 

— Šeštą valandą — Romoje? — pašaipiai žvelgė į ma- 
ne Filipas. — O gal norėjai pasakyti, kad tai bus vėlyvi 
pietūs? 

— Gali būti ir taip. Prie gėrimų mes mėgstame ilgai 
pasėdėti. 

— Gan neblogai. Ar galiu tave pavėžėti iki ten, kur 
jūs vakarieniausite? 

— Ne, ačiū. Pirmiausia dar turiu sutvarkyti kai ku- 
riuos reikalus. 

— Kokius? 

— Turiu įregistruoti bilietą savo kelionei lėktuvu į 
Londoną. 

— Bet, Dieve mano, tam dar turi marias laiko. O 
gal tau atsibodo Romoje? 

— Paprasčiausiai noriu įsitikinti, ar viskas gerai, — 
neaiškiai sulemenau. 

— Tuomet aš tave pavėžėsiu. 

Stovėjome prie durų. Albertas mus išleido, de- 
monstratyviai nuleisdamas akis, tarsi liokajų vaidinantis 
aktorius. Nulipome laiptais žemyn, ir vartai prieš mus 

atsidarė. Net nežinau, kaip tai atsitiko, bet mes nesku- 
bėdami ėjome, kaip įsimylėjėliai susikibę už rankų. Už 
vartų ant šaligatvio sustojau ir pasakiau: 

— Jei jūs nieko prieš, norėčiau pasivaikščioti. 

Jis nusijuokė: 

— Kodėl aš turėčiau? Tavo valia. Tarp kitko, kur jūs 
vakarieniaujate? 

Jis paklausė taip nerūpestingai, todėl ir aš atsakiau 
su tokiu pat nerūpestingumu: 

— Ostunio restorane. 

— Geras maistas, — trumpai tarstelėjo. — Po to, lyg 
jam būtų į galvą atėjus kita mintis, pridūrė: — Ką tik 
mačiausi su Irena. Nuo to laiko, kai Irena Leo paliko, iš 
savo įstaigos jis grįžta anksti. Manau, kad jis tikisi ras- 
ti namo sugrįžusią Ireną. 

— Nepapasakojote jam? 

— Ko? Apie Ireną? Taip, papasakojau. 

— Ir Monnai Alegrai taip pat? — paklausiau lediniu 
balsu. 

— Ne. 

— Ne? 

— Sakydamas „ne“, niekada nenoriu pasakyti 
„taip“, — užsiplieskė Filipas. — Siūlau, kad daugiau 
manęs nieko neklausinėtum. Neturiu nė mažiausio no- 
ro suteikti tau pasitenkinimą, nupasakodamas, kokia 
buvo Leo reakcija. 

Varstomi praeivių žvilgsnių, stovėjome ant šaligat- 
vio, tarsi ruošdami savo pozicijas, kad pratęstume se- 
niai prasidėjusį subtiliai slepiamą karą. 

— Ar jūs kartais nepastebėjote, kad Monna Alegra 
Leo daro labai didelę įtaką? Ji išgaus iš jo tiesą, ir ta- 
da — argi jūs nesuprantate šito, — jei Irena sugrįš, Non- 

na jos gyvenimą pavers tikra kančia. Ji niekada nepra- 
leis progos pasišaipyti iš savo smurglės marčios. 

Jis šaltai į mane pažvelgė: 

— Tai taip tu galvoji apie savo šeimininkę? 

Tai buvo atžarus priekaištas. Nervingai grabinėjau 
rankinuką, įsiutus pati ant savęs už tai, kad suteikiau 
jam galimybę mane smerkti. Tarkim, būčiau pasakius: 
„Aš turiu visas teises ją kritikuoti. Ji mano senelė. O 
gal jūs žinojote...“ Tačiau tuoj pat pagalvojau: o ar ji 
yra mano senelė? Kas aš esu? Kas buvo mano tėvas? 
Holdroidas ar Malimbroza? 

— Iš šalies atrodome, — tarė Filipas, — tarsi slampi- 
nėtume aplink laukdami, kol niekas nematys, kad galė- 
tume apiplėšti namą. Arba leisk tave nuvežti, kur tau 
reikia, arba atsisveikinkime. 

— Aš jūsų nelaikau. 

Jis pažvelgė, kilstelėdamas vieną antakį, ir pasuko 
link automobilio. 

— Galėčiau tau nusukti tavo žavų sprandą. 

Kai Veneto gatve ėjau link oro uosto kasų, esančių 
Piazza della Republica, pro šalį pravažiavo Filipas, ne- 
parodydamas man jokio ženklo. Ir kodėl, tiesą sakant, 
jam būtų reikėję kažkaip reaguoti? Nebent dėl to, kad, 
kaip kvaila, buvau į jį atsisukus, tikėdamasi bent jau 
nerūpestingo jo rankos mostelėjimo. Abejojau, ar dar 
teks su juo pasimatyti. Praeis kiek laiko, ir nebeskau- 
dės. Tačiau pirmosiomis akimirkomis pajutau tokią gilią 
vienatvę, kad nedaug tetrūko, jog būčiau pasileidus te- 
kina į Malimbrozą, pasislėpus žydrajame Vanesos kam- 
baryje ir pratrūkus raudoti. Prisiverčiau pagalvoti apie 
Martiną ir tą vietą už Ponte Margherita, kur sėdėjo ir 
save belaukiančią piešė Vanesa. 

Jau nebeatrodė svarbu, kad Martinas surado tą vie- 
tą. Prabėgo tiek laiko, tiek visko nutiko. Pasijutau lyg 
pakibus tarp dviejų tikėjimų. Vienas buvo tas, kad Va- 
nesa gyva ir privalau elgtis tiksliai taip, kaip ji buvo 
prašius, nei Nonnai Alegrai, nei policijai nepranešdama, 
kad esu įsitraukus į jos ieškojimą. Kitas, stipresnis įsiti- 
kinimas buvo tas, kad ji žuvus, ir kad kažkokia mergi- 
na atlieka jos vaidmenį. Galėjau ir toliau sau kelti klau- 
simą „kodėl“ ir surasti kokį nors atsakymą, tačiau mįs- 
lių įminimui niekada nebuvau labai gabi. 


ins restoranas miesto pakraštyje, prie senojo Api- 
jaus kelio, buvo labai ištaigingas. Kai Martinas pasitei- 
ravo, ar norėčiau ikrų, paprieštaravau: 

— Tiesą sakant, man patinka Juodojo princo rubi- 
nas karališkoje brangenybių kolekcijoje, man patinka 
kino žvaigždžių drabužiai, bet aš nesitikiu jų turėti. Bū- 
kime protingi. Renkuosi norvegišką jūros vėžlį. 

— Jei mėgsti ikrus, tai juos ir gausi, — pasakė Mar- 
tinas. 

— Labai mėgstu ikrus, — tyliai atsakiau. 

Martinas padavėjui išvardijo užsakymą ir dar la- 
biau mane sujaudino, paprašydamas šampano. 

— Praeis dar diena, ir tavęs čia nebebus, todėl tu- 
riu pasiteisinimą. Aš išlaidus. Nežinojai? — juokavo jis, 
sėdėdamas kitoje malonios šviesos apšviesto stalo pusė- 
je. — Žiūriu, tu apsirengus geltonąja suknute... Ar tai 
todėl, jog esu sakęs, kad ji man labiausiai patinka? 

— Tikrai taip. 

— Ačiū. Tai aš vadinu žaviu poelgiu. Ar aš tau pa- 
tinku? 

— Idiotas. Žinoma. 

— Jei nekreipsime dėmesio į pirmąjį Žodį, tai — gan 
žavus atsakymas. 

Jo linksmumas, kaip visada, buvo užkrečiamas, ir 
mus apgaubė stebuklingas nerūpestingumas, kol, bai- 
giant vakarieniauti, aš pasakiau: 

— Žinai, nesu tikra, ar būtų išmintinga vykti į tą 
vietą, kur, kaip tu sakai, yra ta pertvara. O kur ji, tarp 
kitko, yra? 

— Mažoje privačioje koplyčioje. 

— Kokia keista vieta Vanesai laukti kažko atvykstant. 

— Išties keista, ar ne? 

— Maniau, ji bus kokiuose nors viešai lankomuose 
palazzo. Tačiau kad ir kur ji būtų, dabar aš nesupran- 
tu, ką gero galėtume padaryti, ten nuvykdami. 

— Aš norėčiau, — tarė Martinas. — Vien tam, kad 
patenkinčiau savo smalsumą. Ta koplyčia priklauso vi- 
lai, kurią po Pirmojo pasaulinio karo 1918 metais buvo 
nupirkęs vienas rusų baltagvardietis. Jis ten pasistatė 
koplytėlę. Dabar ja niekas nesinaudoja ir daugiausia ji 
būna užrakinta... 

— Tai kaip Vanesa galėjo į ją patekti ir ten laukti? 

— Tai gana keblus klausimas. 

— Ir dar vienas klausimas: kaip mes į ją pateksime? 

— Palaukime ir pamatysime. Kas žino, gal aš išmo- 
kau atrakinti spynas. 

— Jei galėtume sužinoti, kas jos savininkas... 

— Dabar ji priklauso namui, kuriame įrengti išnuo- 
mojami butai. Tačiau neatrodo, kad kas nors būtų itin 
suinteresuotas koplyčią prižiūrėti. 

— Martinai, nevažiuokime. 

— Bijai? 

Paėmiau taurę ir gurkštelėjau šampano be jokio 
pasigardžiavimo, kurio jis tikrai buvo vertas. 

— Taip, bijau. 

Martinas pasilenkė per stalą. 

— Nebijok, Džuli, juk aš šalia. Ir, Žinai, aš vis dar 
galvoju, kad tuos du atvejus, kai tu manei, kad tave no- 
rėjo pražudyti, galima gan logiškai paaiškinti... 

— Vyliausi, kad kiekvienas, kuriam papasakodavau 
tuos savo nuotykius, jais patikės. Niekas nesistengė su 
manim susisiekti Borgezės soduose; niekas nelaukė, kad 
aš jį ar ją aplankyčiau Via Campisolo, kai aš... aš... 

— Liaukis, Džuli. 

— Atleisk. — Žiūrėjau, kaip prie mūsų stovinčiame 
vežimėlyje virš patiekalo su bananais šokinėja uždegto 
brendžio liepsnos liežuviai. — Nesu labai drąsi. 

— Na, ką tu, tau pakanka drąsos, kitaip nebūtum 
ėjus pirmą kartą ieškoti Vanesos į tą keistą butą. Vyk 
šalin tuos savo pasiteisinimus ir valgyk. Liepsnojantis 
patiekalas negali laukti. 

Kol valgėme, Martinas mane įsuko į linksmesnį po- 
kalbį. Jis sakė tikįs turėsiąs galimybę per ateinančias 
Velykas parvykti į Angliją ir turįs viltį, kad tai taps kaž- 
ko gero mūsų santykiuose pradžia. 

Velykos dar buvo toli. Aš teįstengiau galvoti tik apie 
šį vakarą ir kažkokio seniai jau mirusio caro dvariškio 
pasistatytą rusišką koplytėlę. 

— Kaip vadinasi ta koplytėlė? 

— Šv. Velykų. 

— Tai gali būti spąstai. 

— Abejoju, ar kas ten mūsų laukdamas dar sėdi 
nuo to laiko, kai atsiuntė tą pirmąjį atviruką, — dalykiš- 
kai svarstė Martinas. — Gal jau važiuojam? 

— Manau, kad taip. Nors ir nežinau, ar kas gero iš 
to išeis. 

— Nežinau ir aš. Bet, pasižvalgę po tą vietą, galėtu- 
me važiuoti į Tivolį. Tai gal būtų pats geriausias, kokį tik 
aš galiu sugalvoti, mūsų atsisveikinimo vakaro akordas. 

Važiavome atgal į Romą, pro Koliziejų ir per Ponte 
Palatino. Tolumoje matėsi Janikulumas — kalva, ant ku- 
rios su Filipu praleidome keletą valandų po žvaigždėm 
nusėtu dangum. Nenorėjau jos prisiminti, todėl nusukau 
žvilgsnį į šalį. 

Martinas pasuko į dešinę, ir, vinguriuodami siauro- 
mis gatvelėmis, privažiavome akligatvį. Buvo labai tam- 
su, bet priekyje matėsi didelis pastatas, kurio beveik vi- 
sų langų langinės buvo uždarytos, o virš didžiulių 
dekoratyvinėmis vinimis išmuštų paradinių durų degė du 
žibintai. Šalia pastato stovėjo apvali bizantiška koplytėlė. 

Kai Martinas sustabdė automobilį, pasakiau: 

— Vidus turėtų būti žavingas. Ar sugebi atrakinti 
spynas? 

— Gal mums pasiseks ir duris rasime neužrakintas. 

Būtų įdomu pažvelgti į vidų, nors tai jau nieko ne- 
beišspręstų. Viskas buvo baigta ir nuo manęs nebepri- 
klausė. Aš pralaimėjau ir gailėjaus, kad čia atvykome. 
Geriau po mūsų ištaigingos vakarienės būtume važiavę 
tiesiai į Tivolį. 

Žvilgtelėjau į Martiną. Žibinto šviesa krito ant jo 
šviesių plaukų, akys iš susijaudinimo spindėjo. Anksčiau 
niekada jis man neatrodė panašus į vyrą, kuris galėtų 
taip džiaugtis, apžiūrinėdamas senas bažnyčias. 

— Gerai, — tariau. — Eime. 

Vietoj rankenos buvo didžiulė metalinė grandis. Pa- 
bandžiau pasukti, bet ji nepasidavė. 

— Žinoma, — pasakiau. — Čia užrakinta. 

— Per silpni raumenys, štai kur bėda, — tarė Marti- 
nas ir, sugriebęs grandį, ją smarkiai pasuko. Durys at- 
sidarė. 

Koplytėlė buvo labai maža ir apvali. Maniau, kad 
viduje bus visiškai tamsu, tačiau į kairę nuo kupolą re- 
miančių kolonų su mozaikomis stovėjo geležinis stovas 
su daug atšakų, kuriose esančiose žvakidėse degė ketu- 
rios Žvakės. 

Silpnoje žvakių šviesoje stovėjo mergina. Ji buvo 
liekna ir nelabai aukšta. Vilkėjo mėlyna suknute, o jos 
galvą gaubė auksinių plaukų aureolė. Jai iš už nugaros 
sklindančioje žvakių šviesoje mergina spindėjo grožiu, 
bet tai buvo tik apgaulė, nes ji visai nebuvo graži, tik 
sunku buvo atitraukti žvilgsnį nuo jos labai savotiškų 
veido bruožų... 

Tai buvo Vanesa. 

— Prieik arčiau, Džuli. 

Pribėgau ir sugriebiau ją už rankų. Ji atstūmė ma- 
ne taip netikėtai ir su tokia jėga, kad aš vos neparpuo- 
liau ant akmeninių grindų. 

— Maniau... bijojau... kad tu gali būti žuvus. Ak, 
Vanesa, kaip nuostabu... — Atsigręžiau į man už nuga- 
ros stovėjusį Martiną. — Kaip tu ją suradai? 

— Jis žinojo, kur aš, — pasakė Vanesa. 

Vėl pasisukau į ją, suraukus kaktą ir negalėdama 
nieko suprasti: 

— Vadinasi, nieko baisaus neatsitiko. Tau negresia 
pavojus? 

— Ne, brangioji, tau gresia. 

Ji ištiesė ranką link akmeninės iškyšos, kažką paė- 
mė, pakėlė, ir iš galingo prožektoriaus tiesiai man į vei- 
dą plykstelėjo akinanti šviesa. Ranka prisidengiau akis: 

— Nešviesk! 

— Noriu pažiūrėti, kaip tu išsigandus atrodai. 

— Ko aš turėčiau bijoti? Visai nepanašu, kad čia 
būtų pavojinga, be to, yra visai geras kelias pabėgti. 

Per petį žvilgtelėjau atgal. Durys buvo uždarytos, ir 
mažytėje, nevėdinamoje koplytėlėje tvyrojo kadaise smil- 
kytų smilkalų kvapas, užsilikęs papuošimų išraitymuose 
ir plyšiuose tarp akmenų. 

— Čia gera vieta pasikalbėti, — pasakė Vanesa. — 
Mums niekas nesutrukdys. 

Kai vėl pabandžiau prie jos prieiti arčiau, ji atsi- 
traukė atgal. 

— Ką visa tai reiškia? — Sustojau ir įsitempus sto- 
vėjau. — Jei nebuvai pakliuvus į bėdą, kodėl leidai man 
manyti, kad buvai? O gal... tu esi bėdoje? 

— Dabar, kai tu esi čia, jau nebe. 

Užuot paguodę, šie jos žodžiai sukėlė mane per- 
smelkusią baimę. Norėdama ją įveikti, nusijuokiau, bet 
juokas pasigirdo šaižus, tarsi man būtų užkimus gerklė. 

— Eikime prie reikalo esmės, Martinai... — pasa- 
kiau, į jį atsisukus. 

Jis man plačiai, draugiškai nusišypsojo, praėjo pro 
mane ir apglėbė Vanesos pečius. 

— Kalbėk toliau, carissima, pasakyk Džuli, kodėl ji 
turi būti pašalinta. 

— Jau anksčiau esu pastebėjus, kad tavo žodynas 
nekoks, — pasakiau jam. — „Pašalinta“... tarsi aš būčiau 
iš parodos išmetamas paveikslas. 

— Tuomet kalbėkime aiškiau. — Jis nusišypsojo, ir 
aš pastebėjau, kokia bereikšmė buvo ta jo šypsena — tik 
ištemptos lūpos bejausmiame veide. — Gal reikėtų saky- 
ti „atsikratyti“? 

Vienintelis mano ginklas prieš baimę ir nepasitikė- 
jimą buvo pyktis: 

— Kaip lobio... ar kaip šlamšto? Nebūk toks juokin- 
gai kvailas. 

— Jis toks nėra, — ištarė Vanesa. 

Tačiau tai buvo ne Vanesa, tai buvo jos neįtikėtina 
antrininkė, jos vaidmens atlikėja. Aš paklausiau: 

— Kaip tu sugebėjai pasiekti tokio nepaprasto panašu- 
mo į Vanesą? Gal pasidarei plastinę operaciją? Ir kur yra... 

— Tau reikia įrodymo? 

— Taip. 

— Tuomet ar prisimeni šitą? — Ji vėl kažką paėmė 
nuo žvakidės su degančiomis žvakėmis išsikišimo ir iš- 
tiesė man savo delną. Kitoje rankoje laikydama prožek- 
torių, ji švietė į auskarą su opalu ir rubinais — auskarą 
iš poros, iš kurios kitas gulėjo mano rankinuke. 

Pasilenkus prie jos, užuodžiau sandalo medžiu ir 
gėlėmis dvelkiančius kvepalus. Tokius pat kvepalus, ku- 
riais kvepindavosi Irena. 

Nusukau žvilgsnį nuo papuošalo, spindinčio ant jos 
delno. 

— Tai ne įrodymas. Tu galėjai jį pavogti. 

Ji mestelėjo auskarą atgal ant žvakidės iškyšos ir 
puikia, taisyklinga anglų kalba pasakė: 

— Kartą, kai gėrėme kavą Fortnumo ir Masono par- 
duotuvėje, tu pasakei: „Norėčiau būti tokia turtinga, 
kad galėčiau įsigyti tą perlų apyrankę, kurią mačiau 
apačioje“. O aš atsakiau: „Kai paveldėsiu savąją Ma- 
limbrozų turto dalį, tu ją turėsi“. Prisimeni? 

Jai nebuvo reikalo pateikti man įrodymus. Niekas 
kitas negalėjo būti toks, kaip ji, jos veidas buvo unika- 
lus — pražulnūs, pagoniški bruožai, spindintys plaukai... 
Vanesa... 

Sumirksėjau nuo tiesiai man į veidą atgręžtos pro- 
žektoriaus šviesos ir nusisukau. Reikėjo įkvėpti oro. Pa- 
ėjau tris žingsnius, bet Martinas mane sulaikė ir, atsar- 
giai atsukdamas, tarė: 

— Akis į akį, Džuli. 

Tai galėjo būti košmariškas sapnas, haliucinacija, 
tačiau tai buvo tikrovė. Martinas čionai mane atvedė 
puikiai žinodamas, kas manęs laukia. Net ir logiškai 
mąstančiam protui visa tai atrodė kaip neįtikėtina fan- 
tazija. 

Vanesa — mano priešas; Vanesa, savo prožektoriumi 
šviečianti tiesiai man į veidą, tarsi ruoštųsi nuožmiai 
mane tardyti. Gal man reikėjo nusijuokti ir pareikalau- 
ti: „Klausykite, gana juokauti. Pradėkime rimtai kalbėtis 
apie realius dalykus“. 

Tačiau realūs dalykai buvo čia, šioje žavingomis 
mozaikomis išpuoštoje koplytėlėje, apsupti grėsmingų 
juodų šešėlių ir degančių žvakių. Prisiminiau Baironą ir 
jo jau banalia fraze tapusius žodžius: 


„nes tiesa visados keista; 
keistesnė, nei išgalvoti dalykai. 


Tiesa, kad buvau ten su mergina, kurią tikėjau 
esant savo drauge, ir su vyru, kuris buvo mano pagal- 
bininkas ir linksmas bičiulis. Kaip tik tuo momentu, ka- 
dangi mano akys jau buvo spėjusios priprasti prie tam- 
sos, pastebėjau pertvarą: įmantrūs reljefiniai papuoši- 
mai ir nuo trijų plokščių viršaus tarsi į savo pačių 
atvaizdus į mus žvelgiantys trys maži, groteskiški išsi- 
žioję Žmogeliukai. Už pertvaros pastebėjau aukso žvil- 
gesį. Tai buvo ikona, kurią savo piešinyje blankiai buvo 
pavaizdavusi Vanesa. „Kol laukiu...“ Tavęs, Džuli... 

Bin NORĖJAU ATSISĖSTI, nes akmeninės grindys po ma- 
no kojomis tarsi pavirto klampsmėliu. Buvau įklimpus ir 
grimzdau jame ne todėl, kad būtų pasikeitęs akmenų fi- 
zinis būvis, o todėl, kad mano kojos linko ir drebėjo. 
Pagaliau suvokiau, kad tai, kas vyksta — ne juodoji ma- 
gija, netgi ne juodasis humoras; tai buvo labiau panašu 
į juodąjį piktosios dvasios sukeltą stebuklingą virsmą. 
Vanesa, kurią jau maniau esant žuvus, buvo gyva. Va- 
nesa, mano draugė, pavirto... pavirto kuo? Kaltintoja? 
Kaltintoja kuo? Teisėja? Teisėja dėl ko? Ką aš tokio pa- 
dariau, kad viskas aplink mane alsavo tokia baisia ne- 
apykanta? Ir vėl mano baimė piktai ir garsiai tariamais 
žodžiais prasiveržė į supančią tylą: 

— Visus tuos metus aš tikriausiai buvau labai kvai- 
la, manydama, kad mes buvome draugės... 

— Buvome, — galima sakyti švelniai ištarė Vane- 
sa. — Kol aš nesužinojau. 

— Ko? 

— Kad tu mano pusseserė. 

— Iš kur tu žinai? 

— Tu neatrodai labai nustebus. 

— Galėtum pirma atsakyti į mano klausimą. 

— Nonnos Lučianos dienoraščiai, — paaiškino Vane- 
sa. — Aš visus juos perskaičiau ir labai abejoju, ar dar 
kas nors juos yra skaitęs. Jie galvojo, kad Nonna Lučia- 
na ne tik kurčia, bet ir kvaila. Bet ji nebuvo kvaila. Ji 
gerai pažinojo Alegros būdą, ir todėl nieko niekam ne- 
prasitardavo. — Prožektoriaus šviesos pluoštas truputį 
kryptelėjo į šalį, ir aš pamačiau Vanesos veidą. Matėsi, 
kad ji suglumus. — Kodėl! tu nenustebai? 

— Todėl, kad ir aš skaičiau tą dienoraštį. 

— Ką gi, tau pasisekė! Maniau, būsi per daug man- 
dagi, kad skaitytum tokius asmeniškus dalykus. 

— Pasiprašiau Zia Romolos leidimo. 

Ji nusikvatojo: 

— Tiesiog puiku! Ir ji nieko nenutuokė, ką tu ten 
galėjai surasti? — Nesivarginau jai aiškinti, kad Zia Ro- 
mola apie tai žinojo taip pat. — Tik per vėlai sužinojai, 
kad galėtum turėti iš to naudos. 

Ji krestelėjo galvą, atmesdama atgal plaukus, ir 
akimirksnį man pasirodė, kad viena nepaklusni sruoga 
pateko į žvakės liepsną. Žvakė prigeso ir vėl įsiplieskė, 
o jos plaukai nepakenkti sukrito į savo vietą. Apkabinus 
Martino kaklą, palenkė jo galvą ir jį pabučiavo. 

— Visą šį laiką, mano brangusis, tu vaidinai gerą 
Džuli draugą, o ji niekada to nė neįtarė. Kaip aš norė- 
davau pasidaryti nematoma ir jus stebėti! 

— Dėl Dievo meilės, kalbėk apie reikalą, — pasakiau. 

— Kalbėsiu, — atšovė ji. — Be abejo, tu nori sužino- 
ti, kas čia dedasi? 

— Pradėk pasakoti. — Nenatūraliai stiprus mano 
balsas buvo tarsi nuo baimės mane saugantys šarvai. — 
Pasakok viską iš eilės, atsitikimas po atsitikimo. Tas 
auskaras, kurį tu numetei... 

— Tu žinojai, kad visi mūsų papuošalai yra iš Džu- 
turnos juvelyrinės, todėl spėjau, kad gavus šį pranešimą 
tenai nueisi. Štai kodėl aš jiems paskambinau ir jie da- 
vė tau buto Via Campisolo adresą. 

— Tik jau nesakyk, kad ten gyveni. 

— Mes jį tik laikinai buvome išsinuomoję tam tiks- 
lui, kuriam jis ir buvo panaudotas — atvilioti tave. Bet 
tavo labai greita reakcija, Džuli. Man net kvapą už- 

gniaužė, kai šokai atgal nuo tų durų, kurios vedė į pra- 
rają. 

Nuo jos akmeninės ramybės mano gyslose stingo 
kraujas. Už tvieskiančios prožektoriaus šviesos negalė- 
jau įžiūrėti jos veido. 

Išgirdau savo pačios šnabždesį: 

— O... o Artemidės vila? 

— Siciliečių porai išvykus, ten niekas daugiau nesi- 
rodė. Pirkėjams atbaidyti pakako vien miško vaizdo. 
Tad aš ja ir pasinaudojau. Ten yra patogi, nuošali girai- 
tė, kurioje galėdavau paslėpti savo automobilį. Matai, 
man reikėjo būti netoli nuo Pepio. Tu supranti, ar 
ne? — įsakmiai paklausė. 

Aš nutylėjau. 

— Jo psichikai sutrikdyti daug laiko neprireiks, — 
tesė ji. — Aš paversiu jį nervų kamuoliu, ir jis nebesu- 
gebės tvarkyti savo gyvenimo ir, žinoma, valdyti Ma- 
limbrozų pramonės. 

— Tai tu iš tikrųjų ėjai į jo kambarį; jis iš tikrųjų 
matė tave Negyvojoje Žemėje? 

— Pirmasis atvejis buvo iš anksto suplanuotas. Kai 
Nonna mane išvijo, ji pamiršo paprašyti, kad grąžinčiau 
raktus nuo palazzo ir vilos. Jie man pravertė. Galėda- 
vau naktimis lankytis ir prieš persigandusį Pepį vaidin- 
ti „šmėklas“. 

— Mažam berniukui, kuris visada tave dievindavo. 

— Vaikui, kuris per daug paveldėtų, — atkirto ji. Po 
to nusijuokė. Ji jautėsi visiškai laisvai, neskubėdama gar- 
džiavosi savo makabriška pramoga. — Tačiau tas kartas, 
kai Pepis sutiko mane Negyvojoje žemėje, buvo atsitikti- 
nis. Tądien į vilą atvykau anksti... kai ką suplanuoti. Įsi- 
norėjau kavos. Artemidės viloje yra tik siaubingai primi- 

tyvus vandens siurblys. Šiaip taip pavyko vandenį už- 
pumpuoti į viršų, bet kai norėjau kibirą nukabinti, jis 
pakrypo, ir vanduo išsiliejo man ant galvos sušlapinda- 
mas plaukus. Norėdama išsidžiovinti, vaikščiojau mišku. 

— Tavo tose išradingai suregztose pinklėse buvo dar 
vienas dalyvis, — pasakiau. — Vyras, kuris sekė tau iš 
paskos Borgezės soduose... 

Ji mane pertraukė: 

— Jei būtum galėjus pamatyti Martino veidą iš prie- 
kio! Su tuo savo tamsiu peruku jis atrodė žavingai. Bet 
tada jis vengė atsisukti, kad nepamatytum. 

— Jūs tikriausiai išprotėjote. 

— Gražių milijonų lyrų dėlei man visai nesvarbu, kaip 
tu mus vadinsi. — Matyt, ji pastebėjo mano vos juntamą 
atsitraukimą atgal, nes dygiai tarė: — Durys uždarytos, 
Džuli. Ir niekas tavęs neišgirs, net jei ir imsi šaukti. 

Dabartis niekais pavertė praeitį, visą tą mūsų kartu 
praleistą laiką, tas nesibaigiančios mūsų šnekos valan- 
das mano bute Londone, kai viena kitai patikėdavome 
savo paslaptis, vaikščiojimą kartu po parduotuves, tą 
mudviejų juoką iš tų pačių dalykų. Toji Vanesa dabar 
virto mano priešu... 

Žmonių charakteriai negali taip labai pasikeisti. Ži- 
noma, jie nepasikeičia, tačiau, susidarius tam tikroms 
aplinkybėms, nerealizuotas gėris arba užslėptas blogis 
gali šokiruojamai išnirti į paviršių... išniro į paviršių ir 
sukėlė šoką Vanesai, kai ji sužinojo, kas aš esu. 

Vildamasi, kad mano balsas nuskambės drąsiau, 
nei kad pati iš tikrųjų jaučiausi, paklausiau: 

— Tu susipykai su NMonna Alegra. Kaip, tavo įsivaiz- 
davimu, tai, ką tu dabar darai, gali sutvarkyti tavo rei- 
kalus? 

— Niekas niekada nesužinos, kad mes buvome susi- 
tikusios. Ir tau pradingus (tarp kita ko, kartu su kai ku- 
riomis Nonnos brangenybėmis ar kitais vertingais daik- 
tais, kuriuos aš paimsiu, kad paskui tave įtartų vagys- 
te), aš ją paguosiu, kai ji sielosis, tavim nusivylus. 

— Bet aš nesiruošiu pradingti. 

— Šito tu negalėsi išvengti. 

Pastebėjau, kaip ji nežymiai grįžtelėjo galvą, ir no- 
rėjau pamatyti, į ką ji žiūri. Tačiau ten nieko nebuvo, 
juodavo tik neįžvelgiama tamsa. 

— Niekas niekada nesuseks, kad kas nors iš mūsų 
čia buvo atėjęs. Tu juk nepastebėjai, kad Martinas užsi- 
dėjo net kitą automobilio numerį? Nemanau, kad tave 
kada nors suras, tai yra, kol kada nors tolimoje ateity- 
je šio pastato nenugriaus. 

— Užgesink tą prožektorių, — pasakiau. 

Ji išjungė. Žvakių šviesa krito ant jos Paną prime- 
nančių pražambių bruožų veido. 

— Perskaičius dienoraščius nuspėjau, kad po to, kai 
susipykome su NMonna Alegra, ji tave suras ir pakvies į 
Malimbrozą. Tada aš ir nutariau pasikviesti tave pirma. 

— Parduotuvė... 

— Laikinas prasiblaškymas. Dar turiu supratimą ir 
apie dramatiškumą — aš juk iš tikrųjų ja netapusi akto- 
rė. Ta vieta Via Prassodi padėjo sustiprinti paslaptingu- 
mą. Apie tai žinojo tik trys žmonės: žinoma, Martinas, 
kvailutė Zia Romola, kuri klausydavosi pro raktų skylu- 
tes ir nugirsdavo, ko nereikia, ir... Filipas. — Ji pirštais 
perbraukė per savo švelnų, išblyškusį skruostą. — Bu- 
vau numačius jam kai ką pasiūlyti, todėl paprašiau, kad 
jis atvyktų į Fraskatį ir nusivestų mane pavakarieniau- 
ti. Su vyrais aš paprastai pasiekiu, ko noriu, o NMonnai 

Alegrai jis patiko. Taigi pasiūliau jam, kad, jei jis pa- 
naudos savo įtaką ir aš vėl būsiu priimta Nonnos Aleg- 
ros mMalonėn, aš už jo tekėsiu. Jį, žvelgiantį, kaip man 
tada atrodė, susižavėjimo kupinomis akimis, aš pamasi- 
nau milijonais lyrų. Pasakiau, kad būsime labai turtin- 
gi. Žinojau, kad jis puoselėja didelius siekius, taip pat 
tai, kad moterys jam nėra labai svarbios, todėl buvau 
visiškai tikra, kad jis su šiuo mano planu sutiks. Žino- 
ma, aš neketinau prieiti iki vedybų — būčiau juo pasi- 
naudojus, sumokėjus jam už rūpesčius ir nuginus jį ša- 
lin — Martinas yra vyras, kuris man patinka. 

Ir vėl glamonės, švelnus bučinys į jo lūpas. 

— Ir... ir ką... Filipas atsakė?.. Sulaikius kvėpavimą 
laukiau atsakymo, vildamasi, kad jis sutiko ir kad galė- 
siu jo amžinai nekęsti. 

— Jis nebuvo itin mandagus. Sakė, kad jam dar pa- 
tinkąs jo gyvenimas ir kad, gyvendamas žemėje, nesi- 
ruošia lįsti į pragarą. Už tai jam norėjau suduoti per 
veidą, tačiau susivaldžiau. Jis galėjo dar būti man nau- 
dingas, tačiau jis gali būti ir pavojingas. 

Visą laiką, kol šnekėjomės, aš labai lėtai, statydama 
koją už kojos, po truputį traukiaus atgal, tikėdamasi, 
kad prieblandoje jie šito nepastebės. Turėjau palaikyti 
Vanesos pasakojimą, kol pasieksiu duris. Dieve, padaryk 
taip, kad Martinas būtų palikęs spynoje raktą; Dieve, 
padaryk taip, kad kas nors pro šalį eitų į tą daugiabutį 
namą ir išgirstų mane šaukiant... Palaikyk jų šneką, 
laimėk laiko — šioje beviltiškoje situacijoje man tai bu- 
vo kaip pati svarbiausia ir išmintingiausia patarlė. 

— Vadinasi, Filipas atsisakė, — tariau. — Bet jis tik- 
riausiai suprato, kad, būdama taip užvaldyta pinigų 
troškimo, bandysi įvelti ką nors kitą. 

— O, Filipas žino, — atsakė ji. 

Atsakymas buvo dviprasmiškas, todėl pasitikslinau: 

— Jis žino? Nori pasakyti, kad jis tavo plano dalis... 
tarpininkas tarp tavęs ir Nonnos Alegros? 

— Atrodo, tau Filipas patinka? — tyliai paklausė. — 
Jis patinka daugeliui moterų, tačiau iš to jos nieko ne- 
laimi. Ir niekada nesuprasi, kaip giliai jis įsitraukęs į 
meilės reikalus, tiesa? O šito aš tau kaip tik ir nepasa- 
kysiu — abejonės žadina apetitą, jos vienas iš gyvenimo 
stimulų — kol dar gyveni. 

— Ak, nedramatizuok taip labai. 

Tačiau tai buvo būdinga jos prigimčiai. Palaikyk 
šneką... nors kas iš to šioje uždaroje, storų sienų patal- 
poje, kur tavęs niekas neremia. 

— Rūsiai palazzo. Negali būti, kad tu ten būtum 
mane uždarius. 

— Negali būti? Tarp palazzo ir garažo yra durys. 
Jos visada užrakintos, bet aš turiu raktus. Pro tas duris 
galima patekti tiesiai į koridorių, kuris veda į rūsius — 
ta vieta atokiau nuo viso namo, todėl beveik nejaučiau 
baimės, kad mane kas nors gali pastebėti, tuo labiau 
kad buvo siestos metas. 

— Kaip sužinojai, kad tuo metu aš ten būsiu? 

— Aš laukdavau tavęs kiekvieną popietę. Žinojau, 
kad anksčiau ar vėliau užtiksiu tave išeinančią — anglai 
ne per labiausiai mėgsta siestą, kai jie atostogauja ir 
kai reikia tiek daug apžiūrėti. Išgirdus tave ateinant, 
jau ruošiausi šaukti pagalbos šauksmą. Tu būtum atbė- 
gus, pamačius rūsyje šviesą ir nusileidus laiptais že- 
myn... Tik tu pati, be jokių mano pastangų, įėjai į spąs- 
tus. Beje, kaip tu iš ten ištrūkai? 

Nesuteikiau jai malonumo išgirsti mano pasiaiškini- 
mą. Vietoj to kiek galėdama skardesniu balsu sušukau: 

— Tu labai išradinga! Manau, kad tai tavo paliepi- 
mu Martinas Londone mane susirado. 

Ji linktelėjo galva. 

— Tai buvo kruopščiai apgalvotas planas — ilgalaikė 
investicija, jei taip galima pasakyti, į mūsų ateitį. Mar- 
tino ir mano. 

— O jei Nonna Alegra niekada tau to nedovanos? 

— O, ji atleis. Ji gali kažko neapkęsti, bet Malimb- 
rozos ateitis jai svarbiau už viską. Jei nebus kitų būdų 
giminei pratęsti, ji mane susigrąžins. 

— Pamiršai Pepį. 

— Vaiką isteriką? AMonna protinga. Ji puikiai su- 
pranta, kad jis nebus toks turtas, kuriuo galima pasi- 
kliauti, žengiant į šeimos ateitį. Esu tik aš. Ištekėsiu už 
Martino, jis paims mano pavardę, ir mūsų dėka Ma- 
limbroza klestės toliau, kaip to dabar neišpasakytai 
trokšta Monna Alegra. Jei kartą jau... 

— Jei manai esanti vienintelė šeimos viltis, tai greit 
išgirsi kai ką labai netikėto... 

— Kodėl tu tokia akla? Tu juk gyva iš čia neištrūksi. 

Įsitikinimas, kad laikas veikia mano naudai, blėso, 
bet aš vis tiek už jo stvėriausi — kai šalia nėra uolų, net 
plaukiojantis jūros dumblis gali atrodyti kaip gelbėjimo- 
si virvė... Ji vėl įjungė prožektorių, ir manyje suruseno 
absurdiška viltis, kad pro kelis aukštus langus kas nors 
pamatys šviesą... gal ateis... 

Apie langus žinojau, net į juos nepažvelgusi. Ir Va- 
nesa, ir Martinas pražiūrėjo šį pavojų, o jei jie būtų tai 
pastebėję, tai tikriausiai būtų išjungę prožektorių ir už- 
gesinę žvakes, ir tamsoje aš būčiau buvus dar bejėgiš- 
kesnė jų auka. 

— Yra sumanymas, — pasakiau, — į tą reikalą įtrauk- 
ti Ireną... 

— Ireną ir Leo? Nebūk tokia kvaila. Jis negali turė- 
ti vaikų; tai patvirtinta mediciniškai... — Ji nutilo. Atro- 
dė, kad ji staiga prisiminė neleidus man pabaigti pasa- 
kyti sakinio: — Ką tu turėjai galvoje, ką tik užsiminda- 
ma apie kažkokį netikėtumą? 

— Filipą, — pasakiau. — Filipą Kornelą. Juk tu nė 
nenutuokei, kad jie... 

Jei būčiau tai pasakius, Irena taip pat galėjo atsi- 
durti didybės manijos apsėstos Vanesos rezgamų pinklių 
pavojuje; pasakymas niekam neišeitų į gera. 

— Kodėl nepabaigi sakinio? — iš tamsos pasigirdo 
ketvirtas balsas. 

Vanesa staiga nusikvatojo, o man gyslose sustingo 
kraujas. 

Kiek atokiau, mus stebėdamas, stovėjo kažkoks vy- 
ras. Juodi šešėliai tarsi randai buvo išvagoję jo veidą. 
Visoje jo laikysenoje matėsi budrus pasiruošusio tuoj 
pat šokti į priekį žmogaus lengvumas. Filipas... Ir Fili- 
pas. Laukė, kol jį pašauks, tačiau, išgirdęs mano užuo- 
miną, nebeiškentė nesuvedęs manęs akistaton su tuo, 
ką aš žinojau. Nežmonišką pasibaisėjimą keliantis dvie- 
jų vyrų ir merginos trikampis ir aš, Džuljeta Malimbro- 
za, atsidūrus šio pragariško viesulo centre. 

Nuo staigaus posūkio švystelėjo Vanesos plaukai; ji 
užpūtė žvakes, ir smilkstančio lajaus kvapas nustelbė 
jos Guerlaino kvepalus. 

Kilo smarkus sambrūzdis. Sprukau durų link, bet 
mane sugavo ir besipriešinančią nutempė į koplyčios vi- 
durį. Siaubo apimta atsisukau. Man į veidą plykstelėjo 
Vanesos prožektoriaus šviesos pluoštas. Spėjau pamaty- 
ti, kad už jos driūksojo iš grindų išplėštų akmenų krū- 
va, o šalia žiojėjo pailga juoda duobė. Aišku, tai buvo 

mano kapo duobė, baigiamasis šios siaubo nakties akor- 
das — kapo duobė paskutinei Malimbrozų šeimos atža- 
lai, stovinčiai skersai kelio Vanesai, besiveržiančiai prie 
jos taip geidžiamo turtingo grobio, gerovės, valdžios ir 
Šlovės. 

Kai Martinas staigiu judesiu stvėrė mane ir stipriai 
suspaudė, prožektoriaus šviesa užgeso ir vėl užsidegė. 
Priešais akimirksniu šmėstelėjo Filipo veidas. Tą pačią 
minutę už jo galvos sušvito ikona — sodraus, tamsaus 
aukso aureolės, variniai veidai... 

Iš visų jėgų stengdamasi atplėšti Martino rankas, 
išgirdau Vanesos riksmą: 

— Čionai... čionai... 

Su jos priartėjimu pajutau oro dvelktelėjimą. Tada 
pasirodė Filipas. Kažkas su trenksmu krito ant grindų. 
Tamsą perskrodė prožektoriaus spindulys ir vėl užge- 
so... Filipas šaukė: 

— Po velnių! Prakeiktas prožektorius... 

Trys prieš vieną... Su šėtonišku įniršiu priešinausi 
akmeninėmis grindimis mane tempiančiai jėgai. Įkan- 
dau į mane laikiusios rankos riešą. Po to sekė smūgis 
kumščiu, ir aš pargriuvau ant žemės. Sąmonę perskro- 
dė keista mintis. Vakarienė... „Pasmerktosios paskutinės 
vakarienės vaišės buvo ikrai ir šampanas...“ 

Mane trenkė į grindis su tokia jėga, kad, rodės, 
plyš kaukolė. 

Kužkas sujudėjo. Negalėjau suprasti, kas tai buvo — 
ar pro mano užmerktų akių vokus šmėstelėjęs šešėlis 
ar šnabždesys palei ausį. Siūbuojanti tarp nebūties ir 
tikrovės sąmonė dar kurį laiką negalėjo atskirti vaizdo 
nuo garso. 

Palengva atplaukė supratimas, kad mane sūpuoja 
ne šalti bizantiško grindinio akmenys, o puiki Vanesos 
lova. Pajutau jos jau taip gerai pažįstamą minkštumą ir 
iš lėto atsimerkiau: į mane žvelgė tamsios, švelnios 
akys ir dvelkė vos juntamas brangių kvepalų aromatas. 
Vanesos... 

Per sugrįžtančią sąmonę nuvinguriavo baimė. 

— Vanesa... — vos girdimai sušnibždėjau, kad dar 
labiau neįsiutinčiau šimtų po mano galvą besitrankan- 
čių velniūkščių. 

— Gulėk ramiai, — paliepė balsas virš manęs, — ir 
nekalbėk. 

Ne Vanesa, bet Irena... Baimė pradingo, lyg nespė- 
jusi kaip reikiant pasirodyti šmėkla. 

— Noriu kalbėtis, tik kad visi kalbėtų pašnibždomis. 
Nešaukite... prašau... 

— Pagulėk ramiai. Aš čia, su tavim. 

— Jūs grįžote? — kvailai paklausiau. Irena buvo 
prie langų ir tyliai juos uždarinėjo. — Kaip... — norėjau 
pradėti klausti. 

— Man prisakyta su tavim nesikalbėti, kol kaip rei- 
kiant nesustiprėsi. 

— Aš jau pakankamai stipri. 

Irena priėjo prie mano lovos. Pamačiau, kad ji vilki 
ilgu, žaliu, per liemenį perjuostu chalatu. Mano tebes- 
vaigstančioje sąmonėje išplaukė mokykliniame vadovėly- 

je matytas paveikslėlis, kuriame prie pilies legendiniame 
Kamelote stovi Gvinivera. Ji taip pat buvo apsirengus il- 
gu, žaliu rūbu, ir ant jos pečių krito plaukų bangos. 

Mano galvoje ūžė ir pynėsi skausmingais dilgtelėji- 
mais atliepiančios mintys. Neturėjau jėgų jas rikiuoti ir 
analizuoti. Buvau patekus į kažkokią tamsią patalpą, 
kur trys žmonės siekė mano mirties... Tačiau kur? Ir 
kas? Prieš vėl užmigdama turėjau viską išsiaiškinti. Ire- 
na švelniai palietė mano skruostą, ir aš veidu prigludau 
prie jos rankos. 

— Miegok, cara, — tyliai paliepė ji, ir, kai užmer- 
kiau akis — ne todėl, kad būčiau to norėjus, o todėl, 
kad nebegalėjau ilgiau būti atsimerkus, — ant savo 
smilkinio pajutau jos lūpų prisilietimą ir jos minkštų 
plaukų švelnų brūkštelėjimą man per veidą. 

Tai negiliam sapne, tai tikrovėje kaip varpas skam- 
bėjo: Vanesa... Vanesa... 

Kai vėl pramerkiau akis, pamačiau Ireną besikal- 
bant su Nuncija. Velniūkščiai mano galvoje šėlo nebe 
taip smarkiai. Pasikėliau ir aiškiai ištariau: 

— Arbatos. Noriu arbatos. 

Nuo mano pačios balso, rodės, plyš smilkiniai. Vėl 
susmukau ant minkštų pagalvių. Nuncija išeidama labai 
tyliai uždarė duris, o Irena priėjo prie manęs ir švelniai 
pajuokavo: 

— Labai angliškas prašymas. Nuncija nuėjo užkaisti 
tau arbatos. Ir... 

— Ir tik nesakykite, kad nekalbėčiau, — sušnibždė- 
jau. — Kaip aš čia parsiradau? 

— Filipas tave globojo... 

— Filipas... — Pašokau, stengdamasi kuo greičiau iš- 
sivaduoti iš apsivijusių patalynės užvalkalų. — Irena... 
jūs pasakėte... 

Ji uždėjo man ant peties ranką. 

— Man prisakyta tavęs nejaudinti. Prašau, Džuli, 
gulk ir ramiai gulėk. Prašau, nes kitaip mama padarys, 
ką žadėjusi — pasiųs atvesti slaugės... 

— Man nereikia jokios slaugės. Noriu žinoti, kas 
man atsitiko. 

— Krisdama ant grindų Šv. Velykų koplyčioje, tu su- 
sitrenkei galvą. 

Koplyčia... Vanesa... Martinas... Filipas. Trys žmo- 
nės silpnai apšviestoje patalpoje, kaip trys pulkai, ma- 
nevruodami iš visų pusių, artėja prie manęs. 

Pamažu, skausmingai grįžo atmintis. 

— Aš neparkritau. Kažkas mane partrenkė... 

— Labai greit čia ateis mama. Ji tau viską papasa- 
kos. Bet tik tada, kai aš pasakysiu, kad tu jau pakanka- 
mai gerai jautiesi. — Ji grįžtelėjo į prasiveriančias du- 
ris. — Tavo angliškas puodukas arbatos. 

Arbata buvo puiki — kvapni, karšta, o puodukas su 
žaliais ir baltais ornamentais — iš Rokingemo servizo. 
Irena man įpylė arbatos, ir aš nelaukdama siekiau pa- 
imti puoduką, tačiau mano ranka taip smarkiai drebėjo, 
kad pakelti jo negalėjau. 

— Kokia nesąmonė! — sušukau. — Dabar aš visai 
gerai jaučiuosi, tai kodėl negaliu pakelti paprasčiausio 
puoduko? 

— Jei galėtum, nusidegintum lūpas. Minutę kitą ar- 
bata tegu praaušta. 

Žiūrėdama į Ireną, į jos puikų chalatą, papurusius 
plaukus, pasakiau: 

— Tai jūs grįžote. 

— Taip. 

— Kodėl buvot pabėgus? 

— Tu tai žinai. Važiavai į Ruorentą. 


Iš atminties išplaukė dar vienas epizodas. 

— Filipas pasakė, kad buvo mane nuvežęs? Kaip jis 
galėjo! 

— Pasikalbėsim vėliau... 

— Pasikalbėsim dabar. Jūs turite suprasti, kad aš 
negalėsiu ramiai ilsėtis, kol neišsiaiškinsiu, kas įvyko. 
Kalbėkite... kalbėkite toliau... Kodėl Filipas jums pasa- 
kė, kad aš tai žinau? 

— Tarp judviejų kažkas buvo. Galbūt papasakoda- 
mas tau mano istoriją, jis tikėjosi geriau suprasiąs tave. 

Buvo nelengva sugalvoti tinkamą atsakymą, todėl ir 
nebesistengiau. 

— O jūs ir Leo? Prašom pasakyti, ar jums viskas 
gerai? 

— Manome, kad taip. Turime tai patikėti laikui. 
Problemos staiga neišsisprendžia. Mes su Leo niekada 
nebuvome labai artimi, ir tai, ką Filipas atskleidė, buvo 
kliūtis. 

— Taip negalėtų būti. Tik ne šiais laikais. — Gulėjau 
suraukus kaktą, ilgai galvodama. — Kokios tai gali turė- 
ti reikšmės, kur kas yra gimęs? Šis idiotizmas jau se- 
niai praeity. 

— Malimbrozoms tai svarbu, — tarė ji. — Todėl aš ir 
buvau išėjus. Leo turėjo pasirinkti — arba mane surasti, 
arba leisti man eiti... Jis atvažiavo manęs ieškoti. 

— Ar Filipas žinojo, kur jūs buvote? 

— O, taip. 

Šį kartą mano rankos buvo tvirtesnės. Be niekieno 
pagalbos sugebėjau pakelti puoduką ir išgerti arbatą. 

— Nonna Alegra... 

— Viliamės, kad ji niekada nesužinos. Seni žmonės 
tvirtai laikosi savo pažiūrų. Ko ji negalėjo atleisti visą 
gyvenimą, neatleistų ir dabar. Jai mano praeitis tebėra 

apgaubta paslaptimi. Žinau, kad ji save guodžia tikėda- 
ma, kad mano protėviai labai garsūs. — Irena šyptelė- 
jo. — Taip ji visa tai įsivaizduoja. Tuo geriau ir jai, ir 
mums visiems, kad ji ir toliau gali šią iliuziją puoselėti. 
Tiesa jai būtų per stiprus smūgis. Juk jai nepaaiškinsi, 
kad nuo to laiko, kai susiformavo jos idėjos, pasaulis 
pasikeitė. Verslo reikaluose ji dabartyje, o asmeniniame 
gyvenime — praeityje. 

Velniūkščiai iš mano galvos jau buvo bebaigią išsi- 
danginti. Ilsėjaus, atsirėmus į pagalves. 

— O Filipas? 

— Ką apie jį? 

— Jūs ir jis... į 

Irena nuo manęs pasitraukė. 

— Per daug įsišnekėjome. 

Sugriebiau ją už rankos. 

— Filipas... — vėl ištariau. 

Vos pastebimai atsidusus, ji nusileido. 

— Jis man labai daug padėjo. Niekada negalėsiu 
tinkamai atsidėkoti. Jis privertė mane suprasti, kad ma- 
no šaknys čia, su Leo. Žinai, aš myliu savo vyrą ir no- 
riu, kad ir jis mane mylėtų. 

— Bet juk jis jus ir myli... jis turi mylėti. 

— Tarkim, kad jis galbūt įrodė, jog esu jam reika- 
linga. Tai pradžia. 

Jos balsas mane ramino, manau, ji to ir siekė. Ta- 
čiau, kol ji prie manęs sėdėjo, mano atmintyje visą lai- 
ką skambėjo Zia Romolos pasakyti žodžiai: Irenos ir 
Leo Malimbrozų sūnus. Bet ne jo sūnus... 

Užsidengiau rankomis veidą ir nusisukau. Matyt, Ire- 
na pagalvojo, kad aš noriu miegoti, nes, paėmusi padėk- 
lą, ji tyliai išėjo iš kambario. Gulėjau užsimerkus. Minty- 
se prabėgančios akimirkos buvo kupinos vardų, vietovių, 

žmonių, ir visa tai mano sąmonėje iš lėto susisiejo su 
viena milžiniška išdavyste, su vienu vardu. Vanesa... 

Kaip aš galėjau tikėti mūsų draugyste? Kaip galė- 
jau būti tokia akla? Arba kaip ji galėjo būti tokia gud- 
ri? Galbūt nebuvo nei vieno, nei kito. Galbūt tai kančia, 
matant, kaip Malimbrozų turtai slysta jai iš rankų, išle- 
pintą, bet Žavią jauną draugę pavertė taip žemai puolu- 
siu neapykantos demonu. 

0 Filipas... Mano mąstymas vis dar nebuvo pajėgus 
mintis nukreipti į vieną konkretų dalyką. Atsimerkiau ir 
įbedus akis žiūrėjau į reljefiniais ornamentais papuoštas 
lubas. Ką galvoti apie Filipą? Apie Martiną? Via Campiso- 
lo ir Negyvoji žemė; Šv. Velykų koplyčia... Vardai, tarsi 
čiurliai senosios Romos griuvėsiuose, tai nerdavo į mano 
sąmonę, tai vėl iš jos išskriedavo. Bandžiau išlaikyti kurią 
nors vieną mintį, kol ji atves prie galutinių išvadų, bet to 
padaryti neįstengiau. Viskas buvo susipynę, ir man reikė- 
jo, kad kas nors iš šalies padėtų mintis nukreipti reikiama 
linkme ir jas išnarplioti. Žinojau tiek daug ir kartu tiek 
mažai. Reikėjo, kad kas nors savo ramia, nuoseklia kalba 
padėtų įveikti tą dievų žūties sukeltą manyje sumaištį. 

Tačiau tebegulėjau, apimta keisto suvokimo, kad 
praeitis nulėmė dabartį. Dalykai, šiandien įgiję konkre- 
tų pavidalą, buvo prasidėję prieš daugelį metų, dar 
prieš man gimstant — Kembridže. Mano mama ir tėtis 
galbūt susitiko narcizais sužydusioje pievelėje už Kara- 
liškojo koledžo, ir todėl gimiau aš, gyvenau ir vos nežu- 
vau, būdama dvidešimt dvejų metų... 

Mane apėmė nerimas. Atsikėliau, šiaip ne taip įsi- 
siaučiau į chalatą ir nuėjau prie lango. Norėjau pamaty- 
ti pasaulį, spindintį ir gyvą. Pro langą atsiveriantis vaiz- 
das gal mane sugrąžins į normalią būseną, ko padaryti 
neįstengė hiacintų spalvos Vanesos kambario sienos. 

— Ir ką gi tu veiki atsikėlus? 

Nuo staigaus judesio būtų sustiprėjęs dundesys ma- 
no galvoje, todėl atsisukau kaip sulėtintame filme, prisi- 
laikydama už tualetinio stalelio. 

Prie manęs ėjo Monna Alegra. Ji taip pat vilkėjo il- 
gą chalatą, tačiau jos balti aplink galvą susukti plaukai 
buvo nepriekaištingai prigludę. MNonna mane apkabino, 
palydėjo iki venecijietiškos lovos ir apklostė šilkinėmis 
antklodėmis. 

— Aš dabar jau gerai jaučiuosi, — paprieštaravau. — 
Prašau, leiskite man keltis. 

— Rytoj. 

— Kuri valanda? 

— Dvylika. Vidurnaktis. 

Nebent tik dėl to. Atsidusau su palengvėjimu. Iki 
ryto jau būsiu sveika. 

— Vanesa... jūs žinote, kad ji gyva? — paklausiau. — 
Ji buvo tenai, rusiškoje koplyčioje, kartu su Martinu ir 
Filipu. 

— Apie tai mes pakalbėsim vėliau. 

— Dabar, — pasakiau įsikarščiavus. — NMonna, kas 
atsitiko? 

Ji nuėjo prie rašomojo stalo, paėmė šilkinę kaklas- 
karę ir paleido ją slysti pro pirštus. 

— Kaltinu save. Kaltinu save... 

— Vanesa gyva, — vėl pakartojau. 

Nonna Alegra nugrimzdo į mėlyną krėslą prie lango. 

— Žinau. — Jos ištiestos rankos ilsėjosi ant tamsaus 
chalato šilko. Be rūstaus žiedų žvilgesio jos atrodė ne to- 
kios senos, švelnesnės. — Po viso to, kas įvyko, aš jaučiu 
pareigą papasakoti tau visą tiesą. — Ji trumpam nutilo, 
po to, sunkiai tardama žodžius, pasakė: — Vanesa ant če- 
kių padirbinėjo mano parašą, todėl negalėjau leisti jai il- 


25. 976 377 


giau čia pasilikti. Kita vertus, net sunku buvo įsivaizduo- 
ti, koks baisus skandalas būtų galėjęs kilti, jei ši afera 
būtų iškilus į viešumą. Kaip ir kiekvienas kitas didelis 
koncernas, mes turime priešų, ir net jei jų nebūtų, vis 
tiek būtų tekę ginti šeimos vardą... — Alegra pakilo nuo 
krėslo, perėjo ir atsisėdo prie tualetinio stalelio, žiūrėda- 
ma ne į savo atvaizdą, bet į veidrodyje atsispindintį kam- 
barį. — Būtų buvę beprasmiška išsiųsti Vanesą už šalies 
ribų, kur aš nebebūčiau galėjus su ja susisiekti. Negalė- 
jau būti tikra, kad, ištrūkus iš mano įtakos, ji nepradės 
rašyti laiškų draugams, iškreiptai nušviesdama tą atsiti- 
kimą, kad nepradės skleisti paskalų. Taigi liko tik vienin- 
telė išeitis: turi atrodyti, kad ji dingus, bet aš turiu žino- 
ti, kur ji. Nusamdžiau jai butą netikra Marijos Sirenos 
pavarde. Parūpinau naujus drabužius — visi jos senieji 
drabužiai buvo surinkti ir išgabenti... 

— Mačiau juos Safyro viloje. 

Nonna Alegra tartum manęs neišgirdo ir savo žemu 
balsu monotoniškai tęsė: 

— Pažadėjau, kad pervesiu jai didelę pinigų sumą, 
jei ji sutiks metus slapstytis. Bet ji turėjo pasilikti Ro- 
moje — žmonės dingusiųjų neieško prie savo namų 
slenksčio. Vanesai pasakiau, kad, kai tas laikas baigsis 
ir „paieškos“ bus nutrauktos, aš sutvarkysiu reikalus, 
kad ji visam laikui išvyktų iš Italijos. Ji su tuo sutiko, 
nes kitos išeities, kaip ir aš, neįsivaizdavo. Teismas, po 
to — kalėjimas... Vanesa to nebūtų ištvėrusi. 

Žiūrėjau į jos sulysusio veido atspindį veidrodyje, į 
jos pavargusias, užgriuvusiais vokais akis. 

— Jūs juk žinote, kad aš skaičiau Nonnos Lučianos 
dienoraščius? 

Ji atsistojo ir rankomis pasirėmė į mano drožinėto 
medžio lovos galą. 

— Visa tai tiesa, Džuljeta. Mano sūnus vedė tavo 
motiną, ir tu gimei, kai jis jau buvo žuvęs. Niekada ne- 
simatėme su tavo motina, bet norėjau susipažinti su ta- 
vim. Tai todėl pasiunčiau Vanesą į mokyklą, kurioje tu 
mokeisi, ir paprašiau direktorės, kad jus suvestų. Tai 
todėl susitariau, kad galėtum atvykti čionai ir kartu su 
Vanesa praleisti atostogas. Norėjau tave įvaikinti, bet 
tavo mama atsisakė, ir tuo viskas baigėsi. 

— Jei jūs palaikėte ryšį su Vanesa, tai turbūt žino- 
jote, kad aš atvykstu? 

Nonna Alegra papurtė galvą. 

— Vanesa apie tai man nesakė. Bet štai tu atvykai... 

Ji ėmė vaikštinėti po kambarį iš vieno galo į kitą. 

Aš paklausiau: 

— Jūs nesiruošėte man pasakyti, kas aš, tiesa, Non- 
na? — Kai ji atsisuko ir rankų mostais skubiai bandė 
paprieštarauti, aš pridūriau: — Zia Romolai jūs pasakė- 
te, kad tai turi būti paslaptis, kad niekas niekada nesu- 
žinotų, kad aš... kas aš esu... 

— Tai netiesa, Džuljeta. Tai turėjo likti paslaptis tik 
iki tol, kol aš tau būčiau pasakius. Romola nepatikima, 
ji turi išmokti prilaikyti savo liežuvį, tačiau, kaip dabar 
žinai, ji nesugebėjo net šito nutylėti! Aš ruošiausi tau 
papasakoti, kada, mano manymu, tam būtų atėjęs lai- 
kas ir, be to, tinkamu būdu. 

Vis dar autokratiška; vis dar daro ėjimus už kitus, 
manipuliuoja kitais. 

Nonna Alegra ranka perbraukė sau akis. 

— Tačiau niekada neįsivaizdavau, kad vyksta tokie 
siaubingi dalykai. Žinojau, kad Vanesa išlepinta, įnorin- 
ga, išlaidi, bet kad joje yra tiek blogio... O, ne, niekada 
nepagalvodavau. 

Kol ji kalbėjo, atrodė, kad nuo jos pečių nuslydo val- 
džios, didybės mantija. Ji drąsiai pripažino savo nesėkmę 
neįstengiant suprasti savo anūkės ir jos paveikti. Žiūrėjo 
į priešais laikomas netekusias papuošalų savo rankas. 

— Reikėjo man pasipasakoti apie tai, kas su tavim 
vyko. Reikėjo manim pasitikėti, Džuljeta. 

— Vanesa savo atviruke primygtinai prašė, kad ne- 
sakyčiau. Aš pagalvojau apie pagrobėjus, kurie užmuša 
savo aukas, jei pranešama policijai. Bijojau dėl Vane- 
sos; štai kodėl jums nieko nesakiau. 

— Ir visą laiką turėjai bijoti dėl tavęs pačios tykan- 
čių pavojų. 

— O, taip, aš bijojau. Ir, Monna, aš vis dar nesu- 
prantu, kokį vaidmenį visame tame vaidino Filipas. 

— Tu jam rodei atviruką su nupiešta pertvara. Ta 
vieta buvo aprašyta vieno žurnalo straipsnyje apie neži- 
nomas Romos bažnyčias, ir Filipas ją atpažino. Jis Žur- 
nalistas; jis turi gerą nuojautą apie tai, kas vyksta, gal- 
būt jis Vanesą perprato geriau, negu aš ją pažinau. 
Taip pat aš jam buvau patikėjus Vanesos dingimo pa- 
slaptį, nes man reikėjo Žmogaus, kuris ją stebėtų. Leo 
negalėjo, nes jis dažniausiai būna išvykęs. Romolai pa- 
tikėti negalima, o Irena... — Ji gūžtelėjo pečiais. — Ji net 
nenutuokė, kas vyksta. 

Nes ji šeimoje buvo pašalinis žmogus. Jaučiau, kad 
keleto pastarųjų dienų įvykiai pakeis šį požiūrį ir Aleg- 
rą privers imti pasitikėti savo marčia. 

Alegra tęsė: 

— Filipas susidomėjo, kodėl Vanesa tau pasiuntė tą 
paslaptingąjį atviruką, nes jis puikiai žinojo, kad jai 
joks pavojus negresia ir kad ji netikra pavarde ramiai 
sau gyvena bute, kurį aš jai nusamdžiau Romos pakraš- 
tyje, kur niekas jos nepažinojo. Išeidama į miestą ji už- 

sidėdavo vieną iš juodų perukų, kuriuos aš jai buvau 
nupirkus, ir tamsius akinius. 

(Išskyrus tą kartą, kai Via Veneto ji lūkuriavo ma- 
nęs, kad sekčiau paskui ją... Prisiminiau, kad su savim 
ji turėjo didelį rankinuką. Pakankamai didelį, kad jame 
būtų galima paslėpti peruką, o atsikračius mano seki- 
mo — vėl jį užsidėti...) 

— Taigi, išgirdęs, kad jūs su Martinu Kynu važiuo- 
jate į Šv. Velykų koplyčią, jis ten nuvyko pirmas. Tai ne- 
buvo tavęs gelbėjimas paskutinę minutę — jis buvo ten, 
laukė ir klausėsi. Jam reikėjo viską išgirsti. 

— Kur Vanesa? 

— Policija turi juos abu surasti. Dievas mato — tai, 
ko aš labiausiai bijojau, dabar nebeišvengiama. 

Laikraščių antraštės... 

— Galėtumėt pabandyti paieškoti jų Artemidės vilo- 
je, Negyvojoje žemėje netoli Grotočiaros. 

— Filipas apie tai informavo, ir policija dabar juos 
seka. Jei ten jų neras, tai vis tiek toli nuo Romos jie 
nebus pabėgę. Vanesa neturi paso. Aš tuo pasirūpinau. 

— O Martinas? 

— Regina Coeli, kai jį suras. 

Romos kalėjimas... 

— Manau, kad teks duoti parodymus. — Mano balse 
jautėsi baimė. — Ką aš galėsiu pateikti kaip įrodymą? 
Ką, kas neatrodytų vien tik mano įsivaizdavimas? Teisė- 
jas pagalvos, kad aš viską išsigalvoju. 

— Rusų bažnyčioje buvo liudininkas. Nepamiršai? 

Filipas... 

Man nespėjus pradėti apie jį klausinėti, Nonna 
Alegra tęsė: 

— Yra būdų, kaip mes galėsime padaryti, kad tu iš- 
vengtum su visu tuo susijusių nemalonumų. Aš tuo pa- 

sirūpinsiu, Džuljeta. Būk rami. — Ji priėjo prie mano lo- 
vos. — Nervinaisi, norėdama sužinoti visą šią istoriją, 
tiesa? Bet dabar, kai jau sužinojai, privalai ilsėtis. — 
Nonna virš manęs pasilenkė ir, žiūrėdama į mane savo 
didžiulėmis, tamsiomis, degančiomis akimis, pasakė: — 
Tu privalai manim patikėti, figlia mia. Ketinau tau pa- 
pasakoti visą tiesą, prieš tau išvykstant į Angliją. Tik 
man sunku buvo tai padaryti. Išdidumas, Džuljeta, ma- 
no išdidumas neleido man taip ilgai tavęs pripažinti, 
nes savo širdy negalėjau surasti gailestingumo ir atleisti 
savo žuvusiam sūnui už jo slaptas vedybas, taip pat ta- 
vo motinai už jos atsisakymą leisti tave pasiimti, kaip 
pasiėmiau Pepį, ir išauklėti tave čia, Malimbrozoje. Po 
kurio laiko galbūt tu man atleisi. 

Apkabinau ją ir priglaudžiau prie savęs. Lūpomis 
paliečiau jos sausą skruostą. Ji suprato, kad tai atleidi- 
mas, ir nusišypsojo. 

— Rytoj, — pasakė ji, — pasikalbėsime. Yra tiek viso- 
kių sumanymų, kuriuos būtų galima įgyvendinti. 

— Sumanymų? 

— Malimbrozos durys tau visuomet atviros, Džulje- 
ta. Dabar, kai tu nebeturi tėvų, norėčiau, kad žiūrėtum 
į mus kaip į savo šeimą — ir iš tikrųjų mes esame tavo 
šeima — ir kad šiuos namus laikytum savo namais. 

Manyje sukirbėjo perspėjantis atsargumas. 

— Nonna... prašau... supraskite. Aš turiu grįžti į 
Angliją, į savo namus, į savo darbą. Čia pas jus taip 
puiku, bet man labai patinka mano gyvenimas Londone. 

Akimirkai stojo tyla, ir aš žinojau, kad mano sene- 
lė iš visų jėgų stengiasi suprasti tai, ko suprasti, jau- 
čiau, ji niekada galutinai nepajėgs. Iš gilių akiduobių į 
mane žvelgė klausiantis jos žvilgsnis, ir aš beveik galė- 
jau skaityti jos mintis. Čia buvo puikūs namai ir pinigai, 

kurie garantuotų man prabangų gyvenimą. Čia buvo ką 
tik atrasta ir teisėta šeima. Ir vis tiek aš norėjau grįžti 
prie ilgų darbo Vestminsteryje valandų... 

Vėl paėmiau jos ranką: 

— Tačiau aš norėsiu dažnai čia atvažiuoti ir jus ap- 
lankyti. 

Su palengvėjimu jos veide išvydau šypseną: 

— Žinoma, tu turi savo gyvenimą, cara. Tačiau vi- 
sada, kai tik galėsi, atvažiuok į Malimbrozą. Aš jaus- 
čiaus labai laiminga, tave matydama. 

Kai Monna išėjo, gulėjau ir galvojau, protarpiais 
prisnūsdavau, ir vėl mąstydavau. 

Vienu metu prisnūdus susapnavau, kad Borgezės 
soduose vėl seku paskui Vanesą, o jai iš paskos ėjęs vy- 
ras atsisuko, ir aš atpažinau tamsų peruką užsidėjusį 
Martiną. Pabudau, nusikračiau sapno slogučio ir gulė- 
dama svarsčiau, kaip darbo valandomis Martinas galėjo 
būti parke ir kodėl jis ten buvo. 

Atsakymas buvo aiškus. Jis paspruko trumpam iš 
ambasados ir ėjo paskui Vanesą, kad sudarytų patiki- 
mesnę iliuziją, jog Vanesa pagrobta. Jie buvo susitarę, 
kad, kai ji atsisuks, jis turi sustoti ir užsidegti cigaretę, 
kad tuo metu ji galėtų ant suoliuko numesti auskarą. 

Kaip viskas paprasta; kaip labai jų sugalvota istori- 
ja panaši į žaidimą... linksmą žaidimą po giedru Romos 
dangum. Žaidimą su klaikia pabaiga. 

Staiga pajutau, kad noriu ištrūkti iš to kambario. 
Galva jau nebesvaigo, ištiesus kojas, jose pajutau mane 
galinčią išlaikyti jėgą. Norėjau atsikelti ir, kad nesivar- 
ginčiau rengdamasi, apsisiausti chalatu ir nulipti laip- 
tais žemyn. Tačiau viskas čia buvo per daug oficialu, ir 
net anūkei nederėjo po didžiulius kambarius vaikščioti 
su chalatu ir pasišiaušusiais plaukais. Irena buvo švel- 

ni, Nonna Alegra buvo maloni, tačiau Malimbrozoje ne- 
buvo nieko jaukaus. 

Atsargiai, stengdamasi per daug nepasilenkti, apsi- 
moviau nailonines kojines, įlindau į suknutę, susiradau 
batus, į kuriuos pakaktų tik įsispirti. Didžiausias keblu- 
mas buvo mano plaukai: galva tebebuvo skausminga, 
tad šukuotis negalėjau, todėl tik pirštais palyginau ilgas 
pasišiaušusias sruogas. Pasidažiau lūpas ir prieš išeida- 
ma dar kartą žvilgtelėjau į savo papilkėjusį kaip anglia- 
kasio veidą. Atrodžiau siaubingai. 

Išėjus į galeriją, išgirdau lifto dūzgimą. Kad ir koks 
vėlus jau buvo metas, nesiruošiau leistis kieno nors nu- 
varoma į lovą. Net jei solone, bibliotekoje ir visuose ki- 
tuose kambariuose bus tuščia, glūdinėsiu po namus, ir 
gal senasis Rikardas, naktinis sargas, atneš man su- 
muštinį. Pati nueiti į virtuvę nedrįsau. 

Liftas sustojo, atsidarė varteliai. Kai pažvelgiau į 
Filipo topazo akių gelmę, mano veide tikriausiai tebe- 
buvo matyti šoko būsenos pėdsakai, nes Filipas spragte- 
lėjo pirštais ir pasakė: 

— Išeik iš transo, Džuli. 

— Jus sutikti mažiausiai tikėjaus. 

— O tu, atrodo, visada būni tokiose vietose, kuriose 
neturėtum būti. Kodėl ne lovoje? 

— Man tik truputį sutrenkė galvą, ir dabar jaučiuo- 
si jau geriau, — pasakiau ryžtingai skambančiu balsu ir 
džiugiai šypsodamasi, nors ant kojų nesijaučiau tvirtai 
ir truputį svaigo galva. Filipas ištiesė man ranką ir pa- 
lydėjo atsisėsti lifte. Pats stovėjo atsirėmęs į paauksuo- 
tą lifto sienelę, į mane nežiūrėdamas. 

— Sakai, tau geriau ir norėtum pasikalbėti. Gerai. Ar 
prisimeni, ką aš pasakiau, kai susitikome pirmą kartą? 

— Jūs prišnekėjote visokiausių dalykų, bet nė vie- 
nas jų manęs itin nepamalonino. 

— Aš citavau ispanų patarlę: „Šlovė joja ant Žirgo, 
nelaimė sėdi jai už nugaros“. 

— Taip, jūs tai sakėte. 

— Tai kodėl neįsiklausei ir neatkreipei į perspėjimą 
dėmesio? Tu, nepataisoma kvailele. — Švelnumas jo bal- 
se neįstengė paslėpti rūstavimo. — Manei galėsianti bū- 
ti tokia protinga? 

— Tai nebuvo žaidimai. Nejaugi jūs šito negalite su- 
prasti? Vanesa buvo mano draugė, o draugystė neatski- 
riama nuo pasitikėjimo. Ji nenorėjo, kad kas nors be 
manęs ir Martino žinotų apie tai, kas vyko. 

— Papasakok tai kam nors kitam! 

— Man sutrenkta galva, todėl galėtumėt bent jau 
maloniau su manim apsieiti. 

Jis atsisuko ir pažvelgė į mane; balsas tebebuvo ra- 
mus, bet akyse matėsi tramdomas įsiūtis. 

— Maloniau? Aš iš viso niekaip nenoriu su tavim 
apsieiti. Nenoriu prasidėti su moterimis, supranti? 

— Jums nėra reikalo nerimauti. Aš grįžtu į Londoną 
ir neturiu jokio noro bandyti su jumis „prasidėti“ — ko- 
kią prasmę jūs besuteiktumėt tam žodžiui. 

Jo ranka, siekusi iš odinio portsigaro paimti cigare- 
tės, sustingo pusiaukelėje. 

— Dabar tau nebėra jokio reikalo bėgti iš Romos, tu 
saugi. 

— O, ne, aš nesu saugi. 

— Net kai Vanesa... 

— Kalbu ne apie Vanesą, kalbu apie save. 

Jis nepaklausė, ką aš turėjau galvoje; net jei ir bū- 
tų paklausęs, vis tiek nebūčiau pasakius. Privalėjau jį iš 

savo sąmonės išguiti, ir čia, šiame nuošaliame mažame 
narve po kupolu su raudonu karalium ir žaliu juokda- 
riu, šiam reikalui vieta buvo tinkama kaip reta. 

— Mačiausi su Irena, — pasakiau. 

— Maniau, kad pradėjome kalbą apie tave ir apie 
tai, kodėl tu išvyksti iš Romos. 

Norėjau, kad tuo momentu jis į mane nežiūrėtų. 
Neaiškiai sulemenau: 

— Ai, tai labai asmeniška. Bet kalbant apie Ireną... 
sakykim, jie su Leo įsivaikina vieną — arba pulką vai- 
kų. — Kalbėdama jį atidžiai stebėjau. 

— Neturiu nė menkiausio supratimo, ką jie ketina 
daryti. 

— Bet jūs... 

— Atrodo, šniukštinėji po asmeninius reikalus. — Iš 
balso tono jautėsi, kad jis juokauja. — Dabar atėjo ma- 
no eilė? Tad ką aš turėčiau daryti su Irena? 

Jo žaižaruojančiame žvilgsnyje buvo kažkas, kas 
mane erzino. Prie galvos skausmo ir kojų drebėjimo 
prisidėjo dar ir vidinis virpulys. Jei būčiau buvus bent 
kiek protingesnė, būčiau apsisukus ir, netarus nė žo- 
džio, grįžus tiesiai į lovą. Bet kitos galimybės atspėti 
paskutinį, skausmingiausią šio didžiulio galvosūkio lan- 
gelį gali nebepasitaikyti. Pagalvojau, kad po šito vakaro 
aš jo galbūt niekada nebesutiksiu, todėl galėjau kalbėti 
drąsiai; galėjau prievarta iš jo išgauti tiesą, o tada iš- 
vykti iš Romos, jausdama jam tik neapykantą. 

Žinojau, ką turiu kalbėti. Tačiau vienintelis dalykas, 
kurio nepajėgiau suvaldyti, buvo karštligiškai iš manes 
besiliejančių žodžių srautas. Jaučiausi kaip kalinys, 
griaunantis kalėjimo sieną, už kurios buvo laisvė. Lais- 
vė nuo Filipo Kornelo... 

— Kažkada Nonna Alegra kalbėjosi su jumis apie 
Malimbrozos ateitį, tiesa? Zia Romola nugirdo jos žo- 
džius. Nonna sakiusi, kad yra tik vienas Pepis ir kad jis 
truputį palieges. Aš nemanau, kad jis... — Truputį nu- 
krypau nuo temos, kad laimėčiau laiko pasiruošti pas- 
kutinei atakai prieš tai, kas, šiaip ar taip, buvo jo as- 
meninis reikalas. — Aš manau, kad Pepis paprasčiausiai 
vienišas, ir, jei jis galėtų gyventi normaliai, būtų viskas 
gerai. Tačiau tai tik tarp kitko... — Mano drąsa išgara- 
vo; tai, kas liko pasakyti, buvo per daug siaubinga. 

Filipas nesiruošė nusileisti. 

— Kalbėk toliau... Taigi sinjora kalbėjosi su manim. 
Na, ir?.. 

— Ji pasakė (bent jau Zia Romola girdėjo ją taip 
sakant), kad nori, jog Irena turėtų vaikų... sūnų... 

— Tai tiesa. — Žiūrėdamas į mane, jis nutilo, paskui 
tarė: — Išsiaiškinkime ir kas liko, Džuljeta. Ką dar tau 
Romola sakė išgirdusi? 

Prieš įsiverždama į jo slapčiausias valdas, turėjau 
palaukti, kol pasijusiu geriau. Velniūkščiai mano galvo- 
je vėl suskato driuoksėti ir raičiotis vienas per kitą. Fi- 
lipas į mane nebežiūrėjo, todėl nematė, kaip aš iš 
skausmo susiraukiau. Jis buvo įsistebeilijęs į laiptus lai- 
kančias kariatides, tarsi jį būtų sužavėję marmure su- 
stingę jų rūbų klosčių sūkuriai. Po kurio laiko, nebe- 
laukdamas, kol aš atsakysiu į klausimą, jis tarė: 

— Sinjora man papasakojo, kad į šeimą paimtas Pe- 
pis yra paskutinė giminės atžala. Ji sakė: „Jeigu tik vy- 
ras būtų fiziškai stiprus ir gero būdo, man nesvarbu, 
nuo ko Irena turėtų kūdikį, tik su sąlyga, kad vaikas 
augtų jų šeimoje, kaip mano sūnaus vaikas. Taip pat 
kad niekas, išskyrus mane ir su tuo susijusius Žmones, 
apie tai nežinotų ". 

— Ir... jūs?.. 

Jis nerangiai atsitraukė nuo paauksuotos lifto sie- 
nelės. Kariatidės nebelaikė prikausčiusios jo dėmesio. 
Filipas iš viršaus žiūrėjo į mane, praradęs kantrybę ir 
norą ilgiau priešintis. Buvo akivaizdu, kad mano smal- 
sumas peržengė ribas, ir jis tenkino visas mano užgai- 
das tik todėl, kad man buvo sumušta galva. 

— Aš tik pasakiau, kad negaliu įsivaizduoti, jog Irena 
su tuo sutiktų. Nebuvo prasmės sinjorai sakyti, kad Irena 
būtų tuo pasipiktinus. Sinjorai Malimbroza yra jos religi- 
ja. Dėl jos ji paaukotų viską, net ir pačią save. Supratau, 
kad jos neperkalbėsiu, bet pasakiau, kad Irena išdidi ir 
nepriklausoma. Sinjora pasakė: „Ji jums labai patinka“. 
„Žodis „patinka“, — atsakiau, — šiuo atveju neegzistuoja. 
Aš ja rūpinuosi“. Tai pasakęs, aš išėjau, nes daugiau ne- 
bebuvo dėl ko diskutuoti. Moralumas, jos akimis, buvo 
kažkas, ką galima pajungti šeimos poreikiams. 

Kuriam laikui stojo absoliuti tyla. Atrodė, kad gale- 
rija, didžiuliai laiptai, rotondos sienos alsuoja kaip žŽmo- 
nės. Jutau įtampą, kuri turėjo su trenksmu sprogti. Ir 
tai įvyko. 

Filipas pratrūko: 

— Ko tu į mane taip žiūri? Aš? Dieve gailestingas, 
juk tu nemanai, kad tai buvo jos užuomina, jog aš turė- 
čiau pradėti kūdikį Malimbrozoms, juk nemanai? Ir tik 
jau nesakyk, kad ne tai turi galvoje... 

Jo akyse suliepsnojo pyktis, ir akimirkai mane apė- 
mė baimė. Po to jo įkarštis atlėgo. Jis prisėdo prie ma- 
nęs ir atgręžė mano galvą, kad žvelgčiau jam į akis. Jo 
stiprūs pirštai tarsi įkaitintos geležys suspaudė skaus- 
mingąją mano galvos pusę. 

— Džuli, žiūrėk į mane, sakau, žiūrėk į mane. Taip 
geriau. Norėčiau tikėti, kad mano skubotos išvados klai- 

dingos. Dėl visų šventųjų ramybės, ką visą šį laiką gal- 
vojo Romola? Nepasakyčiau, kad tai man labai svarbu. 
Ji niekada manęs nemėgo, nes aklai mylėjo Vanesą, tar- 
si ji būtų buvus jos pačios vaikas, kadangi savo vaikų ji 
neturi. Ji nepraleisdavo progos papriekaištauti, kad Va- 
nesa mane mylėjus, o aš kažkodėl buvęs toks aklas. Tai 
Romola buvo akla. Per savo gyvenimą Vanesa nieko nė- 
ra mylėjus, išskyrus tik savąjį nežabotą ego. Aš beveli- 
ju spėti, kad dabar Romola savo kambaryje kremtasi 
verkdama. 

— Atleiskite, — ištariau. 

— Tu sakai atleiskite? 

— Už tai... ką dabar pasakiau. 

— Aš tavęs nekaltinu. Manęs pakankamai gerai ne- 
pažįsti. Bet čia ir dabar galiu tau prisiekti, kad vienin- 
telis mano domėjimosi Irena tikslas buvo padėti jai su- 
rasti savo šaknis. Aš tą padariau. 

Nugara atsirėmiau į lifto sienelę. Daugiau nebebuvo 
ką sakyti. Dėl nervingo nekantravimo galutinai sužinoti 
visą tiesą mane apėmė suvokimo, kad viskas baigta, bū- 
sena. Tačiau reikėjo kažkaip išlaikyti plevėsuojančią nu- 
plėštą išdidumo vėliavą. Turėjau atrodyti galutinai apsi- 
sprendus, kad tai buvo mano susižavėjimo pabaiga, ir 
ištarti žodžius su tokiu lengvabūdiškumu, kad jis nieka- 
da neįtartų, koks gilus skausmas pervėrė mano širdį. 

— Aš jau sakiau, kad grįžtu į Angliją. Išskrendu ry- 
toj. Noriu gyventi savo gyvenimą. 

— Tavo gyvenimas yra ten, kur tu esi. 

— O, ne, nebūtinai. Yra dalykų, nuo kurių norime 
pabėgti. 

Filipo akys tarsi magnetas pritraukė mano žvilgsnį. 
Jo veide atsispindėjo ir pyktis, ir atkaklumas, ir švelnu- 
mas — viskas kartu. 

— Aš jau sakiau tau, — ištarė jis, tvardydamas stip- 
rų susijaudinimą. — Nenoriu įsipainioti į romanus su 
moterimis. 

— Aš dėl to nesisieloju. Aš... 

— Deja, — tęsė jis, tarytum mano žodžių nė nebūtų 
girdėjęs, — štai aš, prieš tave — įsipainiojęs. Stokis. 

— Kad mane iš čia išmestumėt? Ačiū, išeisiu pati, 
kai man reikės. — Bandžiau atsistoti ir susverdėjau. — 
Aš... aš negaliu atsistoti... 

Jis pasilenkė ir prilaikydamas mane apglėbė. 

— Štai taip. Viskas bus gerai. 

Filipas pasilenkė ir neapsakomai švelniai mane pa- 
bučiavo. Tebelaikydamas mane savo glėbyje, jis pasakė: 

— Kovojau su savim nuo pat mūsų pirmojo susiti- 
kimo. Bandžiau sau įteigti, kad tu man nepatinki. Tą 
vakarą baliuje bučiavau tave, vildamasis, kad prisilie- 
timas prie tavęs man nebus malonus. Bandžiau sau 
įsikalbėti, kad tu sumaišei man protą. Dievas mato, tu 
iš tikrųjų... 

— Tai... mus... sulygina. 

— Bet aš pralaimėjau tą karą, Džuli. 

Pati sau pagalvojau, kad savąjį mūšį aš pralaimėjau 
vos tik jį išvydus. Užuot tai jam pasakius, tyliai ištariau: 

— Ar iš manęs tikimasi atsako? 

— Žinoma. Per daug stipri tarp mudviejų trauka, 
kad dar galėtume apsimetinėti. Aš daugiau nebegaliu 
kovoti, Džuli. 

Mane užliejo nenusakomos ramybės banga, užgy- 
danti visas praeities žaizdas. Pakėliau ranką ir palie- 
čiau jo veidą, ir mano pirštai glostė apie charakterio 
tvirtumą bylojančius jo griežtus kontūrus, tamsius su- 
rauktus antakius, tvirtai sučiauptas lūpas. 

— Tobulybės dievai antrą kartą nebedovanoja, — pa- 
sakė jis. — Nesu lengvo būdo. Tu taip pat stipri asmeny- 
bė, tau nebus su manim lengva. 

— Visa tai jau žinau. — Mano galvoje trypė vel- 
niūkščiai, skausmas buvo nepakeliamas ir nuostabus. 

— Taigi galiu tau padovanoti tik kai ką menkesnio 
už tobulybę, — pasakė Filipas. 

Užsimerkiau ir padėjau savo skaudamą galvą jam 
ant peties. 

— Man nereikia tobulybės, — pasakiau. — Tai mitas. 
Nepriekaištingų tarpusavio santykių nebūna. Tam bent 
jau reiktų, kad vienas būtų visa duodantis, o kitas — 
imantis, ir kad abu būtų tuo patenkinti. Kad vienas bū- 
tų tarsi veidrodis, prieš kurį kitas galėtų savimi grožė- 
tis. Turės būti valandų, kai norėsime įkvėpti ne to pa- 
ties oro. 

— Aš jo dažnai norėsiu įkvėpti. 

— Ir aš taip pat. Mes ne kilimėliai prie durų. 

Turėjome duoti ir gauti laisvę. Ir čia pat — velniškai 
smagus to neatitikimas: užsimiršę laike ir erdvėj, vienas 
kito glėby stovėjome paauksuotame narvelyje. 

